
ELŐSZÓ 


Sehol máshol nem tapasztalunk annyi boldogságot és szenvedést, 
mint a szerelemben. Különösen értékesek Buddha! tanításai ebben 
a témakörben, mivel az ember tökéletesedését célozzák meg. Ezek 
fényében elvesztegetett idő az a világi, hétköznapi szerelem, 
amely az együtt töltött idő múlásával ellaposodik, és szép lassan 
szűk körű, családi vagy társas vállalkozássá alakul. Sokkal hasz- 
nosabb, ha minden nap, hónap és év fejlődést hoz a társak számá- 
ra, amely szerelmüket és környezetüket egyaránt erősíti. Ha egy 
erőteljes férfi-nő kapcsolat példává válik mások számára, akkor az 
öröm és a boldogság befelé és kifelé egyaránt ragyogni fog. 

Ez a könyv tartalmazza mindazokat a tanácsokat és felismerése- 
ket, amelyeket lámaként és Buddha legmagasabb szintű tanítása- 
inak közvetítőjeként a 108 kötetet megtöltő 84 000 tanítás teljes 
skálájából hasznosnak tartok átadni egy kiteljesedő és jelentőség- 
teljes szerelemi kapcsolat érdekében. E megoldásokra összponto- 
sító tanítások már több mint 2550 éve bizonyítják hatékonysá- 
gukat, és korok szellemén túlmutatva válnak az emberek javára. 
Buddha felülmúlhatatlan tanításai, a Gyémánt Út látásmódja fel- 
szabadítóan és frissítően hat azokban a szabad kultúrákban, ahol 
viselkedésünket nem korlátozza vallási, kulturális vagy erkölcsi 
normák nyomása. Különösen a kiművelt, nyugati társadalmak 


! A buddhista kifejezéseket első előfordulásukkor dőlt betűvel jelöljük. 
Lásd a fogalommagyarázatot. 


azon tagjainak jelentenek óriási gazdagságot, akik bátran veszik 
kezükbe saját jövőjük alakítását. Így a maradandó boldogság 
már nem csupán egy álom a párok számára, hanem ténylegesen 
megvalósíthatóvá válik. 

A legmagasabb szintű tanítások - a Nagy Pecsét - hatására még 
a könyv , merészebb" oldalain is felcsillan az a megvilágosodott 
látásmód, amely szerint a tudat félelem nélküli intuíció, önma- 
gától keletkező öröm és aktív, előrelátó szeretet. Egy lámának 
nem is igazán van más választása: ha a tanítások egyszer mé- 
lyen belénk ivódnak, nem leszünk többé képesek elvonatkoztat- 
ni tőlük. A feleségem, Hannah és én abban a nagy szerencsében 
részesültünk, hogy 1968 és 1972 között a karma kagyü iskola 
magas megvalósítással rendelkező tanítóitól kaptuk meg képzé- 
sünket, és azóta is folyamatosan tanulhatunk tőlük. 

E könyv megírásához szükséges ötletet és inspirációt munkánk- 
ból meritettiik, amelynek során világszerte több mint 460’ Gyé- 
mánt Út meditációs központot építettünk fel olyan emberek szá- 
mára, akik a szerelmet az élet természetes részének tartják. Az 
állandó utazás, a színes interjúk? és az előadásokon elhangzott, 
témába vágó kérdések sok tapasztalattal szolgáltak. Bizalma- 
sommal, Catyvel és szorgos munkatársainkkal együtt szeretnénk 
e tudást a tőlünk telhető legjobb módon továbbadni. 
Buddhistaként azt kívánjuk, hogy minden lény tapasztalja meg 
a legmagasabb szintű, elpusztíthatatlan megvalósítást, amely ott 
lakozik mindannyiunk tudatában. Legyen a szerelem ehhez egy 
megszabadító tükör. 


Szardínia messzeségébe tekintve, 2005 áprilisában, Fehér Ernyő 
védelmező erőterében, Fekete Köpeny napján. 

Láma Ole Nydahl 
? 2008 szeptemberében a Gyémánt Út-központok száma 572. 
" Személyes beszélgetés a lámával. 

BOLDOGSÁGRA VÁGYVA 


A szerelem varázsa 


Minden tettünket a boldogság utáni vágy vezérli. Még a legap- 
róbb lény is szeretne boldog lenni és elkerülni a szenvedést. 
A boldogság az a csodálatos állapot, amikor túlárad bennünk az 
öröm, és azt se tudjuk, hol van a fent és a lent. Egy ragyogó, ne- 
vető arc, egy örömteli, erőteljes test és az a vágy, hogy az egész 
világot átöleljük - sokan így képzelik el ezt a magával ragadó 
állapotot. A legtöbb ember életét az határozza meg, hogy ezt a 
nagyszerű élményt minél gyakrabban - lehetőleg folyamatosan 
- megtapasztalja. 

Ehhez a nagy boldogsághoz az újdonsült szerelmesek állnak a 
legközelebb. A kezdeti időkben valódi gyönyört élnek át, a sze- 
retett személy áthatja minden gondolatukat, felidézik tökéletes 
tulajdonságait, minden örömet szeretnének megosztani vele, és 
folyton olyan dolgokra bukkannak, amelyekkel megajándékoz- 
hatják őt. Telefirkálják a kezükbe kerülő cédulákat, mert mindig 
akad valami fontos közlendőjük. Azt a ruhát veszik fel, amelyben 
tetszenek neki, és a nagy boldogságban teljesen megfeledkeznek 
a világról. Kevesen ismernek nagyobb szellemi és testi beteljesü- 
lést, mint amikor megkapjuk azt, akire vágyunk, szeretünk és vi- 
szontszeretnek, s ezt a gazdagságot kisugározzuk a világba. 

Egy kapcsolat kezdetén a szerelem utáni mély vágyból fakad ez a 
részegítő boldogság, annak ellenére, hogy nagyon is ismerjük a 

szerelem meglepő és változékony természetét. Mivel tisztában 
vagyunk kiszámíthatatlanságával, nem is lenne szabad csodálkoz- 
nunk azon, hogy a , fent" és a ,lent" milyen sűrűn váltogatja egy- 
mást. Ennek ellenére újból és újból megrendítőnek és fájdalmasnak 
éljük meg, amikor eltűnik minden boldogságunk forrása, elhagy a 
szerelmünk, és hosszú, magányos éjszakák árnyéka fenyeget. 
Kevés használható útmutatást kapunk arról, hogy mi a boldog- 
ság, és még kevesebbet arra vonatkozóan, hogyan lehet megtar- 
tani. Ahogy az köztudott, ,a jó kislányok a paradicsomba jut- 
nak", a mesék szerint pedig a szerelmesek ,boldogan élnek, míg 
meg nem halnak". Az élet e mindent meghatározó területén so- 
kakat elvakít érzelmeinek örvénylése, és arról is csak homályos 
elképzeléseink vannak, hogyan lehet megküzdeni a közös útért. 
A legtöbb ember úgy véli, hogy a boldogságot valahol önmagán 
kívül találhatja meg, és azt képes is megtartani. Fogyasztói tár- 
sadalmunk persze lelkesen táplálja ezt a téveszmét, elhiteti ve- 
lünk, hogy akkor leszünk boldogok, ha bizonyos helyekre el- 
utazunk, vagy ha egyes tárgyakat megvásárolunk. Mások 
ugyanezt a végeredményt ígérik, ha egy adott pártra szavazunk, 
vagy különleges étrendet követünk. Így hát az emberek a bol- 
dogság reményében feláldozzák minden erejüket és értékes éve- 
iket, hogy olyasvalami után rohanjanak, amelyről fogalmuk 
sincs, hogyan tarthatják meg, ha egyáltalán megtalálják. A nya- 
ralóhelyek egyre zsúfoltabbak, a nők és a férfiak szinte az anya- 
könyvvezető elől szöknek meg valaki mással, a nehezen meg- 
szerzett szakmai elismerést pillanatok alatt megfúrhatják kolle- 
gáink. Szeretett gyermekeink önálló életet kezdenek, amelyben 
számunkra nincs hely, a családapa hirtelen meghal, egy életen 
át fizetett nyugdíjunkat az állam egy tollvonással megkurtítja, és 
elvész az örökkévalóságra szánt jegygyűrű. 

Nyilvánvaló, hogy mi az oka ennek. Ha a boldogság forrása mu- 
landó, akkor csak addig tudjuk megtartani, amíg a külső és bel- 

ső feltételek fennállnak. Amint ezek megszűnnek, a feltételekhez 
kötött boldogság éppoly gyorsan eltűnik, ahogyan létrejött. 
Hérakleitosz, a nagy, görög filozófus már 2500 éve megfogal- 
mazta, hogy „minden folyik". 

Ennek ellenére a lények legfőbb mozgatóereje mégis a boldog- 
ság utáni vágy. Vannak, akik csak magukra gondolnak, de a 
többség számára ez sem szellemileg, sem testileg nem kielégítő. 
Kevesen szeretnek egyedül aludni, inkább egy szerető társ közel- 
ségét keresik, hogy karjaiban megtalálják a boldogságot, ame- 
lyet megoszthatnak egymással. Ettől még a válások növekvő 
száma sem riasztja vissza az embereket, ahogy annak ismerete 
sem, hogy ritka a tartós szerelem. 

Ám a párkapcsolatban sem kapunk semmit ingyen. A rózsaszín 
felhők csak addig fénylenek, amíg megdolgozunk értük és oda- 
figyelünk rájuk. Egymás felfedezésének első időszakát a min- 
dennapok követik, s ezek során társunk boldogságát és saját bel- 
ső gazdagságunkat kell ápolnunk. Ha megvizsgáljuk, milyen 
eszközök állnak rendelkezésünkre e feladat elvégzéséhez, látni 
fogjuk, hogy ezek gyakran nem elegendőek, vagy nem vagyunk 
elég jártasak a használatukban. 

Ilyenkor hasznos lehet egy pillantást vetnünk Buddha tanításai- 
ra. Ezek megmutatják, hogyan lehetünk tartósan és a külső kö- 
rülményektől függetlenül is boldogok, és hogyan válhatunk mi 
magunk a szerelem és a boldogság forrásává. Buddha módsze- 
reinek csupán ez a célja. Persze jogosnak tűnhet az a kérdés, 
hogy mit tudhat Buddha a szerelemről, a párkapcsolatról és az 
ezekben rejlő lehetőségekről, hiszen ő maga szerzetes volt, és 
többnyire a hozzá hasonlók társaságában forgott. Ám a dolgok 
annak idején sem voltak ennyire egyoldalúak. A legtöbb budd- 
hista helytállt a hétköznapi életben, munkája és családja volt, 
csakúgy, mint napjainkban. Őket világi buddhistáknak nevez- 
zük. Amikor a történelmi Buddhától a mindennapi élettel kap- 

csolatban kértek tanításokat, vagy a szerelemről kérdezgették őt, 
akkor a tanítványok életkörülményeik és képességeik szerint 
mindig olyan válaszokat kaptak, amelyeket használni tudtak és 
a javukra vált. Buddhának is gazdag szerelmi élete volt, mielőtt 
útnak indult egy olyan boldogság keresésére, amelyet betegség, 
öregség és halál sem képes elpusztítani. 

Különösen sokat segíthetnek az ok-okozatról (szkr. karma) szó- 
ló tanítások, amelyeket Buddha a megvilágosodása után adott, 
mivel ezek mély betekintést nyújtanak az élet összefüggéseibe, 
és erkölcsi színezet nélkül mutatják meg, hogy a gondolatok, 
szavak és tettek milyen következményekkel járnak a jövőben. Ha 
ezekkel tisztában vagyunk, saját kezünkbe tudjuk venni jövőnk 
irányítását. Megtelik a szerszámosládánk, képesek leszünk arra, 
hogy határozottan és helyesen cselekedjünk, és örömet okoz- 
zunk magunknak és másoknak. A karma tehát nem sors, hanem 
olyasvalami, ami azzal az egyedülálló szabadsággal ajándékoz 
meg minket, hogy olyan magokat ültessünk, amilyen gyümöl- 
csöket szüretelni szeretnénk. Eszerint magunk hozzuk létre pár- 
kapcsolatunk sikerének vagy kudarcának okát, és felelősséggel 
tartozunk azok öröméért vagy fájdalmáért, akik közel állnak 
hozzánk és megnyilnak felénk. Egy párkapcsolatban az egymás 
iránti növekvő nyitottság miatt a jó és a rossz benyomások 
egyaránt gyorsabban érnek be. 

Nagy jelentőséggel bir, hogy milyen célokat tűzünk ki a boldog- 
ság eléréséhez. Ha már felépült a családi házunk, évente kétszer 
járunk nyaralni, és a feleségünk havonta bodoríttatja a haját a 
fodrásznál, akkor már nem lesznek túl izgalmasak azok az esték, 
amiket sörrel és ropival a kezünkben a tévé előtt töltünk. Ebben 
az esetben ez az erő, ami idáig juttatott minket, értelmesen hasz- 
nálható személyen túli célokra is. A megszerzett élettapasztalat 
fejlődésünk kiindulópontja lehet a maradandó boldogság felé 
vezető úton, akár egyedül vagy kettesben, akár családdal vagy 

csoporttal haladunk. Ez teszi lehetővé, hogy bevessük minden 
erőnket, többletenergiánkat, örömünket, szeretetünket, hogy tu- 
datosan magas szintű látásmódot alkalmazzunk társunkkal és 
környezetünkkel szemben, és hogy új, gyakran fárasztó, ám iz- 
galmas lehetőségeket kutassunk fel. Ily módon a szerelem soká- 
ig friss marad, több tér lesz a tudatunkban, és berögzült szoká- 
saink sorra eltűnnek. Személyes korlátaink maguktól feloldód- 
nak, vagy éppenséggel kihívássá válnak, s öröm lesz velük meg- 
birkózni. Ezzel a hozzáállással minden tapasztalat egy újabb lé- 
pés lehet a maradandó boldogság felé vezető, közös úton. 


Kétféle szerelem 


Alapvetően kétfajta elképzelés létezik arról, hogy mit is takar a 
szerelem fogalma. Egy általánosan elterjedt nézet szerint a sze- 
relem követelőző és tele van elvárásokkal, míg egy másik felfo- 
gas felszabadító és nagylelkű magatartásnak tartja. A , követelő- 
ző szerelmet" ragaszkodás, féltékenység, harag és önzés jellem- 
zi, míg az „önzetlen szerelem”, amelyet a buddhista gondolko- 
dásmód is támogat, olyan érzéseket foglal magába, mint a sze- 
retet, az együttérzés, az átérző öröm és az elfogulatlanság. 

A kisajátító szerelemben általában nagyon kevés és szegényes a 
tér. Minden beszűkül körülöttünk, állandóan a múltban vagy a jö- 
vőben járunk, és mindig olyan dolgok kerülnek figyelmünk kö- 
zéppontjába, amelyek megjelennek, és azután eltűnnek. Hol az 
örömteli, hol pedig a szenvedéssel járó állapotokba és érzelmekbe 
fektetünk energiát, s ezek végül nem hoznak semmilyen maradan- 
dó, jelentőségteljes eredményt. Ha érzelmi világunkat elvárások és 
félelmek uralják, akkor soha nem abban időzünk, ami éppen tör- 
ténik, így nem tudjuk sem befogadni, sem élvezni a boldogságot. 
Ehelyett azzal foglalkozunk, ami volt, esetleg lehetett volna; vagy 

amit szeretnénk, ha megtörténne. Nem bízunk a pillanatban, nap 
mint nap biztosítékokat és ígéreteket akarunk, még akkor is, ha ez 
elapasztja az „itt és most" áramlatát. Így életünk résztvevői foko- 
zatosan elbizonytalanodnak, s arra kényszerülnek, hogy valótlan- 
ságokat állítsanak, mert nem látják előre, mit hoz a jövő; vagy 
esetleg azért, mert meg akarnak védeni minket. Ha egy kapcsolat- 
ban birtokolni akarjuk a másikat, akkor ideig-óráig biztonságban 
érezhetjük magunkat, de ezzel nem a valódi boldogság magjait ül- 
tetjük el, és viselkedésünk nem hoz szellemi fejlődést. Túlzott ra- 
gaszkodásunk miatt egyre jobban összezavarodunk, és ez eltérit 
minket a tulajdonképpeni céltól, a közös fejlődéstől. 
Párkapcsolatunk nehézkessé válik, ha folyton a társunktól vár- 
juk, hogy boldoggá tegyen minket. Ilyenkor csak magunkra 
gondolunk, a hétköznapokban minden ragacsos és merev lesz, 
ami aztán elszigetelődéshez vezet, és nem sok kapcsolódási le- 
hetőséget hagy mások számára. Hosszú távon ez a hozzáállás 
tönkreteszi az egymás közötti szabad áramlást, és az öröm gyor- 
san elszáll. Az igazi boldogság mindig ajándékként jelenik meg. 
Az önzés azonban csökkenti annak lehetőségét, hogy megjelen- 
jen valami jó egy kapcsolatban. Az elvárások uralta világban így 
egyre nagyobb zűrzavar lesz körülöttünk, és mindent csak ma- 
gunknak akarunk megtartani. A világgal való természetes köl- 
csönhatás folyamatában zavar következik be, és az alapvető bi- 
zalom hiánya komoly akadállyá válik emberi fejlődésünkben. 
Másfelől még a legjobb kapcsolat is látványosan megromlik, ha 
egyre gyakrabban kell kitekingetni ahhoz, hogy elégedettek le- 
gyünk. Nagy veszteség, amikor a partnerek már nem elegek egy- 
másnak, és külső ingerektől vagy tárgyaktól kezdenek függeni. 
Az élet egyszerűen túl rövid ahhoz, hogy egy felületes kapcso- 
latra pazaroljuk. Ebben az esetben - ha nem kötnek minket össze 
közös gyerekek - jobb, ha mindkét fél új partner után néz, aki a 
másikat olyannak fogadja el, amilyen. 

Ám mindezt másképpen is lehet csinálni. Számtalan boldog pár- 
kapcsolat létezik, amely jó példa arra, hogy óriási gazdagságot 
vagyunk képesek adni egymásnak, és hogy létezik közös fejlődés. 
Abban a pillanatban, amikor egy férfi és egy nő először meglátja 
egymást, gyakran már sok minden eldől tudat alatt. Bár az első 
gondolatunk talán az lesz, hogy , micsoda gyönyörű nő, meg kell 
szereznem!", vagy „micsoda férfi, kell a gyűjteményembe!", ezzel 
párhuzamosan elkezdhetünk vágyni a közelségére, amelyből forró 
szerelem is születhet. Ahogy akkor is kifejlődhet egy tiszta és be- 
teljesedést hozó kapcsolat, ha kezdetben langyos a testi vonzalom, 
de más területen nagyon jól megértjük egymást. A világ jelentő- 
ségteljessé válik, ha arra törekszünk, hogy mindent megadjunk a 
másiknak, megosszuk egymással a dolgokat és együtt legyünk. 
Emiatt kezdetben fontos megfigyelnünk, hogy milyen fajta sze- 
relem bontakozik ki közöttünk. Tegyük fel magunknak a követ- 
kező kérdéseket! Milyen irányba fejlődhetünk? Összeegyeztethe- 
tő az értékrendünk, a világnézetünk, a kultúránk és a családi 
hátterünk? Tényleg megértjük egymást vagy csak a másság vonz 
minket? Képesek vagyunk arra, hogy hosszú távon is örömet és 
szabadságot adjunk egymásnak? Másokat is boldoggá tesz a 
kapcsolatunk? Valóban magunkat adjuk, vagy csak egy manap- 
ság divatos szerepben tetszelgünk? Természetesen mindenki 
igyekszik előnyös oldaláról mutatkozni, de vajon létezik-e emö- 
gött egy tartós alap, amelyben bízhatunk? Ha e kérdésekre több- 
nyire nemmel válaszolunk, abban az esetben sem tiltja törvény, 
hogy élvezzünk egy szép arcot vagy egy erős, egészséges testet, 
de lehetőleg ne vesztegessünk túl sok időt erre a viszonyra, s ne 
veszítsük el szabadságunkat és belső egyensúlyunkat. 
Amennyiben két ember összeillik, a találkozás többletenergiát szül, 
amelyet szeretnének megosztani egymással és továbbadni mások- 
nak. Az erős, kölcsönös vonzalomból közvetlen tapasztalat szüle- 
tik, és ez szoros kapcsolatot teremt a párok között. A maradandó, 

kiteljesedő boldogság az ,én" és a ,te" egybeolvadásából, a , mi" 
létrejöttéből fakad. Ha kiegészítjük egymást és eggyé válunk, akkor 
minden virágzásnak indul, kiállunk társunkért, és felvállaljuk a 
másikat. A többletenergiát önkéntelenül is kisugározzuk a világba, 
és érezzük, hogy mások is szeretnének részt venni ebben a kibon- 
takozásban. Így az életünkben szép lassan minden egyes dolog 
egy-egy lépéssé válik az úton, és egyre közelebb kerülünk a külvi- 
lághoz és saját belső világunkhoz is. S mivel egy párkapcsolat na- 
gyon mélyre ható, erős érzelmeket vált ki, nincs ennél teljesebb tü- 
kör az önismerethez és önmagunk kibontakoztatásához. 

Egy sikeres kapcsolatban alig vannak drámák. Szép lassan három 
különböző szinten is összenövünk: testi szinten szerelemet és vé- 
delmet kapunk, belső szinten a fejlődés alapját, a legmélyebb, tit- 
kos szinten pedig ténylegesen eggyé válunk, ami az igazán ki- 
egyensúlyozott pároknál szemmel látható. Az ilyen kapcsolatok- 
ból származó gyerekek áldásként hordják magukban ezt a bizal- 
mat, sokkal magabiztosabbak és nyugodtabbak lesznek másoknál. 
Egy sikeres párkapcsolat akkor kezdődik, amikor mindkét ember 
számára fontosabb a másik előrejutása, mint a sajátja. Ha a nőt 
szívesen tesszük királynővé, a férfit pedig királlyá, akkor nem 
lesz határa a közös fejlődésnek. Ezzel a gazdagító hozzáállással 
egy olyan frissességgel teli szerelem jön létre, amelyben a part- 
nerek kiegészítik egymást. 


Egy meg egy az több mint kettő 


A párkapcsolatban a nagylelkű szerelem egy mindent összetartó 
kapocs, amelynek célja a közös boldogság és a partner boldogsá- 
ga. Sokan tudjuk életünk meghatározó pillanataiból, hogy az ön- 
zetlen szeretet sokkal őszintébb és meggyőzőbb, mint bármi, amit 
önmagunkért tehetünk. Olyan ez, mintha börtönből szabadulnánk: 

mély boldogsággal tölt el minket az a felszabadító mámor, hogy 
mindennel eggyé válunk, és bárkinek a rendelkezésére állhatunk. 
Egy kapcsolat kezdetén a vonzalom játssza a legfontosabb sze- 
repet, ami a jó párkapcsolatban meg is marad. Egyszerűen örö- 
met okoz az, amikor örömet adunk, ugyanakkor, ha azt szeret- 
nénk, hogy mindez tartós legyen és fejlődést hozzon, minden- 
képpen fontos a valódi tisztelet és a bizalom. Ez jól megfigyel- 
hető a tapasztalt párok esetében. 

Aki többletenergiával rendelkezik, az nemcsak fogékonyabb a 
szépségre, hanem adni is képes belőle. Az öröm és a dolgok je- 
lentésének új távlatai nyílnak meg előttünk, ha egymással és 
egymás nélkül is jól érezzük magunkat. Egy szép pár ajándék a 
világ számára. Nem túl gyakori, ezért nagyon fontos a jó alap, 
amelyet barátságos gondolatokkal, szavakkal és tettekkel ma- 
gunk is meg tudunk teremteni. Az erre épülő, folyamatosan nö- 
vekvő öröm egy tartós kapcsolatban megszünteti az ,én" és a 
„te” határát, s egyre erősebben sugárzik kifelé. 

Két érett és boldog ember találkozása élénkítően hat a környe- 
zetükre, és mások javára válik. Mintha a világ megajándékozná 
önmagát - ezért lesz több a végeredmény, mint a szerelmesek ál- 
tal hozott részek összege. A férfi adja az emberi lehetőségek 
egyik harmadát, a nő a másodikat, a harmadik pedig önmagától 
keletkezik. Az őket összekötő, bizalommal teli erőmező gazda- 
gítja a teret: a szerelem kibontakozásával egyre gyakrabban 
érezzük nagy távolságból is a másikat, másfelől az emberi közel- 
ség légkörében a kívánságok erőteljesebben érezhetőek és 
könnyebben is teljesülnek. Egymás kiegészítésének és gazdagi- 
tásának váratlan lehetőségei születnek meg így a térben, s ezzel 
a szerelmespár és a környezetük is nyer valami újat, ami mégis 
ismerősnek tűnik a számukra. Az igazi szerelemben a teljesség 
túlnő a részek összegén - ez az egyik legfőbb ismérve, amely új- 
ból és újból elvarázsol minket. 

Mi történik olyankor, amikor két ember bizalommal megnyílik, 
azzal a szándékkal, hogy adjanak valamit egymásnak, és boldo- 
gok legyenek együtt? Már önmagában is figyelemre méltó és 
bölcs ez a hozzáállás, hiszen aki ad, az sohasem veszíthet. Mindig 
történik valami új, és idővel egyfajta csatornává válunk, amely tu- 
datosan gazdagítja a világot, és a valóban szükséges dolgokat jut- 
tatja el a lényekhez. Ha egy kapcsolatban mindkét fél rendelkezik 
ezzel a szemlélettel, mindig adódik majd alkalom arra, hogy jó 
dolgokat vigyenek ki a világba. Ha két szerelmes a lények boldog- 
ságára irányítja a figyelmét, számtalan emberi tulajdonság önma- 
gától bontakozik ki: ilyen például a nagylelkűség, a türelem és az 
öröm, amelyek - részben elfedve - ott szunnyadnak mindenkiben. 
Ezek akkor jelennek meg, amikor , megfeledkezünk önmagunk- 
ról", és másokra figyelünk. Ilyenkor öröm számunkra, ha meg- 
oszthatjuk másokkal testünk, beszédünk és tudatunk tapasztalata- 
it, s így sorra olyan új tapasztalatszerzési lehetőségek jelennek 
meg, amelyek intuitív bölcsességet és teljességet adnak, és ame- 
lyeket a legmagasabb szintű boldogságként élünk meg. Új világo- 
kat fedezünk fel. Egy szellemileg megvalósított ember az ellenté- 
tek belső feloldása által folyamatosan tapasztalja az önmagától 
keletkező gazdagságot és a pillanat frissességét. 

Miképpen fejeződik ki az egység megtapasztalása a nyugati, em- 
berbarát kultúrák hétköznapjaiban? Képzeljük el, hogy néhány 
barát közösen épít egy házat. Mindent bevetnek képességeik sze- 
rint, és megtesznek minden tőlük telhetőt az ügy érdekében. Az 
egyik gazdag, ő adja a pénzt, a másik a falazáshoz ért, a harma- 
dik gyakorlott vízvezeték-szerelő, a negyedik az elektromosság 
terén jártas, az ötödik pedig a sört szállítja. A közös, ésszerű cél 
megkönnyíti a barátok közötti kommunikációt. Támogatják egy- 
mást, kicserélik tudásukat, s a látszólag össze nem illő részekből 
létrejön egy épület, amely több lehetőséget hordoz magában, 
mint a belefektetett munka és képességek együttese. 

Egy kiegyensúlyozott párkapcsolatban is valami hasonló törté- 
nik, csak mélyebb szinteken, hiszen ebben az esetben az emberi 
teljességgel dolgozunk. Ha a kapcsolat szerencsejátékán mindkét 
fél felrakja szeretetét, képességeit és tulajdonságait, akkor nem 
csupán a főnyereményt ütik meg, de övék lesz az egész kaszinó. 
Ha tényleg a másik javát szeretnénk, akkor a legjobb, ha olyas- 
mit kívánunk neki, ami őt boldoggá teszi. Ezzel a hozzáállással 
tér keletkezik, amelyet kapcsolatok kialakítására használhatunk. 
Így a beszűkült „én-te” szerelem a „mi” szerelmévé szélesedik, 
amely személyen túli, és az egész életünkre kihat. Ettől kezdve 
semmit nem kell bizonyítani, nem kell játékokat játszani. Gaz- 
dagságként éljük meg azt, hogy a társunk - mint minden ember 
- más feltételekkel és elképzelésekkel rendelkezik. Ily módon 
sokféleképpen tudjuk kiegészíteni egymást. 

Hogyan lehet kifejleszteni egy olyan szerelmet, amelyben felné- 
zünk a partnerünkre, és mindig megfelelően viselkedünk? Budd- 
ha számos megoldást és módszert javasol nekünk. Szembetűnő, 
hogy azok a párok, akik Buddha vagy egy buddhista tanító taná- 
csai szerint élnek, boldogabbak, örömtelibbek és erőteljesebbek, 
emellett sokkal kevesebb elvárásuk van a társukkal szemben. Egy 
atlétikusan edzett, rugalmas tudat még az elválást vagy a társ ha- 
lálának fájdalmát is könnyebben dolgozza fel a megszokottnál. 
E hozzáállást látva a nem buddhistákban felmerülhet a kérdés, 
hogyan lehetséges kellemes hangulatban elválni és emellett még 
a barátságot is megőrizni. A válasz egyszerű. A buddhisták min- 
dennek a jó oldalát próbálják látni, mivel úgy gondolják, ezzel 
sokkal közelebb kerülnek az igazsághoz, mintha a nehézkesebb 
látásmódot választanák. Sokat segít, ha mindig szem előtt tartjuk, 
hogy magunk teremtjük saját világunkat. Az angol nyelvben van 
erre egy kifinomult ige - to ennoble -, amelynek jelentése: meg- 
nemesít, felemel, elismeri valaminek a szépségét. A boldogságot 
eredményező fejlődéshez alapvető fontosságú, hogy mindent a 

lehető legmagasabb szinten lássunk egy kapcsolatban vagy álta- 
lában mindenhol. Ahhoz, hogy teljesen meg tudjunk nyilni, a nőt 
minden női tökéletesség kifejeződéseként, a férfit pedig a férfias 
erő és aktivitás kisugárzásaként kell látnunk és tisztelnünk. Ha 
hosszú távon fenn tudjuk tartani ezt a buddhista látásmódot, ak- 
kor a szerelem, a világ, sőt egész életünk ajándékká válik. Ezzel 
a szemlélettel minden a helyére kerül. 


s A feltételekhez kötött szerelem tele van elvárásokkal, re- 
ménnyel, félelemmel, s inkább kapni akar, mint adni. Ezért za- 
varó érzelmek fone tétre, és szellemileg egyre szegényebbé 
válunk 


oA feltételek nélküli kreden felismeri, hogy a hétköznapi világ- 
ban a lények milyen keményen küzdenek a tartós boldogságért, 
. mégsem találják. Ezért adni kezdünk, anélkül hogy saját hasz- 
nunkra gondolnánk. Aza kívánság vezérel minket, hogy minden 
lény boldog legyen. Így minden tettünk és szavunk együtt érző - 
és szeretetteljes bölcsességen alapul. 

A SZERELEM NEM VÉLETLEN 


Minden fejlődés alapja 


A buddhista út a négy alapgondolattal kezdődik, amely olyan 
nagy jelentőséggel bír, hogy minden meditáció előtt felidézzük. 
Alaposan elmélyedünk bennük, és arra törekszünk, hogy életünk 
e gondolatok jegyében teljék. Ha képesek vagyunk ezeket a pár- 
kapcsolatunkban is alkalmazni, akkor együttlétünk különösen 
értékessé és célirányossá válik. 

A mai világban a legtöbb törekvésünk hétköznapi, jelentékte- 
len igények kielégítésére irányul. A média és a reklámok folya- 
matos hiányérzetet keltenek bennünk. Ráadásul általánosan el- 
terjedt az a nézet, hogy a szellemi fejlődés útjára kizárólag az- 
után léphetünk, hogy az anyagi javakra irányuló kívánságaink 
már beteljesültek. Am az ember mindig újabb és újabb ,,jaték- 
szerekkel" találja szembe magát, amelyekért - az egyébként rö- 
vid - életének értékes éveivel fizet. A világon sok embert szí- 
ven üt az a hozzáállás, amely az ötvenes években a svábföld 
bankok kirakatain is megjelent: ,Amid van, annyit érsz." Foly- 
ton olyan dolgok után rohangálunk tehát, amelyek később ha- 
szontalanul hevernek a sarokban, kikapcsolódásként pedig 
órákat töltünk fitnesztermekben vagy szépségszalonokban 
Csak kevesen találják meg az elégedettség azon szintjét, ahol a 
vagyontárgyak nem szolgává teszik és gúzsba kötik, hanem ki- 
szolgálják és szabaddá teszik az embert. 


Valójában ahhoz, hogy elégedettek legyünk, külső szinten sem- 
mi másra nincs szükségünk, mint hogy egészségesen étkezzünk, 
legyen fedél a fejünk felett, szabadon utazhassunk, és rendelkez- 
zünk a demokratikus szabadságjogokkal. A boldogság állapota 
végső soron saját látásmódunktól függ. Ahelyett, hogy olyan dol- 
gok után futkosnánk, amelyek esetleg már a birtokunkban van- 
nak, vagy csak félig telt poharakat látnánk mindenütt, és csak 
halmoznánk beteljesületlen vágyainkat, inkább tudatosítsuk 
magunkban szellemi fejlődésünk jelenlegi lehetőségeit, és hasz- 
náljuk őket céltudatosan. Az autónk vagy az ülőgarnitúránk so- 
sem lehet boldog, csakis a tudatunk - bölcsebb tehát ott keres- 
nünk a boldogságot. Buddha ezen a téren igazi szakértő volt. Azt 
akarta megmutatni, hogy mindenki megismerheti a tudatát, és el- 
érheti a boldogságot, ha fokozatosan alkalmazza a tanításokat. 
Az első alapgondolat tehát az, amikor felismerjük értékes lehető- 
ségünket, hogy a buddhista módszerekkel képesek vagyunk éle- 
tünket tudatosan irányítani. Csak kevesen találkoznak az időtlen 
igazsággal, és még kevesebben alkalmazzák azt az életükben. 

Sokan tisztában vannak azzal, hogy egy kapcsolat elején külö- 
nösen kedvezőek a körülmények, és élvezik, hogy minden jót 
megoszthatnak egymással, örömet adhatnak a párjuknak, új vi- 
lágokat fedezhetnek fel, és az éjszakákat a lehető legjobb társa- 
ságban tölthetik. Hasznunkra válik, ha mindennap emlékeztet- 
jük magunkat erre az ajándékra. Ezáltal kevesebb hangsúlyt 
kapnak a nehézségek, és hálásak leszünk minden pillanatért. 

Kevesen tudják azonban, hogyan lehet ezeket a körülményeket 
maradásra bírni. Ha nyitott szemmel járunk a világban, igényes 
újságokat olvasunk, és időt szánunk az esti híradóra, elénk tárul 
a világ színes palettája: mindenhol léteznek boldog és boldogta- 
lan emberek, szerelmesek és gyászolók, vidám vagy szomorú 
helyzetek. Ha mindezt közelebbről is megvizsgáljuk, felismerjük, 
hogy nem csupán az emberek hangulata változik állandóan, de 

még azok a dolgok is, amelyek érzékszerveink számára teljesen 
szilárdnak és valósnak tűnnek. A világon semmi sem létezik örök 
időktől fogva, maga a világ sem, és nem tart semmi sem örökké. 
Ez a második alapgondolat lényege: minden mulandó. A szerel- 
münk már holnap meghalhat vagy elszökhet, így hát nem érde- 
mes haragtartónak lenni. Minden élethelyzetben hasznos lehet - 
nem csak akkor, ha frissen szeretnénk tartani párkapcsolatunkat 
-, ha felismerjük minden dolog mulandóságát, feltételekhez kö- 
tött állapotát, és bölcsen kezeljük a változásokat. Ha tudatosul 
bennünk, hogy jól képzett, európai emberként történelmileg, po- 
litikailag és társadalmilag egyaránt hihetetlenül előnyös helyzet- 
ben vagyunk az emberiség többségéhez képest, akkor már nem 
akarjuk elvesztegetni ezt a lehetőséget, nem akarjuk csupán élve- 
zettel múlatni az értékes pillanatokat, hanem szellemi fejlődésünk 
javára fordítjuk az időt. Ahelyett, hogy panaszkodnánk, ha el- 
hagy a kedvesünk, vagy ha nem elég gyűrött a lepedő másnap 
reggel, inkább örüljünk annak, hogy bárkibe szerelmesek lehe- 
tünk, magunk dönthetjük el, hogy kivel kötünk házasságot, és ér- 
tékeljük gondolataink, érzelmeink és beszédünk szabadságát. 

Ez persze nem azt jelenti, hogy mindent el kell fogadnunk, és fe- 
jet kel! hajtanunk a megváltoztathatatlan körülmények vagy a 
külső hatalmak előtt. Senki nincs segítség nélkül kiszolgáltatva 
életkörülményei állandó változásainak, hiszen nem a véletlenek 
és nem is mások alakítják ki ezeket. Kizárólag saját tetteink ha- 
tározzák meg életünket. A körülmények behatároltsága vagy 
nyitottsága szerint többnyire magunk határozunk arról, hogy 
kapcsolatunk örömteli és gazdagító lesz, vagy profi iszapbirkó- 
zássá fajul. Döntő változás következik be, ha valóban belátjuk 
ezt, és megértjük, hogy kár minden elmulasztott pillanatért. Ez a 
felismerés arra késztet minket, hogy lemondjunk a félmegoldá- 
sokról, az öncélú vagy örömtelen dolgokról, és hogy ne enged- 
jünk többé hangulatváltozásaink szeszélyének. Panaszkodás és 

problémázás helyett inkább kívánjunk szellemi egyensúlyt tár- 
sunknak és önmagunknak. 

Mindenki magával hozza előző életéből származó benyomásait. 
Ezek határozzák meg, hogy milyen kultúrkörben élünk, mennyi- 
re vagyunk egészségesek, milyen testtel, képességekkel és hajla- 
mokkal rendelkezünk. Az így kialakult, nagy jelentőséggel bíró 
következményeket ezért is nevezik sorsnak, ami bizonyos szem- 
pontból érthető. Ez a fogalom azonban nem ad teljes képet, hi- 
szen képesek vagyunk arra, hogy megváltoztassuk életünk kö- 
rülményeit. E lehetőség tudatosítása a harmadik alapgondolat 
lényege: itt az ok-okozat, a karma törvényével dolgozunk. Bizo- 
nyos okozatoknak, amelyek éppen most érnek be, ki vagyunk 
ugyan szolgáltatva, de gondolatainkkal, szavainkkal és tetteink- 
kel mégis mi magunk határozzuk meg jövőnket. Mindig saját 
tetteink eredményeit tapasztaljuk, ezek pedig kizárólag tőlünk 
függenek. Például, ha kifejezzük vagy éppen megvonjuk a sze- 
retetünket, az minden pillanatban eldönti, hogy a későbbiekben 
mi történik egy párkapcsolatban. Még amikor egy közelgő drá- 
ma viharfellegei gyülekeznek, akkor is van lehetőségünk arra, 
hogy tudatosan jó benyomásokat ültessünk el a világban, és fel- 
tárjuk az öröm és bölcsesség kapuját. Ez pedig elindíthat minket 
azon az úton, amely a maradandó értékek, a szerelem és az 
újabb többletenergia felhalmozása felé vezet. Rajtunk kívül sen- 
ki más nem felelős életünk alakulásáért. Ne kedvesünket okoljuk 
törvényszerűen a veszekedés kialakulásáért, hanem tudatosan 
keressünk olyan megoldást, amely mindkettőnknek kiutat mutat 
a szorult helyzetből. Ki más tehetné meg ezt helyettünk? Ha 
mindig a társunkra várunk, akkor függeni fogunk tőle és kiszol- 
gáltatjuk magunkat a hangulatváltozásainak. Mindannyian ren- 
delkezünk azzal a szabadsággal, hogy mi magunk vessünk vé- 
get egy veszekedésnek. Nem fontos, hogy ki volt a hibás. Így vé- 
gül mindkét fél nyertes marad. 

Sajnos leginkább azok nincsenek tisztában a lehetőségeikkel, 
akiknek eleve , rossz lapok" jutottak. Aki sok negatív dolgot tett 
előző életeiben, olyan emberhez hasonlítható, aki egy zsákutcá- 
ban lakik, és hol a rendőrség, hol a „nehéz fiúk" üldözik. Szorult 
helyzetben van, minimális a mozgástere. Ezzel ellentétben az, 
aki sok jót tett, a világot barátságosnak és határtalannak éli meg, 
s látja a tudatban lakozó mérhetetlen lehetőségeket. Ez esetben 
a rendőrség nyitja ki előttünk az ajtót, a bűnözők pedig leróják 
felénk a tartozásaikat. 

A negyedik alapgondolat a fejlődés motivációjára vonatkozik. 
Hasznos lehet, ha az élet értelmét kutatjuk, de időnként tegyünk fel 
magunknak néhány kérdést. Milyen irányba szeretnénk továbbha- 
ladni? Mi a közös célunk? Miért is vágyunk egy boldog kapcsolat- 
ra -csak múlatni szeretnénk az időt, vagy értelmet és örömet ke- 
resve közösen akarunk fejlődni? Abból nem tanulunk semmit, ha 
elmenekülünk az élet elől, ezért érdemesebb önmagunkon dolgoz- 
ni. Így külső szinten vonzóvá válunk mások számára, olyan belső 
értékeket fejlesztünk ki, amelyek örömet és értelmet adnak életünk- 
nek, pozitívan látjuk az együttlétet, és társunk is szívesen marad 
velünk. Sok magányos ember egyáltalán nincs ezzel tisztában, és 
nem is sejti: maga tehet arról, hogy egyedül van. 

A négy alapgondolatot szem előtt tartva könnyebben ismerjük 
fel azokat a feltételeket, amelyek meghatározzák az életünket. 
Erre alapozva a buddhisták jelentőségteljesebb életet élhetnek, és 
megerősödhetnek szellemi útjuk során. A szerelemben pedig se- 
gít megbecsülni az együtt töltött, értékes időt, és kellő rálátást 
biztosít a kapcsolatra. Ez viselkedésünket építő jellegűvé teszi, 
nem válunk a hétköznapi helyzetek foglyaivá, nem veszünk el a 
részletekben, és tisztában leszünk a lehetőségekkel, amelyek sa- 
ját és közös fejlődésünket szolgálják. Ha ismerjük és használjuk 
az ok-okozat törvényét, sokkal nagyobb esélyünk kínálkozik egy 
boldog párkapcsolat kialakítására. 

A négy alapgondolat 


Felismerjük azt az értékes lehetőséget, hogy egy buddha módszere- 
inek segítségével számtalan lény javára válhatunk. Csak kevesen ta- 
lalkoznak a tanításokkal, és még kevesebben képesek használni őket. 


A dolgok mulandóságára gondolunk: csak a tudat tiszta, határta- 
lan tere maradandó. Senki sem tudja, meddig állnak rendelkezé- 
sünkre annak feltételei, hogy mindezt felismerjük. 


Megértjük az ok és okozat összefüggését: mi magunk határozzuk 
meg, mi történik velünk. Korábbi tetteink, szavaink és gondolata- 
ink hozták létre jelenlegi világunkat, és most ültetjük el jövőnk 
magjait. 


Végül felismerjük, miért is dolgozunk a tudatunkkal. Egyrészt, 
mert a megvilágosodás a legmagasabb szintű, időtlen öröm, más- ` 
részt azért, mert csak keveset tehetünk másokért, ha magunk is 
zavarodottak vagyunk és szenvedünk. 


Életünk megértése 


Ha józanul szemléljük az ok-okozat működését, jobban megért- 
jük a világot, és fellélegezhetünk. Ami első látásra talán igazság- 
talannak vagy gonosznak tűnt számunkra, világosan érthetővé 
válik. De a karma ennél jóval többet jelent: magyarázatot ad ar- 
ra is, miért ennyire változatos a lények belső világa és életkörül- 
ményeik. Buddha ezenkívül azt is megmutatta, hogyan tudjuk 
jelenlegi és következő életeinket jelentőségteljesen jó irányba te- 

relni, amivel új távlatok nyílnak aktivitásunk számára. Tanítása- 
inak köszönhetően képesek leszünk életünket úgy irányítani, 
hogy az mások és magunk számára is hasznossá és örömtelivé 
váljon, ugyanakkor át tudjuk formálni vagy el tudjuk távolítani 
a nehézségek okait is, még mielőtt beérne a hatásuk. Az ok és 
okozat törvénye mindenhol érvényes: nem csupán a technika vi- 
lágában vagy a természetben van döntő szerepe, hanem az em- 
berek közötti érintkezésben és belső világunkban is. Sok olyan 
dolog létezik - például az időjárás, a lottószámok, a társadalom 
vagy éppen egy párkapcsolat -, amelynek alakulását nem lehet 
pontosan kiszámítani a számtalan változó körülmény miatt. 
E dolgok alapját az egymást több rétegben átfedő ok-okozati lán- 
colatok pillanatnyi beérése képezi, és kizárólag saját gondolata- 
ink, szavaink és tetteink eredményeit tapasztaljuk meg bennük. 

Mikor egy karma beérik, azt aratjuk le, aminek a magját elültet- 
tük. Mivel az ok és okozat láncolata több életen keresztül is átível, 
és egyébként is elég feledékenyek vagyunk, sokszor nem tudjuk, 
hogy miért pont velünk történnek meg bizonyos dolgok. , Miért 
hagy ott mindig a partnerem?" , Miért nincs tartós szerelmi kap- 
csolatom?" Ha mostani tapasztalatainkat és a velünk történő dol- 
gokat a jelenlegi életünk alapján nem tudjuk megérteni, akkor az 
okok előző életeink erős kívánságaiban vagy tetteiben keresendők. 
A pubertáskor kezdetéig főként előző életünk benyomásait dol- 
gozzuk fel. Ezután beindul a számtalan érzelemtől és hormontól 
hajtott motor, és kialakul mostani életünk karmája. A hatvan- 
éves emberek arcán pedig már látni lehet, hogy milyen lesz a kö- 
vetkező ,kör", azaz milyen irányt vesz következő újraszületésük. 
Csak azt vonzzuk magunkba, ami kifelé is sugárzik belőlünk. Az 
elégedetlen emberek nehéz helyzetekkel találkoznak, a jó kedé- 
lyűek pedig önkéntelenül is mindig vidám társaságba kevered- 
nek. Amikor szerelmesek vagyunk, nemcsak választottunkat lát- 
juk ragyogni, hanem az egész világ új fényben tündököl, telis-te- 

le barátságos, nyitott arcokkal. Első hallásra ez meseszerűnek 
tűnhet, de valójában nem az. Biztosan voltunk már olyan hely- 
zetben, ahol ilyet tapasztaltunk. Ha nem lenne lehetőségünk ar- 
ra, hogy céltudatosan alakítsuk saját jövönket, akkor életünk hát- 
ralévő részében akár el is sörözgethetnénk a tévé előtt. Testünk, 
beszédünk és tudatunk múltbeli benyomásai mind ott horgo- 
nyoznak a tárháztudatunkban, s előbb vagy utóbb ezek hozzák 
létre a külső és belső körülményeinket. Ha mindezzel tisztában 
vagyunk, társunk rosszkedvét sem egy ellenünk irányuló táma- 
dásként fogjuk megélni. A sikeres, nagy tiszteletnek örvendő em- 
berek tudatában is számos , időzített bomba" heverhet, ám azt so- 
sem tudhatjuk, mikor érik be és milyen lesz az éppen soron kö- 
vetkező karma. Ezért legjobb, ha lazán és humorral kezeljük, ami- 
kor társunk zsörtölődik vagy rosszkedvű. Amikor partnerünk fur- 
csán viselkedik, ne menjünk bele játszmákba, hagyjuk inkább, 
hogy a harag labdája kiguruljon a partvonalon túlra. Ha tudato- 
san nem reagálunk a helyzetre, a drama önmagától eltűnik. 

Az egyetlen lehetőség karmánk hatékony megváltoztatására, ha 
felelősséget vállalunk tetteinkért. Így lassan, de biztosan képe- 
sek leszünk kikeveredni életünk problémás területeiről. Bármi- 
kor változtathatunk az életünkön, és ezzel egy új dolog veszi 
kezdetét. Fontos felismerünk, hogy minden pillanatban ott rej- 
lik annak lehetősége, hogy olyan megoldások mellett döntsünk, 
amelyek hosszú távon is boldogságot hoznak. Szabadok va- 
gyunk, és az okozatok mindig az őket kiváltó okok érzelmi tar- 
talmát fogják visszatükrözni. Ha szemünkre hányják mogorva- 
ságunkat, akkor a jövőben legyünk figyelmesebbek, köszönjük 
meg barátainknak a segítségüket, és ne higgyük azt, hogy ez 
természetszerűen jár nekünk. A következő lépés az, hogy kérés 
nélkül is segítsünk, vagyis tudatosan igyekezzünk olyan benyo- 
mást kelteni másokban, ami azzal ellentétes, amivel előzőleg 
megbántottuk őket. 

Nem a másik a hibás, ha valami nem sikerül nekünk, még csak 
nem is egy bosszúálló isten vagy - egy ennél is gyengébb ma- 
gyarázat szerint - a társadalom, hanem belső tunyaságunk. Sa- 
ját megszokásaink, merev elképzeléseink és éretlenségünk miatt 
nem tudjuk kezelni nehéz helyzeteinket. Ha egy nő elhagyja a 
férjét, akkor valószínűleg már évek óta nem volt köztük tényle- 
ges fejlődés. Ám biztosan voltak erre utaló jelek, és ha egy kis 
odafigyeléssel és erőfeszítéssel még időben változtattak volna a 
dolgokon, még ma is megosztanák egymással az asztalt és az 
ágyat, s nem a gyerekeken marakodnának. 

Ha egyszer alapjaiban megértettük, hogy a megfelelő hozzáállással 
boldoggá válhatunk, és hogy párkapcsolatunk nehézségeinek oka 
nem a sors, hanem saját ügyetlenségünk, akkor azt is tudni szeret- 
nénk, hogyan vehetjük még jobban kezünkbe életünk irányítását. 
Felismerjük, hogy csak keveset tudunk tenni másokért, ha nem 
vagyunk képesek uralkodni érzelmeink, gondolataink, szavaink és 
tetteink felett. Ez pedig arra ösztökél minket, hogy minél tudatosab- 
ban alakítsuk életünket. Ennek kapcsán ráébredünk, hogy minden 
lény boldogságra vágyik, az ártó cselekedetek és azok következmé- 
nyei pedig butaságból és az érettség hiányából, nem pedig rosszaka- 
ratból származnak. Ez a felismerés eltünteti emberi kapcsolataink- 
ból az erkölcsi nyomást, és túlvisz minket a személyes szinten. 
Buddhistaként nem rémülünk meg a lesújtó következményektől, és 
nem esünk depresszióba megváltoztathatatlannak tűnő sorsunk lát- 
tán, hanem bátran szembenézünk minden helyzettel. Végtére is, 
amíg nem ért be, minden okot meg lehet változtatni. Még egy kife- 
jezetten ártó cselekedetet is hasznossá és tanulságossá tehetünk, ha 
hajlandók vagyunk teljesen eltávolítani a negativitást és annak za- 
varó okait a tudatalattinkból. Léteznek erre hatékony módszerek, 
amelyeket a Gyémánt Út-központokban lehet elsajátítani. 

Fontos megértenünk, hogy csak azt tudjuk megváltoztatni, ami 
még nem történt meg. Génjeink, szüleink, képességeink, vallási 

hátterünk és egyéb készségeink már adottak, ezekből kell a leg- 
jobbat kihoznunk. Ezért nem érdemes egy kapcsolatban folyton 
felemlegetni a múltat. Méregként hatnak az olyan mondatok, 
mint hogy „akkor bezzeg azt mondtad...", vagy hogy „a szüleid 
nem tanítottak meg kulturáltan viselkedni?". Inkább azon dol- 
gozzunk, ami még itt és most megváltoztatható. Ne ábrándoz- 
zunk, mert ettől erőtlenek és döntésképtelenek leszünk. 

A múltbéli szavak, tettek és szokások okozhatnak válságot egy 
kapcsolatban, de ne feledjük, hogy ezeknek sosem vagyunk ki- 
szolgáltatva. Ügyes módszerekkel képesek lehetünk átalakítani 
őket." Semmi sem maradandó, ami feltételekhez kötött, minden 
folyamatosan alakul és változik. Minél jobban megértjük a világ 
dolgait, annál kevesebb okunk van rá, hogy ragaszkodjunk merev 
szokásainkhoz vagy körülményeinkhez, hiszen csak saját magunk 
tudunk változtatni azokon a feltételeken, amelyek szürkévé vagy 
épp fenyegetetté teszik életünket. Az így felismert felelősségtudat 
lesz az alapja minden jelentőségteljes kapcsolatnak, amelyben a 
partnerek egymás fejlődését központi kérdésnek tekintik. 

Amikor viszont minden gördülékenyen és olajozottan működik, a 
lustaság és az elégedettség jelenthet veszélyt. Ilyenkor nem 
vesszük észre, hogy egy szappanbuborékban élünk, ami bármikor 
szétpukkanhat. A szerelmespárokat gyakran kísértésbe ejti az a kí- 
vánság, hogy a pillanat örökké tartson. De a , maradj velem, olyan 
gyönyörű vagy!" sajnos csak azokon a tudatossági szinteken mű- 
ködik, ahol a tudat eredendően valósnak tapasztalja a , fenteket", 
és nem megy bele a „lentek” játékába. A mulandóság akkor is mú- 
ködik, ha semmit sem csinálunk. Folyamatosan változunk, s ve- 
lünk együtt az emberek és a feltételek is. Azt tartják, hogy kemény 
körülmények között lehet a legtöbbet és a leghatékonyabban ta- 


: Lásd a tiz hasznos cselekedetet a fejezet „Mitől lesz sikeres egy parkap- 
csolat?" című részében. 

nulni. Ez biztosan így is van. Ha egy pár kedvező időkben kéz a 
kézben halad egymás mellett, nehéz időkben pedig támogatja 
egymást, akkor fejlődésük tartós, értelmes és megfelelő lesz. Ha el- 
tökéljük, hogy minden helyzetből tanulni akarunk, legyen az jó 
vagy rossz, és ráébredünk arra, hogy minden pillanatban ott rej- 
lik annak lehetősége, hogy tudatosan jót cselekedjünk, akkor a kö- 
rülmények játéka izgalmas kihívássá válik. Előbb vagy utóbb el- 
enyészik a különbség a kellemes és kellemetlen élethelyzetek kö- 
zött. Ez a magatartás egy alapvetően megingathatatlan szilárdsá- 
got eredményez, és azt az együtt érző felismerést, hogy minden 
lény boldogságra vágyik, és szeretné elkerülni a szenvedést. 


A kapcsolat alapjainak megértése 


Minden , alkalmi pszichológus" tisztában van azzal, hogy a vi- 
lág megélése a tapasztaló érzelmeitől és belső állapotától függ. 
Ezt olyankor látjuk a legvilágosabban, amikor másoknak adunk 
tanácsokat. Saját dolgainkban viszont nem látunk ennyire tisz- 
tán, bár kiegyensúlyozott pillanataiban szinte mindenki elisme- 
ri, hogy amikor jókedvű, akkor kedves emberek veszik körül, 
amikor pedig rosszkedvű, akkor kellemetlen alakokkal, hibákkal 
és nehézségekkel találkozik. Vagyis mi magunk teremtjük saját 
világunkat. A fontosnak és igaznak vélt benyomások révén 
magunk határozzuk meg, hogy rózsaszín vagy sötét szemüvegen 
keresztül látjuk-e a dolgokat. Ráadásul sokkal könnyebb ma- 
gunkon változtatni, mint másokon vagy az egész világon. Az 
egyik tanítványom ezt így fogalmazta meg: ,Régen a világot 
akartam megváltoztatni, de ez nem sikerült. Egy ideje magamon 
próbálok változtatni, ami nagyszerűen működik." Egy régi indiai 
mondás szerint pedig: , Egyszerűbb cipőt húzni a saját lábunkra, 
mint bőrrel bevonni az egész Földet." 

Az emberek különféle testekben születnek, különböző motiváci- 
óval rendelkeznek, kellemes vagy kellemetlen környezetben él- 
nek, és másképpen működnek mondjuk egy nőellenes, mint egy 
demokratikus társadalomban. Ezek a körülmények az előző éle- 
tünkben létrehozott okok hatására jönnek létre. Ugyanez vonat- 
kozik kapcsolatainkra is. Kölcsönös vonzódásunk alapja lénye- 
gében a múltban kialakított viszony eredménye, és akár hasznos, 
akár ártalmas benyomásokból származik, intenzitása ugyanaz. 
Nincs még egy helyzet, amelyben a karma annyira szórakozta- 
tó, kiszámíthatatlan, egzotikus, szenvedéssel teli, boldogító vagy 
akár komikus formában nyilvánulna meg, mint a szerelemben. 
Néha igencsak elámulunk, amikor látjuk, hogy kik szeretnek 
egymásba. Akinek kétségei vannak afelől, hogy érzelmeink 
mennyire drasztikusan megváltoztatják érzékelésünket, a szerel- 
mespárok láttán számtalan bizonyítékra lelhet. 

Minden emberrel, akibe beleszeretünk, karmikus kapcsolatunk 
van. Sőt ez minden olyan esetben igaz, amikor mélyebb ismeret- 
ségi szintre kerülünk valakivel. Minél elmélyültebb és tartósabb 
egy kapcsolat, annál több erőteljes benyomást osztottunk meg 
egymással a múltban titkos és legmélyebb szinten. Ilyenkor a tu- 
datosan tett, közös és erős kívánságok, valamint a sikeresen vég- 
hezvitt cselekedetek hatása érvényesül leginkább. Ha valami jót 
hoztunk létre, az jelen életünkben is jó benyomásokat eredményez 
a kapcsolatban. Ha azonban bankot raboltunk együtt, és eközben 
még embereket is megöltünk, vagy tudatosan zavart keltettünk 
mások jó viszonyában, és ezeket a tetteket nem tisztítottuk meg a 
tudatunkban, akkor az együtt töltött idő szenvedéssel teli lesz, rá- 
adásul nehezen tudunk majd megszabadulni egymástól. 

A magunkkal hozott benyomások határozzák meg, milyen sze- 
repekben találkozunk, akár a másik testvérei vagy gyerekei, akár 
gondoskodó szülei vagy szeretői vagyunk. Ennek megfelelően 
különböznek az érzelmek is, amelyek a kapcsolatot meghatároz- 

zák: együtt akarunk fejlődni a nővérünkkel, védelmezzük a 
lányunkat, vagy hálát érzünk édesanyánk iránt, és isszuk a sza- 
vait. Az első helyen persze a szeretői szerepkör áll, mivel ez ígé- 
ri a legtöbb örömet. A többi rendszerint egyszerűbb és tartósabb, 
bár érzelmileg éppoly gazdag lehet. A magunkkal hozott vonzó- 
dás időtartamát végső soron a mostani körülmények, a jelen cse- 
lekedetei és kívánságai döntik el. 

Mint már említettem, a közösen szerzett jó és rossz benyomások 
egyaránt összehozzák a lényeket, ezért kezdetben nehéz megítél- 
ni, hogy mi vár ránk, és mennyire merjünk belebonyolódni egy 
kapcsolatba. Ilyenkor érdemes egy kicsit a környezetünkre hall- 
gatni. Ez ugyanis visszatükrözi közös erőterünket, amelyet mi 
magunk gyakran nem látunk tisztán saját, erős érzelmeink miatt. 
Jó jel, ha a barátaink örülnek, amikor együtt látnak minket, és 
keresik a ,hiányzó felünket", ha csak egyikünkkel találkoznak. 
De nagy jelentősége van saját hozzáállásunknak és a kettőnk kö- 
zötti összhangnak is, ezért tisztázzunk magunkban néhány kér- 
dést. Jut-e a kapcsolatban többletenergia mások számára? Be- 
vonjuk-e barátainkat az életünkbe? Gördülékenyen és egymást 
kiegészítve telik-e az együtt töltött idő? Ha mindez rendben van, 
és az ágyunk sem hűl ki, akkor megütöttük a főnyereményt. Ám 
kevés valódi örömben részesülünk, ha erőnket a múltra és a jö- 
vőre pazaroljuk, ha ellenségünkké tesszük a környezetünket, 
vagy ha mindig magyarázkodnunk kell, és gyakran veszek- 
szünk. Ha ki nem mondott vágyak állnak közénk, akkor kapcso- 
latunk soha nem lesz tartósan szilárd. Az olyan gondolatoktól, 
mint hogy ,Mit tudsz még adni?", ,Mit tennél meg értem?", 
, Szeretsz-e még hatvannégy éves koromban is, és főzöl-e majd 
rám?", egyre inkább olyanok leszünk, mint az a borbély, aki ko- 
pasz fejet akar borotválni. Mindez körülményes és hiábavaló. Ha 
folyton az ,akarom-nem akarom" körül forog minden, ha min- 
dig biztosítékokat akarunk szerezni, és ígéreteket próbálunk ki- 

csikarni egymásból, hogy magunkhoz láncoljuk a másikat, ak- 
kor a szerelem biztosan rossz irányba terelődik. Ez esetben jobb, 
ha mindkét fél egyszerűbb kapcsolati modellre vált. 


Felelősségvállalás 


Nem a külső dolgok tesznek minket boldoggá, hanem a dolgok- 
hoz való hozzáállásunk. Ha nincs bennünk nyitottság, akkor a 
legvonzóbb társ szépsége is megfakul, és a legörömtelibb dolgok 
is unalmassá válnak. A szerelmes filmekben az igazi kaland a 
happy end után kezdődik, s ezt abban az izgalmas kérdésben le- 
het összefoglalni, hogy mit sikerült szereplőinknek megtanulni 
ahhoz, hogy életük végéig boldogan élhessenek együtt. 

A jó élet titka, hogy mielőtt cselekszünk, képesek legyünk megte- 
remteni azt a mozgásteret vagy távolságot, amely lehetővé teszi, 
hogy tudatosan és a lehető legjobb hozzáállással úgy tudjunk vá- 
lasztani, hogy cselekedetünk jelentőségteljes legyen, boldogsághoz 
vezessen és elkerülje a szenvedést. A külvilág az ok-okozat törvé- 
nyei szerint működik, mi azonban rendelkezünk azzal a belső sza- 
badsággal, hogy eldöntsük, miképpen reagálunk erre. Az egysejtű- 
ekkel ellentétben az ember szabadon megválaszthatja, hogy vála- 
szol vagy sem egy adott ingerre, és ha igen, akkor azt milyen mó- 
don teszi. Az a fontos, hogyan érzékeljük és értékeljük a dolgokat, 
van-e bennünk együttérzés, és átlátjuk-e a helyzeteket. A , menny- 
ország" és a ,pokol" a két fülünk vagy a bordáink között , játszó- 
dik", vagyis ott, ahol tudatunk székhelyét feltételezzük. 

Amíg valósnak tartjuk a gondolatok, érzések és testi tapasztala- 
tok pillanatnyi áramlatát, amelyek szüntelenül elárasztanak 
minket, addig ezek foglyai leszünk, és ezek fogják meghatároz- 
ni cselekedeteinket. Mindent megítélünk, és így folyton új be- 
nyomásokat ültetünk el tetteinkkel, szavainkkal és gondolata- 

inkkal, amelyek a jövőben az ezeknek megfelelő tapasztalatok- 
hoz vezetnek. A szép élményeket általában ajándékként és gaz- 
dagságként éljük meg. Ha azonban élményeink szürkék és raga- 
csosak, akkor megfigyelhetjük, hogy ezek hátterében egy korlá- 
tolt, zavaros látásmód munkálkodik. Csak akkor tudunk belül el- 
lazulni, szabaddá válni és kifejleszteni egy olyan látásmódot, 
amelynek segítségével bízunk a történésekben, ha már elegendő 
kellemes benyomást halmoztunk fel tudatunkban. 

Ha megszakítjuk a rossz szokások áramlatát, magunk mögött 
hagyhatjuk a kellemetlen karmát. Ez az egyetlen lehetőség. Tö- 
rekedjünk arra, hogy viszontagságaink során se hagyjuk figyel- 
men kívül az ok-okozatról szerzett tudásunkat, és vállaljunk fe- 
lelősséget a helyzetünkért. Így ugrásszerű fejlődést érhetünk el, 
és attól kezdve életünk egyre jelentőségteljesebbé válik. 
Buddha nagyon pontos tanításokat adott arra vonatkozóan, ho- 
gyan lehet következetesen dolgozni az ok-okozattal. A karma 
akkor a legerősebb, ha négy lépésből épül fel. Négyféleképpen 
tapasztalhatjuk meg, és hatásait is négyféle hozzáállással tudjuk 
leépíteni vagy akár bölcsességgé átalakítani. Ez a háromszor 
négy pont magába sűríti Buddha minden tanítását. Ezeket alkal- 
mazva biztosan megszabadulunk a beszűkült tudatállapotok kör- 
forgásából. Ha ráadásul még másokra is gondolunk, akkor meg- 
van az alap a megvilágosodáshoz. 


Hogyan építjük fel a karmát? 


e Először is tisztában kell lennünk a helyzetünkkel; 

s másodszor kívánnunk kell, hogy valami megtörténjen; 

e harmadszor meg kell tennünk, vagy másokkal kell elvégez- 
tetnünk; 

s végül pedig örülnünk kell az eredménynek. 

Egy párkapcsolaton belül mindez igen drámai lehet, de akár 
emberi módon és kellemesen is megnyilvánulhat. Ha például 
a férj tudja, hogy párjának éppen nagyon feszített a munka- 
tempója, akkor jó, ha mellette áll, még akkor is, ha a másik ke- 
vésbé figyelmes, és élesebben reagál, mint máskor. Ilyenkor 
mutassa ki szerelmét, teljesítse párja kívánságait, azokat is, 
amelyek több időt vesznek igénybe, mint amennyit máskor 
szánna rájuk. Örüljön annak, hogy segíthet. Az ilyen önzetlen 
tetteknek élénken megmarad az ereje, másokat is elkápráztat, 
és sok boldogságot visz a világba. Ily módon a férfi egy tel- 
jes, pozitív karmikus benyomást raktároz el a tudatában, és 
kapcsolatát is gazdaggá teszi. Ha viszont nem érti meg felesé- 
ge helyzetét, és sértődötten reagál szokatlan viselkedésére, ak- 
kor ez hamarosan válsághoz és negatív karmikus lenyomatok 
keletkezéséhez vezethet. 

Minél tudatosabban cselekszünk, annál nagyobb tetteink ha- 
tása, annál inkább gyarapszik élettapasztalatunk, és annál 
jobban megértjük, hogyan vannak a dolgok, hogyan hozzuk 
létre a boldogságot és a fájdalmat, s miként éljük meg ezeket. 
Felelősséget vállalunk cselekedeteinkért, és a döntés szabadsá- 
gát kapjuk érte cserébe. Ha tudatosan akarunk tenni valamit, 
vagyis ha tetteink megegyeznek kivánságainkkal és elképzelé- 
seinkkel, akkor az így szerzett benyomások még mélyebbek 
lesznek. Ha sok jót teszünk - lehetőleg testtel, beszéddel és tu- 
dattal egyaránt -, majd elégedettek vagyunk a végered- 
ménnyel, és jó érzés tölt el bennünket, akkor a pozitív benyo- 
más tartós lesz. A boldogság vagy a szenvedés legkülönbö- 
zőbb válfajait tapasztalhatjuk meg aszerint, hogy jót vagy ár- 
talmasat tettünk, mondtunk vagy gondoltunk. 

Hogyan tapasztaljuk a karmát? 


A karma, amely boldogságot vagy szenvedést hoz, négyfélekép- 

pen jelenhet meg: 

s hogyan érezzük magunkat a halálunk és újraszületésünk kö- 
zötti időszakban; 

s milyen testtel rendelkezünk következő életünkben az egészség, 
intelligencia, erő vagy szépség szempontjából; 

s milyen a környezetünk, melyik országba, kultúrába és milyen 
családi körülmények közt születünk újra; 

e milyen hajlamokat hozunk magunkkal, és mihez vonzódunk új 
életünkben." 


Hogyan tudjuk leépíteni 
a szenvedést hozó karmát? 


Ez a hozzáállás négy lépésben valósul meg: 

e felismerjük, hogy szenvedést okoztunk; 

e el akarjuk távolítani a zavart; 

s elhatarozzuk, hogy többet nem teszünk ilyet; 

e tudatosan eldöntjük, hogy a jövőben ellenkezőképpen cse- 
lekszünk. 


" Ez a köztesállapot (tib.: bardo) aszerint alakul, hogy életünk során 
kellemes vagy kellemetlen benyomásokat halmoztunk-e fel. A bardót nem 
tudjuk befolyásolni, hacsak nem rendelkezünk különleges meditációs 
gyakorlatokkal. Egyébként a hétköznapi életben nem játszik különösebben 
fontos szerepet, csak a teljesség kedvéért említem meg. 

€ A csecsemőkön és kisgyermekeken jól megfigyelhetők annak jelei, hogy 
szeretik-e a környezetükben lévőket, hogy türelmesek és elégedettek, vagy 
pedig ijedősek, és ordítanak minden apróságért. 

Ha súlyos hibákat követtünk el a kapcsolaton belül vagy bármi- 
lyen más területen, és jóvá szeretnénk tenni ezeket, még mielőtt 
megtörne köztünk a bizalom, akkor néhány gyakorlati lépést 
kell tennünk. Először is belátjuk, hogy ügyetlenül és önző mó- 
don cselekedtünk. A második lépésben az esetleges károk láttán 
elhatározzuk, hogy többé nem teszünk ilyet. E hozzáállással sze- 
rezzük meg azokat a módszereket, amelyekkel elejét vehetjük a 
jövőben jelentkező szenvedésnek. A harmadik lépésben bocsá- 
natot kérünk, egy magyarázat kiséretében. („Ez nem az én na- 
pom!" ,A pszichológusom rossz gyógyszert írt fel." , Más dol- 
gokkal volt tele a fejem, és megfeledkeztem erről." , Ennek a fér- 
finak igazán szüksége volt rám." „Annyira megérintett engem ez 
a nő!") A bocsánatkérés társunkban megértést szül, bennünk pe- 
dig megszünteti a nyomást, hiszen hibáink beismerésével e ne- 
héz terhet levehetjük a vállunkról. Ha öszinték vagyunk, és nem 
problémázunk, akkor embertársaink és mi is bízni fogunk abban, 
hogy a jövőben érettebben bánunk majd egymással. Végül a ne- 
gyedik lépésben tudatosan újraépítjük a bizalmat, kedveskedünk 
a másiknak, megajándékozzuk őt, és okulunk az egészből. 
Életünk felgyorsult, szociális biztonságban élünk, ezért meg- 
szoktuk, hogy növekvő igényeinket szinte azonnal kielégíthet- 
jük. Ma már sem a párok, sem a szülők nem kényszerülnek ar- 
ra, hogy együtt maradjanak. Régen a párkapcsolatokban hét év 
után jelentkezett az első válság, manapság ez már feleennyi idő 
után bekövetkezik. Sokan tisztában vannak ezzel, ha máshon- 
nan nem, a női magazinokból. 

Ha egy pár időben észreveszi a közelgő krízist, és megvan 
bennük az elhatározás, hogy túllépjenek a kialakult berögző- 
déseken, első lépésként az a legokosabb, ha alaposan szem- 
ügyre veszik addigi viselkedésüket. A múltba visszatekintve 
így felismerhetik azokat a magatartásformákat, amelyek unal- 
mat és bénultságot hoztak kettejük kapcsolatába, majd közö- 

sen elhatározhatják, hogy felhagynak ezekkel. Érdemes össze- 
állítaniuk egy tervet is, hogy miképpen kerüljék el a rossz be- 
idegződéseket, például olyan közös kalandokkal, mint egy ej- 
tőernyős ugrás, egy sziklamászó- vagy sítanfolyam, egy fel- 
fedezőút Párizsba, Bhutánba vagy Kubába. Ha mindez sikerül, 
és korábban nem ejtettek túl mély sebeket egymáson, akkor 
érettebben léphetnek kapcsolatuk következő, remélhetőleg 
hosszabb ideig tartó szakaszába. 

Betéve tudhatjuk könyvek százait, le is doktorálhatunk, ám ah- 
hoz, hogy két lábbal álljunk a földön, és kitartsunk a nehéz 
helyzetekben, nem erre van szükségünk. Karmánk átalakításá- 
hoz legfontosabb az élettapasztalat. Csupán az érett, önvizsgá- 
latra kész, és néha a saját határaikon is túllépni tudó emberek 
képesek állhatatosan szembenézni az élettel. Az élet csataterén 
aratott győzelmek, élmények és tanulságok mögött pedig min- 
dig ott marad a társunk iránt érzett hála. Ő az, aki gazdaggá 
teszi életünket. 


Mitől lesz sikeres egy kapcsolat? 


Amint belátjuk, hogy jelenlegi tapasztalataink előző életeinkre 
vezethetők vissza, és hogy most ültetjük el jövőnk magjait, tu- 
datosabban fogjuk alakítani párkapcsolatunkat is. A zavaró vi- 
selkedési formákat lehetőség szerint igyekezzünk elkerülni. 
Szomorú, hogy az emberek gyakran hagyják, hogy egy múló 
hangulat vagy saját önzésük elhomályosítsa a kapcsolathoz 
szükséges tisztánlátást. Buddha tíz olyan hasznos cselekedet 
gyakorlását javasolja, amelyekkel jó karmát építhetünk fel, 
megvédhetjük magunkat párkapcsolatunkban vagy más élet- 
helyzetekben, :miközben rengeteg jó benyomást is elültethe- 
tünk a tudatunkban. Ezek szöges ellentétei azoknak a cseleke- 

deteknek, amelyektől határozottan óv minket. Az érthetőség 
kedvéért három csoportra oszthatjuk ezeket, aszerint hogy a 
test, a beszéd vagy a tudat szintjén valósulnak-e meg. 


A tíz hasznos cselekedet 


Test: 
1.  Óvjuk az életet. 
2. Legyünk nagylelkűek. 
3. Használjuk a szexualitást örömszerzésre. 
Beszéd: 
4. Mondjunk igazat. 
5.  Teremtsünk egyetértést. 
6. Beszéljünk nyugodtan és bizalomkeltő módon. 
7. Mondanivalénk legyen jelentőségteljes. 
Tudat: 
8. Legyünk szerények és elégedettek. 
9. Legyünk joindulatuak. 
10. Alakítsuk ki a helyes látásmódot. 


A három hasznos cselekedet a test szintjén 


Ovjuk az életet (ne dljiink)’ 
Ha egy párkapcsolatban a szerelmesek úgy alakítják a feltételeket, 
hogy legyen elég tér a fejlődésre, akkor jobban ki tudják bonta- 
koztatni a bennük rejlő, de még felszínre nem került tulajdonsá- 
gokat. Tapasztalatból tudjuk, hogy ez leginkább a bizalom révén 
valósul meg, ami védett körülmények között jöhet csak létre. 


' Zárójelbe került az a cselekedet, amelyet érdemes elkerülni. 

A férfi szerepe eredetileg környezetének közvetlen és testi védel- 
mezése volt. Manapság a szerencsésebb életkörülményeknek kö- 
szönhetően erre ritkábban van szükség, ami persze sértheti a fér- 
fiúi önérzetet. Az állandóan változó szerepek világában a nők 
gyakran már csak tudat alatt vágynak egy férfi védelmére. Meg- 
tanultak egyedül is boldogulni, ám legbelül mégis megmaradt 
bennük az erre irányuló vágy. Valójában a nők jóval könnyeb- 
ben nyilnak meg, ha egy férfi mellett biztonságban érzik magu- 
kat. Ezért sokkal hasznosabb, ha kimutatják, hogy védelemre 
szorulnak, és hagyják, hogy elkényeztessék őket, ahelyett, hogy 
e téren is próbálnának versenyre kelni a férfiakkal. Egy férfi szá- 
mára kétségtelenül izgató és nem alábecsülendő kapocs, ha a 
nőnek védelmet és valami izgalmasat tud nyújtani. Ha azonban 
mindketten ugyanazokat a fontos szerepköröket töltik be, egyre 
kisebb szükségük lesz a másikra, egyre kevésbé egészítik ki egy- 
mást, és meggyengül a kapcsolatuk. 

Buddha általában azt tanácsolja, hogy az élet minden formáját 
óvjuk, ne öljünk, és utasítást se adjunk az élet kioltására. Ez arra 
az esetre is vonatkozik, amikor egy nő akarata ellenére teherbe 
esik. Attól a pillanattól kezdve, hogy a petesejt és a hímivarsejt 
összeolvad, csatlakozik hozzájuk egy tudat, amelyet a korábbi 
életekből eredő kapcsolat vonzott a szülőkhöz. A tapasztalat azt 
mutatja, hogy még a legboldogabb párt is elszakítja egymástól 
egy tudatosan elvetetett gyermek, mivel a terhességmegszakítás- 
sal felépített rossz karma súlyosan nyomasztani fogja őket. Ahe- 
lyett hogy megölnénk a gyermeket, inkább adjuk őt örökbe." 
Egy családon belül a védelem szükségszerűen kiterjed a gyerekek- 
re is: ez a hétköznapokban elsősorban az anyának jelent kihívást. 
A nő így természetes módon tudja kiélni azt a vágyát, hogy má- 
sokat védelmezzen. Ugyanakkor, sajnos csak kevesen rendelkez- 


" Lásd a Szerelem a hétköznapokban című fejezet , Család" című részét. 

nek annyi jó karmával, hogy egy emberbarát, egymásnak kölcsö- 
nösen biztonságot és védelmet adó társadalomba szülessenek. 


Legyünk nagylelkűek (ne lopjunk és ne csaljunk) 
Ahhoz, hogy elkápráztassuk egymást, és nagylelkű légkört te- 
remtsünk, tudatos szokásunkká kell tennünk, hogy gyakran és 
célirányosan adjunk. Jó, ha a társak saját testüket is olyan esz- 
köznek látják, amellyel szeretetet adhatnak egymásnak. A nagy- 
lelkűség azonban sokkal többet jelent ennél. Partnerünk min- 
denképpen legyen része életünk egészének, akkor is, ha éppen 
nem együtt indulunk dolgozni, vagy ha külön találkozunk a ba- 
rátainkkal. Így a fejlődésünket segítő élmények közös kinccsé 
válnak. Azáltal, hogy ezeket megosztjuk egymással, s próbáljuk 
közösen megérteni őket, számtalan felismerésre tehetünk szert. 
A világon mindenhol meghatározó az anyagi biztonság iránti 
vágy, és még a legkisebb ajándéknak is nagy jelentősége van. 
Ennél viszont sokkal fontosabb az, hogy a másikat több önálló- 
sághoz és függetlenséghez juttassuk - például úgy, hogy segít- 
jük őt egy jó végzettség megszerzésében -, ez ugyanis egy egész 
életen át hasznos lesz számára. Egészen kivételes és különleges 
az, amikor párunknak megteremtjük a lehetőséget arra, hogy fel- 
ismerhesse tudata természetét. Ez minden életen keresztül végig- 
kíséri egészen a megvilágosodásig, ezért a létező legnagyobb 
ajándéknak Buddha tanításai számítanak. 


Használjuk a szexualitást örömszerzésre 
(ne ártsunk szexuálisan) 
A buddhizmusban a szexualitás az élet természetes része, a ne- 
mi szervek pedig a boldogság forrásai, amelyek életerőt adnak. 
Vagyis nemcsak magunkra gondolunk, hanem testünkkel a tár- 
sunkat is boldoggá szeretnénk tenni. Buddha ezen a téren is fel- 

nőttként kezel bennünket: csak néhány dologban foglal állást, 
egyébként nem szól bele hálószobai szokásainkba. 

Buddha nem javasolja, hogy beleavatkozzunk jól működő kap- 
csolatokba. Ellenzi a vérfertőzést, tehát a közeli rokonok közöt- 
ti szerelmet, mert ez rontja a genetikai állományt. A homosze- 
xualitást egy olyan nehezítő körülménynek véli, amelynek oka 
az előző életekben keresendő: a másik nem iránt érzett ellen- 
szenvre, vagy más emberekkel kialakított szoros kapcsolatokra 
vezethető vissza, csakhogy az akkor ellenkező neműeket össze- 
fűző kötelék most ugyanahhoz a nemhez tartozókat köti össze. 
Aki rendelkezik némi élettapasztalattal, az tudja, hogy a szexu- 
ális irányultság csak egy az ember számos adottsága közül, ezért 
nem érdemes túlértékelni a szerepét. 

Ha méltóság nélkül szeretkezünk társunkkal, és kielégülést talá- 
lunk abban, hogy fájdalmat okozunk neki, ez arra utal, hogy a 
múltban rossz benyomásokat halmoztunk fel. Ilyen esetekben 
Buddha azt tanácsolja, hogy inkább tartózkodjunk a szexuális 
élettől: így elkerülhetjük egy újabb rossz karma felépítését. Ha cö- 
libátusban, testünk teljes bevetése nélkül élünk, lehetőségünk nyí- 
lik arra, hogy buddhista gyakorlatokat végezve értelmesen töltsük 
az időnket, és mások fejlődését szolgáljuk, ahelyett, hogy ártanánk 
nekik. Egy párkapcsolatban a szexuális érintkezés nagy nyitottsá- 
got és bizalmat hoz létre, amelyet érdemes fenntartani, mert ezzel 
társunkat örömteli módon erősítjük. Sokat segít ebben, ha hűsé- 
gesek maradunk egymáshoz, mivel így kiküszöbölünk egy bi- 
zonytalansági tényezőt. A testi hűtlenség mély és tartós sebet ejt, 
amelytől nem csak a megcsalt társ szenved. Ezért jobb, ha tisztá- 
ban vagyunk a határainkkal, és ahhoz tartjuk magunkat, amiben 
közösen megegyeztünk. E határokat minden pár maga jelöli ki. 
Sajnos a világban csak ritkán hallgatják meg Buddha humanis- 
ta tanácsait, noha az emberi tevékenységek legnagyobb része a 
szerelem körül forog. Ráadásul éppen ez az a terület, ahol a leg- 


45 


több előre gyártott elképzeléssel és a legnagyobb elnyomással 
találkozunk. Tulajdonképpen szemtelenség, hogy néhány gátlá- 
sos isten bele akar szólni abba, mikor és hol szerezzünk mások- 
nak testi örömet, ha egyáltalán megtehetjük ezt. Néhány musz- 
lim országban például mind a mai napig megcsonkítják a nők 
nemi szervét, és halálra kövezik őket hűtlenségükért. Bzek a cse- 
lekedetek nem vezetnek boldogsághoz, és okozójuk a következő 
életben hasonló tapasztalatokra számíthat. 


A négy hasznos magatartás a beszéd szintjén 


Mondjunk igazat (ne ártsunk, és ne áltassunk másokat) 

Ne becsüljük alá az öszinteség fontosságát a párkapcsolatban. 
Máskülönben hogyan alakíthatnánk ki a kapcsolathoz szükséges 
bizalmat? Ám a munka ott kezdődik, hogy őszinték vagyunk sa- 
ját magunkkal. Aki még nem meditált, és nem dolgozott több 
éven át a tudatával, az a valóságot saját vágyaitól átszínezve ta- 
pasztalja. Különbség van aközött, hogy saját érdekből hazudunk, 
vagy azért, mert nem akarjuk megbántani társunkat, ahogy az is 
más, ha valakinek keményen az arcába vágjuk az igazságot. 
A bölcsesség mindig a megfelelő arány alkalmazásában rejlik. 
Egy párkapcsolatban létezik úgynevezett „kis” és ,nagy" őszin- 
teség. Ez utóbbi azt jelenti, hogy nem élünk hazugságban, és 
nem vesztegetjük egymás idejét, hanem bevalljuk, ha végleg 
megváltozott valami a kapcsolatunkban. 
A „kis őszinteség" az érzelmekben és az apró részletekben nyil- 
vánul meg. Nem túl szerencsés például, ha szerelemtől sugárzó 
partnerünket azzal kínozzuk, hogy régi szerelmünk kiváló tulaj- 
donságait ecseteljük. Az őszinteség tehát a bölcsességről, az 
együttérzésről, az emberi érettségről szól, s arról, hogy szem előtt 
tartjuk mindenki rövid és hosszú távú boldogságát egyaránt. 

Teremtsünk összhangot 
(ne osszuk meg az embereket, és ne rágalmazzunk) 

Egy párkapcsolati vita általában azzal kezdődik, hogy szeret- 
nénk megváltoztatni a másikat. Partnerünk nyitott is lesz erre, 
ha úgy érzi, alapjában véve elfogadjuk őt olyannak, amilyen, és 
kellő többletenergiával is rendelkezik ahhoz, hogy boldoggá te- 
gyen minket. Ha azonban társunkból hiányzik ez az energia, ak- 
kor gondoljuk át a helyzetet, és inkább magunkban keressük a 
változás lehetőségét, máskülönben kellemetlen és eredménytelen 
beszélgetésekbe bonyolódunk, amelyekben mindkét fél csak cél- 
táblának érzi magát. Az erősebb félnek tudnia kell alkalmazkod- 
ni a másik vagyaihoz, és ebben az esetben jobb is, ha ezt teszi - 
amennyiben ennek értelmét látja. Így elkerülhetjük a csalódást, 
és együttlétünk során teret adhatunk az örömnek. 

A sérelmeket érdemes minél hamarabb elengedni, különben be- 
ágyazódnak a tudatunkba, és zavarokat keltenek a kapcsola- 
tunkban és partnerünk belső világában is. Ennek leghatéko- 
nyabb módja az, ha megértjük, hogy párunkat boldogtalanná 
tettük, és érzékeny pontra tapintottunk. Ezután elhatározzuk, 
hogy szeretnénk eltávolítani ezt a fájdalmat, s ha ezzel a másik 
nem veszíti el a méltóságát, akkor ezt képes is lesz elfogadni. Ha 
ezek után tudatosan az ellenkezőjét tesszük, vagyis értékeljük őt, 
és kedvesek vagyunk vele, akkor együtt nevethetünk a történte- 
ken, és tanulhatunk is belőle. Ha viszont a társunk továbbra is 
makacskodik, akkor ez inkább az ő problémája és nem a miénk. 
Ne mondjunk rosszat a társunkról és másokról se, mivel ezzel 
megosztjuk az embereket. A partnerünkkel kapcsolatban külö- 
nösen érdemes erre odafigyelni. A kialakított bizalom gyorsan 
összedőlhet, és ez akaratlanul is kapcsolatunk végét jelentheti. 
Sokkal jobb, ha inkább azok látásmódját tágítjuk, akik nem ked- 
velik a társunkat, megvédjük őt és megpróbáljuk megmagyaráz- 
ni viselkedését. 

Beszéljünk nyugodtan és bizalomkeltő módon 
(ne beszéljünk durván) 

Sokat segít, ha tudatosan használjuk a beszédünket. Egy nyu- 
godt, kellemes és megfontolt hang bizalmat ébreszt másokban. 
Az emberek szívesebben hallgatják meg azt, aki nyitott, és pozi- 
tívan áll a dolgokhoz. Amennyiben a hangsúly, a hangszín és a 
beszéd sebessége az üzenethez illő, akkor célba fog érni. Manap- 
ság, amikor reklámszövegek és slágerek tömege áraszt el minket, 
ennek gyakran éppen az ellenkezője történik. Gyorsabban beszé- 
lünk, mint ahogy gondolkodunk, és már azelőtt véleményt for- 
málunk valamiről, hogy megismernénk a körülményeket. Jelen- 
leg a társadalmilag megszokott hangnem flegma, felületes, gú- 
nyos és csipkelődő. Ha ezt a stílust magunkkal visszük ottho- 
nunkba, párkapcsolatunk melegszívű és szeretetteljes légköre el- 
tűnik, mivel legtöbbször ellenségesen hat és bizonytalanná teszi 
a jelentést. A felületes beszéd bántó is lehet, és távolságot te- 
remthet. Ha egy párkapcsolatban megnyilunk a másik felé, ak- 
kor fontos, hogy beszédünk szeretetteljes, egyértelmű, nyitott és 
közvetlen legyen. 

Minden országban másképpen kezelik mind a könnyedebb tár- 
salgási formát (angolul: small talk), mind a párkapcsolaton be- 
lüli beszélgetéseket. Vannak, akik ismerkedéskor inkább a be- 
szélgetés általános hangulatára figyelnek, és nem várnak komo- 
lyabb információt, míg mások a közeledés e kellemes formájából 
gyakran torzszülöttet csinálnak. Ilyenkor egy laza beszélgetés 
pillanatok alatt szőrszálhasogató, elvárásokkal és kellemetlensé- 
gekkel teli huzakodássá válhat, amely megzavarja az emberi kö- 
zelséget és vonzódást. A társak a beszédmód legkisebb változá- 
sát is érzékelik és értelmezik. Ha minden szépet és jót kívánunk 
társunknak, figyeljünk oda, hogy hangunk is erről árulkodjon. 
A párkapcsolaton belüli beszélgetésben sok olyan dolgot gyako- 
rolhatunk, amelyek más helyzetekben is a segítségünkre lesznek. 

Mondanivalónk legyen jelentőségteljes 

(ne mondjunk buta és bántó dolgokat) 
Bár a pletyka rendkívül szórakoztató is lehet, valójában pazarol- 
ja az energiát, és rossz hatással van a tudatra. Ilyennek számít 
az is, amikor híresztelünk valamit valakiről, kivéve akkor, ha ezt 
védelmező vagy megelőző szándékkal tesszük, és kárörömnek 
nyoma sincs benne. 
A pletykálkodás eredményeként hamarosan magunkról hallunk 
vissza különféle történeteket, amelyek megingathatják mások be- 
lénk vetett bizalmát, és ez az egész , ügy" nagyon időigényessé és 
kellemetlenné válhat. Ezzel nemcsak a másik idejét pazaroljuk - 
aki ezalatt valami értelmesebbel is foglalkozhatott volna -, ha- 
nem előbb-utóbb komolytalannak is tűnünk előtte. Elbizonytala- 
nodik és távolságtartó lesz, hiszen könnyen feltételezhető, hogy 
aki kibeszél másokat, az a hátunk mögött minket is kibeszél. 
„Az intelligencia a legjobb ajzószer" - mondta Timothy Leary 
pszichológus. Az intelligencia vonzó. Mindenkit lenyűgöz az 
okos beszéd vagy egy értelmes beszélgetés. Egy melegszívű, meg- 
fontolt, intelligens társalgás lehetőséget ad arra, hogy sikeres le- 
gyen a párbeszéd. Sokkal hasznosabb, ha elmondjuk vágyainkat 
és ötleteinket, ahelyett hogy szemrehányásokat tennénk egymás- 
nak. A nyitott és öszinte beszélgetések közel hozzák az embere- 
ket, és alapját képezhetik egy hosszan tartó kapcsolatnak. 


A három hasznos hozzáállás a tudat szintjén 


Legyünk szerények és elégedettek (ne irigykedjünk) 
Csak a tudatunk lehet boldog. Ezért ott keressük a boldogságot, 
ahol azt valóban meg is találhatjuk: saját tudatunkban. Kétféle 
boldogság létezik. Van egy általánosan áhított boldogság, ame- 
lyet a kellemes élmények okoznak: ilyen például mások felénk 

irányuló szeretete, egy lottónyeremény, egy elismerés vagy egy 
siker. Ez azonban egy feltételekhez kötött állapot, amely eltűnik 
a külső vagy belső feltételek megszűnésével. 

A buddhizmus célja egy másfajta boldogság: a megvilágosodás, 
amikor a tudatban megjelenő képek mögött magát a tükröt is- 
merjük fel. Nem időzünk sem a múltban, sem a jövőben, hanem 
itt és most éljük meg egymás kívánságainak beteljesülését. Nagy 
elégedettséget tapasztalhatnak meg azok a párok, akik nem ki- 
vül, hanem önmagukban keresik a boldogságot. 

És mi történik a hétköznapokban? Mit eredményez az elégedett- 
ség és a mértékletesség? Szabadságot. Akinek kevés konkrét elvá- 
rása van, az szinte mindent gazdagnak és túláradónak tapasztal, 
mint egy ajándékot. Aki nem hiszi azt, hogy örökké fog élni, jól 
teszi, ha igényeit a lényeges dolgokra korlátozza, és nem pazarol- 
ja idejét olyan tárgyak megszerzésére, amelyek nem a valós szük- 
ségleteit elégítik ki. Azzal is sok időt takaríthatunk meg, ha elfo- 
gadjuk a társunkat olyannak, amilyen, és nem akarjuk állandóan 
megváltoztatni őt. Ez az alapja egy elégedett párkapcsolatnak. 
Általában nem nehéz meggyőzni az embereket arról, hogy vala- 
mi hiányzik az életükből, így könnyen kibillenthetjük őket a 
nyugalmukból. Ha például sokat dolgozunk, és szeretnénk el- 
utazni, egy Ibizán töltött hét után már hazavágyunk, mert min- 
denütt jó, de legjobb otthon. Így erőnket és fáradozásunkat min- 
dig a jövőre irányítjuk, ahelyett hogy a jelenben időznénk. Pe- 
dig párkapcsolatunk mély erőt meríthet abból, ha mindig az 
adott pillanatot élvezzük, és önmagában tökéletesnek éljük meg. 


Legyünk jóindulatúak (ne gyűlölködjünk) 
Ha bármelyik élőlényt megfigyeljük - legyen az kicsi vagy nagy 
-, megállapíthatjuk, hogy valamennyi boldog szeretne lenni, és 
kellemetlennek tapasztalja a fájdalmat. Ezzel mindenki így van, 
ezért semmi sem kapcsol össze bennünket jobban, mint az 

együttérzés. Ne hagyjunk ki egyetlen lehetőséget sem, hogy test- 
tel, beszéddel és tudattal jót tegyünk másoknak. Az emberek már 
az első találkozás alkalmával megérzik ezt a hozzáállást, amely 
bizalmat és örömet eredményez. Mindkettőnk szívét megmelen- 
geti, ha a félreértéseket, sérelmeket és hazugságokat jóindulattal 
kezeljük, felismerve, hogy a másik nem akart szándékosan árta- 
ni, csak egyszerűen saját bonyodalmai rabjává vált. 
Örökérvényű bölcsesség, hogy az együtt töltött idő túl rövid és 
túl értékes ahhoz, hogy fájdalmas veszekedésekkel töltsük el. 
Minél korábban vesszük észre, hogy egy beszélgetés rossz irányt 
vett, annál gyorsabban meg tudjuk állítani, és így képesek le- 
szünk felhagyni egy rossz szokással. 

A gyűlölet kikezdi a kapcsolat lényegét, és óriási kárt tud okozni: 
olyan, akár egy súlyos betegség. Noha egy egészséges ember el 
sem tudja képzelni, mégis olvashatunk párkapcsolaton belüli erő- 
szakról, fegyverrel vagy méreggel elkövetett gyilkosságokról. 
Nyilvánvaló, hogy ilyenkor olyan életek fulladnak kudarcba, ame- 
lyek másképpen is alakulhattak volna. Hogyan lehetett volna el- 
kerülni ezeket, és hogyan védekezzünk a továbbiakban a hasonló 
beteges viselkedési formák felbukkanása ellen? Bármennyire 
összefonódtunk is, hosszú távon a távolságtartás, a megbocsátás 
és az együttérzés a legjobb, míg problémásabb esetben a gyógy- 
szeres vagy terápiás kezelésnek is lehet megelőző hatása. 


Alakítsuk ki a helyes látásmódot 
(ne legyünk zavarodottak) 
Az a férfi, aki úgy közeledik egy nőhöz, mint egy szentélyhez, s 
magába szívja a másik tapasztalati gazdagságát, az érzelmi szin- 
ten egészíti ki saját belső világát. Az a nő, aki nyitott a férfiak já- 
tékos és mindent megvizsgálni akaró világára, és talál valami ér- 
dekeset a motorkerékpárok fordulatszámát taglaló beszélgetések- 
ben is, az felfedezheti a tudomány gazdagító hatását a mindenna- 

pokban. E kölcsönös gazdagítás gyakran nem tudatosan történik, 
ezért sokkal bölcsebb, ha társunk különcségeit az egész részeként 
kezeljük, ahelyett hogy megpróbálnánk megváltoztatni őket. 

Ezt a fajta látásmódot azonban tanulni kell, mert a bizonytalan 
emberekben nagyon erősek az elvárások. Azok a párok, akik 
többletenergiájuknak köszönhetően rendelkeznek azzal a lehető- 
séggel, hogy a legmagasabb szinten képesek ténylegesen talál- 
kozni egymással és megtapasztalni a másikat, el sem kerülhetik 
a tanulást és a meditációt. Fejlődésük, amely valóban meggyő- 
ző lehet, lenyűgözi a környezetükben lévő embereket is. A napi 
elmélyülések következtében egy pár egyre céltudatosabban, 
hasznosabban gondolkodik, beszél és cselekszik a kapcsolaton 
belül és kívül is. Mindketten magukévá teszik és alkalmazzák is 
az ok-okozatról szóló tanításokat. Tudják, hogy a jelen pillanat 
a legértékesebb, amely nem fog visszatérni és megismétlődni: a 
fejlődés mindig itt és most történik. Mindent, ami korlátozó, za- 
varó, örömtelen, és megköti a tudatot, azt a végső igazsággal el- 
lentétesnek tapasztalják meg. Minden perc az utolsó lehet, ezért 
nem érdemes elpazarolni az időt. Ha a társak tudatosan támo- 
gatják egymást ebben a hozzáállásban, akkor kapcsolatuk öröm- 
ünneppé válik. 

Egy ilyen megszabadító látásmóddal rendelkező párkapcsolat 
már fél lábbal a célban van a boldogságért folytatott versenyfu- 
tásban, hiszen minden tapasztalat táplálja, s ezzel rövid és 
hosszú távon is csak nyerni lehet. 

SZERELEM A HÉTKÖZNAPOKBAN 


Egyszer fent, egyszer lent 


Közhely ugyan, de igaz, hogy mindenkinek vannak jó és rossz 
időszakai. Minden örömben ott rejtőzik az üröm, hiszen semmi 
sem maradandó, hacsak nem az itt és most teljes megtapasztalá- 
sával éljük meg. Ha megszűnnek a kellemes körülmények, velük 
együtt eltűnnek a jó érzések is. A közelgő veszteség mindig ott 
lapul a háttérben, még akkor is, ha az előnyös életkörülmények, 
a sok pénz vagy a társadalmi elismertség átmenetileg vagy akár 
egy életen át el is terelhetik erről a figyelmünket. Ilyenkor a fej- 
lődés és a feltételekhez kötött helyzetünk tudatosítása helyett az 
élvezetet és a szórakozást választjuk. 

Aki elegendő élettapasztalattal rendelkezik, pontosan tudja, 
hogy bármikor rosszra fordulhatnak a dolgok. Amikor felismer- 
jük, hogy a mulandóság beárnyékolja az életünket, megszerez- 
zük az első, finom benyomást a szenvedés mibenlétéről. Ám 
amikor egy igazán nagy testi vagy lelki szenvedés ér utol min- 
ket, és úgy tűnik, mintha az egész világ ellenünk fordult volna, 
olyankor kicsúszik a talaj a lábunk alól, és azt hisszük, hogy ez 
az állapot örökké fog tartani. A szenvedés átjárja minden ideg- 
szálunkat, beférkőzik agyunk minden egyes sejtjébe, és áthatja 
tudatunk minden áramlatát. A buddhizmusban ezt nevezzük a 
szenvedés szenvedésének. Amíg nincs hatalmunk tudatunk kü- 
lönböző állapotai felett, addig ebben a helyzetben a fájdalom, a 

reménytelenség, a kétségbeesés és a jövőtől való félelem keveré- 
ke határoz meg minden pillanatot. Amikor szakítunk szerel- 
münkkel, meghal valaki körülöttünk, elveszítjük a ránk bízott 
pénzt, vagy nyilvánosan megszégyenülünk, olyankor sem a ba- 
rátaink együtt érző szavai vagy tettei, sem a szociális intézmé- 
nyek támogatása nem adja meg a várt enyhülést. 

Rendszerint persze az élet szép oldala köti le a lények figyelmét, 
és nem a mulandóság vagy akár az erős fájdalom. Ám létezik egy 
harmadik, szintén elégedetlenséget keltő állapot, amely mindenkit 
végigkísér a megvilágosodásig: ez pedig a nemtudás szenvedése. 
Nem emlékezünk sem az anyaméhben töltött időszakra, sem a 
születésünkre, még kevésbé előző életeinkre, és csak halvány sej- 
tésünk van arról, hogy mit hoz a jövő, vagy mi történik éppen a 
világ másik pontján. Ez a nemtudás fátyolként borul a tudatunk- 
ra és a boldogságunkra. Azoknál, akik nem meditálnak, ez a fá- 
tyol csak ritkán libben fel az ,aha" élményekkor megjelenő tisz- 
tánlátás rövid pillanataira. Márpedig ha nem fejlődünk, és nem ta- 
lálunk időtlen értékeket, akkor a buddhizmus tanítása szerint a 
mostani, esetleg fájdalmas tapasztalatok megismétlődnek az elkö- 
vetkezendő életek folyamán. Ezt nevezzük a feltételekhez kötött 
világ körforgásának, szanszkritül szamszárának. Ebben a fejezet- 
ben a párkapcsolatok olyan hétköznapi élethelyzeteit emeljük ki, 
amelyek összefüggnek ezekkel a feltételekhez kötött állapotokkal. 


Párkapcsolat 
Egymásért létezni 
Mindaz, amit egy nyitott, mély és őszinte párkapcsolatban ta- 


nulunk, egész lényünket érinti. A kapcsolat örömet és teret hoz 
létre, s olyan izgalmas érintkezési felületet kínál a szabad embe- 

rek számára, ahol fejlődhetnek. Ha felvállaljuk egymást egy kap- 
csolatban, az egyrészt felelősségvállalást, másrészt belső bizton- 
ságot jelent. Feloldja a megszokások okozta tunyaságot, s így 
gyorsabban tudunk fejlődni. Amennyiben mindketten arra tö- 
rekszünk, hogy kielégítsük egymás vágyait, akkor számunkra a 
monogám kapcsolat a legmegfelelőbb, ami mindkét félnek ta- 
pasztalatokban gazdag életet kínál. 

Minden kapcsolatban kialakulnak bizonyos jellemző viselkedési 
formák. A párok és családok kifejlesztenek egyfajta titkos nyel- 
vet: beceneveket, gesztusokat, amelyek kifejezik életmódjukat, 
vagy közös élményeikre utalnak. Mindez erősíti az összetartozás 
érzését, hiszen olyan dolgokra is kiterjed, mint a köszönés és a 
búcsúzás módja, az étkezések, a tévé előtt töltött este menetrend- 
je és így tovább. Egy munkában töltött nap után ezek a megszo- 
kott viselkedési formák nyugtatóan hatnak és meghittséget te- 
remtenek. A kívülállók nem értik e szertartásokat, ezért a párnak 
érdemes egy idő után azokat is beavatni, akik közel állnak hoz- 
zájuk. Egy kapcsolat akkor kezd gyengülni, amikor eltűnnek ezek 
a meghitt szokások, és nem lépnek újak a helyükbe. Persze ha hi- 
ányzik belőlük a tudatosság és a szeretet, az állandó ismétlődé- 
sek börtönné válhatnak, és meg is béníthatják a kapcsolatot. 
Azoknak a pároknak, akik nem mélyítik el meditációval az össze- 
tartozásukat, érdemes odafigyelniük arra, hogy az apró figyel- 
mességek ne váljanak üres gesztusokká. Inkább viszonozzák őket 
tudatosan, hiszen a hála érzésén keresztül ezek élénkítik a kicse- 
rélődés varázsát, melegséget szülnek és összefonják a szíveket. 
A buddhisták kiemelkedően fontosnak tartják a férfi és nő kö- 
zötti kapcsolatot, mivel ez különleges lehetőségeket nyújt az em- 
beri fejlődésre. Ha buddhista szempontból még értékesebbé sze- 
retnénk tenni közös életünket, akkor egy szellemi tanítótól - lá- 
mától - hasznos tanácsokat és áldást kérhetünk kapcsolatunk 
fejlődése érdekében. Ezt ,buddhista esküvőnek" hívják, amely 

helyzettől függően akár egy rövid párkapcsolati áldáson keresz- 
tül is megvalósulhat. 

Azokban az országokban, ahol a buddhizmust nem ismerik el 
vallásként, a buddhista házasságkötés nem jár semmiféle társa- 
dalmi vagy jogi következménnyel. A tanítások lényege szerint és 
vallási nyomás nélkül köttetik, és leginkább belső és titkos szin- 
teken dolgozik az emberben. Tudatosan döntünk a közös fejlő- 
dés mellett, elhatározzuk, hogy kiállunk egymásért és segítjük 
egymást, akkor is, ha valamelyikünk megbetegszik, vagy meg- 
öregszik. Bár mindez inkább áldásnak tekinthető, mintsem jogi 
eljárásnak, ereje mégis meghatározó, és megvédi a párokat attól, 
hogy a szokásos zavaró érzelmektől hajtva zsákutcába kormá- 
nyozzák szerelmüket. A buddhizmus olyan módszereket kínál a 
hétköznapi ,beszürkülés" ellen, amelyek használatával képesek 
leszünk magunkat és a másikat mindig magas szinten tapasztal- 
ni. A buddhista esküvő olyan önálló embereknek való, akik a 
buddhista úton haladva, társukkal együtt fejlődve szeretnék ki- 
egészíteni egymást. 

Sok esetben a párok amellett döntenek, hogy polgári esküvővel 
is megpecsételik szerelmüket. Ez nem csak adózási és társadalmi 
szempontból előnyös, de a kapcsolatot is erősíti, hiszen a szer- 
tartás, az ünnepség, valamint a közös családi és baráti kívánsá- 
gok igen nagy erővel bírnak. 

Manapság gyakran előfordul, hogy az embert egy másik város- 
hoz köti a munkája, így egyre gyakrabban vetődik fel a tavkap- 
csolatok kérdése. Egy ilyen kapcsolat sikerét - amelyben kevés 
az együtt töltött idő - az határozza meg, hogy kívánjuk-e ennek 
az állapotnak a végét. Annak is fontos szerepe van, hogy 
mennyire szilárd a kapcsolat, és mennyire érettek a társak. Ta- 
lán régimódinak tűnik, de kizárólag a szerelem mélysége dönti 
el, hogy egy kapcsolat ilyen körülmények között megmarad-e 
vagy sem, főleg ha korábban mást szoktunk meg. 

Lényeges annak felismerése, hogy azzal is tudjuk támogatni 
kapcsolatunkat, ha a távollétet olyan dolgok elvégzésére fordít- 
juk, amelyekre kár lenne az együtt töltött időt pazarolni, viszont 
előrevisznek minket. Így a különlétet magunk és mindkettőnk 
javára használhatjuk. Amikor azonban eljön a találkozás ideje, a 
testi szerelem gyorsan kitölti a hézagokat, s a párkapcsolat bol- 
dog és erőteljes marad. A távkapcsolatok alapja a bizalom. E nél- 
kül a szerelem nem lesz tartós. 


Szexualitas és párkapcsolat 


Egy egészséges test élvezi a szeretkezést, és szüksége van a tö- 
rődésre. Buddhának megvilágosodása előtt ötszáz nővel volt 
szexuális kapcsolata, de bölcs módon messzemenően távol tar- 
totta magát tanítványai hálószobájától. Óva intett minket min- 
dentől, ami zavart és szenvedést okoz, és igyekezett megvédeni 
a már meglévő, jól működő kapcsolatokat. A szerzeteseknek 
azért ajánlotta az önmegtartóztatást, hogy ne szülessenek gye- 
rekeik, és így több idő jusson a szellemi gyakorlatokra. Intelmei 
különösen határozottak azokban az esetekben, amikor tényleges 
károkozásról van szó, például a génállomány károsításáról a 
családon belüli nemi kapcsolat esetén. 

A vágyakat érdemes minél inkább kielégíteni egy kapcsolaton 
belül, máskülönben csak ismerősök maradunk, de nem lesz iga- 
zi összetartó erő közöttünk. Testünket használjuk eszközként, 
amellyel örömet és szeretetet adunk, és mindenáron kerüljük el, 
hogy szenvedést okozzunk. Ha túl sok elképzelésünk van a sze- 
retkezés mikéntjét illetően, akkor az egyesülés könnyen techni- 
kaivá válhat, és csökken az élvezete, Szerencsés, ha ezen a téren 
alapvetően mindkét fél hasonló vágyakkal és elképzelésekkel 
rendelkezik, mert egy olyan ember, akinek különleges intim vá- 
gyai vannak, nem illik össze egy szemérmes társsal. 

A tantrikus buddhizmus? szerint a férfi és a nő egyesülése elvezet- 
het a megvilágosodáshoz, ezért a testrészeket, az aktust, és min- 
dent, ami ehhez tartozik, a lehető legmagasabb szinten látja. En- 
nek megfelelően szép, szinte költői nyelvet használ: gyönyörről 
beszél, nem pedig orgazmusról, nemes szervekről, nem pedig ne- 
mi szervekről, a péniszt gyémántnak nevezi, a vaginát pedig ló- 
tusznak. E látás- és kifejezésmód átültetése a hétköznapokba min- 
den bizonnyal gazdagítaná azokat a kultúrákat, amelyek ezen a 
téren vagy latin szakkifejezéseket vagy durva utcanyelvet hasz- 
nálnak. Hosszú távon ugyanis ezek a szavak döntik el, hogyan is 
tapasztaljuk a boldogságot, és meghatározzák, hogyan élünk tár- 
sunkkal, kicserélődésünk kellemes lesz-e vagy kellemetlen. 

A testi szerelem arról szól, hogy jobban odafigyelünk a másik- 
ra, időt szánunk egymásra és megnyilunk a társunk felé. Ami- 
kor pedig újra kilépünk a világ elé, nem érdemes elrejtenünk a 
közösen megtapasztalt boldogságot. Inkább őrizzük meg ezt a 
feszültségtől mentes, gyönyörteli érzést ameddig csak lehet, 
így szerelmünk kisugárzik a világba. Ezt az örömet nem min- 
den kultúra szereti kimutatni vagy tisztának látni, a Közel-Ke- 
letről származó három hitvallás pedig különösen zavarónak 
ítéli. Ezért a szeretkezés után sok pár kifejezetten mereven és 
mogorván lép a nyilvánosság elé, nehogy valaki megsejtse a 
történteket. Pedig érdemes megosztanunk másokkal e jó rezgé- 
seket, hiszen az együttlét öröme mindenkinek nagy ajándék. 
Ekkor ugyanis valami nagyszerű jelenik meg a térben, amit 
boldogan továbbadhatunk, mindent beragyoghatunk, és több- 
letünket másokkal is megoszthatjuk. Hosszú évek meditációja 
után pedig állandósulhat e gyönyör állapota, így kiváltó okok- 
ra sem lesz már szükség. 


" Bővebb magyarázatot lásd A gazdagság megtapasztalása című fejezet 
„A buddhista tantra” részében. 

Sokkal nagyobb a fejlődés egy tartós kapcsolatban, amely ha jól 
működik, nagy elégedettséget és boldogságot eredményezhet. Ha 
szeretnénk külső, belső és titkos szinten is találkozni egymással 
és kiegészíteni a másikat, akkor a hűség, az idő, a tér és a mély- 
ség hatalmas fejlődést hozhat. 

Általában igyekezzünk minél kevesebb szenvedést okozni sze- 
xuális szinten, hiszen ezen a téren rendkívül sérülékenyek az 
emberek. A hűség megteremti a bizalomnak azt a terét, amely 
csak a kettőnkké. Ez teszi lehetővé azt a nagyfokú, kölcsönös 
nyitottságot, amely a közös fejlődéshez szükséges. Mivel azon- 
ban mindenkinek más a fájdalomküszöbe, sokféle játékszabály 
létezhez a hűség terén, amit egyénileg és párunkkal együtt is 
meg kell határoznunk. 


Félrelépések 


Bármennyire igyekszünk is elvitatni manapság a különbséget nő 
és férfi között, minden hűségeskü és ígéret ellenére a félrelépés- 
nek más a jelentősége a két nem számára. 

A nőknek gyakran a szellemi, a férfiaknak pedig a testi kap- 
csolat a fontosabb. Általában a világ nem követeli meg a fér- 
fiúi hűséget. Ez azonban nem azt jelenti, hogy a párkapcsolat- 
ban valami nincs rendben. Egy férfi félrelépésének egyszerű- 
en az is lehet az oka, hogy többletenergiával rendelkezik, és új 
izgalmakat keres. Nekivág a világnak, ám a megszokottnál 
többnyire kevesebb élvezetet talál, amikor pedig reggel egy is- 
meretlen arc tekint rá, hazatér a társához. Ilyenkor minden a 
testével és nem a testében történik, az egész nem túl szemé- 
lyes, és gyorsan feledésbe is merül. Ha azonban a nő lép félre 
egy tartós kapcsolatban, akkor az a kapcsolat valószínűleg 
már előtte is döcögött, vagy éppen nyitott szívvel kínálkozott 
fel egy olyan férfi, aki felé a nő már régóta hálát érzett. Nála 

minden a testében történik, több veszélynek van kitéve, 
könnyebben kaphat el valamilyen betegséget, vagy akár te- 
herbe is eshet akaratán kívül. Ha tehát a nő már hajlandó a 
hűtlenségre, annak oka mélyebben gyökerezik, mint a férfi 
esetében. Többet árulkodik egy családról vagy egy kapcsolat- 
ról, ha a nő keresi a viszonyt mással, mint ha a férfi teszi 
ugyanezt. Már a rómaiak is úgy tartották: , Ne a császárt nézd, 
hanem azt, hogy mit csinál a felesége." 

Manapság az egészséges társadalmakban mindenkinek saját ma- 
gában és meglévő kapcsolatain belül kell megvitatnia az erre vo- 
natkozó nézeteit. Gondolkodhatunk úgy is, hogy testünk össze- 
tartozik, és energiáinkat nem keverjük másokéval, vagy úgy is, 
hogy már régóta inkább megszokásból, semmint vágyból szeret- 
kezünk, ezért itt az ideje, hogy megnyiljunk az új ingerek felé. 
Persze az is előfordulhat, hogy egyszer csak beleszeretünk vala- 
kibe. Nagylelkűségünk, ragaszkodásunk és szokásaink függvé- 
nyében magunknak kell megvizsgálnunk lehetőségeinket. Ha 
alapjában véve kedveljük egymást, akkor mindig figyelnünk kell 
arra, hogy ne inogjon meg az egymásba vetett bizalom. Ha vi- 
szont már magasra csapnak a féltékenység hullámai, ami elbi- 
zonytalanítja a kedvesünket, akkor valószínűleg eleget tanul- 
tunk együtt. Ilyenkor el kell dönteni, hogy együtt akarunk-e ma- 
radni vagy sem. 

Nem szabad elfelejteni, hogy a másik nem a tulajdonunk. Időt- 
len idők óta számtalan köteléket alakítottunk ki, amelyek mos- 
tani életünkben kellemes vagy problémás kapcsolatok formájá- 
ban jelennek meg. Ha társunk váratlanul beleszeret valakibe, 
meg kell értenünk, hogy nem vált hirtelen rossz emberré: lehet, 
hogy csak nem képes teljesen átlátni, vagy nem tudja irányítani 
a helyzetét. Amikor egy harmadik fél lép be egy működő pár- 
kapcsolatba, akkor erős karmák dolgoznak a háttérben. Előző 
életeinkben együtt voltunk velük, ezért a korábbi közelség miatt 

most is vonzódunk hozzájuk. Elképzelhető, hogy mostani pá- 
runkkal előző életünkben csak felületes vagy rövid viszonyunk 
volt, ám ha olyasvalaki kerül a közelünkbe, akivel korábban egy 
egész életen keresztül jól megértettük egymást, akkor természe- 
tes módon erősen vonzódni kezdünk hozzá. Az ilyen esetek na- 
gyon fájdalmasak lehetnek, ha a konvenciók miatt nem választ- 
hatunk új társat magunknak. Ez érzelmi világunknak és a közös 
fejlődésnek is árt. 

, Ha ezt szeretnéd, akkor sok örömet kívánok neked." Ez a hoz- 
záállás csak olyankor szokott kifejlődni, ha már nem vágyunk a 
másikra, másfelé keresgélünk, és nincs közöttünk semmilyen 
függőség. Valójában óriási megszabadulást jelent arra az érzés- 
re törekedni, amely az előbbi kijelentés mögött áll. Amit mások- 
ban keresünk, az időtlen formában ott rejlik bennünk. Érdemes 
túllépni ilyenkor a személyes szinten, és jókívánságainkat kiter- 
jeszteni az egész világra, így ugyanis hatalmasat léphetünk elő- 
re a fejlődésben. Nagy ajándék a többiek számára, ha valaki meg 
tud nyílni mások boldogsága felé, részt tud venni benne, és te- 
ret ad a lelkesedésnek. A dánoknak van erre egy mondásuk: , Ha 
szeretsz valakit, engedd szabadon. Ha visszajön, akkor hozzád 
tartozik, ha nem, akkor így a legjobb." 

Mindenkinek ki kell tapasztalnia, hol húzódnak társa félté- 
kenységének határai, és mik a karmikus nyitottság adta lehe- 
tőségek. Ezt pedig csak úgy lehet egymás között megoldani, 
ha megfigyeljük magunkat, és felmérjük, mekkora az a mások 
felé irányuló nyitottság, ami még belefér a kapcsolatunkba. 
Szabadok vagyunk, amíg nincsenek gyerekeink és amíg fele- 
lősségteljesen cselekszünk - vagyis nem törünk össze szíveket, 
nem teszünk üres ígéreteket, nem károsítjuk mások egészsé- 
gét, nem hazudunk számítóan azért, hogy kihasználjunk má- 
sokat, és nem tesszük őket boldogtalanná azzal, hogy megtör- 
jük a bizalmukat. 

Kibővített kapcsolatok 


A közel-keleti és a keresztény társadalmakban az a korlátolt 
felfogás uralkodik, hogy az egyik ember birtokolhatja a mási- 
kat, és hogy a pároknak egy fiatalon kimondott eskü alapján 
egész életüket együtt kell tölteniük. Emiatt sokan szenvednek, 
akár negyven vagy még több éven át. Ugyanakkor a házastár- 
sak szeretőket tartanak, mivel a válást vagy a különélést nem 
nézik jó szemmel. Ha azonban már külön élünk - és ez vonat- 
kozhat bármilyen kapcsolatra -, érdemes fenntartani a barát- 
ságot és a kölcsönös tiszteletet, anélkül hogy korlátoznánk 
egymást. 

Amennyiben egy második férfi lép be egy számára elkápráztató 
nő erőterébe, vagy egy másik nő egy férfi erőterébe, akkor az a 
leghasznosabb, ha mindhárman megismerkednek egymással, 
összebarátkoznak, és támogatják a másikat. Ez a példa nem jel- 
lemző társadalmunkra, és valószínűleg nem is fog tartósan mű- 
ködni. A három ember közül az egyik egy idő után nem lesz haj- 
landó tovább osztozni. Ha az eredeti társ csak utólag értesül a 
harmadik fél létezéséről, akkor a bizalom általában annyira 
megtörik, hogy nem sikerül hármasban boldogulniuk. Nagyon 
fontos ugyanis, hogy minden érintett bevonásával megegyezze- 
nek egy közös életformában, így egyikük sem fog szenvedni a 
körülmények miatt. Ahhoz, hogy ez a fajta kapcsolat sikeresen 
működjön, minden résztvevő boldogságát szem előtt kell tarta- 
ni, és rendelkezni kell annyi érettséggel, hogy ne kötődjünk túl- 
ságosan a személyes érzelmeinkhez. 

Ha a feleség vagy a férj szeretőt tart, fontos, hogy megóvja az 
első számú társ, illetve házastárs szerepkörét. Mindig ő az első, 
övé a főszerep. A legfontosabb, hogy ő biztonságban érezze ma- 
gát, hiszen az egész helyzet az ő szeretete és nagylelkűsége miatt 
válhatott lehetővé. 

Család 


A társakból szülők lesznek 


A szülővé válás hatalmas változást jelent egy pár életében: szin- 
te semmi sem marad a régiben. A kapcsolat számos vonatkozás- 
ban egy másik szintre emelkedik. A férfinak számolnia kell azzal, 
hogy a szoptató anya hormonháztartása a szülés utáni első év- 
ben a gyereket szolgálja, és az éjjeli nyitottság inkább a férfi iránt 
érzett szeretetnek, semmint a nő vágyainak köszönhető. Apás 
szülés esetén akár meg is változhat a férfi viszonya a nő testéhez. 
Néhány embert elkápráztat, hogy mire képes a női öl, másokat 
viszont inkább elbizonytalanít. Érthetetlennek tűnik, de az is elő- 
fordul, hogy az apa, ahelyett hogy segítene feleségének az új fe- 
ladatban, féltékeny lesz a gyerekre. Ilyenkor, amennyire csak le- 
hetséges, tanácsos a férjjel felfrissíteni a testi kapcsolatot. Ha a nő 
tényleg szereti a párját, akkor képes lesz ezt megtenni anélkül, 
hogy közben összeszorított fogakkal mártírnak érezné magát. 
Egy év elteltével azonban már semmi akadálya annak, hogy az 
együttlét újból korlátok nélküli, valódi élvezetté váljék. Család- 
alapításkor mindenképpen a szerelem maradjon a párkapcsolat 
boldogságának legfontosabb és legbensőbb forrása: ne aludjon ki 
a szülői szerep gyakorlása alatt, és ne váljon zavarossá. A han- 
gos újszülött okozta stressz hatására néhányan elfelejtik ápolni a 
kapcsolatuk alapját képező kölcsönös vonzalmat. Ha teljesen a 
szülői szerepnek szenteljük magunkat, a gyerekek előbb-utóbb 
fontosabbak lesznek, mint a társunk. Ráadásul ha egy idő után 
elkezdjük egymást anyunak vagy apunak szólítani, végképp 
megöljük az erotikát és kihűl az ágyunk. Végtére is ki szeretne 
anyucival vagy apucival szeretkezni? Egy egészséges család szí- 
vét a szülők alkotják, a gyerekek csak ezután következnek. Ők 
nem a középpontot, hanem annak , kiterjesztését" képezik. 

Családalapításkor a hétköznapi életben is sok minden megválto- 
zik. A feleség szülés előtt dolgozott, most többnyire egész nap 
otthon van a gyerekkel, a férj viszont a család eltartása érdeké- 
ben általában többet dolgozik, mint korábban. E két munkakör 
egyenértékű, ezért fontos, hogy ebben támogassuk és megerősít- 
sük a társunkat. Az a legjobb, ha már a terhesség alatt felkészü- 
lünk az új szerepekre, és megtervezzük, hogyan fog kinézni az 
élet hármasban. Az egész család hosszú éveken át profitálhat ab- 
ból, ha a nő az első években visszafogja a függetlenség utáni vá- 
gyát, és teljesen a gyermeknek szenteli magát. Ezáltal a kisgye- 
rek rendelkezni fog azzal a bizalommal, amelyre szüksége lesz az 
életben. Ráadásul ez kitűnő belső gyakorlatot jelent az anya szá- 
mára is, hiszen türelmet tanul, és ha gyermeke iránti szeretetét 
képes másokra is kiterjeszteni, az együttérzését is fejlesztheti. Sok 
buddhista nő a szoptatás időszakát meditációra és mantrák is- 
métlésére használja. Úgy tűnik, csak a látásmódon múlik, hogy 
több vagy kevesebb idővel rendelkezünk-e ekkor, mint korábban. 
A későbbiekben érdemes megfontolni, hogy gyermekünket egy- 
keként hagyjuk-e felnőni. Bizonyított tény, hogy a szülők és a 
gyerekek is elégedettebbek az életükkel, ha többgyermekes csa- 
ládban élnek. Ilyenkor ugyanis mindenki nagyobb mozgásteret 
kap, a testvérek pedig érettebbek és önzetlenebbek lesznek. 

A gyerekek gyorsan megtanulják, hogyan lehet a szülőket egy- 
más ellen kijátszani, ám ez sem a fejlődésüknek, sem a családi 
hangulatnak nem tesz jót, ezért ne hagyjuk, hogy ez sikerrel jár- 
jon. Bár a szülők nem érthetnek mindig mindenben egyet, a gye- 
reknevelésben mindenképpen érdemes közös nevezőre jutniuk, 
és kifejezniük az egymás iránt érzett megbecsülésüket és tiszte- 
letüket. A gyerekek önálló lények, és magukban hordozzák 
számtalan élet cselekedeteinek eredményeit, amelyek közül sok 
fontosat mostani szüleikkel közösen éltek meg. Teljesen termé- 
szetes tehát, ha közelebb áll hozzájuk az egyik, mint a másik. Le- 

gyünk azonban mindig igazságosak, és ne vonjuk be őket pár- 
kapcsolati kérdésekbe, ne próbáljuk meg szövetségeseinkké ten- 
ni őket, még akkor sem, ha mélyebb bizalmat érzünk irántuk, 
mint partnerünk iránt. A legfontosabb a párkapcsolatban meg- 
lévő közelség, ez képezi minden más alapját. 


Modern csaladmodell 


A szabad országokban egyre inkább eltűnik az az elképzelés, 
hogy birtokolhatjuk a másikat (,...míg ásó, kapa el nem vá- 
laszt"), így a gyermekes párok is egyre gyakrabban választanak 
új partnert maguknak. Ma már több ember engedheti meg ma- 
gának, hogy kritikusabb legyen. Csak kevesen kényszerülnek ar- 
ra, hogy sokáig kelljen eltűrniük egy nehéz partnert, szükség 
esetén pedig az állam szociális hálója is támaszt nyújthat. Egy- 
re kisebb a párok közti gazdasági függőség, és egyre több a két 
családból létrejött mozaikcsalád. 

Izgalmas megoldás lehet egy olyan nagycsalád létrehozása, ahol a 
szülők a gyerekek érdekében önszántukból továbbra is együtt lak- 
nak, ugyanakkor akár házastársak maradnak, akár nem, hosz- 
szabb-rövidebb időre új társakkal egészülnek ki. Ha megvan az 
egymás iránti kölcsönös tisztelet, az együttélés e formája nemcsak 
a gyerekek számára lehet előnyös. Nem jelent ugyan könnyű fel- 
adatot a szülők számára, ám ha megtanulják, hogyan helyezzék 
az összes résztvevő érdekét a korábbi sérelmek elé, és nem adnak 
teret a mindenki számára kellemetlen érzéseknek, akkor ez az élet- 
forma mindenképpen kedvezőbb a kisgyerekek számára, mintha 
csak az egyik szülővel maradnának. Egy ilyen nagycsaládban el- 
kerülhető a gyermekek elbizonytalanodása, hiszen nem látják a 
szüleiket gyengének, zsarolhatónak, és soha nem hallják őket 
rosszat mondani a másikról. Ez utóbbi viselkedéssel ugyanis csak 
megrendítjük a gyerekek bizalmát és neurotikussá tesszük őket, 

így felnőttkorukban nehezebben tudnak majd párkapcsolatot ki- 
alakítani, mint ha együtt maradt volna a család. 

Nagyon fontos, hogy az új társ zökkenőmentesen tudjon beil- 
leszkedni a családba, és ne akarja átvenni a szülő szerepét. Ezál- 
tal kifejlődhet az összetartozás és a bizalom érzése. A nagycsa- 
lád modellje számos kultúrában sikeresen működik, ahol vi- 
szonylag békés a társadalom - például Tibetben és Nepálban is -, 
feltéve, ha kerülik az alkoholt. 


Gyermektelen párok 


Manapság a nők sokszor egyáltalán nem vállalnak gyereket, vagy 
ha igen, akkor is csak keveset. Ennek számos oka lehet. A budd- 
hista látásmód szerint ez azért van, mert nincs elegendő, jó kar- 
mával rendelkező tudatáramlat, mely lehetővé teszi, hogy előnyös 
feltételek között jöjjön világra valaki. Másfelől egy sor testi oka is 
lehet a születésszám csökkenésének. Az elmúlt évtizedekben az 
ipari társadalmakban fokozatosan csökkent a férfiak nemzőképes- 
sége, és a nők is egyre több testi akadálytól szenvednek. Egyes pá- 
rok akaratukon kívül maradnak gyermektelenek, miközben egész- 
séges, fiatal nők néha önző okok miatt szakítatják meg terhessé- 
güket. Egyre többen fordulnak pszichológushoz vagy más tanács- 
adóhoz, mert e probléma meghaladja az erejüket. 

Ha nagyon erősen vágyunk egy gyermekre, érdemes elgondol- 
kodni egy hormonkezelésen, a mesterséges megtermékenyítésen 
vagy az örökbefogadás lehetőségén. Kelet-Európában vagy Orosz- 
országban sok olyan nem várt gyermek van, aki otthon érezné 
magát azokban a társadalmakban, ahol jobb életet, szerető csalá- 
dot, jó neveltetést és reményteli jövőt tudnának biztosítani neki. 
Ugyanakkor sok nő és férfi tudatosan dönt a gyermektelenség mel- 
lett. Saját megfogalmazásuk szerint azért nem akarnak gyereket, 
mert , akadályozna a munkában, ami fontosabb számomra, mint 

egy utód", vagy, mert , nem szabad gyereket szülni ebbe a rettene- 
tes világba, amelyben nincsen jövő", esetleg , nem keresek még ele- 
get, és nem tudnék eltartani egy családot." Ezek az emberek életük 
utolsó éveit többnyire nagyon magányosan fogják eltölteni. 

Íme egy őszinte, jó szándékú tanács olyan nők számára, akik 
mégis gyerek nélkül akarják leélni az életüket: e döntés nem vé- 
di meg őket - legalábbis nem elég hatékonyan - annak igényé- 
től, hogy másokat neveljenek. Márpedig ha ez a hajlam egy 
gyermektelen kapcsolatban nyilvánul meg, a tapasztalat szerint 
a férj előbb vagy utóbb elmenekül. Ám ahogy a férfi politikai 
nézetei kinyilatkoztatására a kocsmában keres hallgatóságot 
(mivel a nőket ez nem érdekli túlzottan), alkalomadtán a pár női 
tagja is gondoskodhat a barátok vagy szomszédok gyerekeiről. 
Ne hagyjuk, hogy a gyermektelen otthon arra csábítson, hogy 
partnerünket gyerekként kezeljük. Saját szemszögéből nézve a 
férfi többé-kevésbé olyan, mint amilyen lenni szeretne, de leg- 
alábbis saját elvárásainak megfelelő keretek között mozog, és 
hosszú távon nem viseli jól a nevelési kísérleteket - elvégre egy 
nőt vett feleségül és nem egy anyát. 

Ám a közös gyerek hiányára csak a másokért végzett önkéntes 
munka vagy a meditáció segítségével elmélyített szellemi út je- 
lenthet valódi megoldást. Egy csoporthoz való kapcsolódás he- 
lyettesítheti a családot, emellett célt és irányultságot is ad saját 
fejlődésünknek. 

És íme egy komoly, jó szándékú tanács azoknak a férfiaknak, akik 
a gyermektelen életet választanák: ha tényleg szeretik a feleségü- 
ket, ne utasítsák el a gyermek utáni vágyát, vagy még időben en- 
gedjék őt át egy másik férfinak. Ellenkező esetben ez a hiány vé- 
gigkiséri a kapcsolatukat, és húsz év múlva egy frusztrált nőt ta- 
lálnak maguk mellett. Semmi sem teszi a nőket boldogtalanabbá, 
mint ez a beteljesítetlen vágy. Később, a szülésre alkalmas kort 
túllépve sok nő tesz szemrehányást magának, hogy túl hamar en- 

gedett férje kívánságának. Csak kevesen képesek pusztán szere- 
lemből lemondani a gyerekekről, annál is inkább, mivel a gyere- 
kek régi karmikus kapcsolatok és ígéretek eredményei. Leg- 
rosszabb esetben a nő fájdalma a férfi ellen is fordulhat, érdemes 
tehát alaposan átgondolni a dolgot, mielőtt megtagadjuk ezt a kí- 
vánságot. Ráadásul sok férfi, aki eleinte nem lelkesedett az apa- 
szerepért, váratlan megelégedést és beteljesülést talál benne. 

Mellékesen pedig a gyerekeink fognak eltartani minket, és ha 
több van belőlük, szinte egymást nevelik fel. A nyugati társadal- 
makban végzett lélektani vizsgálatok megállapították, hogy a 
gyermekes családok boldogabbak, mint a gyermektelenek. 


Örökbefogadás és terhességmegszakítás 


A legbutább és talán legfájdalmasabb dolog, amit a háború utá- 
ni nemzedék megengedett magának, a terhességmegszakítás 
volt, amely a vasfüggöny mindkét oldalán gyakran a fogamzás- 
gátlást helyettesítette. Annak idején nem volt egyértelmű elkép- 
zelés erről a témáról. Sokan úgy gondolták, hogy az emberi élet 
csak a születéskor kezdődik, és nem voltak még tudatában an- 
nak, hogy egy magzat is érez fájdalmat és örömet, gondolkodik 
és érzékel. Kétség sem férhet ahhoz, hogy a magzat is rendelke- 
zik tudattal, nem ajánlott tehát megszakítani a terhességet, ezzel 
ugyanis egy ember életét oltjuk ki. 

Ennek ellenére gyakran elképzelhetetlennek tartjuk, hogy felne- 
veljünk egy gyereket. Ilyen esetekben a buddhista tanács a követ- 
kező: adjuk meg a lehetőséget a gyereknek, hogy világra jöjjön, 
és azonnal adjuk örökbe. Így életet és boldogságot ajándékozunk 
ahelyett, hogy akadályt állítanánk elébe. Ily módon nagyon sok 
gyerek életét meg lehet menteni, és olyan családokra lehet bízni 
őket, amelyek akaratukon kívül gyermektelenek, de hőn áhítoz- 
nak rájuk. Ez a családok mintegy tíz százalékát teszi ki. 

Közép- és Kelet-Európa a világháborúk során körülbelül hetvenöt 
millió erős férfit veszített, sok gyerek maradt félárván, ennek kö- 
vetkeztében ezek az államok létrehozták a nyílt örökbefogadás 
kedvező lehetőségét. Ez azt jelenti, hogy a valódi szülőket is be- 
vonják az örökbefogadó szülők kiválasztásába, így előre megis- 
merhetik a születendő gyermek új családját. A gyámhivatal által 
többszörösen ellenőrzött örökbefogadók már csecsemőkorában 
megkapják a kis jövevényt, és teljes mértékben átveszik a szülői 
jogokat. Nagyon szép emberi kapcsolatok jöhetnek létre az érin- 
tettek állandó találkozásán és érintkezésén keresztül. Az örökbe 
fogadott gyerek így képet tud alkotni magának valódi szüleiről, 
megismeri saját származását és történetét, s kevesebb tér jut a fé- 
lelmeknek, a vad fantáziálásnak vagy - különösen bizonyos kül- 
ső ismertetőjegyek esetén - a más gyerekek előtti magyarázko- 
dásnak, és ily módon egy gazdag életút bontakozhat ki előtte. 


Szakítás 


Tudatos döntés 


A szerelmesek hozzáállása nemcsak egy kapcsolat kezdetén 
meghatározó, de a nehéz időszakokban és az elváláskor is. 
A párkapcsolat megingásakor nem érdemes azonnal elfutni és új 
társ után nézni abban a reményben, hogy valaki mással majd 
minden jobb lesz. A nézeteltérések ugyanis teret adnak mind a 
közös, mind az egyéni fejlődésnek. Ez nemcsak azt jelenti, hogy 
jókedvvel állunk neki rendbe tenni a kalamajka ránk eső részét, 
hanem azt is, hogy elegendő többletenergiát fejlesztünk ki ah- 
hoz, hogy megfelelő távolságból tudjuk szemlélni a helyzetet, és 
értelmes döntéseket hozzunk. Ez persze csak akkor sikerülhet, ha 
nem ingereljük fel egymást feleslegesen. 

Egy olyan világban, ahol a mennyiség egyre inkább háttérbe 
szorítja minőséget, és ahol egyszeri használatra gyártjuk a tár- 
gyakat, egy kapcsolat válságos pillanataiban könnyen felmerül- 
het az a gondolat, hogy új társat keressünk magunknak. Aki már 
többször megtette ezt, valószínűleg újra és újra rácsodálkozott 
arra, hogy új partnerei hasonló ,gyári hibákkal" rendelkeznek, 
mint a régiek. Végül pedig arra a következtetésre is juthat, hogy 
a másik nem egyszerűen ilyen és kész. Ha egy kapcsolat merev- 
vé és nehézkessé válik, ne feledjük, hogy társunk kizárólag saját 
hiányosságainknak tart tükröt. Amikor jó a hangulatunk, min- 
den szép és jó, de rögtön beszűkülnek a lehetőségek, amint 
rosszul érezzük magunkat. Ha észrevesszük, hogy más emberek 
hasonló helyzetben egészen másképp érzik magukat, akkor egy- 
re világosabbá válik, hogy világunk tapasztalását saját hangula- 
taink befolyásolják. A külső körülményeket sokkal kisebb mér- 
tékben tapasztaljuk közvetlenül, mint gondolnánk: a világot túl- 
nyomó részben a múltban átélt benyomásaink, élményeink és 
elképzeléseink szemüvegén keresztül érzékeljük. Valójában tehát 
azért leszünk idegesek vagy elégedetlenek, mert saját gyengesé- 
geinket pillantjuk meg. Csak a saját tudatunkban megjelenő fél- 
tékenység, büszkeség, zavarodottság, kapzsiság, irigység és ra- 
gaszkodás miatt látjuk társunkat zavaró tényezőnek. Egy kampó 
nem tud beakadni, ha nem áll a rendelkezésére a megfelelő gyu- 
rű. Ha a külvilág nem a ténylegesen fájó pontokat találná meg, 
akkor egy tőlünk teljesen távol álló viselkedést látva csak értet- 
lenül meresztgetnénk a szemünket, és csodálkoznánk azon, hogy 
a másik vajon miért teszi azt, amit tesz. 

A kapcsolat vége akkor érkezik el, amikor fokozatosan kivonjuk 
magunkat belőle anélkül, hogy párunk tisztában lenne azzal, mi 
is történik valójában. Ebben az esetben ésszerű ezt minél előbb 
közölni vele, hiszen az ő élete is véges. 

Nem érdemes tehát vesztegetnünk az időt. Addig küzdjünk meg 

rossz szellemeinkkel, amíg elegendő vonzalom, öröm, bizalom és 
tehetség van bennünk. Ajánlatos társunkat tudatosan erősíteni, 
akár úgy, hogy megvalósítjuk egy régi tervünket, akár úgy, hogy 
közösen hódítunk meg valami új, hasznos tevékenységi formát. 
Az újonnan szerzett, jó tudati benyomások hatására kapcsola- 
tunk újraéledhet, és a társunkról alkotott, akadályt képző elkép- 
zelések szép lassan feloldódnak. Így mindketten visszatalálunk 
régi formánkhoz, és az a többletenergia, amely ily módon létre- 
jön, a jövőt erősíti. 

Az idősebb nők hajlamosak hamarabb és könnyebben feladni a 
harcot, amikor egyszer csak ráébrednek, hogy férjük húsz év há- 
zasság után elidegenedett tőlük, vagy szeretőt tart. Azonban a há- 
zastárs elhagyása veszteséget jelent anyagi, társadalmi és szexuá- 
lis téren is. Egy bizonyos korhatáron túl ugyanis eltolódnak az ará- 
nyok, egy szabad férfire akár tíz szép, érett és tapasztalt nő is jut. 
Első látásra az idősebb férfiak tehát jobb helyzetben vannak, de 
ha egy bensőséges párkapcsolat után lecserélik társnőjüket, va- 
lójában ők is ritkán találják meg újra azt a mélységet és közel- 
séget, amelyet sok éven át ápoltak. 


Az elválás művészete 


Menjek vagy maradjak? A válasz azonnal nyilvánvalóvá válik, 
ha tudunk és akarunk is következetesen gondolkodni. Meg kell 
értenünk, hogy a világ saját tudatunk tükre, és a nehézségek 
újabb és újabb jelmezben mindaddig szembe jönnek velünk, 
amíg meg nem oldjuk őket. Ha sikerül erre ráeszmélnünk, akkor 
megvan az út és a cél. Amíg nem távolítjuk el a zavar forrását 
önmagunkban, addig egy válással lecserélhetjük ugyan a másik 
arcát, de a sajátunk ugyanaz marad, így aztán az új kapcsolatban 
is hasonló gondokkal fogunk küszködni. Ez alól csak azok a bi- 
zonyos nagy szerelmek képeznek kivételt, amelyek olyan erősek, 

hogy egyszerűen nem hagynak választási lehetőséget. Természe- 
tesen reménykedhetünk, hogy belső gyengeségeink az új, izgal- 
mas környezetben egy ideig rejtve maradnak, vagy kezelhetőbbé 
válnak, ám a béke nem lesz tartós. Ha hiányzik valami fejlődé- 
sünk folyamatából, az mindaddig az orrunk előtt marad, amíg 
nem kezdjük kezelni és megoldani a mögötte álló problémákat. 
Ebből az következik, hogy csak akkor lehet jól kijönni egy hely- 
zetből, ha azt valóban magunk mögött tudjuk hagyni. 

Amikor már sokat romlott a stílusunk, nincs kilátás további fej- 
lődésre. Ha az anyós hozzánk akar költözni, vagy ha megszé- 
gyenültünk, mert sokszor hangos és kínos veszekedésekbe bo- 
nyolódtunk mások előtt, akkor talán jobb egy ideig egyedül 
vagy egy másik partnerrel élni. Csak az időnket vesztegetjük 
együtt, ha alapvető dolgokban különbözik a véleményünk, vagy 
ha mindenért meg kell küzdenünk egymással. A hatalmi harcok 
beszukitik a teret és korlátozzák a szabadságunkat. A , mi" lefo- 
kozódik, és ,te" vagy ,én" lesz belőle. Ilyenkor kinek van igaza? 
Ki dönt és hogyan? Kinek a vágyai fontosabbak? Minden hely- 
zet arról fog szólni, hogy vesztesként vagy nyertesként kerü- 
lünk-e ki belőle. Ha nem akarunk többé a másik szemébe nézni, 
és csak a hibáit látjuk, akkor hosszú távon már nincs mire épí- 
teni. Ha már nem akarjuk ugyanazt a fogkefét használni, nincs 
többé esély a fejlődésre. 

Ha egy új szerelem miatt akarunk kilépni egy lecsengő kapcso- 
latból, lehetőleg keressünk egy utódot magunk helyett, hogy 
senki ne maradjon egyedül. Remélhetőleg valamelyik barátunk- 
nak tetszik a volt partnerünk. Mindig az legyen a célunk, hogy 
senki ne maradjon vesztes. Ha ez sikerül, akkor valóban felelős- 
séget vállaltunk a másik boldogságáért. Mindezen túl, ha új tár- 
sunk képes felismerni, hogy hálával tartozik elődjének, és tiszte- 
letben tartja őt, akkor kevés régi terhet fogunk magunkkal cipel- 
ni az új kapcsolatba, s így egészen jó kilátásokkal indulunk. 

Amennyiben közös gyerekünk van, gondoskodni kell arról, hogy 
mindkét szülő szeretetét érezze, és lássa, hogy egyiküket sem ve- 
szíti el, csupán az egymáshoz való viszonyuk alakult át. Egy bi- 
zonyos korban a gyerekek hajlamosak arra, hogy magukban ke- 
ressék a hibát, ezért gyakran egyértelműen tudtukra kell adni, 
hogy a válás oka nem bennük, hanem a szülőkben keresendő. 
Fontos, hogy ne legyen rossz a szülők lelkiismerete abban az 
esetben, ha a gyerekekről megfelelően gondoskodnak, de azok 
mégis szenvednek a válástól, hiszen ezt inkább a gyerekek saját 
merev elképzelései vagy karmája okozza. 

Nagyon kellemetlen tud lenni, amikor olyan emberek bántják 
egymást, akik korábban sok éjszakát és közelséget osztottak meg 
a másikkal. Noha előzőleg odaadóan és bőkezűen ajándékozták a 
boldogságot, ilyenkor több szinten is lezárják magukban az em- 
beri érzékenység megnyilvánulásait. Ha úgy válunk szét, hogy 
rosszat kivánunk egymásnak, akkor befagyasztjuk mindazt a ta- 
pasztalatot, amelyet párkapcsolatunk alatt szereztünk. A tudat 
nem szívesen nyúl vissza olyan tudáshoz és felismerésekhez, 
amelyeket áthat a harag. A párkapcsolatban nehezen megszerzett 
bölcsesség csak akkor jelenik meg, ha továbbra is kellőképpen ér- 
tékeljük egymást. Ha nem tanultuk meg, hogyan kell rendesen 
bánni egymással, akkor a következő kapcsolatban sok mindent 
újra kell ismételni, hiszen a kívül tapasztalt zavarok valójában 
belülről fakadnak, nekünk pedig nem sikerült megoldani őket. 
Hosszú távon sokat segít, ha magunk mögött hagyjuk érzelmi 
sérüléseinket, és igyekszünk jó viszonyt kialakítani régi társunk- 
kal. Ily módon minden, amit tanultunk, tudatos marad, és nyit- 
va áll az út az új kapcsolatok felé. Kezdetben ez nem lesz köny- 
nyű, hiszen egy szakítás után sokféle érzelmi kötődés jelenik 
meg váratlanul. Az elválás miatt érzett fájdalom, és a félelem, 
hogy valamit elhibáztunk, megzavar minket, és elbizonytalano- 
dunk abban, hogy helyesen döntöttünk-e. Hasznos mindezt ész- 

ben tartani, amikor a ragaszkodás, féltékenység, harag, ellen- 
szenv és büszkeség hullámai pajkosan játszadozva váltogatják 
egymást. Ha ilyenkor nem megyünk bele az érzelmek játékába, 
nem sértődünk meg, és inkább ráharapunk a nyelvünkre, mint- 
sem hogy megbántsuk a másikat, akkor minden lehetőség meg- 
van arra, hogy a régi szerelemből mély barátság szülessen. 
A volt feleség egy testvér, anya vagy lánygyermek, a volt férj 
pedig egy báty, apa vagy fiúgyermek szerepét veheti fel. Megéri 
a fáradságot, hiszen kit ismernénk jobban, mint a volt társunkat, 
akivel annyi szép dolgot megosztottunk. 

Igen kijózanító az a felismerés, hogy az öröm nélkül elfecsérelt 
éveket nem kapjuk vissza. Az emberi kapcsolatok terén szerzett 
kudarcok pedig egyébként is igen kellemetlenek. Ezért ajánlatos 
kezdettől fogva sok mindent sikeresnek elkönyvelni a párkap- 
csolatunkban. Mindkét fél rendelkezik azzal a szabadsággal, 
hogy életét jelentőségteljesnek tartsa. Ez megkönnyíti a tanulást. 
Aki a kellemetlen dolgokat tanulságosnak, a szépeket pedig 
ajándéknak tekinti, az mindig csak nyerhet. Ha éretten kezeljük 
a közös tapasztalatokat, akkor a válás már nem válás többé, ha- 
nem inkább az érintkezés súlypontjának áthelyezése. 

Ami közös életünk gyakorlati megszüntetését illeti, ebben vita 
esetén ésszerűbb társadalmunk évszázadok alatt felhalmozott, 
praktikus bölcsességére építeni. Egészségesebb egy jogszabályra 
vagy a bíróra haragudni, mint volt társunkra. Hagyjuk az érzel- 
meket koptató ügyeket a jogászokra. A bölcs ember megbocsát, és 
bármennyire igazságtalannak is érzi a bánásmódot, minden jót 
kíván és lezárja a dolgokat. Ne cipeljük tovább magunkkal a kap- 
csolatot, hiszen már véget ért. Így nem csak ebben az életben, 
hanem az elkövetkezőkben is elkerülhetjük, hogy visszaköszönjön 
egy kellemetlen arc. Ha nem tudunk megbocsátani és megmarad 
a harag, akkor ez újból és újból össze fog hozni minket, akkor is, 
ha ez mindkettőnk számára sok szenvedéssel jár. Az élet úgyis 

eleget bünteti a nehéz embereket, ezért okosabb, ha rossz érzések 
nélkül sok jó kívánságot teszünk, s elbúcsúzunk tőlük. 

Ha tényleges összeférhetetlenség miatt szakítunk, annak jó 
oldalai is vannak. Gyakran megkönnyebbülünk, és szabadnak 
érezzük magunkat, különösen akkor, ha újra örömteli társaság- 
ban tölthetjük éjszakáinkat, vagy ha sikerült megfelelő stílusban 
lebonyolítani a szakítást. A zenében és az irodalomban szeretik 
túldramatizálni a szakítás utáni időszakot, de előbb vagy utóbb 
az élet megy tovább, és elkezdődik valami új. 

De miért ilyen fájdalmas a szakítás? A tér gyakran távolságot jelent 
számunkra, amely elválaszt egymástól és közénk áll. Így az elválás 
tényleg kellemetlennek tűnik, mert az emberek között a ,semmi" 
marad. A buddhisták azonban a teret tartalmazónak látják. 
Képzeljük el, hogy minden irányba képesek vagyunk látni: ekkor 
természetes módon mindig több tér lesz mögöttünk, mint közöt- 
tünk és egy másik dolog között. Körülöttünk a tér fényéveken át 
minden irányba végtelenül kitágul. Ha nem csupán a két ember 
közötti távolságot tapasztaljuk, hanem a határtalanságot is, amely 
minden lényt körülvesz, akkor nem létezik tényleges elválasztás. 
A tér tartalmaz mindent, mi mindketten benne vagyunk, összeköt 
bennünket, ráadásul tudást is rejt magában. 


Ha meghal a társunk 


Sajnos néha előfordul, hogy a vonzalom ereje ellenére két 
szerelmes közül az egyik sokkal korábban meghal, mint gondol- 
nánk, és ez óriási sebet hagy maga után. Az első sokk után 
ilyenkor rájövünk, hogy mennyire fontos előrelátónak lenni, és 
még időben olyan értékeket találni, amelyek elpusztíthatatlanok. 
Életünkben meghatározó az a felismerés, hogy a többi lénnyel 
közösen átélt, feltételekhez kötött boldogság mulandó, és hogy 
legkésőbb a halállal minden párkapcsolat véget ér. Ezért fontos, 


75 


hogy minél kevesebb elvárásunk legyen, ne éljünk a múltban 
vagy a jövőben, hanem minden porcikánkkal élvezzük a jelen 
pillanatot. Aki elég érett, belátja ezt, és nem fogja többé játsz- 
mákra pazarolni idejét, hiszen tudja, hogy minden pillanat az 
utolsó lehet. Őszintének kell lennünk, mert a dolgok mulandósá- 
ga nem egy elvont elképzelés, hanem olyasvalami, ami folyama- 
tosan, minden percben megtörténik. 

Ha a társak nyitottak voltak másokra, és megosztották velük a 
jó benyomásokat, akkor barátaik segíteni és támogatni fogják a 
magára maradt felet. Ilyen esetekben könnyebbséget jelent, ha 
fájdalmunkban osztozhatunk a többiekkel, és közösen emlékez- 
hetünk az elhunyt értékes tulajdonságaira. 

Sok buddhista képes halála után átlépni a tiszta tudatosság 
állapotába azáltal, hogy életében célirányosan dolgozik a tudatával, 
méghozzá olyan egyedülálló tibeti módszereket alkalmazva, mint a 
phova, a tudatos halál meditációja. Ez a meditációs gyakorlat 
megszünteti a félelmeket, és biztosak lehetünk abban, hogy halott 
társunk hamarosan egy olyan tudatállapotba kerül, vagy esetleg 
már meg is érkezett oda, amely túl van minden szenvedésen. Az a 
halott, aki életében már gyakorolta a phova meditációt, sokkal job- 
ban érzi magát halála után, mint régi testében. Ugyanakkor az a sok 
jó dolog, amit közösen létrehoztunk, már arra vár, hogy új 
körülmények között és új testben építsük tovább. 


Egyedüllét 


A nyugati világ egyre inkább az egyedülállók társadalmává 
válik. Miért élnek az emberek egyedül? Miért döntenek sokan 
úgy, hogy nem akarnak (hosszú távú) kapcsolatot? Miért 
választják a kellemesnek vélt, szabad életet, amely magánnyal és 
unalommal jár? 

Nyilvánvalóan nem mindenkinek van választási lehetősége. 
Minden keresés dacára, a nyilvános szórakozóhelyek és a 
társkereső rovatok nyújtotta számtalan lehetőség ellenére sem 
találjuk meg mindannyian a hozzánk illő társat. Így egyedül 
élünk, és ezt egyre kevésbé élvezzük. Amit a nyolcvanas évek- 
ben rövidlátóan a jövő példaképének tartottunk - a független, 
sikeres, egyedülálló ember, aki luxusirodája ablakából letekint a 
sportkocsijára, amelynek hátsó ülésén ott hever a golfütő -, 
mostanra inkább a boldogtalanságot testesíti meg. Az egyedül- 
lét nem vált be, és már nem is trendi. 

Ha nem vagyunk túl válogatósak, mindannyian találhatunk egy 
jó adottságokkal rendelkező társat. Ha nyitva tartjuk a szemün- 
ket, sok szépséget, értéket és nyitottságot láthatunk mindenhol, 
és nem kell magányosan élnünk. Aki nem akar egyedül marad- 
ni, az tegye félre álmai ideálját, és nézze meg, mennyi izgalmas 
lehetőség van körülötte. Nehezebb a dolgunk, ha mindenáron 
Marilyn Monroe-kat és James Deaneket keresünk. Ha azonban 
tartalmas kapcsolatot szeretnénk egy hozzánk hasonló bealli- 
tottságú emberrel, akit boldoggá akarunk tenni és segíteni akar- 
juk őt a fejlődésben, akkor a jó társaság magától megjelenik. 
A hippikorszakban gyakran idézték a Crosby, Stills, Nash and 
Young nótáját: ,Ha nem kapod meg azt, akit szeretsz, szeresd 
azt, akit megkapsz!" 

Manapság az egyedülálló emberek gyakran mesélnek arról, 
milyen nehéz megfelelő társat találni. A nők előszeretettel gon- 
dolják azt, hogy a férfiak megbízhatatlanok és nem szeretik a 
kötöttségeket. Valójában, amikor ilyeneket mondanak az 
emberek, rendszerint nagyon elégedettek magukkal. Ám idővel 
az ember szellemileg merevvé válik, megöregszik, elhízik, s ha 
az ellenkező nemből ekkor már nem kopogtat senki az ajtón, 
akkor kitör a pánik. Egyszer csak másoktól akarjuk megkapni a 
boldogságot, ami egy elvárásokkal teli hozzáállással természete- 

sen nem működhet. Ekkor már egy másik kategóriába kerültünk, 
és kevésbé lehetünk kritikusak a párválasztásban, legalábbis ami 
a külső megjelenést illeti. Emellett most bosszulja meg magát az 
a megszokásunk, hogy alapvetően csak arra gondolunk, hogy 
mit kaphatunk, és nem arra, hogy mit adhatunk. Ráadásul, ha 
folyamatosan az adott helyzet vizsgálatával vagyunk elfoglalva, 
és azon morfondírozunk, hogy mi volt, és mire számíthatunk, 
akkor a várva várt párkapcsolatból semmi sem lesz. Ilyen 
légkörben nem fejlődhet ki a szerelem és a nyitottság. Ezért 
fontos, hogy szellemileg fiatalok és bizakodók maradjunk, 
bátran engedjük meg magunknak a frissességgel teli lelkesedést, 
és csak utólag nézzük meg, milyen vastag a másik pénztárcája. 
Aki túl sokáig volt egyedül, nehezen képes megnyilni. Olyan 
szokásokat alakított ki, amelyeket már nem hagy megzavarni, 
és túlzottan is tisztában van azzal, hogy mit szeret és mit nem. 
Kényelmesen berendezi a csigaházát, míg végül önmagán 
kívül nem marad benne hely más számára. Az évek során 
egyre nehezebben tud ráhangolódni mások személyes terére, 
hacsak nem gyakorolja ezt a képességét. Ezért hasznos minél 
gyakrabban jó kedélyű látogatókkal fellazítani e merev, több- 
nyire jól megszervezett, önző keretet és a vele járó megszoká- 
sokat, különben a kényelmes, szingliélet ránk nehezedik és 
megfeledkezünk a legmagasabb szintű örömről. 

Az élettapasztalat gyarapodásával egyre nő bennünk a vágy, 
hogy megosszuk az életünket valakivel. De a karmánk nem 
mindig érik be egy új kapcsolatra. De nyitottsággal, a saját 
boldogságunkat illető kevesebb elvárással, és mások javára 
végzett sok, hasznos munkával sokszor egészen gyorsan 
megváltoztathatjuk a feltételeket. Vonzóvá válunk, ha anélkül 
fejlesztjük nagylelkűségünket, hogy ezért bármit is várnánk 
cserébe, vagy megvásárolnánk vele valakit. Kellemes külsővel és 
jó fellépéssel így hamar előcsalogathatunk egy jelentőségteljes 

kapcsolatot a karmikus kötelékeink gazdag tárházából. Új 
, szerzeményünk" valószínűleg maradni fog, ha a kellemes fel- 
szín alatt szerénységet, humort és türelmet talál, 

Persze vannak olyan emberek, akiknek alig van, vagy éppen 
egyáltalán nincs karmájuk a szexuális kapcsolatra. Feltűnően 
sok nő van, aki előző életében alighanem elégedetlen volt a pár- 
jával, vagy megbántva érezte magát, és kijelentette: „Soha 
többé!" Számukra ebben az életben nehéz lesz társra találni. 
Nehéz megnyílni olyankor, ha nagyon kritikusak vagyunk, vagy 
előzőleg megsebeztek minket. Mit tehet valaki, hogy társ nélkül 
is kielégíthesse az igényeit? Egy férfi és egy nő találkozása nem 
mindig az ágyban végződik, sok minden mást is megoszthatnak 
egymással. A nő olyan is lehet számunkra, mint a húgunk, aki- 
vel izgalmas dolgokat élünk meg, olyan is, mint az anyánk, aki 
megmutatja az életet, de olyan is, mint a lányunk, akit védelme- 
zünk. A férfi éppígy lehet a nő apja, aki tényleges biztonságot 
nyújt, és akiben megbízhat, lehet a bátyja, akivel szórakozhat, új 
dolgokat tapasztalhat meg, és aki kiszélesíti számára a világot, 
vagy a fia, akinek ő mutatja meg a világot. Egy férfi vagy egy 
nő ilyen módon is jelenthet többletet a számunkra. Forró éjsza- 
kák nélkül is van lehetőségünk arra, hogy kiegészítsük egymást 
és gazdag belső életünk legyen. 


Időtlen értékek 


A felbukkanó örömök mellett életünk folyamán sokszor találko- 
zunk akadályokkal, kemény helyzetekkel és nehézségekkel is. 
E fejezet előző bekezdéseiben azt mutattam meg, hogy megfelelő 
hozzáállással hogyan lehet az élet nehézségeit megszüntetni rö- 
vid távon, feltételekhez kötött szinten, arról azonban még nem 
esett szó, hogy mindez az igyekezet végső soron kilátástalan. 

Mindenki reménykedik abban, hogy valaki vagy valami majd 
boldoggá teszi, ám hosszú távon sajnos ez nem lehetséges. 
Bármennyi időt és energiát fektetünk is a körülöttünk lévő világ- 
ba, miközben határozott és személyes elvárásaink vannak, az 
sohasem adhat nekünk időtlen boldogságot, hiszen mi magunk 
- ez a testi és érzelmi egyveleg, amivel azonosulunk - és a raj- 
tunk kívül létező dolgok és lények is mulandóak. 

Az egyetlen lehetőségünk, hogy véglegesen kiszabaduljunk eb- 
ből a körforgásból, és megtapasztaljuk az időtlen, legmagasabb 
szintű boldogságot, ha szembenézünk jelen helyzetünkkel, és 
olyan eszközöket alkalmazunk, mint a meditáció és a helyes lá- 
tásmód. Ezáltal lassanként megismerhetjük a tapasztalót a ta- 
pasztalatok mögött. 

De miért is vállalkozzunk arra, hogy a tapasztalatok mögé és 
közé nézzünk? Az csábít minket erre, ami a tapasztalatok 
mögött van: a belső béke kis nirvánája és a „már nem vagyok 
céltábla" érzése, amelyek után a teljes megvilágosodás, vagyis 
a térgyönyör nagy nirvánája következik. Ezen a végső szinten 
mindennek a tudatában vagyunk: a lehetőségek szabad 
játékának éppúgy, mint annak, ahogyan ezt a lények tapasz- 
talják. 

Buddha azt javasolja, hogy mindent ahhoz viszonyítsunk, ami 
mindig és mindenhol jelen van: a térhez. A tér nem egy fekete 
lyuk vagy valaminek a hiánya. A tér tartalmazza az elpusztít- 
hatatlan, tapasztaló tudatosságot, tapasztalja a ragyogó, játé- 
kos örömet, és aktív szeretetet ültet a világba. A tér természete 
szerint nem keletkezett, minden mulandóságon túli és határta- 
lan, ezért a tér az igazi menedék a buddhisták számára. Mivel 
a tér eredendő tudatosság, ott rejlik minden lényben a megvi- 
lágosodás állapotaként. Aki ez utóbbit megvalósítja, az túljut a 
nemtudáson és zavarodottságon, s ezáltal , felébredetté" vagyis 
buddhává válik. 

Ha szem előtt tartjuk a célt, akkor meg kell határoznunk az utat. 
Buddha 2550 évvel ezelőtt megértette, hogy minden csak egy 
közös álom, és átadta azokat a módszereket, amelyek először 
megszabadítanak minket a feltételekhez kötött világból, majd 
felébresztik bennünk a legmagasabb tudatosságot. Ezek a mód- 
szerek jelentik a dharmát, vagyis a tanításokat, amelyek leírják 
azt, ahogy a dolgok vannak. 

Ha már megtaláltuk a célt és ráleltünk az útra, szükségünk van 
kísérőkre, megvalósított barátokra is. Ők a mi rátermett tanítóink 
vagy emberséges, érett példaképeink, a szangha. 

A Gyémánt Úton a legjelentősebb és mindent magába foglaló 
menedék a láma, a megvalósított tanító. Ő magában egyesíti a 
célt, a tanításokat, a barátokat az úton, közvetíti az áldást, a 
meditációt és az átadási vonal nyújtotta védelmet. 

Ha alkalmazzuk a módszereket, ezek az időtlen értékek gazdag- 
gá és jelentőségteljessé teszik az életünket. A változó érzelmek, 
problémás kapcsolatok és az adóellenőrzések eleinte gyakor- 
lópályát képeznek számunkra, később pedig el is fogják veszíteni 
a jelentőségüket. 





Meditációs gyakorlat 


A Kis Út" e meditációs gyakorlatában tudatunk lenyugtatására 
törekszünk, és arra, hogy távolságot hozzunk létre magunk és az 
állandóan ránk zúduló hétköznapi tapasztalatok között. Ily módon 
fokozatosan magunk mögött hagyjuk azt a mozgalmas tudatál- 
lapotot, amely könnyen szenvedést hozó gondolatokat, szavakat 
és tetteket eredményez. Az egy helyben tartó, lenyugtató elmé- 
lyülés olyan, mint amikor kikötünk egy lovat: a ló nem szaladgál 
összevissza, egy helyben marad, és megtanulja azt látni, ami az 
orra előtt van. Ha eleget találkoztunk a világ mulandó játékaival, 
akkor ezek már nincsenek ránk hatással, vagyis elértük a belső 
nyugalom első szintjét. Ez a gyakorlat nemcsak az előbb említett 
dolgok miatt hasznos, hanem kiválóan alkalmas azon meditációk 
megalapozására is, amelyek a további szintekhez vezetnek. 


" Ezalatt a déli buddhizmust (szkr. théraváda) értjük. 

AZ ÉRZELMEK EREJE 


Az érzelmek jönnek-mennek 


A nyugati kultúrákban mindig jelentős szerepet játszott az em- 
berek érzelmi állapota. A homéroszi idők óta írnak arról, hogy 
az érzelmek mennyire képesek lelkesíteni és fogva tartani min- 
ket. Határozottságuk és erejük miatt sok ember csak akkor érzi, 
hogy él, amikor erős érzelmei vannak. Mindenki tudja, hogy a 
kellemes és kellemetlen tapasztalatok állandóan váltogatják egy- 
mást, mégis folyton megpróbálunk belekapaszkodni a jó benyo- 
másokba, és igyekszünk elkerülni a kellemetleneket. Mindenhol 
láthatjuk és tapasztalhatjuk, hogyan ragadják el az embert az ér- 
zelmei. A reklámok és a média felerősítik ezt a hajlamot, arra 
ösztönözve fogyasztóikat, hogy vegyék komolyan szeszélyeiket, 
ha pedig nem rendelkeznek ilyenekkel, akkor gyorsan fejlessze- 
nek ki magukban néhányat. Mintha az érzelmek hiánya egy ve- 
szedelmes fekete lyuk vagy valamiféle unalmas dolog lenne. 
A zenék, filmek és talkshow-k nagy része a szereplők által elját- 
szott indulatokra épül, amelyek magukkal ragadják a nézőt vagy 
a hallgatót. Amíg nem ismerjük a tapasztaló középpontot ön- 
magunkban, és nem tudjuk, hogyan bánjunk belső állapotaink- 
kal, addig minden érzelmi hullám elsöpör minket, mi pedig ha- 
jótöröttként hánykolódunk a tengeren. Az „egyszer fent, egyszer 
lent" tapasztalata kíséri végig a legtöbb ember életét, és sokan 
gondolják úgy, hogy a kellemetlen érzéseknek való kiszolgálta- 

tottság természetes velejárója az emberi létnek. Aki az ,aka- 
rom-nem akarom" között őrlődik, csak ritkán tapasztalja meg a 
dolgok mögött azt a mélységet, amelyben minden önmagától 
megszabadítóvá válik. 

Azokban a párkapcsolatokban lehet a legmagasabbra repülni és 
a legmélyebbre zuhanni, amelyekben a két fél nagyon közel áll 
egymáshoz. Mivel ilyenkor különösen nyitottak vagyunk, sokkal 
sebezhetőbbé válunk: előszeretettel ülünk fel túl korai, hiányos 
információknak és félretesszük minden józan gondolkodásun- 
kat. A legtöbb olyan emberen, aki nem meditál, nem mutatkoz- 
nak a szellemi érettség jelei, és ahelyett, hogy kitartóan arra fi- 
gyelne, ami éppen az orra előtt van, beleéli magát egy rövid idő- 
re felbukkanó kedvtelen állapotba, ezzel pedig felesleges erőt és 
hangsúlyt ad neki. Egy párkapcsolaton belül különösen akkor 
csalódott és elégedetlen az ember, amikor nem teljesülnek a ki- 
vánságai, vagy amikor féltékeny lesz, mert egy harmadik sze- 
mély olyan területre hatol, amelyet kizárólag ő szeretne megosz- 
tani a párjával. Védekezésképpen aztán büszkeség alakul ki ben- 
nünk, és bebeszéljük magunknak, hogy nincs is szükségünk a 
másikra. Fagyosak leszünk, és társunk, akinek ráadásul jó a lel- 
kiismerete, nem érti, mi bajunk van. A férfi reakciója ilyenkor az, 
hogy egy másik mosolygós arcért kezd lelkesedni, a nőé pedig, 
hogy sértettségből egy másik erős vállért fog rajongani. Végül a 
két átlagosan - vagy akár átlagon felül - tehetséges ember arra 
pazarolja értékes idejét, hogy szemrehányásokat tegyen egymás- 
nak, és valamelyikük a kanapén tölti az éjszakát. Ezeket az ér- 
zelmeket - a zavarodottságot, a ragaszkodást, a haragot, a büsz- 
keséget, az irigységet, a fösvénységet és a féltékenységet, ame- 
lyek köztudottan kínos helyzetekbe hoznak minket - a buddhiz- 
musban zavaró érzelmeknek nevezzük. Ezek az érzelmek telje- 
sen önösek, és mindig valamilyen gyengeségből vagy kisebbsé- 
gi komplexusból fakadnak. 


86 


Ahhoz, hogy végleg kiléphessünk ebből az ,óvodából", érdemes 
nagyon sok jó benyomással és tettel gazdagítani tárháztudatun- 
kat, hogy ne függjünk másoktól. Csak ilyenkor tudjuk erőfeszí- 
tés nélkül élvezni azt, ami jön, és jókedvűen másra gondolni, ha 
épp semmi sem jön. A zavaró érzelmek energiát adnak és meg- 
mozgatnak minket, de nem azon a módon, ami a lelki egészsé- 
günket szolgálja - mintha kidőlt, korhadt fát használnánk tüze- 
lésre. Olyan ez, mint amikor a zsebünkből a tűzbe hullik egy ma- 
rék tízezres, és miközben hiábavaló kísérletet teszünk arra, hogy 
kiszedjük, még a kezünket is alaposan megégetjük. A zavaró ér- 
zelmek költségesek és kellemetlenek - először azonban meg kell 
tanulnunk felismerni őket. 


Problémák az , én" körül 


Miért beszél a buddhizmus egyáltalán zavaró érzelmekről? Ez a 
minősítés elég szokatlan a mi kultúránk számára. Elsősorban a 
zavarodottság, vagyis a nemtudás felelős a többi zavaró érzelem 
keletkezéséért. Ez nem igazán illik a Nyugat szóhasználatához és 
gondolkodásmódjához. Azok a vallások ugyanis, amelyek a túl- 
ságosan is közeli Közel-Keletről kiindulva terjedtek el a világ- 
ban, inkább a patával és szarvval rendelkező, kénszagú lénynek 
osztják ki ezt a szerepet. 

Észak-Indiában Buddha egészen másképp magyarázta el tanít- 
ványainak, hogy a zavarok miként fertőzik meg újból és újból 
az egyébként oly , tehetséges" tudatot, amit egy olyan szemhez 
hasonlított, mely maga körül mindent tisztán lát, de nem látja 
önmagát. Számtalan külső jelenséget vagyunk képesek érzékel- 
ni, például különböző dolgok méretét, hosszát, formáját, ízét, 
szagát, hangját, színét, és mindezek mellett a gyorsan múló ér- 
zelmeket és gondolatokat is. De csak kevesen gondolnak bele, 

hogy ki vagy mi van tudatában ezeknek. Szinte senki sem vizs- 
gálja meg a dolgok tapasztalóját. Ehelyett teljesen lekötnek min- 
ket az élmények, amelyek szüntelenül megjelennek és lejátszód- 
nak bennünk, majd ugyanígy el is tűnnek. Amig nem érjük el a 
megvilágosodást, addig képtelenek vagyunk felismerni, hogy a 
tapasztaló és a tapasztalat egyazon teljesség két oldala, és egy 
olyan dualista gondolkodásmóddal rendelkezünk, mely szerint 
egyfelől létezik egy „én” (a tapasztaló), másfelől pedig egy „te” 
(a tapasztalat). A nem megvilágosodott tudat szerint a látó és a 
látás tárgya egymástól elválasztott - ez a tévedés felelős a lé- 
nyek összes szenvedéséért. A buddhizmusban ezt alapvető nem- 
tudásnak nevezzük, mert kezdet nélküli idők óta meghatározza 
a tapasztalást. Elválasztást észlelünk az ,én" és a ,te" között, 
amelyek folyton változnak, és nem rendelkeznek semmilyen 
maradandó, valóban létező tulajdonsággal. Ez a tapasztalat 
azonnal további érzelmeket szül: ragaszkodást ahhoz, amit sze- 
retünk, vagy amit megszereztünk, és ellenszenvet az iránt, amit 
nem akarunk, vagy ami visszatart minket a boldogságtól. A kö- 
todésbol keletkezik a fösvénység, mert amit megszereztünk, azt 
nem akarjuk elveszíteni, az ellenszenvből pedig az irigység, hi- 
szen akit nem szeretünk, azt nem is szeretnénk boldognak látni. 
A nemtudás közvetlen eredménye az ostoba büszkeség, amikor 
jobbnak tartjuk magunkat másoknál. Ez magányossá, és végső 
soron boldogtalanná tesz minket, mert azt gondoljuk, hogy a jó 
körülmények örökké fennmaradnak, és nem ismerjük fel, 
mennyire mulandó minden. 

Buddha szavai szerint az öt fő zavaró érzelem - a zavarodottság, 
a kötődés, a harag, a kizáró büszkeség és a féltékenység - össze- 
sen 84 000 lehetséges módon kapcsolódhat egymáshoz, és ké- 
pezhet tudati fátylat. Arról lehet felismerni őket, hogy nélkülöz- 
nek minden gyönyört és örömet, S nem vezetnek a pillanatnyi 
tisztánlátás élményéhez. Ugyanakkor csupán azok számára ve- 


88 


szélyesek, akik nem képesek tudatosan felismerni őket. Ha képe- 
sek vagyunk a zavaró érzelmeket olyannak látni, amilyenek va- 
lójában, akkor minden nagyon egyszerűvé válik: felismerjük, 
hogy csupán egy felesleges film fut a belső vetit6vasznunkon, 
amelyen csak mosolygunk, ha elég bölcsek vagyunk, és hagyjuk 
leperegni anélkül, hogy különösebben odafigyelnénk rá. Ám ezt 
a szabadságot csak kevesen élvezik. Ha nem vagyunk megvilá- 
gosodva, alapvetően képtelenek leszünk kiválasztani a jó filme- 
ket, és figyelmen kívül hagyni a rosszakat. Valósnak éljük meg 
a felbukkanó érzelmeket. Ráadásul hiányzik annak megértése is, 
hogy mindezt magunk okoztuk, és hogy mindenki maga alakít- 
ja életét és karmáját a nap minden percében. Így rövidlátó mó- 
don ismét mások ellen cselekszünk, beszélünk és gondolkodunk, 
és nem bírunk kikeveredni abból, amit a feltételekhez kötött vi- 
lág ránk kényszerit. Mindenki az ok-okozat nehezen elhagyható 
körforgásában él, amíg fel nem ismeri a tapasztalót a tapaszta- 
latok mögött. Ha ez megtörténik, akkor a tapasztaló és a tapasz- 
talat elválaszthatatlanná válik: mint a tenger és hullámai, mint 
a tükör és a benne megjelenő képek. 

A főként Sri Lankán, Thaiföldön, Burmában és Indokinaban - 
kivéve Vietnamot - elterjedt déli buddhizmus Kis Útja azt tanít- 
ja, hogy minden törekvés célja az állandó énközpontúság meg- 
szűnése: a megszabadulás. Amikor ténylegesen felismerjük, 
hogy az általunk elképzelt én csupán egy téves fogalom, és nem 
rendelkezik semmilyen maradandó tulajdonsággal, akkor elérjük 
a megszabadulást. Hiszen nem vagyunk azonosak sem a testtel, 
amely egyszer majd meghal, sem a gondolatokkal és érzésekkel, 
amelyek állandóan változnak - így valójában nincs senki, aki 
szenvedhetne. Ezen az úton a saját boldogságunk és megszaba- 
dulásunk áll a középpontban. 

Természetesen ez az elképzelés a szerelmespárok számára, akik 
folyton együtt szeretnének lenni, és különlegesnek tapasztalják 

meg önmagukat, első látásra nem túl vonzó cél, hiszen éppen 
egy másik lény a szerelemük tárgya. A szerelemben megtanul- 
hatjuk, hogy minden szépséget olyan határtalanná tehetünk tu- 
datunkban, ahogyan a tengerbe hulló vízcsepp terjed szét. 
A megszerzett gazdagság így maradandóvá válik. Egy zavaró 
körülmény felbukkanasakor ez a gondolkodásmód segit abban, 
hogy távolságot tartsunk a közös játszmáktól, és hogy ne vál- 
junk ezek célpontjává. Így jóval nagyobb lesz a mozgásterünk, 
ami feloldhatja párkapcsolatunkban a kellemetlen korlátokat. 
Az idealisták azonban nem tartják valódi megoldásnak, ha csu- 
pán saját boldogságuk elérése a cél. Ha okosak, akkor élvezik, 
amit a világ nyújt számukra, és belső nyugalmat és erőt gyűjte- 
nek, amit minden lény javára fordítanak. Csak akkor hagynak 
fel ezzel a törekvéssel, ha mindenki más is tapasztalja a szabad- 
ságot és a boldogságot. Ez a hozzáállás szükséges a Kis Utat kö- 
vető szinten, az északi buddhizmus Nagy Útján, amelyet mahá- 
jánának is hívnak, és Vietnamban, Kínában, a két Koreában, 
Japánban, Tajvanon és Mongólia közép-ázsiai törzseinél taníta- 
nak. Itt már nem elegendő az énnélküliség felismerése: a nem- 
tudás finom fátylait is le akarjuk tépni, és minden lény javára 
szeretnénk elérni a megvilágosodást. Ha egy szerelmespár ezen 
az úton indul el, és együtt akarják eltávolítani a szenvedést oko- 
zó szokásokat, a durva tetteket, a zavaró érzelmeket és a nemtu- 
dás fátylait, akkor biztosan több örömben lesz részük, és több 
eszközzel rendelkeznek, mint az, aki egyedül vág neki az útnak. 
Itt a megvilágosodás felé vezető utat végig a lehető legjobb mó- 
don, egymással kicserélődve lehet megtenni. 

Eddig a buddhista Kis Út szemléletének és eszközeinek vázát 
mutattam be (ezek voltak a négy alapgondolat, a karma, a tíz 
hasznos cselekedet és a menedék). Ezek saját javunkat szolgál- 
ják, és mindenkinek segítenek abban, hogy jobban boldoguljon 
az életben. Az ezt követő fejezetek a Nagy Út gondolatvilágát 

tartalmazzák (ezek a négy mérhetetlen és a megszabadító csele- 
kedetek). A Nagy Úton megpróbálunk úgy cselekedni, hogy má- 
sok boldogsága kerüljön előtérbe, és hogy olyan könnyedén él- 
jük meg a történéseket, akár egy álomban. Az utolsó két fejezet 
rövid betekintést nyújt a Gyémánt Út módszereibe (ezek az öt 
bölcsesség, a négy aktivitás, a buddhista tantra), amelyeket teljes 
egészében a három régi, tibeti iskola tanított, és amely napjaink- 
ban ereszt gyökeret Nyugaton. A Gyémánt Úton megértjük, 
hogy csak azért láthatjuk meg a megvilágosodást másokban, 
mert az bennünk is ott rejlik, s mivel ezen a legmagasabb szin- 
ten elegendő bizalommal rendelkezünk, itt a nem dualista látás- 
mód elérése és a tapasztaló teljes megvalósítása a cél. Ezt az élet 
minden helyzetében gyakorolhatjuk, a kölcsönös szerelem pedig 
egy különösen örömteli és sokoldalú területet nyújt a tanulásra. 


A buddhizmus ott kezdődik, 
ahol a pszichológia véget ér 


A nyugati gondolkodás már Platón óta foglalkozik az emberi ta- 
pasztalással és viselkedéssel, s különféle módszerekkel igyekszik 
megkönnyíteni az életet és a másokkal való együttélést. Régen a 
vallásoknak volt nagyobb szerepük, manapság pszichológusok, 
házassági tanácsadók és terapeuták segítik az embereket, ennek 
ellenére a századok folyamán alig változott a lelki problémáktól 
szenvedők aránya. (Mi magunk is afféle pszichológusként járunk 
el, amikor ehhez hasonló dolgokkal foglalkozunk.) Az újdonság 
csak annyi, hogy kiváló tudósaink és orvosaink duplájára emel- 
ték az elérhető életkort, és hogy ma már fordulhatunk pszicholó- 
gushoz és házassági tanácsadóhoz is. Sokak számára épp olyan 
természetes részt venni egy terápián, mint egy orvosi rutinvizs- 
gálaton. Hiszen jobb, ha nem jelentünk problémát sem magunk, 


91 


sem mások számára, és a társadalomnak hasznos, nem pedig za- 
vart keltő tagjai vagyunk. Ám egy pszichológiai kezelés csupán 
a hétköznapi, feltételekhez kötött területeken dolgozik, és véget 
ér, amint az ember újra bízni kezd önmagában és az életben. 

A korábbi felfogással ellentétben napjainkban egyre több lélek- 
búvár juthat arra a következtetésre, hogy a nehézségek úgy old- 
hatók meg leghatékonyabban, ha segítünk az érintettek különle- 
ges képességeinek kibontakoztatásában. A pszichológia legújabb 
felismerései alátámasztják azt a buddhista tapasztalatot, misze- 
rint saját múltunk vizsgálata révén felerősödhetnek félelmeink és 
csalódásaink. Számos párnak többet segít, ha az élet kellemes 
oldalára irányítják a figyelmüket, vagy ha olyan emberekkel ha- 
sonlítják össze magukat, akik náluk rosszabb helyzetben vannak. 
Ezzel a látásmóddal kevesebb energiát vesztegetnek saját problé- 
máik feltárására, és talán elkezdenek másokon segíteni. 

A pszichológiában egyre gyakrabban jelenik meg az a buddhis- 
ta szemléletű tanács is, hogy a zavaró érzelmeket az ember egé- 
szétől elkülönítve vizsgáljuk: vagyis ahelyett, hogy érzelmeink 
kiélésével csökkentenénk a bennünk lévő túlnyomást - ahogyan 
ezt a hetvenes években javasolták -, inkább oldjuk fel a zavaró 
érzelmek alapját képező elképzeléseket. Egyre több pszichológiai 
módszer követi ezt az ősi szemléletet. Ugyanakkor a terapeuta 
elsődlegesen arra törekszik, hogy a kapcsolat mindkét fél számá- 
ra elfogadható keretek között helyreálljon, és ettől kezdve képe- 
sek legyenek életüket közösen építeni. Ha ez sikerült, akkor né- 
hány alkalom után mindketten jobban érzik magukat, és újra 
élvezhetik egymás társaságát. 

A buddhizmus ezzel ellentétben nem a feltételekhez kötött, és 
ezért rövid távú boldogságot tekinti célnak, hanem a feltételek- 
hez kötött dolgok mulandóságát hangsúlyozza, és az időtlen ta- 
pasztalót, magát a tudatot mutatja meg. Ebben az esetben tehát 
az örömteli párkapcsolatból származó többletünket emberi fejlő- 

désünkre fordíthatjuk. Az önmagában elpusztíthatatlan tudatot 
szeretnénk felismerni, a mindent tapasztaló teret, az egyetlen 
megbízható dolgot, amely mindenhol és mindenkor jelen van. 
A buddhizmus tehát ott kezdődik, ahol a terápia véget ér. Mivel 
a tudat játékai végtelenek és határtalanok, a buddhista tanítás 
sem ismer csodaszert a válságos helyzetekre. A buddhista medi- 
táció inkább gyarapítja a mások felé irányuló többletenergián- 
kat, és segít kifejleszteni magunkban egy széles látókörrel ren- 
delkező, személyes szinten túli beállítottságot. Ez távolságot 
teremt köztünk és saját érzelmeink között, valamint egészséges 
rálátást biztosít a dolgokra. A belülről jövő önbizalomra, erre a 
„vastag bőrre" azért van szükségünk, hogy a történések közepet- 
te alkalmazni tudjuk az adott módszereket, és hogy addig erősít- 
sük együttérzésünket, amíg képesek nem leszünk tisztán látni és 
érzelgősség nélkül beleélni magunkat mások helyzetébe. A Nagy 
Út tanításainak célja nem egy önelégült élet, hanem az ember- 
ben rejlő összes képesség kibontakoztatása. Így egy boldog, gaz- 
dagító párkapcsolat sem lehet cél, csupán út ahhoz, hogy mind- 
kettőnkben felszínre hozhassuk a megingathatatlan értékeket. 
A fejlődés folyamán keletkezett többletenergiát mások javára 
fordítjuk, és ennek köszönhetően még több energiánk keletkezik. 


Tudatos munka az érzelmekkel 


Ha mindig a tudat alapvető szabadságára és elpusztíthatatlansá- 
gára összpontosítunk, akkor évről évre egyre tartósabban ta- 
pasztalhatjuk a mindent átható, örömteli egységet. Ha ezzel 
együtt magunk mögött hagyjuk a szenvedéshez és a korlátokhoz 
való ragaszkodásunkat, megtapasztaljuk a világ játékos sokszí- 
nűségét is, amely tele van örömmel és szeretettel. Végtére is a 
megvilágosodás a legerősebb és legbiztosabb boldogság, hiszen 

aminek egyetlen oka a tér, az nem múlhat el, és nem eshet szét. 
Ilyen csodálatos a cél. Mint láttuk, a tudat mérhetetlen sokszínű- 
sége 84 000, feltételekhez kötött tudatállapotot és zavaró érzel- 
met tesz lehetővé. Annak ellenére, hogy ezek pillanatról pilla- 
natra változnak, mégis képesek vagyunk komolyan venni öket, 
saját elképzeléseink igazolását látjuk bennük, és szolgálatukba 
állítjuk testünket és beszédünket is. A valódi drámák akkor kez- 
dődnek igazán, amikor saját zavaró érzelmeinket jogosnak és 
nyilvánvalónak tekintjük, s ezek hatására beszélünk és cselek- 
szünk. Ez esetben a reményteli szerelmespárnak még szüksége 
lesz néhány élménydús napra, amíg pótolni tudják az eltört tá- 
nyérokat, és újból úrrá lesznek a helyzetükön. De mit tehetünk 
annak érdekében, hogy ne fajuljanak idáig a dolgok? 


Figyelmesség és távolság 


A buddhista szemlélet szerint saját többletenergiánkhoz és lehe- 
tőségeinkhez mérten létezik egy háromlépcsős út, amely megmu- 
tatja, hogyan lehet ügyesen kezelni a nehéz belső állapotokat. 

Először is jobban meg kell ismernünk a zavaró érzelmeket, hogy 
már keletkezésük pillanatában felismerhessük őket. Ha ez sike- 
rül, el tudjuk kerülni azokat a helyzeteket, amelyekben rendsze- 
rint energiát adunk nekik. Egy rövid séta gyakran csodákra ké- 
pes. Ez ugyan nem túl hősies megoldás, de nem is gyáva vagy 
hazug módszer. Lehet egy bölcs és tudatos döntés eredménye, 
különösen akkor, ha tudjuk, hogy különben megbántottunk vol- 
na másokat. Ha tisztában vagyunk azzal, hogy az életben min- 
dennel szembe kell nézni, és kivárjuk a kedvező feltételeket, ak- 
kor a kínos helyzetek bölcs elkerülésével megakadályozhatjuk a 
drámák nagy részét, és így sok minden könnyebben kezelhető 
lesz a jövőben. Feszült helyzetekben a zavaró érzelmeket szavak 
és tettek követik, és az ilyenkor keletkezett rövidzárlatok meg- 

szokássá válnak, amelyek előbb vagy utóbb akadályt állíthatnak 
magunk és mások elé. 

Nincs jobb módszer a bennünk lakozó érzelemtenger tudatosítá- 
sára, mint a napi fél órában végzett, jól elsajátított meditáció. 
Számtalan egyéb - akár testi - haszna mellett fejleszti az ébersé- 
get is, vagyis segít felismerni azokat a külső és belső feltételeket, 
amelyek könnyen vezetnek zavaró érzelmek megjelenéséhez. 
Mivel a megjelenő zavarok mindig feltételekhez kötöttek, ,,tap- 
lálék" nélkül elveszítik az erejüket, majd eltűnnek. Legjobb eset- 
ben a tudat ezt már az elmélyülés alatt felismeri, és a következő 
alkalommal már kevésbé enged a befolyásuknak. Megingatha- 
tatlanság és a belső folyamatok érett megfigyelése szükséges ah- 
hoz, hogy felismerjük és megőrizzük saját erőnket, függetlenül a 
hol felbukkanó, hol pedig eltűnő érzelmektől. „Hogy érzem most 
magam?" „Hol a rés a pajzson?" „Miért zavar ez engem ennyi- 
re?" , Hogyan keveredhetek ki ebből az állapotból?" 

A meditáció alatt tudatunkat bizonyos tárgyakra irányítjuk, szá- 
moljuk a ki- és belégzéseket, vagy figyeljük a levegő áramlását 
az orrunk hegyénél." Ezáltal a zavaró körülmények elveszítik je- 
lentőségüket és erejüket, mivel a tudatunkat másfelé fordítjuk, és 
nem figyelünk rájuk. 


A merev elképzelések feloldása 


Érzelmeinket nemcsak a körülmények alakítják, hanem több té- 
nyező is befolyásolja őket. Valószínűleg mindenki elcsodálkozott 
már azon, hogy ugyanaz az esemény mennyire különböző érzel- 
meket képes kiváltani az emberekből. Ezt nyilvánvalóan tudat- 
alatti folyamatok is befolyásolják, és aki még nem pillantotta meg 


" Jó példa erre a Szerelem a hétköznapokban című fejezet végén található 
légzésmeditáció. 

önmagában a megingathatatlan tapasztalót, az ki van szolgáltat- 
va saját, mélyen rejtőző hajlamainak és látásmódjának. Így nem 
is lehet képes arra, hogy egyszerűen és örömtelien azt tegye, ami 
hosszú távon a lehető legnagyobb beteljesülést hozza. Az éretlen- 
séggel párosuló jó szándék gyakran a kocsit fogja be a ló elé, az- 
az inkább saját vágyálmaival törődik, mintsem a helyzet adta le- 
hetőségekkel. Ilyenkor megtörténhet, hogy valaki egy jobb világ- 
ról szőtt, rövidlátó álmokkal fedi el a történelem során bizonyos- 
ságot nyert tényeket, mignem egyszer csak gettók telnek meg 
olyan emberekkel, akik sokkal boldogabbak lennének, ha a saját 
hazájukban támogatták volna őket. Az is megeshet, hogy nyara- 
lás közben beleszeretünk valakibe, és nem vesszük észre, hogy 
szerelmünk tárgya csupán vízumot szeretne Európába. A könyv- 
molyok jobban hisznek az írott szónak, mint annak, ami az orruk 
előtt történik. Sokan néznek ferde szemmel a valóságra, pláne 
olyankor, amikor az nem az elvárásaiknak megfelelően működik. 
Ha az első szinten elkerültük a szenvedést hozó érzelmek keletke- 
zését, a következő szinten gyökerestül el is távolítjuk őket. Óriási 
megszabadulás mindannyiunk számára, ha felismerjük, hogy bel- 
ső állapotainknak nem vagyunk annyira kiszolgáltatva, mint 
ahogy korábban tapasztaltuk, hanem hosszú távon mi magunk vá- 
lasztjuk meg, milyen színű szemüvegen keresztül nézzük a világot. 
Nem aratunk rögtön a vetés napján - ez akár néhány életet is kés- 
het -, de ha a tudatunkban lévő benyomásokat nem változtatjuk 
meg egy másik hozzáállással vagy meditáción keresztül, akkor ké- 
sőbb valóban azt aratjuk, amit testünkkel, beszédünkkel és tuda- 
tunkkal elültettünk. Ha megértjük, hogy érzelmeinknek nincs vég- 
ső valóságtartalma, és meg tudjuk tartani az ,,is-is” szemléletét, ak- 
kor rendelkezni fogunk azzal a szabadsággal, hogy fokozatosan 
magunk alakítsuk érzelmi világunkat. Ilyenkor ahelyett, hogy min- 
den hangulatot követnénk, és hagynánk, hogy azok irányítsák vi- 
selkedésünket, felismerjük, hogy egy közepes erősségű érzelem pár 

pillanattal korábban még nem is létezett, néhány percnyi kínos 
szereplés után pedig már a múlté. Ha még időben nagyító alá he- 
lyezzük a zavaró érzelmeket, felismerhetjük a mögöttük rejlő min- 
tákat, és lépésről lépésre csökkenthetjük az erejüket. 

Ha egyszer megértjük ezt a működési mechanizmust, izgalmas 
lesz felfedni a változó érzelmeinket mozgató beidegződéseket. 
Ha már nem kényszerítjük rájuk, hogy igazolják látásmódunkat, 
cserébe egy széles látókörrel rendelkező tudatot kapunk aján- 
dékba, amelyben több kedvező lehetőség is rejlik. , Tényleg úgy 
van, ahogy én gondolom? Hiszen ő a szerelmem. Lehet, hogy 
van egy másik olvasata is ennek a történetnek, amely mindket- 
tonknek elég teret hagy a fejlődésre, és egyikünk sem tűnik os- 
tobának ebben a helyzetben." Ezekkel a gondolatokkal lehetősé- 
get adunk a másiknak, nem ítéljük el őt, s így elszáll a kezdeti 
bosszúság. Nem leszünk dühösek a társunkra, amikor megint ké- 
sik, és nem a hiányzó tisztelet jelének vesszük, hanem baráti 
módon segítünk neki hihetővé tenni a késés okának kissé zava- 
ros magyarázatát. Ahhoz, hogy több megértést tudjunk tanúsí- 
tani, és másképpen értékeljük a helyzetet, néha az is segít, ha be- 
legondolunk abba: szeretnénk-e cserélni vele. Lehet, hogy a má- 
sik egyszerűen csak ügyetlen. Ha beleéljük magunkat társunk 
helyzetébe, és viselkedésünket az együttérzés és a bölcsesség ve- 
zérli, a félreértések is gyorsan megoldódnak. 

Saját helyzetünk másokéval való összehasonlítása elejét veheti 
kezdődő önsajnálatunknak és a saját életünkkel való elégedet- 
lenségnek. Ha megnézzük, hogy az emberiség egy része milyen 
szörnyű körülmények között él, és az emberek miket tesznek 
egymással, akkor gyorsan tovatűnő gondjaink mindjárt luxus- 
problémáknak tűnnek. 

A buddhista tanítások azt javasolják, hogy fejlesszük együttér- 
zésünket mások iránt. Ha tisztában vagyunk minden dolog mu- 
landóságával, akkor már nem vesszük annyira komolyan saját 

érzelmeinket. Ez akkora energiát szabadít fel bennünk, amelyre 
saját magunk számára valójában már nincs is szükségünk. Más- 
felől kialakul bennünk egy egészséges együttérzés a szenvedő, 
nem , szabad" lények iránt, akik nyilvánvalóan sokkal rosszabb 
helyzetben vannak nálunk. Megsejtjük, hogy végső soron talán 
minden csak egy álom, amelyből fel lehet ébredni, és hogy a je- 
lenségek mögött létezik valami teljesen tiszta, igazi menedék. 
Így nyiltan nézhetünk szembe a problémás emberekkel. Ha ez 
mégsem megy olyan könnyen, akkor gondoljunk erre: „Én csak 
tíz percet vagyok vele, és már ez is elég szörnyű, de ő napi hu- 
szonnégy órát tölt saját magával. Létezik-e nagyobb szenvedés 
annál, mint állandóan rossz társaságban lenni?" Képzeljük el 
egy ilyen ember lelkivilágát, gondoljunk bele, mi járhat a fejé- 
ben, milyen élményei lehetnek, amikor alszik és álmodik - és 
máris több megértéssel nézzük furcsa magatartását. 

Ha társunk viselkedése válik kellemetlenné, ne bánjunk vele le- 
kezelően, hanem szeretetteljesen, együttérzéssel támogassuk, 
amíg vissza nem áll a többletenergia állapota. Ilyenkor nagyon 
hatékony, ha testi szinten is figyelmesek vagyunk, mert ilyen ál- 
lapotban az ember nem érzi magát túl vonzónak. Ha mindket- 
ten Buddha tanításaira alapozunk, akkor ez könnyen fog menni, 
hiszen társunk egy szívesen látott tükör, legjobb kisérőnk az 
úton, általa ismerhetjük fel saját zavarainkat, és ő segít azok fel- 
oldásában. Gyakran elegendő egy emlékeztető pillantás vagy 
egy mosoly is. Mivel tudjuk, hogy a másik szeret minket, ezt bá- 
torításnak, baráti útmutatásnak, nem pedig kritikának vesszük. 
Ha ismerőseink tényleg komoly válsághelyzetben vannak, akkor 
ne adjunk energiát nyilvánvaló gyengeségüknek, inkább tegyünk 
úgy, mintha észre sem vennénk szorult helyzetüket, mintha csak 
véletlenül mondanánk vagy tennénk jót a megfelelő pillanatban. 
Amikor kapcsolatuk ismét helyreáll és visszatér az önérzetük, ak- 
kor ellenséggé válhat az, aki korábban gyengének látta őket. 

Használjuk az energiát! 


Aki mindent magához viszonyít, azt fogva tartják saját elvá- 
rásai és félelmei. Amíg szerelmünket magunktól elválasztott- 
nak látjuk, addig azonnal ugrunk, ha viselkedése nem felel 
meg hosszú időn át dédelgetett elvárásainknak, s végignézhet- 
jük, hogyan kerül válságba a kapcsolatunk. Számos párkap- 
csolatban az éretlenség és a dualista látásmód abban nyilvá- 
nul meg, hogy társunkat tesszük felelőssé saját gyengeségein- 
kért és szükségleteinkért. Ha egyszer megértjük, hogy érzel- 
meink keletkezésének oka nem társunk tetteiben és szavaiban 
keresendő, hanem saját elvárásainkban, amelyek önállótlanná 
tesznek minket, akkor érdemes minden erőnket latba vetve 
felszámolni hiányosságainkat. Csak kölcsönös tisztelet esetén 
lehet felnőtt módjára felelősséget vállalni egy párkapcsolat- 
ban, és tudatosan alakítani azt. 

A harmadik és egyben legmagasabb szinten a zavaró érzel- 
mekkel való munka képletesen szólva olyan, mint amikor a 
rablót beengedjük egy üres házba: nem adunk sem élelmet, 
sem erőt az ellenségnek. Ez azt jelenti, hogy bürokrata mód- 
jára, állhatatosan kizárólag azzal foglalkozunk, ami az orrunk 
előtt van. A szenvedésekkel szemben úgy viselkedünk, mint 
egy elefánt, aki tüskébe lépett - nem foglalkozunk velük. 
A tüskék ott vannak ugyan, de higgadtak maradunk, hiszen 
tisztában vagyunk bőrünk vastagságával. Nem adunk hatal- 
mat a zavaró érzelmeknek, amelyek olyanok, mint egy bárgyú 
film a tévében, amelyet nem muszáj néznünk, vagy mint egy 
állatkert vicces állatai, amelyeken nyugodtan nevethetünk, hi- 
szen nem tudnak bántani minket. Az újabb és újabb jelmez- 
ben felbukkanó zavaró érzelmek végül elmaradoznak az egy- 
re kisebb sikerrel járó szerepléseik után. Amikor hanyatlik az 
erejük és már nem annyira veszélyesek, adhatunk nekik ki- 

sebb, kellemetlen feladatokat is: lecsengő harag esetén autó- 
mosás, féltékenység esetén ablakpucolás, zavarodottság esetén 
a levelek átnézése és így tovább. Ilyen bánásmód elől minden 
játszma elmenekül. 

Ha zavaró érzelmeink egyre csak halmozódnak, engedjük őket 
tovasiklani olyan mantrák finom olajrétegén, mint a jól ismert 
OM MANI PEME HUNG”. Ez testünktől és tudatunktól távol, ,,le- 
begésben" tartja a játszmákat, és megakadályozza a szenvedést 
okozó szokások kialakulását. 

Mindenkiben mély benyomást kelt az a gyakorlat, amikor felis- 
merjük a nehéz érzelmeket, tudatosan nem tápláljuk őket továb- 
bi gondolatokkal és emlékekkel, majd megfigyeljük feloldódásu- 
kat. Ha nincs időnk, vagy nem tudunk kellőképpen koncentrál- 
ni, akkor akár találomra is belenézhetünk a tudatunkba. A ta- 
pasztalatok változékonyságának minden felismerése egyúttal 
szabadulást is jelent fojtogató fogságukból. 


De más lehetőség is van zavaró érzelmeink kezelésére. A budd- 
hizmusban szívesen hasonlítják ezt a helyzetet ahhoz, mintha 
egy tigrissel találkoznánk a vadonban. Ha fegyvertelenek va- 
gyunk, jobb, ha gyorsan keresünk egy fát, különben bajba ke- 
rülünk. De használhatunk ellenszereket is - harag esetén példá- 
ul a szeretetet és együttérzést -, mint egy állatidomár a cirkusz- 
ban: távolságot tartunk a tigristől, de már tudunk bánni vele, és 
lassan élvezzük is, amit csinálunk. Mindennek megkoronázása 
pedig az, amikor képesek leszünk a saját erejét kihasználva 
meglovagolni a tigrist. Ez óriási örömmel jár, és gyorsan jutunk 
el egyik helyről a másikra. 


" További magyarázatok a mantráról és a Szerető Szemek-meditációról 
A nagy szerelem titka című fejezetben. 

Fejlettségi szintünknek megfelelően minden zavaró érzelmet ké- 
pesek lehetünk mellékvágányra terelni, átalakítani vagy haszno- 
sítani. Jó, ha néha vegyítjük ezeket a módszereket. Minél jobban 
ismerjük az ellenfelet, annál könnyebben győzhetjük le. 
Következzen most egy áttekintés az öt fő zavaró érzelemről. 


Az öt fő zavaró érzelem 
Nemtudás, zavarodottság és tompaság 


A nem megvilágosodott tudat kiválóan érzékel minden külső 
dolgot, saját magát azonban nem képes felismerni. Ebből a te- 
hetetlenségből ered minden szenvedés a világban és a kapcsola- 
tokban egyaránt. A nemtudást a tudatosság, a megfelelő világ- 
nézet vagy előrelátás hiányával, illetve a közöny, tapasztalatlan- 
ság, képzetlenség és tudatlanság fogalmaival jellemezhetjük: ez 
felelős azért, hogy még a legszerelmesebb párok sem képesek 
egymást a legmagasabb szinten látni. 
Ebben a létformánkban testi és tudati tapasztalatainkat valós- 
nak véljük, holott ezek nagyon különbözőek és állandóan vál- 
toznak. Egyik kellemes vagy kellemetlen élmény követi a má- 
sikat. Gyakran akaratunkon kívül okozunk rosszat másoknak, 
mivel nem látjuk előre tetteink és szavaink következményeit. 
Hiába minden jó szándék: ha nem úgy látjuk a dolgokat, ahogy 
vannak, kudarcot vallunk. Ha azonban átadjuk magunkat a 
térnek, felismerhetjük, hogy a zavarodottság oka abban a téves 
tapasztalásban rejlik, hogy a dolgokat elválasztottnak érzékel- 
jük. Ez intuíciót és tisztánlátást eredményez, ám megértése 
csak sok év meditáció után érhető el, ezért jobb, ha már most 
az ok-okozat törvényeit figyelembe véve cselekszünk. Egy za- 
odott tudat nem mindig képes erre. Ezért bízni kell a pilla- 

natban, saját jó szándékunkban és meg kell próbálni a lehető 
legjobbat kihozni magunkból ahelyett, hogy megtorpannánk, 
mint egy kivénhedt ló, amely már azt sem tudja, hogy jön vagy 
megy. Próbáljunk minél kevesebb időt vesztegetni a nehéz 
helyzetekre, mert ilyenkor a gondolatok csak önmaguk körül 
forognak, és elzárják a helyes utat. Ekkor a boldogságot adó 
megoldás az első gondolat, ami a legjobb gondolat. 

Egy párkapcsolatban olyankor jelenik meg a zavarodottság, 
amikor nem vagyunk biztosak abban, hogy mit akarunk, vagy 
nem tudjuk eldönteni, hogyan viselkedjünk. Ezt az érzést úgy 
tudjuk ügyesen megszüntetni, ha minél kevesebbet gondolko- 
dunk, és inkább vidáman azt tesszük, amihez kedvünk van. Ahe- 
lyett, hogy újból és újból mindent átbeszélnénk, elemeznénk és 
továbbra is olyan dolgokat tennénk, amelyek eddig sem vezet- 
tek eredményre, inkább maradjunk következetesen az ,itt és 
most"-ban. A japán szamurájok hét lélegzetvétel alatt hozták 
meg döntéseiket. Ha ennyi idő alatt nem jutottak dűlőre, akkor 
félretették az ügyet és mással kezdtek foglalkozni, mivel úgy 
vélték, hogy vagy a feltételek, vagy ők maguk még nem értek 
meg a döntésre. 

De gondolkodhatunk úgy is, mint Milarépa, a híres tibeti meg- 
valósító, aki 900 ével ezelőtt a Himalája egyik barlangjában ül- 
ve így szólt tanítványaihoz: , Minél zavarodottabb vagyok, an- 
nál boldogabb vagyok. Minél büszkébb vagyok, annál kemé- 
nyebben tudok dolgozni." Hagyjuk az érzelmeket tovahaladni, 
és kezeljük őket úgy, mint egy tartalmas nap végén a szomszéd 
gyerekhad zsivaját - amíg nem próbálják meg a kistestvérüket 
belegyömöszölni a húsdarálóba, addig minden a legnagyobb 
rendben van. Halljuk a zajokat, de már nem vesszük őket komo- 
lyan, haladunk tovább, miközben az érzelmek kedvük szerint 
jönnek és mennek. Így az időtlen bölcsesség napja átragyog a 
felhőkön, amint az annak idején Buddhával is történt. 


102 


Ragaszkodás, fösvénység és mohóság 


A ragaszkodás abból az elképzelésből ered, hogy a rajtunk kí- 
vül lévő dolgok boldoggá tehetnek minket. Azonban a leg- 
több gond éppen szenvedélyes birtoklási vágyunkból fakad. 
Hány háború kitörése vezethető vissza arra, hogy valaki még 
egy darabka földdel többet akart meghódítani! Ilyenkor nem 
ismerjük fel, hogy az áhított tárgy vagy személy mulandó, és 
többnyire értelmetlen dolgok után futkosunk. Amint megsze- 
reztük, amit akartunk, máris szaporodnak a gondjaink. Az 
anyagi dolgok ugyanis nem tudnak hosszú távon boldoggá 
tenni minket, hiszen amit megszereztünk, azt el is veszíthet- 
jük. Görcsösen igyekszünk megtartani mindent, ahelyett 
hogy élveznénk azt, amire vágytunk és belefeledkeznénk a 
boldogságba. 

A párkapcsolatban ez a nagyon is emberi, zavaró érzelem jelen- 
ti azt a szükséges ragasztót, amely megakadályozza, hogy az el- 
ső probléma felbukkanásakor világgá menjünk. Az igazi szere- 
lemben azonban könnyedén és élvezetesen tudunk bánni az ér- 
zékiséggel, és ilyenkor a test és a beszéd a kölcsönös örömszer- 
zés eszközévé válik. A vonzalom pedig gazdagítja és frissen tart- 
ja a kapcsolatot. 

A túlzott ragaszkodás bezár és gúzsba köt, nem hagy teret a ki- 
bontakozásra, hiszen minden a párunk birtoklása körül forog. 
Ilyenkor még egy-egy pillanatra is csak ritkán jelenik meg az 
öröm, mivel merevek vagyunk, és nem engedjük levegőhöz jut- 
ni társunkat. 

Ha nem teljesül egy kívánságunk, akkor gondoljunk minden do- 
log mulandóságára és kívánjunk másoknak is annyi jó érzést és 
jó benyomást, amennyivel mi magunk is rendelkezünk. Így ké- 
pesek leszünk élvezni minden örömet, anélkül hogy nehézkessé 
válnánk és beszűkülnénk. 

Végső szinten azonban az időtlen boldogságot csak a megvi- 
lágosodással érhetjük el. Ezért van több értelme örömet adni 
másoknak, és ezáltal előrehaladni az úton, mint mindenáron 
ragaszkodni a mulandó élvezetekhez. Életünk végén nem lesz 
nagy jelentősége, hogy milyen pompával fektetnek minket a 
sírba. 

A fokozódó ragaszkodás előbb-utóbb fösvénységhez és mohó- 
sághoz vezet. Az érzelmeken keresztül tudatunk erősen kötő- 
dik az áhított tárgyhoz, és ha már a miénk, minden csak kö- 
rülötte fog forogni. Ez a hozzáállás szegénnyé tesz minket, 
még akkor is, ha a vánkosunk húszezresekkel van kitömve. 
Ahogy az igazi hatalom is abban nyilvánul meg, hogy nem 
élünk vele, úgy a gazdagsághoz is a nagylelkűségen keresztül 
vezet az út. A Disney-rajzfilmekben és a világirodalomban - 
például Dickensnél - létezik néhány felejthetetlen karakter, 
akiket ez a tudati méreg már teljesen eltorzított. De jó példa 
erre Gollam is A gyűrűk urából, akinek egyedül a „Drágaszá- 
gom" létezik az életében. Minden emberi értéket elveszített, és 
a mohóság teljesen eluralkodott rajta. 

Az a mélyről fakadó kívánság, hogy valamiben megkapaszkod- 
junk, nemcsak a külső dolgokra vonatkozóan vagy az érzelme- 
inkben nyilvánul meg, de abban a hajlamunkban is, hogy pilla- 
natról pillanatra meg akarjuk tartani azt, ami már elmúlt, ahe- 
lyett hogy azzal foglalkoznánk, ami itt és most történik. 

De hogyan tud egy szerelmespár felülkerekedni túlzott birtoklá- 
si vágyán, amikor a tárgyak sokszor olyan mutatósak és hasz- 
nosak tudnak lenni, sőt a szomszédok is elismerő pillantásokat 
vetnek rájuk? 

Csak kevesen rendelkeznek olyan karmával, hogy az előző éle- 
tekből hozott benyomásoknak köszönhetően mindig mindenük 
meglegyen. Ezért egy párnak érdemes még idejében tudatosan 
döntenie arról, hogy milyen értékeket tart fontosnak, és mennyi 

időt és belső gazdagságot kíván tárgyakra váltani a világ nagy 
cserekereskedelmében. A jó koponyákat ezenfelül az a kérdés is 
foglalkoztathatja, hogy ki lehet-e fejleszteni az élet egészére vo- 
natkozóan egy olyan magasabb szintű beállítottságot és látás- 
módot, amely túlmutat a személyes korlátokon, illetve létezik-e 
olyan végső lényegiség, amely minden megnyilvánulást jelentő- 
ségteljessé tesz. Óriási szerencsénk van, ha olyan tanítást talá- 
lunk, amely választ ad erre a kérdésre. 

Nagy jelentőséggel bír egy kapcsolatban, hogy elég teret 
hagyjunk egymásnak, és tisztában legyünk azzal, hogy a má- 
siknak hol vannak az érzékeny pontjai, illetve mi az, ami 
ránk tartozik, és mi az, ami nem. Ha a feleség a férje kedvenc 
csavarhúzóját próbálja beleverni a betonfalba, a férj pedig a 
feleség legfinomabb olajával keni a motorja láncát, akkor 
mindketten teljes meg nem értésbe ütközhetnek. Ilyenkor el 
kell telnie egy kis időnek, mire felmerül bennük az a gondo- 
lat, hogy tulajdonképpen nagyon aranyos, amit a másik tett, 
hiszen ugyanazzal a kézzel követte el, amellyel annyi örömet 
okozott már, sőt szerencse, hogy nem sérült meg közben. 
Mindkettőjük számára hasznos, ha megtanulják, hogy ne a 
másik hibáival foglalkozzanak, ne tegyenek szemrehányáso- 
kat egymásnak, inkább próbálják meg beleélni magukat tár- 
suk érzelmi világába. Így a feleség könnyedén el tudja majd 
magyarázni férjének, hogy mennyibe is kerül e nemes olaj 
egyetlen cseppje. Ezzel a hozzáállással megtapasztalhatják a 
másik nem csodáit, és gazdagabbnak érezhetik magukat, lát- 
va, milyen sokszínű is a világ. 

Az élet folyamán mindig jó, ha egy pár emlékezik arra: a ragasz- 
kodás, fösvénység és mohóság legjobb ellenszere az, ha felismer- 
jük minden alkotott és született dolog mulandóságát, és igyek- 
szünk minden lény javára nagylelkűvé válni. Így a vágy lótusz- 
virággá válik, amely védelmez és táplál. 

Gyűlölet, harag és ellenszenv 


Ez a rendkívül zavaró magatartás azért jön létre, mert az ego 
meg akarja védeni magát. Az ellenszenv, a harag és a gyűlölet 
általában akkor keletkezik, amikor egy számunkra kellemetlen 
dolgot próbálunk elhárítani. Sok olyan ember, aki nem igazán 
boldog, meglepően gyorsan és pontosan meg tudja állapítani, 
hogy mi az, ami nem tetszik neki. Ők leginkább a hibákat és hi- 
ányosságokat veszik észre, nem pedig a világ gazdagságát és sa- 
ját lehetőségeiket. 

Az erőszak és a harag nem az erő, hanem a sebezhetőség, a 
csalódottság és a félelem jelei. Csak a gyáva ember válik ke- 
gyetlenné, és képessé arra, hogy többedmagával rátámadjon 
kevés vagy akár egyetlen ellenfélre. A bátor ember egyedül 
jár, és ha megtámadják, akkor is a lehető legkevesebb kárt 
okozza - nevelő célzattal. Megtörténik, hogy hidegvérrel kí- 
noznak meg nőket vagy férfiakat, kíméletlenül összeverik 
vagy akár meg is gyilkolják őket a gyűlölet és a bosszú nevé- 
ben. Az ilyen pillanatokban egy csöppnyi szeretet vagy ro- 
konszenv sincs a tettes tudatában. Egy ilyen tett elkövetésekor 
jönnek létre a legkárosabb karmikus benyomások. A szabad- 
jára engedett gyűlölet vagy harag nagyobb kárt okoz bárme- 
lyik más zavaró érzelemnél. 

A harag fűtötte beszéd vagy cselekedet sohasem lehet bölcs. 
Ősi, tapasztalt kultúrákban ezt így fejezték ki: „A bosszú olyan 
étel, amelyet jobb hidegen fogyasztani." Van, akiben hirtelen 
lobban fel a harag, és van, akiben lassan kezd izzani. Elég egy 
apró szikra, s máris növekedni kezd. Ezért jobb minél koráb- 
ban zavaró érzelemként beazonosítani, így már az első meg- 
nyilvánulásával dolgozni tudunk, mielőtt túl sok kárt okozna. 
Ilyenkor kerüljük el a helyzetet, így létrehozunk némi távolsá- 
got közte és magunk között, de belátással, szeretettel és együtt- 

érzéssel is elvehetjük az erejét. Ha magunkkal és másokkal is 
türelmesek vagyunk, jó példánk követőkre talál. Belátjuk majd, 
hogy mindenki szeretne boldog lenni és jelentőségteljesen cse- 
lekedni, de a nemtudás miatt gyakran hibázik. Ahogy azt is fel- 
ismerjük, hogy a düh, a harag és a bosszúság a helyzet fölötti 
uralmunk elvesztéséhez vezet. Egy kínos jelenet után biztosan 
belátjuk majd, hogy jobban kell vigyázni a tartásunkra. Ha ezt 
sikerül elmenteni a memóriánkba, akkor mihamarabb felejtsük 
el a kellemetlen esetet. Senki sem tisztul meg attól, hogy to- 
vább hempereg a sárban, és hosszasan kesereg jelenlegi vagy 
múltbéli gyengeségein. Ez a viselkedés egyrészt önmarcangoló 
magányhoz vezet, másrészt eltakarja előlünk az ,itt és most" 
nagyszerű lehetőségeit. 

A gyűlölet a legrombolóbb az összes zavaró érzelem közül, így 
lehetőleg ne engedjük megjelenni egy kapcsolatban, ahogy 
azután sem. Hiszen korábban a legmagasabb gyönyör pillana- 
taiban olvadtunk egybe, képességeink szerint minden örömet 
megosztottunk a másikkal, testileg és érzelmileg a legapróbb 
részletekig megismertük egymást. Ha ezek után egymásnak 
esünk, akkor az olyan, mintha saját szívünket tépnénk ki. 
Minden közösen elért eredmény semmibe vész. Az erőszak 
bármely formája előbb vagy utóbb megöli a szerelmet a pár- 
kapcsolatban. Szerencsére a nyugati társadalmakban a nők - 
és ennek köszönhetően a férfiak is - védelmet élveznek a to- 
vábbi támadásokkal szemben. 

Hogyan lehet megálljt parancsolni ennek az érzésnek, ha már 
egyszer magatartásunkkal és szokásainkkal utat nyitottunk ne- 
ki, és megengedtük, hogy befészkelje magát az életünkbe? Eb- 
ben az esetben egyértelmű és hatékony módszerekre van szük- 
ség. Minél régebb óta dolgozik bennünk és gyengít minket ez 
a méreg, annál erősebb ellenszerre van szükségünk. A „forró 
haragot" érdemes gyorsan jegelni: már az első szótag kimon- 

dásakor észre kell vennünk, hogy hangosak vagyunk, és jobb 
inkább elhallgatni. Az öklünkkel pedig ne üssünk, dugjuk in- 
kább zsebre. Kényszerítsük magunkat arra, hogy valami másra 
gondoljunk, hagyjuk el a szobát, fussunk néhány kört a ház- 
tömb körül vagy öklözzük ki a homokot a bokszzsákból... Jus- 
son bármi az eszünkbe, a lényeg az, hogy haragunk kártyavá- 
ra minél előbb meginogjon és összedőljön. Érzelmi szinten se- 
gíthet, ha rövidzárlatot idézünk elő, például azzal, hogy elkép- 
zeljük, amint a kedvesünk nagy szenvedésen megy keresztül, 
vagy hogy holnap akár meg is halhat - ezért érdemes óvni és 
megbecsülni őt. 

Buddha időtlen tanácsai főleg a ,hideg haraggal" és annak lé- 
lekromboló hatásával foglalkoznak. Buddha szerint azt kapjuk 
vissza a többiektől, amit előző életeinkben tettünk velük, ez a tu- 
dás pedig elvágja a harag mérgező gyökereit. A kellemetlen ta- 
pasztalatok elégetik rossz karmánkat, tekintsük hát őket türel- 
münk tanítómesterének. , Türelem nélkül nincs megvilágosodás. 
Kellemetlen emberek nélkül nincs türelem. Tehát nagyon kö- 
szönjétek meg egymásnak a segítséget az úton!" 

Dániában puhánynak számít az a férfi, aki kimutatja zavaró 
érzelmeit, vagy egy nő előtt elveszíti az önuralmát (ezt lova- 
giasan átengedjük a hölgyeknek, és nem tartjuk kinosnak, ha 
ők élnek is vele). Ilyen helyzetekben tömör, hétköznapi böl- 
csességek segítenek emlékezni az erőnkre: „A kiskutya ugat, 
a nagyoknak nincs szükségük ilyesmire.", vagy ,A harag a 
gyenge ember fegyvere, az erős ember megteszi, amit akar!" 
Ha egy szerelmespár képes elkerülni a felesleges súrlódáso- 
kat, és megérti minden külső és belső dolog mulandóságát és 
feltételekhez kötöttségét, akkor számos lény javára válhat. Ha 
pedig mindeközben megfigyelik, és jobban megismerik kap- 
csolatuk és saját tudatuk működését, akkor a harag ragyogó 
gyémánttá változik. 

Féltékenység és irigység 


A féltékenység és az irigység abból az elképzelésből fakad, hogy 
birtokolhatunk egy másik embert, és másoknál több jogunk le- 
het hozzá. Az a félelem, hogy elvehetik tőlünk, amit megszerez- 
tünk, akár beteges viselkedéshez is vezethet (ilyen például tár- 
sunk huszonnégy órás felügyelete). Ilyenkor nem bízunk sem 
magunkban, sem a kapcsolatunkban, és nem tudunk örülni má- 
sok boldogságának, ezért megpróbáljuk társunkat távol tartani 
vélt konkurenseinktől vagy esetleges szeretőitől. Ezzel azonban 
éppen az ellenkezőjét érjük el: szerelmünk bezárva fogja érezni 
magát és elhagy minket. 

A féltékenység a legnevetségesebb és legértelmetlenebb zava- 
ró érzelem, mivel nem egy közvetlen cselekedetre vagy konk- 
rét helyzetre vonatkozik, ráadásul senkit nem juttat előnyhöz, 
még rövid távon sem. Mindazonáltal igen kellemetlen és meg- 
lepően kitartó. Akár , táplálék" nélkül is képes hosszú ideig 
fenntartani ugyanazt az energiaszintet - gyakran minden va- 
lós alap nélkül -, megkeserítve ezzel társunk és önmagunk 
életét. Olyan, mint a tudat egyfajta betegsége, amely kívülál- 
lók számára nehezen érthető. Jobban tennénk, ha inkább 
nagylelkűek és elégedettek lennénk. Ez azonban sajnos nem 
mindenki számára ilyen egyértelmű, mivel önzésünk tudat 
alatt nagyon erősen irányít minket. 

A féltékenység ellen jó módszer, ha tudatosan koncentrálunk 
saját képességeinkre, és egy kis időt társaságban töltünk, laza, 
kellemes hangulatban, elterelve ezzel figyelmünket a problé- 
máról. Ha sikerül szert tennünk némi többletenergiára, kipuha- 
tolhatjuk partnerünknél - lehetőleg jó humorérzékkel -, hogy 
volt-e bármi alapja kedélyünk megingásának, így a jövőben 
képesek leszünk jobban felmérni a helyzetet. A volt kommu- 
nista országokban ma is igen gyakori jelenség a féltékenység, 

erről tanúskodik a következő orosz vicc is: „Egy férfi jó szol- 
galatot tett egy tündérnek, ezért a tündér megjutalmazza: »Ki- 
vánj valamit magadnak, és a szomszédod ennek kétszeresét 
kapja majd tőlem.x A férfi elgondolkodik, majd így válaszol: 
»Vedd el az egyik szemem vilagat!«” 

A legmagasabb szinten úgy kezeljük a féltékenységet, hogy ön- 
zetlenül határtalan boldogságot kívánunk a szerelmünknek. Ez 
egy igen nemes hozzáállás, ami kivitelezhető ugyan, ám az ese- 
tek többségében ahhoz vezethet, hogy a forró kapcsolat testvéri 
viszonnyá alakul át. A kölcsönös vonzalom szintjének fenntar- 
tásához jobb belátni, hogy minden lény boldog szeretne lenni, és 
nagyon fontos számukra a beteljesülés. Így együttérzés fejlődik 
ki bennünk, és jobban megértjük társunkat. Ezek után - egy 
olyan világban, ahol állandóan számtalan lénnyel kerülünk kap- 
csolatba - minden azon múlik, hogy felismerjük-e egymás se- 
bezhető pontjait, és a továbbiakban tudunk-e vigyázni ezekre, 
anélkül hogy szükségszerűen bebörtönözve éreznénk magunkat. 
Ahhoz, hogy ez sikerrel járjon, mindkét félnek fejlődnie kell. Mi- 
után a féltékenység átalakul, úgy működik, mint egy kard, amely 
bölcsen elválasztja mindazt, ami nem egymáshoz tartozik. 


Büszkeség 


Ha jobbnak hisszük magunkat másoknál, az büszkeséghez vezet. 
De a „durva büszkeség" mellett egy sokkal veszélyesebb válfaja 
is létezik ennek az érzésnek: a „mindent jobban tudó büszkeség”. 
Az előbbi könnyen felismerhető, hiszen annyira el vagyunk tel- 
ve magunkkal, mint egy farktollait illegető páva, ugyanakkor az 
utóbbi, amíg minden jól megy, szinte észrevehetetlen fátyolként 
fedi be minden tapasztalatunkat. 

Egyetlen más érzelem sem tesz minket annyira magányossá és 
örömtelenné, mint a buta, kizáró büszkeség. Kezeléséhez elen- 

gedhetetlen az a felismerés, hogy a , mennyország" és a „po- 
kol" a fülünk vagy a bordáink között zajlik. Mindaz, ami szá- 
munkra kulcsfontosságú, másoknak talán fel sem tűnik. Ha a 
többieknek mindig csak a hibáira világítunk rá, szellemileg el- 
szegényedünk, míg ha inspirálónak és okosnak látjuk őket, 
örömtelivé válunk. Az előbbi esetben mindig rossz társaságban 
fogjuk érezni magunkat, és sem mi, sem a környezetünk nem 
vágyik majd a kicserélődésre. Ekkor ahelyett, hogy hagynánk, 
hogy a lehetőségek szabad játéka meglepjen minket, és minden 
helyzetben a legjobbat hoznánk ki magunkból, állandóan azt 
kell megítélnünk, hogy melyikünk a jobb. Viselkedésünk mes- 
terkéltté válik, nehézkes lesz, és távolságot teremt. A büszke- 
ség legmegfelelőbb ellenszere, ha tudatosítjuk magunkban, 
hogy mindannyian buddhatermészettel rendelkezünk. Ha meg- 
értjük, hogy minden lény ugyanarról az alapról indul és ugyan- 
azok a lehetőségek állnak rendelkezésére a fejlődéshez, akkor 
büszkeségünk elveszíti az erejét. 

Egy párkapcsolaton belül büszkeségünket mindenképpen ter- 
jesszük ki társunkra is. Legyünk büszkék rá vagy kettőnkre, kü- 
lönben szét fog választani minket ez az érzelem, és versengés- 
hez vagy hatalmi harchoz vezethet. Az ilyen viselkedés minden 
jó stílust nélkülöz, és nagyon romboló hatású. Helyette inkább a 
mindent magába foglaló büszkeséget ajánlanánk mindenkinek. 
Ha tudatosan csak arra figyelünk, ami másokban szép és jelen- 
tőségteljes, ráadásul örülünk is ezeknek, akkor mindenki fejlőd- 
ni fog, és végtelen sok jót tudunk megosztani a világgal. Egy 
szerelmespár és egy egyedülálló ember is nagyon közel jár a bol- 
dogsághoz, ha könnyen felmerül benne a gondolat: , Nézd csak, 
mi mindenre vagyunk képesek!". Ezzel a hozzáállással egy egy- 
másra teljesen nyitott és egymást kiegészítő pár úgy ragyog, 
mint egy maréknyi csiszolt drágakő. 

Ám minden, amiről eddig szó esett, csak a levegőben lógna, ha 
a szánalmas zavaró érzelmek és a sok fáradsággal alkalmazott 
ellenszerek csupán egymást váltanák a kellemes és kellemetlen, 
feltételekhez kötött, és ezért mulandó állapotok között. Ez azt je- 
lentené, hogy egyfolytában ingadozunk az ördögök és istenek, a 
rossz és a jó között, végeláthatatlanul küszködve, minden vég- 
ső, önmagában nyugvó megvalósítás nélkül. Ekkor az út és a cél 
is egyaránt feltételekhez lenne kötve. 

Ám létezik valami több is ennél a színháznál - ezt mutatták meg 
nekünk minden idők buddhái. Zavaró érzelmeinkkel dolgozva 
felfedezhetünk egy tükröt a váltakozó képek mögött, egy moz- 
dulatlan tengert a hullámok alatt, olyasvalamit, ami önmagában 
nem rendelkezik dologi tulajdonságokkal, mégis tudatában van 
mindennek, és most is éppen saját szemünkön keresztül tekint a 
térbe. Ez a tapasztaló az egyetlen, akiben bízhatunk, akinek lé- 
nyegisége elpusztíthatatlan, és akit a meditáció segítségével is- 
merhetünk meg. 





Meditációs gyakorlat 


A Nagy Úton végzett meditációk főként a jövőre irányulnak. Meg- 
felelő szokásokat és hozzáállást fejlesztenek ki, amelyek irányítják 
a viselkedésünket, ha már tényleges erőre tettünk szert az úton. 
Jó benyomásokat ültetünk el velük a tudatunkban, hogy képesek 
legyünk természetes módon segíteni másokon. A következő medi- 
tációban egy kellemetlen dolog, a szenvedés felé irányulunk, hogy 
aztán minden lény javára szeretetté alakítsuk át. A szenvedés nem 
tehet bennünk kárt, ha tisztában vagyunk azzal, hogy az ,én" nem 
létezik. A Nagy Út ezen alapmeditációjának a célja, hogy együtt- 
érzést fejlesszünk ki mások iránt. 

A NAGY SZERELEM TITKA 


Teljességre vágyva 


Szerelemről akkor beszélünk, ha többet akarunk adni, mint 
kapni. Szerelmesként a legfőbb vágyunk, hogy boldogok le- 
gyünk valakivel, és mindig készek vagyunk arra, hogy jót 
tegyünk vele. Alapvetően pozitívak és minden új dologra 
nyitottak vagyunk, minden pillanatunk gazdag és örömteli. 
A szerelem tükrében minden lehetségesnek tűnik, a szerelem 
túlmutat az összes korláton. 

A szerelmet legtöbbször nagyon személyes és kivételes dolognak 
éljük meg. De ha alaposabban megfigyeljük ezt az érzelmet és a 
hozzá tartozó viselkedésformákat a világban, láthatjuk, hogy 
sokfélesége ellenére nagyon hasonló módon nyilvánul meg, bár- 
mennyire is egyedülállónak tapasztaljuk, ha beleszeretünk egy 
csodálatos arcba. Mikor megnyilunk a másik felé, úgy érezzük, 
hogy valami mély, bensőséges kapocs fűz össze minket, és örü- 
lünk annak, hogy az ebből fakadó jó érzés másokat is megérint. 
A szerelmet már Platón is a teljesség iránti vágyként határozta 
meg. Az újdonsült szerelmesek számára nyilvánvalóvá válik az 
a tény, ami voltaképpen mindig is ott volt az orruk előtt, hogy 
egyedül senki sem képes igazán boldoggá válni. Minden min- 
dennel összefügg, és minden történés másokat is érint. A szere- 
lem a legfőbb oka annak, ha örömteli emberek vesznek minket 
körül. Barátaink és szüleink is örülhetnek a kapcsolatunknak, de 

akár a szomszédasszony is gondolhatja úgy, hogy milyen szép 
pár lett belőlünk. 

Amikor egy gazdag és összetartó szerelem kezd kiteljesedni, egy- 
re inkább képesek vagyunk minden érzelgősség nélkül szemé- 
lyen túlinak látni az erőteljes tapasztalatokat. Ezzel hatékonyan 
megszabadulunk attól a hajlamunktól, hogy értékes időnket el- 
várásokra pazaroljuk, vagy hogy a feltételekhez kötött élmé- 
nyektől függjünk. Ha készek vagyunk arra, hogy életünket egy 
fejlődési folyamatként lássuk, akkor természetes lesz számunkra, 
hogy a kellemes élményeket megosztjuk másokkal, a rosszakból 
pedig tanulunk. Ha ezenfelül elkerüljük a zavaró érzelmeket is, 
akkor egyre több tudatos tér bontakozik ki tapasztalataink kö- 
zött és mögött. 


Mérhetetlen nagy szerelem 


Mit eredményez egy gazdagító, adni vágyó szerelem? Az ilyen 
szerelem alapja a vonzalom, éltetője pedig az örömteli kicserélő- 
dés. Kedveljük egymást, és a legjobbat hozzuk ki magunkból. 
Amit külön-külön beleteszünk a kapcsolatba, az jól kiegészíti egy- 
mást, és mindketten tanulunk belőle. A találkozás nagyon közvet- 
len ezen a szinten, hiszen lelkesedésünket, felismeréseinket és tes- 
tünket egyaránt megosztjuk egymással, így mindketten gazdagab- 
bá válunk, és élvezzük az együttlét gyümölcseit. A boldogító sze- 
relem, amely felszabadít és feltölt minket, négyféle formában je- 
lenhet meg. Az élet minden területére vonatkozóan magába fog- 
lalja az erőfeszítés nélküli kicserélődést (adni vágyást), az együtt- 
érzést, az átérző örömet és a megingathatatlan elfogulatlanságot. 
Buddha minden lénynek azt kívánta, hogy a szeretet mind a 
négy formáját valósítsák meg, mivel ezek a megvilágosodás köz- 
vetlen feltételei. Minél több szeretetet tudunk kifejleszteni, az 

élet annál egyszerűbb lesz, hiszen nem leszünk többé olyan köny- 
nyen sebezhetők, és ritkábban reagálunk az ,,igazsagtalansagok- 
ra". Más szemmel fogjuk nézni barátainkat és ellenségeinket, tá- 
gul a baráti körünk, és a változásokat is egyre kiegyensúlyozot- 
tabban fogadjuk. Vonzók leszünk mások szemében, hiszen min- 
denki élvezi a szeretetteljes odafigyelést. A szerelem megnyit 
minket, így minden lény számára sokkal hasznosabbak leszünk. 
Számos buddhista meditációnak az a célja, hogy megvalósítsuk 
a szeretet négy formáját, amelyeket a buddhista szövegek négy 
mérhetetlennek neveznek. Buddha kivansagai klasszikus megfo- 
galmazásban ezekkel a szavakkal segítik a gyakorlást: 

SZERETET 


Legyen minden lény boldog, és rendelkezzen 
a boldogság okával! 


Alapvetően minden ember szeret adni. Természetes dolog mások- 
kal és magunkkal jót tenni, és minden, ami ezzel kapcsolatos, bol- 
dogságot szül. Az anyák segitik gyermekeiket, a férfiak megvédik 
családjukat, a szerelmesek pedig kölcsönösen támogatják egy- 
mást, ahogy a szomszédok és a munkatársak is. A kölcsönös nyi- 
tottság és az egymás felé fordulás hatására az „én“ és a „te“ ket- 
tőssége a „mi” egységévé olvad össze. Egyre kisebb jelentőséggel 
bír minden, ami elválaszt minket, és ez gazdagítóan hat a szere- 
lemre. A fenti kívánság abból a hozzáállásunkból fakad, hogy sze- 
relmünknek a lehető legtöbb boldogságot kívánjuk. Annyira von- 
zódunk egymáshoz, hogy másra sem tudunk gondolni, így testün- 
ket, beszédünket és tudatunkat egyaránt bevetjük annak érdeké- 
ben, hogy örömet okozzunk egymásnak. A legmagasabb szintű 
boldogság az ágyban közösen töltött idő, mivel ilyenkor egészen 
közvetlenül ajándékozzuk meg egymást. De a beszéd is igen jelen- 
tőségteljessé válik, ha arra használjuk, hogy bátorságot öntsünk a 
párunkba, biztosítsuk őt a szerelmünkről, és a közelség újabb és 
újabb szintjeit építsük fel. Ettől megnő a kapcsolaton belüli biza- 
lom, és az így megjelenő térben olyan új tulajdonságok fejlődhet- 
nek ki, amelyek környezetünk számára is hasznosak lehetnek. En- 
nek ismertetőjele az, hogy sok lényt teszünk boldoggá. 

Vonzalmunk és összetartozásunk kifejezésére még akkor is elég 
alkalmat találhatunk, ha egy régóta tartó párkapcsolatban élünk, 
és a munka, a család és a megszokások a kelleténél nagyobb 
súllyal vannak jelen az életünkben. Mindig akadnak pillanatok, 
amikor éreztethetjük szerelmünkkel, hogy mennyire értékeljük 
őt a hétköznapok forgatagában is. Ezek éppúgy lehetnek biztató 
szavak egy fárasztó munkanap előtt, mint a meghitt gyengédség 

gesztusai egy hosszú autóúton. Ha együttélésünk során sikerül 
örömteli közelségben maradnunk egymás testével, teljes szerel- 
mi életet élnünk, és alapvetően a szép dolgokat vesszük észre, 
akkor társunk és környezetünk egyaránt ragyogni fog. A szere- 
lem e formájában természetes, hogy életünket barátságos és nyi- 
tott módon, elvárások és korlátozások nélkül osztjuk meg egy- 
mással, s mindig a legmagasabb szinten látjuk a másikat. 


Íme egy gyakorlat, amely több szeretet kifejlesztésére tesz min- 
ket képessé. 

Ha társunkra már könnyedén sugározzuk szeretetünket, akkor 
következő lépésként irányítsuk ugyanezt a nyitottságot és fi- 
gyelmességet közeli hozzátartozóinkra és ismerőseinkre. Először 
csak képzeletben tegyünk így, majd a gyakorlatban is. Ha ez si- 
került, akkor fokozatosan vonjunk be más embereket, azokat is, 
akikkel nehézségeink vannak. Végül terjesszük ki a szeretetet 
valamennyi lényre. 

Ha a szeretet e formáját nem tudjuk egy konkrét partnerhez köt- 
ni, akkor - mint az a buddhista gyakorlatokban szokás - egy- 
szerűen képzeljük magunk elé édesanyánkat, aki meleg szívvel, 
önzetlenül életet adott nekünk, és felnevelt minket. 


EGYÜTTÉRZÉS 


Legyen minden lény mentes a szenvedéstől 
és a szenvedés okától! 


A szeretet második, hasznos formája az együttérzés. Ha felismerjük, 
hogy a lények mennyire sebezhetők, és mennyire képtelenek távol- 
ságot tartani az érzelmeiktől, amelyek gyakran kegyetlenül elural- 
kodnak rajtuk, akkor azt kívánjuk, bárcsak megóvhatnánk őket. 
Ilyenkor azzal tudunk a legjobban segíteni rajtuk, ha elvárások nél- 
kül, jelentőségteljes dolgokat adunk vagy teszünk számukra. Az ön- 

zetlen szeretetből származó többlet egyszerre fejleszti mindkét fél 
erős oldalait - azét is, aki ad, és azét is, aki kap -, és mindannyiunk 
számára előnyös. A nagylelkűség szárnyakat ad környezetünknek, 
és az emberek előbb vagy utóbb felfigyelnek rá. Kis idő elteltével az 
elvárások nélküli együttérzés „ragadós“ példává válik, és lépésről lé- 
pésre a többiek is kifejleszthetik ezt a hozzáállást. 

A Közel-Keleten született hitvallások, amelyek több mint ezer 
éve tartják befolyásuk alatt Európát, nehezen tudják megkülön- 
böztetni a sajnálatot és az együttérzést. Hát még az önfeláldo- 
zást! Ahhoz, hogy segíteni tudjunk valakinek, természetesen is- 
mernünk kell az adott helyzetet, ugyanakkor senkinek sem jó, ha 
a másikkal együtt mi is beleesünk ugyanabba a , verembe", és 
így képtelenek leszünk átlátni a helyzetet. Aki szeretne mások- 
nak segíteni, az emelje önértékelésüket azzal, hogy olyan erős- 
ségeikre mutat rá, amelyeket mindenki képes kifejleszteni magá- 
ban. A sajnálat azt jelenti: „Valójában én sem hiszem, hogy 
sikerülhet neked." Az együttérzés viszont mindenkiben felszaba- 
dítja az erőt ahhoz, hogy megbirkózzon saját életével. Ha együtt- 
érzéssel és a helyzetnek megfelelően cselekszünk, akkor nem 
adunk teret annak az egészségtelen hozzáállásnak, amely kény- 
szeresen segíteni akar másokon. 

Egy buddhista számára az együttérzés azt a mindenkit összekötő 
bizonyosságot jelenti, hogy noha az élet tele van meglepetésekkel, 
mindannyiunk lényegisége ugyanaz - sebezhetetlen tér. Buddhis- 
taként egyrészt megtanuljuk józan ésszel megérteni és elkerülni a 
gyengeség okait, másrészt tudjuk, hogy előző életeink során mi 
magunk is számtalanszor jártunk már hasonló cipőben, de meg- 
birkóztunk a nehézségekkel. Így minden oldalról megértjük a kel- 
lemetlen helyzeteket, és párunkkal együtt kétszer annyi beleérzés- 
sel tudunk segíteni. Az együttérzés mindaddig felszabadít, amíg 
hálával éljük meg az egységet, és megtaláljuk azt a területet, ahol 
a legjobbat hozhatjuk ki magunkból. Ez akkor lehetséges, ha gon- 

dolatainkba nem férkőzik be az az elképzelés, hogy mi vagyunk 
az, aki ad, a másik pedig függ tőlünk, mint egy állandó ügyfél 
vagy áldozat - vagyis ha nem keresünk senkit a passzív befogadó 
szerepére. Az emberekre bomlasztó hatással van, ha az állam szo- 
ciális hálóját kihasználva megelégszenek azzal, hogy életük végé- 
ig mások gondoskodjanak róluk anélkül, hogy bármit is tennének 
saját fejlődésükért, vagy bármit is teljesíteniük kellene a világban. 


Íme egy gyakorlat, amely több együttérzés kifejlesztésére tesz 
minket képessé. 

Ha egészséges együttérzést szeretnénk kifejleszteni magunkban, 
akkor képzeljük el, hogy szerelmünk vagy édesanyánk nehéz 
helyzetbe került. Egyfelől azonnal meg akarjuk szüntetni a szen- 
vedését, másfelől önállóvá szeretnénk tenni őt. Ha valóban együtt 
érzők vagyunk a hozzánk közel álló emberekkel, akkor érezni 
fogjuk, ahogy szeretetünk fokozatosan kiterjed barátainkra, el- 
lenségeinkre és végül minden lényre. 

A buddhista tanítások szerint számtalan eddigi életünk során 
valamennyi lény volt már az anyánk vagy az apánk, és valami- 
kor mi is voltunk már az ő szüleik. E számos kapcsolat és közös 
élmény sok lehetőséget ad arra, hogy segítsünk másokon. Ren- 
geteg előny származik abból, ha megfelelő módon tesszük ezt. 


ÁTÉRZŐ ÖRÖM 
Legyen minden lénynek része a valódi boldogságban, 
amely mentes a szenvedéstől! 


Az egészséges szeretet harmadik válfajára az átérző öröm kife- 
jezés a legtalálóbb. Ez annyit jelent, hogy örülünk, amikor más- 
sal valami jó történik, akár hasznunk származik belőle, akár nem 
- ha például valahol a világban a muszlim nők több szabadsá- 
got kapnak, vagy ha közvetlen környezetünkben partnerünk si- 

kert ér el a szakmájában. Ha megnyílunk mások boldogsága fe- 
lé, vagy örülünk annak, hogy életük könnyebbé vált, akkor az 
irigység, a féltékenység és más, zavaró érzelmek önmaguktól fel- 
oldódnak. Nagyszerű dolog, amikor néha képesek vagyunk má- 
sok javára háttérbe szorítani saját igényeinket. Például ha ked- 
venc tévésorozatunk helyett kettesben vacsorázunk a párunkkal, 
vagy lemondunk egy továbbképzést, mert társunk komoly szak- 
mai kihívás előtt áll, és szüksége van a segítségünkre, vagy rá- 
beszéljük partnerünket a továbbtanulásra, holott ez a közösen 
töltött idő rovására megy, vagy akár időnként levesszük szerel- 
münk válláról a gyerekekkel kapcsolatos terheket, hogy legyen 
egy kis ideje magára... Hosszú távon ezek a gesztusok sok teret, 
többletet és erőt adnak egy párkapcsolatban. 

Az átérző öröm erőteljesen összeköt minket egymással. Ennek leg- 
látványosabb példája Közép-Európában a berlini fal leomlása volt 
1989-ben. Akinek egy csepp vér is csörgedezett az ereiben, képte- 
len lett volna nem örülni annak láttán, hogyan áramlanak a bol- 
dogságtól ragyogó emberek Nyugat-Berlinbe, a szabadság felé. 
Mindannyiunk számára jól ismert tény, hogy a feltételekhez kö- 
tött boldogság igencsak rövid életű. Ez a tapasztalat pedig ahhoz 
a kívánsághoz vezet, hogy minden lény jusson el a végső bol- 
dogsághoz, saját tudata felismeréséhez. Azok a jó benyomások, 
amelyeket másokkal megosztunk, saját tudatunkban is elraktá- 
rozódnak, és mi magunk is egyre gazdagabbá válunk általuk. 
Egyre jobban elhalványul az ,én" és „te” elválasztottságának 
képzete, és akárcsak a szerelem és az együttérzés esetében, en- 
nek hatására egyre szabadabbá válunk. 


Íme egy gyakorlat az átérző öröm kifejlesztésére. 

Elképzeljük, amint a világ megjelenik a térben, az emberek min- 
denfelé boldogságot és fejlődést tapasztalnak, mi pedig örülünk 
ennek. Majd azt kívánjuk, hogy egyre több jó történjen velük. 

ELFOGULATLANSÁG 


Rendelkezzen minden lény a teljes elfogulatlansággal, 
amely mentes a kötődéstől és az ellenszenvtől! 


Az elfogulatlanság nagyon nemes érzelem, a szeretet koroná- 
ja. Bármilyen lehetetlenül is viselkedjenek az emberek, és 
akármennyire elképesztő tetteket is hajtsanak végre, végső 
szinten minden lény magában hordozza az összes megvilágo- 
sodott tulajdonságot. Sem a tudatot, sem a benne rejlő képes- 
ségeket nem lehet tönkretenni vagy elpusztítani. Az elfogulat- 
lanság nem tompaságot vagy érdektelenséget jelent, hanem 
azt a kívánságot és igyekezetet, hogy minden lényen elfogu- 
latlanul segítsünk. Ha egyszer rájöttünk arra, hogy mindenki 
ugyanazokkal a lehetőségekkel rendelkezik, csak más-más kö- 
rülmények között él, akkor képesek leszünk megkülönböztetés 
nélkül tekinteni minden lényre. Tehát nem ragaszkodunk 
azokhoz, akiket szeretünk, és nem utasítjuk el azokat, akiket 
nem kedvelünk. Ez a mindent magába foglaló nyitottság egy 
nap majd lehetővé teszi számunkra, hogy minden lény javára 
váljunk. E megértéssel minden munka alapvetően jelentőség- 
teljessé válik - még a legproblémásabb , ügyfelekkel" is. Bár- 
mi történjék, próbáljuk meg minden helyzetben szem előtt tar- 
tani a végső célt: minden lény boldogságát. 

Megfigyelhetjük, hogy a szerelmespároknál - különösen azok- 
nál, akik már régóta vannak együtt, és sok mindenen mentek 
keresztül közösen - a fent említett, mély bizonyosság alapve- 
tő tulajdonságként van jelen. Ha ezt nekünk is sikerül kifej- 
lesztenünk, és ennek megfelelő érettséggel bánunk egymással, 
akkor csupán egy kis lépést kell megtennünk ahhoz, hogy 
mindezt a többi emberre is kiterjesszük. Legyünk óvatosak az 
olyan helyzetekkel, amelyekkel mások könnyen visszaélhet- 
nek - mint például a pénzkölcsönzés -, de ezenkívül bátran 

élvezhetjük azt a felismerést, hogy minden tökéletes tulajdon- 
ság ott rejlik valamennyi lényben. Attól a pillanattól kezdve, 
hogy ez a felismerés megjelent bennünk, mindig jó társaság- 
ban leszünk. 

Az elfogulatlanság kifejlesztésénez időzzünk a pillanatban, ne 
tereljük a dolgokat személyes síkra, legyünk tudatában a mulan- 
dóságnak, és annak, hogy minden lény buddhatermészettel ren- 
delkezik. 


A négy mérhetetlen 


SZERETET 
Kivétel nélkül minden embert kedvelünk - bármit is tesznek, 
mondanak vagy gondolnak -, és boldogságot kívánunk nekik. 


EGYÜTTÉRZÉS 

Tudjuk, hogy mindenki tapasztalja a szenvedést, függetlenül at- 
tól, hogy milyen életkörülmények között él. Minden lénynek azt 
kívánjuk, hogy szabaduljon meg a szenvedéstől, és ennek megfe- 
lelően cselekszünk. 


ÁTÉRZŐ ÖRÖM 
Örülünk mások boldogságának, és azt kívánjuk, hogy ez az álla- 
pot maradandó legyen számukra. 


ELFOGULATLANSÁG 

Nem vagyunk foglyai többé olyan zavaró érzelmeknek, mint a 
ragaszkodás és az ellenszenv, és tudatában vagyunk annak, hogy 
minden lény buddhatermészettel rendelkezik. 

Szerető Szemek (szkr. Avalokitésvara, tib. Csenrézig) minden 
buddha együttérzését jelképezi. Leggyakoribb megjelenési formá- 
ja fehér színű, négykarú. Rajta fogunk meditálni. Nem imát inté- 
zünk hozzá, hanem eggyé válunk vele annak érdekében, hogy tel- 
jesen megvalósítsuk együttérzését és szeretetét. 

A négy kar azt jelzi, hogy nem világi jelenségről van szó. Ezek 
szimbolizálják a szeretet négy formáját: a szeretetet, az együttér- 
zést, az átérző örömet és az elfogulatlanságot. Jelképei (a kris- 
tálymala, a kendők, a lótuszvirág stb.) és ezek jelentései szavak 
nélkül is hatással vannak a tudatalattinkra. 

Mantrájának, az OM MANI PEME HUNG-nak, óriási jelentősége 
van. Nepálban és Tibetben ez a leggyakrabban ismételt mantra, 
sok helyen kövekbe vésve is látható. Amikor a buddhisták a sztú- 
pák közelében található imamalmokat pörgetik az óramutató já- 
rásával megegyező irányban, vagy kezükben forgatják ezek kisebb 
változatait, esetleg malát használnak, akkor minden forgatásnál 
kívánságokat tesznek valamennyi lény javára. A mantrának 
ugyanez az értelme a meditáció közben is. 





A Szerető Szemek megjelenítése, a mantrából sugárzó fény ra- 
gyogása, és a mantra egyidejű ismétlése megnyitja a tudatunk- 
ban rejlő, együtt érző tulajdonságokat. Az egyes szótagok kiejté- 
se csökkenti az énképzet zavaró erejét, és megnyitja a teret az 
együttérzés kiterjesztésére. 

A meditáció után arra törekszünk, hogy ezt az érzést minél tovább 
fenntartsuk, és növeljük a lények iránti együttérzésünket. 
Szerető Szemek abban a pillanatban megjelenik, amint rágondo- 
lunk. Ezt követően egy nagyon egyszerű elmélyülési szakasz kö- 
vetkezik, amelyet alkalmazzunk együttérzéssel, és azzal a kíván- 
sággal, hogy ez az érzés terjedjen ki minden lényre. Remélem, 
hogy ez a meditáció mindenki hasznára válik. 





Szerető Szemek 

A boldogság hozzáállás kérdése 


Minden kapcsolat alapja a megfelelő tudati hozzáállás. Egy kap- 
csolat sikere nagymértékben azon múlik, hogy mennyire va- 
gyunk képesek a másik fél boldogságát sajátunk elé helyezni. Az 
állandó önzés és a szűk látókörű gondolkodás előbb-utóbb véget 
vet minden örömteli állapotnak. Ha viszont képesek vagyunk 
párunk javát és fejlődését fontosabbnak tartani a magunkénál, 
akkor mindketten gazdagabbá válunk. Leginkább azonban akkor 
fejlődünk, ha a közösen véghezvitt, hasznos tetteink által bonta- 
kozunk ki. Ha kapcsolatunkat tudatosan ápoljuk, akkor mély bi- 
zalmat fejlesztünk ki egymás iránt, gyarapítjuk a közös, jó be- 
nyomásokat, és erősítjük magunkban a képességet arra, hogy mi- 
nél többet tudjunk adni. Ha felismerjük, hogy párunk mennyire 
vágyik a boldogságra, ugyanakkor mennyit szenved a zavaró ér- 
zelmektől és a téves elképzelésektől, akkor ebből a tapasztalatból 
merítve nagyon sok embernek tudunk gyakorlati segítséget nyúj- 
tani. Így másokkal is ösztönösen törődni kezdünk. 

A szerelem művészete abban áll, hogy elengedjük a másikat, és 
teret adunk neki. Az igazi szerelemben a szabadság és a fejlődés 
ízét érezzük, és kapcsolatunk mentes minden ragacsos kötődés- 
től. Azok a tettek és érzelmek éltetik, amelyek révén együtt ta- 
nulhatunk és fejlődhetünk. Fontos számunkra, hogy párunk bol- 
dog legyen, és a környezetünkben élők is jól érezzék magukat. 
A szerelem akkor működik, ha társunkat nem uralni és korlátoz- 
ni akarjuk, hanem képesek vagyunk megmutatni azokat a tulaj- 
donságokat, amelyekkel eredendően rendelkezik - az erőt, a 
szépséget és a lehetőségeket -, majd ezeket együtt sugározzuk ki 
a térbe. Egy párkapcsolatnak lehetővé kell tennie, hogy elindul- 
junk a magunk választotta fejlődési irányba. Ha ily módon 
együtt maradunk, akkor érett a kapcsolat, ha pedig elválunk, ak- 
kor egy következő életben igaz barátként fogunk újra találkozni. 

Mindig ellenőrizzük tehát, hogy gondolunk-e másokra, vagy 
csak magunkra figyelünk, és hogy sikerül-e túllépnünk az ,én" 
és ,te” kettősségén. Így jön létre az a boldogság, amely nem függ 
másoktól. 

Sok párkapcsolatban az a legfőbb veszélyforrás, hogy a nagy 
szerelem közepette kirekesztjük a többieket, és keveset érintke- 
zünk a külvilággal. Az éjszakák szóljanak kettőnkről, de nappal 
nyissunk a világ felé is, és teremtsünk emberi gazdagságot. Ha 
ezt nem így tesszük, a korlátozott információáramlás vagy an- 
nak teljes hiánya elbizonytalanítja a kapcsolatainkat, és a vég- 
eredmény a szellemi szegénység - mai szóval élve az unalom - 
lesz. Fontos tehát, hogy mindig tisztában legyünk a fejlemé- 
nyekkel mind a kapcsolaton belül, mind az élet egyéb területe- 
in, és figyeljünk arra, hogy ne csak a felszínen legyünk haszno- 
sak mások számára, hanem jelentőségteljesebb szinteken is. 
Különösen azokkal a jelenségekkel foglalkozzunk, amelyektől a 
politikusok elfordulnak: például az egyes társadalmi rétegek szü- 
letési rátájával, a nők egyenjogúságával, az emberi értékek és a 
szabadság hosszú távú fenntartásával országunkban. Ha 
messzebbre tekintünk pillanatnyi kényelmünknél, észrevehetjük, 
hogy az események, a tettek és az értékek nem önmagukban jók 
vagy rosszak, inkább aszerint osztályozhatók, hogy hosszú távon 
boldogsághoz vagy szenvedéshez vezetnek-e. A legtökéletesebb 
vívmány feltételei csak úgy bontakozhatnak ki, ha rendelkezünk 
kellő történelmi jártassággal, amely segít elkerülni az időpocséko- 
last és a zavarodottságot - ez a vívmány pedig nem mas, mint a 
mindenkire egyformán ragyogó, kiteljesedett ember. Ha nem tud- 
juk biztosan, hogy milyen irányba induljunk, tegyük fel magunk- 
nak a következő kérdést: „Mi az, ami ötven év múlva a legtöbb 
embernek a legnagyobb szabadságot és boldogságot hozza?". 
Saját magunk számára pedig az eredményez igazán jelentőség- 
teljes változást, ha kedvesünkkel együtt minden lény javára az 

egyetlen állandó forrásból merítünk, vagyis ha együtt tapasztal- 
juk meg tudatunk természetét. Hiszen csak a tudat képes a bol- 
dogság megtapasztalására. A gazdag párkapcsolatok ezenfelül 
abból az erős kivansagbol is táplálkoznak, hogy a tudatot meg- 
ismerve sikerüljön minden lény javára válniuk. Az egymás felé 
megnyíló emberek között létrejön egy összekötő híd, amely elve- 
zet ahhoz az állapothoz, ahol a ..mi" már minden lényt magába 
foglal. Erről olvasni is jó, de még jobb megtapasztalni. Ráadásul 
ez a hozzáállás segítséget nyújt a szorult helyzetek megoldásában 
is, hiszen ha csak magunkra gondolunk, akkor problémáink van- 
nak, ha viszont másokra, akkor feladataink. Ez adja a hajtóerejét 
azoknak a csodálatos párkapcsolatoknak, amelyek a 70-es évek 
óta viszik előre a buddhizmust Nyugaton. Azt a boldogságot 
eredményező magatartást, amikor azt kívánjuk, hogy képesek 
legyünk másokat boldoggá tenni, és meg tudjuk értetni velük 
e boldogság okát, megvilágosodott hozzáállásnak nevezzük. 
A buddhizmusban egy belső ígéret segít nekünk abban, hogy ezt 
az életünket jelentőségteljessé tevő hozzáállást akár nagyobb 
nyomás ellenére is képesek legyünk megtartani. Hatékonyan 
megvéd minket attól, hogy korlátozzuk, esetleg feladjuk e meg- 
szabadító tudati beállítottságot, és visszaessünk egy másoktól el- 
választó, szegényesebb látásmódba. Egyre inkább megértjük, 
hogy minden lény számít, belátjuk, hogy saját fejlődésünk a leg- 
jobb példa mások számára, és fokozatosan felhagyunk az ártal- 
mas tettekkel és szokásokkal. Ezután tudatosan elkezdünk mér- 
hetetlenül sok jó benyomást ültetni a tárháztudatunkba, és min- 
denki számára hasznos életet élni - erre a Nagy Út és a Gyémánt 
Út buddhizmus sok hasznos és gyors módszert kínál. Ez a maga- 
tartás, a sok meditáció és a legmagasabb szintű látásmód együt- 
tesen vezet a megvilágosodáshoz. A bódhiszattvaiígéretet - 
amelynek során megfogadjuk, hogy minden lény javára elérjük a 
megvilágosodást, és szüntelen erővel és kitartással dolgozunk 

maradandó boldogságukért - leginkább egy megvalósított tanító 
jelenlétében érdemes letenni. Ez a hozzáállás értelmet ad, és táv- 
latokat nyit életünkben. A bódhiszattva egy olyan buddhista gya- 
korló, aki azért fejlődik és éri el a megvilágosodást, hogy minden 
lény javára váljon. Ha rendelkezünk ezzel a személyes szinten tú- 
li hozzáállással, akkor azok a tanítások lesznek megfelelők szá- 
munkra, amelyeket Buddha körülbelül 2550 évvel ezelőtt a 
Bódhgája közelében lévő Radzsgír-hegyen adott. A Nagy Út gya- 
korlásához tehát szükséges némi érettség és többletenergia. 

Az évszázadok folyamán lényegében háromféle megközelítési 
mód alakult ki azt illetően, hogyan lehet elvezetni a lényeket a 
megvilágosodásig. Az első a király példája, aki előbb megerősö- 
dik, és hatalomra tesz szert, hogy aztán később segíteni tudjon 
másoknak. Úgy gondolja, hogy akkor tud hatékony lenni, ha 
már elég erős hozzá. Befolyásával, tudásával, győzelmeivel és 
dicsőséges tetteivel lelkesíti a lényeket. Ez a hozzáállás figyelhe- 
tő meg a legtöbb családapán, aki a karrierjét építi, hogy a későb- 
biekben - remélhetőleg több szabadidővel és pénzzel rendelkez- 
ve - értékesebb életet tudjon biztosítani feleségének, gyermeke- 
inek és barátainak. 

A második a révész példája, aki akkor boldog, ha mások társaságá- 
ban éri el az izgalmas túlpartot. A többiekkel együtt akarja tapasz- 
talni a megvilágosodást. Ezt az erős összetartást figyelhetjük meg 
azoknál a szerelmespároknál, akik egymást támogatva, vállvetve 
győzik le a nehézségeket, vagy olyan családoknál, ahol a szülők és 
a gyerekek a világ távoli pontjain élnek, mégis tartják egymással a 
kapcsolatot. Királyként nagyobb befolyásnak és hírnévnek örven- 
dünk, a révészt viszont több emberi közelség veszi körül. 

A harmadik mód arra, hogyan tevékenykedhetünk minden lény 
javára, a pásztor viselkedéséhez hasonlítható, aki előbb az álla- 
tait látja el, és csak azután gondol saját magára. Vagyis gondos- 
kodik róla, hogy mindenki elérje a megvilágosodást, és ő csak 

azután következik. Bár életéből hiányoznak a nagy tettek vagy 
az egyenrangú kicserélődés, mégis képes a külvilágtól függetle- 
nül fejlődni, mert egyszerűen nem gondol magára. Bizonyos 
emberek számára ez a legkellemesebb és leggyorsabb útja a fej- 
lődésnek. Ezt látjuk az anyák esetében is, akik számára a család 
a legfontosabb, vagy azoknál a szerelmeseknél, akik először 
mindig azt kérdezik: „Mi tehetek még érted?". Végső soron a 
megvilágosodástudat mindhárom fajtája arról szól, hogy túllé- 
pünk az énképzeten. Így válnak megszabadítóvá a módszerek, és 
ez nyitja meg az utat a megvilágosodáshoz. Nyugodtan választ- 
hatjuk bármelyik, számunkra megfelelő példát, vagy akár mind- 
egyikből egy keveset. 


Megvilágosodott hozzáállás 
(szkr. bódhicsitta, azaz megvilágosodástudat) 


Kifejlesztjük a megvilágosodástudatot, hogy magunk és mások ja- 

vára válhassunk. 

Ehhez szükségünk van: 

e arra a kívánságra, hogy magunk és mások javára elérjük a 
megvilágosodást; 

e és arra, hogy mindezt megvalósítsuk a hat megszabadító cse- 
lekedet alkalmazásával. 


A megvilágosodástudatot a bódhiszattvaígéret erősíti meg - el- 


határozzuk, hogy képességeinket szüntelen kitartással és erővel 
fejlesztjük és alkalmazzuk minden lény javára. 


136 


Adjunk mély értelmet a szerelemnek 


A szerelem fejlődésében meghatározó szerepe van a módszereknek, 
a tudásnak és a hozzá tartozó élettapasztalatnak. Sokat nyerhe- 
tünk, ha saját viselkedésünket megfigyelve elkerüljük a zavarok 
okát, és magatartásunkat minél inkább Buddha tíz hasznos csele- 
kedetéhez igazítjuk." Jelentőségteljes gondolkodással, beszéddel és 
tettekkel szabadságot teremthetünk, e szabad térben pedig kibon- 
takozhatnak azok a képességeink és tulajdonságaink, amelyeket 
eddig a környezettünkkel való súrlódások vagy merev elképzelése- 
ink gátoltak. Belső gazdagságunk leginkább együttérzésünk tuda- 
tos alkalmazásával nő annak arányában, hogy mennyire vagyunk 
képesek elengedni az énillúziót, elfogadni ennek mulandóságát, és 
megérteni minden létező dolog álomszerűségét. Ezáltal a gazdag- 
ság megszabadítóvá válik, és valódi emberi érettséggel párosul. 
Ha egy párkapcsolattól többet várunk, mint hogy valami kelle- 
mes, kiegyensúlyozott időtöltés legyen, sőt másokat is szeret- 
nénk bevonni az életünkbe, akkor meg kell szilárdítanunk a sze- 
mélyen túli hozzáállásunkat és jókívánságainkat. Tudatosan kell 
viselkednünk, ha mások boldogságát a sajátunk elé szeretnénk 
helyezni, máskülönben az egész csupán egy szép elképzelés ma- 
rad. A Buddha által tanított hat megszabadító cselekedet e ne- 
mes alapnak erőt és rugalmasságot ad. Általuk a környezettünk- 
kel való kicserélődés egyre intenzívebb lesz, így fokozatosan 
megértjük, hogy a dolgok kölcsönösen függnek egymástól, és 
nem valósak (ezt jelenti az üresség fogalma). Ez a megértés az- 
tán lépésről lépésre elvezet minket a megvilágosodáshoz. Ha eh- 
hez még hozzáadjuk a Gyémánt Út módszereit és látásmódját, 
akkor az egész folyamat sokkal gyorsabb lesz. 


5 Lásd a „Mitől lesz sikeres egy párkapcsolat?" című részt A szerelem nem 
véletlen című fejezetben. 

Buddha azon tanítványainak javasolta a hat megszabadító csele- 
kedetet, akik természetes módon tudtak kapcsolódni másokhoz és 
a világhoz. Ezek a cselekedetek azért megszabadítók, mert nem 
csupán jó karmát teremtenek, hanem alkalmazásukkal ténylege- 
sen képesek leszünk elérni azt a megszabadító tapasztalatot, hogy 
az énképzet csupán egy tévedés. Ha azzal a hozzáállással hajtjuk 
végre e cselekedeteket, hogy a tettek alanya, tárgya, és maga a 
cselekvés sem rendelkezik semmilyen független, különálló termé- 
szettel, hanem mind ugyanazon teljesség részei, akkor kapcsola- 
tunk gazdagodni fog, hosszú távon pedig megvilágosodunk. 


Nagylelkűség 


Amikor nagylelkűek vagyunk, tudatosan teremtünk kapcsolatot 
a világgal, és kinyilvánítjuk, hogy a többiek fontosak számunk- 
ra, és kedveljük őket. Bármerre is nézünk, minden emberi talál- 
kozás azzal kezdődik, hogy a fent említett módon megnyilunk, 
akár kezet adunk egymásnak, akár rámosolygunk a másikra, 
akár ajándékot adunk neki. Számos kultúrában mindmáig fenn- 
maradt az a szokás, hogy az isteneket és az idegeneket a legkü- 
lönbözőbb felajánlásokkal köszöntik. A nagylelkűség minden 
időben és helyen alapvető és pozitív hozzáállás. 

Buddhista szemszögből háromféle nagylelkűség létezik. Az első 
- a materiális nagylelkűség - nem bir túl nagy jelentőséggel 
azokban az országokban, ahol a legtöbb ember a szív elzsíroso- 
dásába hal bele, és azt sem tudja, hová parkolja a második autó- 
ját. A szegény országokban azonban az élelem és a pénz élete- 
ket menthet. A nagylelkűség egy másik formája, amikor abban 
segítünk másokat, hogy iskolai oktatásban részesüljenek. A tár- 
sadalom kisebb része így önállóvá válhat, majd némi idő eltelté- 
vel, és számos jogszabály megalkotása után a többieknek is le- 

hetőségük lesz erre. Míg a szegényebb országokban az élelme- 
zésre és az oktatásra esik a hangsúly, a gazdag, felgyorsult és ki- 
terjedt szociális hálóval rendelkező országokban a nagylelkűség 
elsősorban nem állami szinten, sokkal inkább az emberi kapcso- 
latokban nyilvánul meg. Itt bizalommal, jó érzésekkel és az egy- 
másra fordított idővel gazdagítjuk az életet. A mindennapok 
nyüzsgésében azonban túl gyakran megfeledkezünk társadal- 
munk alapjainak védelméről, párkapcsolatunkon belül pedig ar- 
ról, hogy megengedjük magunknak a bensőséges találkozások 
pillanatnyi luxusát. Márpedig ennek hiánya szegényessé teszi a 
jelent, és előbb-utóbb nagyon megbosszulhatja magát. 

A legszebb ajándék, amit az embereknek adhatunk, hogy kap- 
csolatot teremtünk közöttük és a megszabadító tudás között. Ez 
nemcsak ebben az életben, hanem a halálukban, majd az azt kö- 
vető köztesállapotban és további életeik során is növekvő tisz- 
tánlátást és erőt biztosít számukra. 

A kritikus gondolkodású embereknek manapság ritkán jut 
eszükbe a szellemi ajándék lehetősége és nagyszerűsége, pedig 
ezzel igen nagy boldogságot adhatunk másoknak. Mély jelentő- 
séget nyerhet az emberek élete, ha tudomást szereznek arról, 
amit csak a tapasztalati vallások ismernek: a halálunkkor szét- 
eső agy nem a tudatosság forrása, csupán feldolgoz egy olyan 
tudati áramlatot, amely már kezdet nélküli idők óta az egyik ál- 
lapotból vagy testből a következőbe költözik. Minden nagylelkű 
cselekedet közül ez a leggyönyörűbb. Az élet utolsó szakaszában 
méltóságot adhat az embereknek az a buddhista felismerés, hogy 
az öregkor szellemi végelgyengülésében is rendelkezünk még 
minden , programmal", vagyis teljes emberségünkkel, és hogy 
ezek tovább fognak menni akkor is, ha az ,adó-vevő", vagyis az 
agy már egyre kevesebbet tud kifelé sugározni mindebből. 
Párkapcsolatunk legfőbb célja egymás szellemi fejlődésének támo- 
gatása. Erősítenünk kell kedvesünk bizalmát a benne rejlő, értékes 

tulajdonságokban, és lehetővé kell tennünk számára, hogy a leg- 
jobb szerepekben tündökölhessen, hogy idővel önállóan kiterjessze 
a mozgásterét, és egyre biztosabban megálljon a saját erejéből is. 
Mivel minden egyes pillanat az élet hátralévő részének kezdete, és 
mi magunk teremtjük saját világunkat, az egészséges, józan ész azt 
diktálja, hogy minél magasabb szintre emeljük környezetünket és 
szerelmi életünket. A bizalom e jeleinek hatására az emberekben 
fokozatosan kibontakozik lényük teljessége, és a kellemes érzések- 
ből létrejön egy többlet, ami másoknak is javára válik. Minél nagy- 
lelkűbbek vagyunk, minél több emberrel osztjuk meg dolgainkat, 
és minél inkább el tudjuk engedni merev elképzeléseinket, annál 
több öröm bontakozik ki, és annál gazdagabb lesz az életünk. 


Jelentőségteljes magatartás az emberi kapcsolatokban 


Ha nem akarjuk lerombolni a nagylelkűség teremtette bizalmat és 
jó benyomásokat, akkor el kell kerülnünk a káros cselekedeteket, 
szavakat és gondolatokat. Így megszabadulhatunk ezek kellemet- 
len következményeitől, és nagy teher esik le a vállunkról. Mint 
ahogy a második fejezetben már részletesen megvizsgáltuk, e 
magatartás egy gyakorlatias, egészséges, józan észre vall, vagyis 
jó példát mutatunk vele, és hosszú távon is értelmesen tudunk 
majd viselkedni. A Nagy Út szintjén ehhez kapcsolódik az a hoz- 
záállás, hogy mindezt valamennyi lény javára tesszük, s ez vé- 
gigkisér minket a megvilágosodás felé vezető úton. 

A szerelemben fontos, hogy kimutassuk, mennyire vonzónak tart- 
juk a másikat. Nem mehetünk el figyelmetlenül társunk mellett, 
mintha csak egy fal lenne. Gondoljunk arra, hogy a nők azért szé- 
pitik magukat, hogy kívánatosak legyenek, és szeretik, ha ezt má- 
sok is észreveszik és elismerik. A férfiak sem szokták kifogásolni, 
ha rátermett harcosoknak vagy védelmezőknek tartják őket. 

A beszédnek is megvan a maga ereje. Amikor szeretetünket 
kimutatjuk társunknak, ne feledkezzünk meg a szavakról és a 
hangszínről sem. A vonzalom szavai, a szerelem és a csodá- 
lat kifejezései örömet és biztonságot adnak. A boldog párkap- 
csolatok bővelkednek szerelmes üzenetekben, ezek ugyanis 
erősítik a kapcsolatot. Az apró, közös örömekre utaló meg- 
jegyzések nagyon jó hatásúak tudnak lenni. Kapcsolatunk 
légköre látványosan javulni fog, ha megtanuljuk kifejezni a 
szerelmünket vagy az elismerésünket, és teljes nyitottsággal 
figyelünk, amikor párunk hozzánk beszél. Ne lustuljunk el e 
téren az évek múlásával sem, mert a szeretetteljes szavak fon- 
tos szerepet játszanak a fejlődésben és az életerős kapcsolat 
fenntartásában. 

A női beszédközpont fejlettebb, mint a férfié, a nőknek mégis 
van mit tanulniuk e téren a férfiaktól: legyenek egy kicsit fele- 
dékenyebbek, és növesszenek , vastagabb bőrt". Nagyon megter- 
helő ugyanis, ha mindig szőrszálhasogatók vagyunk, és komo- 
lyan vesszük a legjelentéktelenebb érzelmeket is. Ehelyett inkább 
tereljük el társunk figyelmét, ne legyünk haragtartók, és adjuk 
meg az újrakezdés lehetőségét. 

Minden lény szeretne boldog lenni a párkapcsolatán kívül is. 
Megmenthetjük valakinek a napját, ha melegséget, szeretetet su- 
gárzunk magunkból, és lelkesedéssel fordulunk felé. Mindenki 
rendelkezik valami különleges tulajdonsággal, csak ki kell nyit- 
nunk a szemünket. Nekem, buddhista tanítóként és számtalan 
ember tanácsadójaként, az a legjobb módszerem, hogy addig di- 
csérem az embereket egy már bennük lakozó, hasznos tulajdon- 
ságukért, míg fel nem fedezik, és ki nem fejlesztik magukban. Ez 
nem egy kétszínű viselkedés vagy a realitásérzéket ért csapás, 
hanem - bizalmasom, Caty szerint - , dinamikus igazság". Ami 
érdekes az egészben, hogy valóban működik. Az emberek tény- 
leg nagyszerűvé válnak! 

Minél többet gyakorlunk buddhistaként, minél több fátylat távo- 
lítunk el a tudatunkból, annál vonzóbbá válunk. Egyre könnyeb- 
ben látunk meg valami izgalmasat, kívánatosat vagy különöset 
minden emberben - és ezt mások is észreveszik. Nem azért törté- 
nik mindez, mert kedvesek akarunk lenni, hanem mert tényleg 
így tapasztaljuk a világot. Kalu rinpocse, egy magas megvalósí- 
tással rendelkező mester 1970-ben, a Himalája keleti részén ezt 
így fogalmazta meg: „Ha a tudat rendben van, akkor minden 
rendben van." Ezek szerint egy alapvetően barátságos világnézet 
már a fejlődés jele lehet. Ha azonban belegabalyodunk saját , sze- 
retem-nem szeretem" játékainkba, akkor börtönbe zárjuk ma- 
gunkat, és kellemetlen szokásokat veszünk fel. Mivel a hasonló a 
hasonlót vonzza, egy bódhiszattva puszta közelsége képes feléb- 
reszteni az emberek valós természetét, képességeit és különleges 
kvalitásait. Ha akarjuk, megtanulhatjuk, hogyan lehetünk min- 
den pillanatban szabadok, és hogyan tapasztalhatjuk meg annak 
frissességét és egyediségét, ahogy a dolgok vannak. 


Türelem 


Ha párkapcsolatunkban nem szeretnénk könnyelműen elveszíte- 
ni a jó hangulatot, a felhalmozott többletenergiát, és ezzel együtt 
megvonni magunktól minden fejlődés lehetőségét, akkor min- 
denképpen érdemes elkerülnünk a haragot. A harag és a düh egy 
szempillantás alatt képes szétrombolni a legjobb és legtartósabb 
benyomásokat vagy barátságokat is. A harag ellenszere a türe- 
lem, ami magában foglalja a kitartást. 

A türelem terén a férfiak tanulhatnak a nőktől. Mivel az elmúlt né- 
hány millió év során a férfiak nagy szerepet játszottak a túlélésért 
folytatott harcban, érthető, hogy az ő erősségük a kirohanás és a 
támadás. A tűrésben, a kitartásban és a fel nem adásban azonban 

a nők sokkal jobbak. Nagyszerű eredmény, ha a mai, kardfogú tig- 
risek nélküli világban a nők meg tudják tanítani férjüknek, hogyan 
hosszabbíthatják meg a harag puskaporos hordójának kanócát. Így 
ugyanis energiájukat értelmes dolgokra fordíthatják, és nem kell 
bolondot csinálniuk magukból. A bölcs ember egy türelmes , nem 
veszem komolyan, és nem engedem ki" hozzáállással üresjáratba 
teszi a haragját. Minél nehezebbek és megcsontosodottabbak a kül- 
ső vagy belső helyzetek, annál fontosabb, hogy humorral és barát- 
ságos hozzáállással elvegyük az élüket. A türelem nem azt jelenti, 
hogy mindenáron el akarunk viselni valamit, netán még bűnösnek 
is érezzük magunkat miatta, hanem azt, hogy éberen időzünk an- 
nak tapasztalatában, ami van. A pillanatban és a tapasztaló elpusz- 
títhatatlan természetében bízva könnyedén időzhetünk saját kö- 
zéppontunkban, s ebből a helyzetből szemlélhetjük az események 
sokszínűségét, anélkül hogy magyarázkodnunk vagy bármit is bi- 
zonygatnunk kellene. Létezik egy mondás, amely közel áll ehhez a 
látásmódhoz: , Az erős ember azt tesz, amit akar. Mi oka lenne hát 
dühbe gurulni?". A legérettebb kijelentést ezzel kapcsolatosan egy 
kedves, belevaló sziléziai nénikétől hallottam. Ő egy főként balti 
németek lakta buddhista központban élt München közelében, és 
csodálatos gyógynövényfürdőket készített. Mindkét világháború- 
ban lebombázták a lakását, őt pedig elüldözték, s mindebből a kö- 
vetkező tanulságot vonta le: ,Bármi is történt, én mindig azt 
mondtam magamnak: pont azt kapod, amit kivantal!”. 

Erőről és érettségről tanúskodik, ha képesek vagyunk a nehéz 
helyzeteket előítéletek nélkül megközelíteni, és kiegyensúlyozot- 
tan kezelni. Ha a nő támogatja ebben forrófejű párját, azzal mind- 
két fél csak nyerhet, hiszen a férfi képes lesz átlátni a helyzetet és 
kivárni a megfelelő pillanatot. A kitartás legnehezebb, és egyben 
legkevésbé megfogható fajtájára a meditációban van szükség. Itt 
el kell engednünk minden elvárást és merev elképzelést azt illető- 
en, hogy mi történjen, de a gyakorlást így is folytatnunk kell. Ez 

azért szükséges, mert a tudat zavarodott, amikor kötödik vagy el- 
taszít, vagy amikor a múltban és a jövőben időzik. Ilyenkor nem 
fogja fel, mi van itt és most, és nem látja a tapasztalót. Amikor el- 
kezdünk jó dolgokat tenni úgy, hogy nem várunk eredményt vagy 
elismerést érte, akkor ez élenjáró példa lesz mások számára is. 


Örömteli erőfeszítés 


„Jó munkának jo a gyümölcse" - a sportolók és művészek jól is- 
merik az örömteli erőfeszítés megszabadító cselekedetét. 
Hosszan tartó erőfeszítésre van szükség ahhoz, hogy az általunk 
áhított tulajdonságok kifejlődjenek, és a pozitív tettek szokássá 
váljanak. Ha jelentőségteljes és hasznos dologba fogunk bele, 
felébred bennünk a lelkesedés, és elégedettséget érzünk. Egysze- 
rűen élvezzük, hogy jót teszünk, anélkül hogy dicséretet vár- 
nánk, és ezzel elkerüljük a kizáró büszkeség érzését - így óha- 
tatlanul megtelünk idealista örömmel és emberi többlettel. Érté- 
kesebb emberré válunk, és elégedetten tapasztaljuk, hogy vala- 
mi megmozdul és kibontakozik bennünk. 

Sokféle szorgalom létezik. Van a férfiakra jellemző „ugorjunk 
neki, és csináljuk" szorgalom, amellyel pillanatok alatt ledönte- 
nek egy házat, amit nagyon élveznek, majd néhány sör mellett 
történeteket mesélnek egymásnak. Ugyanilyen fontos azonban 
az örömteli, huszonnégy órás, állandó mozgásban lévő szorga- 
lom is, amely leginkább a nők sajátja. Egy párkapcsolatban e két 
oldal nagyon jól kiegészítheti egymást: a nők betemethetik azo- 
kat a lyukakat, amelyeket a férfiak feleslegesen, vagy éppen 
rossz helyre ástak, és közben ösztökélhetik az erősebb nem kép- 
viselőit munkájuk folytatására. 

Szeretetből szívesen teszünk meg dolgokat a párunkért vagy ket- 
tönkért. Hajdanán, a túlélésért folytatott harcban az volt a ter- 

mészetes, hogy aki képes volt rá, az mindent megtett a családjá- 
ért. Manapság, a bőség korszakában nehezebb a helyzet, hiszen 
a nemi szerepekből fakadó elvárások gyakran megfékezik a leg- 
természetesebb cselekedeteket is. A férfiak megtagadják a moso- 
gatást, a nők pedig nem szívesen szerelnek fel egy lámpát. Az 
ilyen eseteket szeretettel lehet a legjobban áthidalni: ,Ha ez ne- 
ked örömet szerez, akkor szívesen megteszem." 

Bármit is szeretnénk megtanulni vagy elérni, mindenhez erőre 
van szükségünk. Az izmok is csak akkor kezdenek fejlődni, ha 
átlépjük a fájdalomküszöböt - ehhez hasonlóan csak akkor ka- 
punk kielégítő eredményeket, ha határozottan és örömteli erő- 
feszítéssel látunk neki terveink megvalósításának. Tudatos szor- 
galommal fel lehet oldani a lustaságot, a bátortalanságot és a 
szokásainkhoz való ragaszkodást. Ha örömtelien dolgozunk, jó 
érzéssel fogjuk kitolni a már megszokott kényelmi zónánk ha- 
tárait a több lehetőséget rejtő, hűvös, ám határtalan térbe. 
A lusta ember csak öregebb lesz, bölcsebb nem, mivel sosem lé- 
pi át saját korlátait. Úgy lesz értelme tetteinknek, ha teljes erő- 
bedobással, jókedvűen és megingathatatlanul a legjobbat hoz- 
zuk ki magunkból, anélkül hogy reményeket vagy elvárásokat 
fűznénk hozzájuk. Hiszen ez az egyetlen értelmes módja annak, 
hogy kiaknázzuk a jó körülményeket. 

Eljövendő életeinket is figyelembe véve jó tudni, hogy nincs még 
egy olyan tulajdonság, amely annyira hiánytalanul menne át 
egyik életből a másikba, mint a szorgalom. Vagyis ha magas 
energiaszintet építettünk ki ebben az életünkben, akkor képesek 
leszünk azt a következőben is fenntartani, míg a tohonya embe- 
rek a következő életüket is vegetálva élik majd le. Még mindig 
érvényes a következő mondat: ,Ki holtig küzdve fáradoz, / az 
megváltást remélhet.” 


"§ Goethe: Faust, Európa, 1974, 415. o., ford. Kálnoky László 

Az élettapasztalattal rendelkező emberek számára könnyen 
érthető a következő négy magatartásforma lényege: a nagylel- 
kűség kapcsolatokat szül, amelyek a jelentőségteljes viselkedés 
hatására egyre olajozottabban működnek. A türelem megóvja 
és biztonságban tartja e kapcsolatokat, amelyek a lelkes tetterő 
révén folyamatosan fejlődnek. A meditáció ezenfelül még sza- 
baddá is tesz bennünket. 


Meditáció - belső távolság és béke 


A meditáció mára gyűjtőfogalommá vált: olyan gyakorlatokat 
értenek alatta, amelyek különösen szokatlan és intenzív élmé- 
nyeket ígérnek. Így aztán a meztelen bolyongás a természetben, 
az ugrálással egybekötött .huhogas”, a vér savasítása gyors lég- 
zéssel, a tenyérjóslás és még egyéb furcsaságok is könnyen be- 
kerülhetnek ebbe a dobozba. 

A buddhista meditáció, amely Buddhától származik, és ma is 
használatban van, kevésbé egzotikus, és mindössze két lépésből 
áll. Akár a felismerés, az erő vagy a test, a beszéd és a tudat ál- 
tali eggyé válás képességének útját követjük, akár egyszerű vagy 
pszichológiailag mélyreható módszereket alkalmazunk, mind- 
egyik esetben előbb ráhangolódunk az elérendő tudatállapotra, 
majd lépésről lépésre megvalósítjuk azt. 

A megszabadító cselekedetekkel összefüggésben a meditáció 
a tudat egyhegyű megtartását jelenti, vagy egy forma (a lég- 
zés vagy egy Buddha-szobor) segítségével vagy anélkül. 
A tudatot számtalan módon lehet figyelmünk elkalandozá- 
sa nélkül egy pontra irányítani. Ennek gyakorlásával bon- 
takozik ki az a bölcsesség, amely mindig is ott volt a tuda- 
tunkban, és amely az eddig említett cselekedeteket megsza- 
badítóvá teszi. 

A buddhista meditációknak általában egyetlen célja van: erőfe- 
szítés nélkül időzni abban, ami van. A tudat ugyanis csak így 
képes megismerni önmagát. Ez azonban nem egy mély szellemi 
vagy fogalmi elmélkedés, és nem is a gondolatok görcsös kire- 
kesztése. Nem akarunk semmit megteremteni, sem a kellemes tu- 
datállapotokat megtartani. A meditáció ezen a szinten annyit je- 
lent, hogy tudatában vagyunk annak, ami tapasztal, és lépésről 
lépésre kibontakoztatjuk a tapasztalatok mögött rejlő tapasztalót 
- a tudatot, minden kvalitásával együtt. Ha minden élményt 
álomszerűen szabadnak tapasztalunk, és mindenhol csak korlát- 
lan lehetőségeket látunk, akkor a zavaró érzelmek erőtlenek 
lesznek, és a legjobb úton járunk. Ez a felismerés nagyon öröm- 
teli, és fokozatosan tartóssá válik. Az ebből az állapotból szüle- 
tő cselekedetek pedig magunk és mások számára is igen 
meggyőzőek tudnak lenni. Ahogy Künzig Samarpa, a kagyü me- 
ditációs iskola második legmagasabb lámája mondta egyszer: 
, Olyan ez, mintha a víz felszínére rajzolnánk. Az előző rajz már 
eltűnt, a következő pedig még nem jelent meg, és a pillanat ön- 
magában tökéletes." 

A meditáción keresztül megtapasztaljuk az időtlent, és meglát- 
juk, mi van a gondolatok mögött és között. Élvezzük mindazt, 
amit a tudatunk alkot, tud és ismer. Leírhatatlan gyönyörrel ta- 
pasztaljuk, hogy a tudatosságnak nincs szüksége tárgyra: képes 
tudatos maradni, anélkül hogy bárminek is a tudatában lenne. 
Tökéletes tulajdonságai önmaguktól léteznek - nem a falra ve- 
tített képek, amiket az érzékelő tudatosság eltűntethet. Szeren- 
csések vagyunk, ha ilyen tapasztalatokhoz vezető módszereket 
alkalmazhatunk, hiszen a boldogság így óhatatlanul megjelenik. 
A tibeti Gyémánt Út hatékony módszerei az ember teljességével 
dolgoznak: célirányosan jó néhány gombot megnyomnak a tár- 
háztudatunkban, és érzelmeinket, ösztöneinket, álmainkat is be- 
vonják a fejlődésünkért folyó munkába. 

Ennek következtében néhány év alatt megdöbbentő változáso- 
kat érhetünk el, és minden befektetett energia megtérül - főleg 
hosszú távon. Ha sikerül napi fél órát vagy annál többet - lehe- 
tőleg partnerünkkel együtt - e hatékony meditációkkal tölteni, 
jól fogjuk érezni magunkat. Egy megvalósított tanító vagy egy 
buddha fény- és energiaformájával újra és újra egybeolvadva 
mindenki képes lehet az elért szintet megtartani, és folyamato- 
san fejlődni, hacsak nem mészárszéken dolgozik, gyerekeknek 
árul drogot vagy veri a feleségét. A mantra minden egyes ismét- 
lése jelentőséggel bír, és a tiszta látásmód felfrissítése is mindig 
hasznos tud lenni. A kívánt eredmények akkor jelennek meg, ha 
a látásmód, a meditáció és a mindennapi életben tanúsított ma- 
gatartásunk kiegészítik egymást. Egy idő után döbbenten 
vesszük majd észre, hogy az életeken át berögződött és gyerek- 
korunk óta megszokott gondolkodásmódokat nyilvánvaló böl- 
csességek váltják fel. Egyre hosszabb időre tudatosodik bennünk 
saját megvilágosodott természetünk, és egyre magasabb szinten 
tapasztaljuk magunkat és másokat is. 

Egy pár nagyon jól ki tudja egészíteni egymást a mindennapi 
meditációs gyakorlatokban. A nő az időzítés ritmusát adja a na- 
pi rendszeresség kialakításához, a férfi pedig a biztonságot a 
drámák elkerüléséhez. Ez utóbbinak főként azt kell megértetnie 
szíve hölgyével, hogy a mulandó tapasztalatokat nem kell ko- 
molyan venni. A nők gyakran komolyabban veszik az érzelme- 
iket és gondolataikat, mint a férfiak, és így sebezhetőbbé válnak. 
Ennek több oka is van: a havi ciklus, a biológiai óra ketyegése 
vagy - összességében - a fokozottabb érzékenységük. Ráadásul 
a nők sokszor realistábbak is, mint a férfiak, vagyis valósabbnak 
tartják a dolgokat. Ez kétségtelenül helyénvaló, ha a gyermeke- 
kért való felelősségvállalásról van szó, de semmiképp sem meg- 
felelő alap a tartós boldogság eléréséhez, hiszen így nyomasztó- 
an közel kerülnek hozzájuk a betegségek, az öregség, a halál, a 

veszteségek és a nehézségek. Ezek a tulajdonságok sok esetben 
védtelenné, ám értékessé is teszik a nőket. 

Viselkedésünkkel mindig mutassuk meg nekik, hogy a tudat ha- 
tártalan és elpusztíthatatlan. Mivel semmi nem tud kárt tenni 
benne, felesleges belső tapasztalataink alapján megítélnünk 
magunkat. 900 évvel ezelőtt a nagy tibeti megvalósítótól, Mila- 
répától megkérdezték a nők: „Mit tegyek a gondolataimmal?" . 
Milarépa így válaszolt: ,Ha látod a hegy nagyságát, akkor mi- 
nek törődsz a lejtőn lévő néhány kis bokorral? Ha megtapaszta- 
lod a tenger mélységét, akkor mit árthat neked néhány hullám? 
Ha átéled a benned rejlő tapasztaló erejét, a gazdaságodat, azt a 
képességet, hogy érzékelj, akkor mit számítanak a feltételekhez 
kötött tapasztalatok, amelyek természetüknél fogva állandóan 
jönnek és mennek? Miért csinálsz belőle olyan nagy ügyet?". 
Összegzésképpen kijelenthetjük, hogy a mindennapi elmélyülé- 
sekhez a nő a kitartásával és az érzékenységével járul hozzá, míg 
a férfi a „vastag bőrével", és a következő hozzáállással: „Ne ve- 
gyél semmit komolyan, dobd el a gondolataidat!”. Másrészt per- 
sze sokunkat teljesen foglyul ejt a világ, nemtörődöm módon, 
féktelenül és felületesen élünk, és lehet, hogy csak a halálunk 
pillanatában vesszük majd észre, hogy éltünk egyáltalán, és ért- 
jük meg igazán, mennyire értékes volt az életünk. 

Belső terünk felfedezéséhez fontos hogy kiegészítsük egymást. 
A férj érzelmi élete gazdagabbá válhat a felesége által - érezhe- 
és osztozhat a tapasztalataiban. A nő világról alkotott tapaszta- 
lata belső szinten gazdagítja és élénkíti a férfit. A biztonság és a 
férj határozottsága pedig boldoggá teszi a nőt, aki párja példá- 
ját követve félredobja a kicsinyességét, nem veszi túl komolyan 
többé a dolgokat és ragyogni kezd. 

Van egy rosszmájú mondás, amely a következőképpen fejezi ki 
a nők és a férfiak eltérő tulajdonságait: ,A férfiak boldogok, 

mert felejtenek, a nők boldogtalanok, mert emlékeznek." Együtt 
azonban meg tudjuk tanulni, hogy a jelentőségteljes dolgokra 
emlékezzünk, ám engedjük el azokat, amelyek szinte ijesztően 
jelentéktelenek, és már levontuk belőlük a tanulságot. Minden 
meditáció után megosztjuk a jó benyomásokat a lényekkel, és 
felidézzük a megvilágosodott hozzáállást, vagyis hogy el szeret- 


nénk érni a megvilágosodást minden lény javára. Így minden 
egyes gyakorlás egy lépéssé válik az úton. 


A bölcsesség kibontakozása 


Eddig a pontig az öt megszabadító cselekedet csupán a tet- 
tekről szólt. A tibetiek erős lábakhoz hasonlítják őket, ame- 
lyek jól tudnak futni, de nem látják a célt. A bölcsesség a 
szem, amely megszabadít: ez látja a célt, ám egyedül nem ké- 
pes oda jutni. 

A tartós siker érdekében fontos, hogy minden tettünk előrelátó 
bölcsességgel párosuljon, és érettségünk kifejeződése legyen. 
A nagylelkűséggel, értelmes viselkedéssel, türelemmel, örömteli 
erőfeszítéssel, valamint elmélyüléssel felhalmozott jó benyomá- 
sok következtében megjelennek a feltételekhez kötött felismeré- 
sek a világról és a tudat természetéről. A végső bölcsesség kifej- 
lesztéséhez azonban szükségünk van a határtalanság rendíthe- 
tetlen tapasztalatára is. A tudat minden külső és belső jelensége 
a térben jelenik meg, szabadon .játszadozik", tudatosul ben- 
nünk, majd visszatér a térbe. Ehhez a tapasztalónak tükörbe kell 
néznie - meditálnia kell -, és önmagát olyan határtalan, tudatos 
térként kell felismernie, amely túl van kezdeten és végen, és 
mentes a középponttól és a határoktól. 

A tudatot többnyire aszerint mérjük, hogy milyen a dolgok megkü- 
lönböztetésére való képessége - ezért fizetnek minket a szakmai vi- 
lágban. Intelligenciánk és igyekezetünk határozza meg, hogy Audi 

áll-e a villánk előtt, vagy bicikli a híd alatt, ahol alszunk. 
A tudat azonban az absztrakt működésnél többre is képes. Ha hagy- 
juk lenyugodni értelmes, mindent megvizsgáló tudatunkat, akkor 
érzelmek, emlékek, álmok és művészi ambíciók jelennek meg ben- 
nünk. Mindezen lehetőségek mögött pedig ott van a megszabadító 
üresség, amely valójában gazdagságot jelent. Önmagában semmi 
sem létezik, mégis megjelenik - ez a legmagasabb szintű tanítás. Ha 
ezt megértettük, akkor többé semmi sem korlátozhat minket. 
Legmagasabb szinten a nő adja az intuíciót és a teret, a férfi pedig 
az eszközöket és az örömet. A nő teljessé tesz, a férfi pedig előretör. 
A láma bal kezében tartott csengô - a buddha beszédének és testé- 
nek kifejeződése - a nőiség szimbóluma, míg a jobb kezében lévő 
gyémántjogar (tib. dordzse) a férfiminőségé, és azt az utat jelképezi, 
amely elvezet a tudatosság hiányából a legmagasabb szintű felis- 
merés elpusztíthatatlan állapotához. Két karját a szíve előtt keresz- 
tezi, jelezve ezzel, hogy mindkét tulajdonságot megvalósította. 





Karmapa a szíve előtt keresztben tartott csengővel és dordzséval, amelyek 
a teret (nőiség) és a gyönyört (férfiminőség) jelképezik 

A nok kezdetben jobb esélyekkel indulnak egy olyan szellemi úton, 
amely az ember teljességével dolgozik. A világban bárhol legalább 
egy tucatnyi boszorkány jut minden varázslóra. A kemény, germán 
kultúrákban is a nőkben látták a szellemi oldal megtestesülését. 
A férfiak mindig is hajlottak arra, hogy a nőket és a gyerekeket 
küldjék a templomba, amíg ők nyugodtan elindultak pénzt keres- 
ni. A női szerep - adni, táplálni és összetartani - több szellemi nyi- 
tottságot igényel, mint férfias harcot, elvont gondolkodást és ural- 
kodást. Mivel a legtöbb buddhista tanító férfi, a nő a leggyorsabb 
úton haladhat, ha megnyilik felé. Ily módon az összes antennáját 
kinyújtva képes lesz mindent a maga teljességében befogadni. 

A férfi ritkán tanúsít ekkora nyitottságot a tanító felé. Gyakran 
motoszkál benne a versenyszellem, és az a titkos félelem, hogy 
kedvese a sok szellemiségtől apácaszerűvé válik, és kevésbé fog- 
ja élvezni a szeretkezést, vagy hogy ő maga fog elpuhulni a me- 
ditáció következtében, és elveszíti képességeit. Kezdetben tehát 
sokszor a nő húzza magával a férfit. 

A fejlődés vége felé viszont másképpen áll a helyzet. Sok nő be- 
legabalyodik a ragaszkodások finom hálójába, míg a férfi legbe- 
lül megmarad kisfiúnak, és így pillanatokon belül mindent ma- 
ga mögött hagyva kitör a környezetéből. Így végül a férfi segít- 
het a nőkön, ha megszívlelik a példáját. 

Egy jó párkapcsolatban folyamatos a fejlődés, ha a bölcsesség és 
az együttérzés kiegészítik egymást. Végül minden a helyére ke- 
rül, és bármire irányul is a tudatunk, minden tapasztalat friss és 
tiszta marad. Belül csak boldogságot, kívül pedig csak beteljesü- 
lést tapasztal. Ebből az állapotból kiindulva tudatunk szívesen 
túlmerészkedik szokásain, és egyre gyakrabban tapasztalja a 
benne rejlő ragyogás erejét, és a szüntelenül önmagától keletke- 
ző felismerések áramlatát. Mivel a legmélyebb bölcsesség áthat- 
ja a beszédünket és a testünket, ekkor már minden cselekedetünk 
erőfeszítés nélküli, és az adott pillanatnak megfelelő lesz. 

A FÉRFI ÉS A NŐ FELFEDEZÉSE 


Alapjában véve egyformák 


Hogyan lehetséges, hogy mindenki képes elérni a megvilá- 
gosodást? Erre csak egyetlen meggyőző magyarázat létezik: 
ez a lehetőség már eleve ott rejlik minden lényben. E ben- 
nünk rejlő képességet buddhatermészetnek vagy a tudat va- 
lódi lényegiségének nevezzük. A saját képességeinkbe vetett 
bizalom képezi minden fejlődés alapját. A megvilágosodás- 
hoz nincs szükségünk semmilyen külső dologra, az erő ben- 
nünk lakozik. Elegendő a megfelelő úton haladnunk, és azo- 
kat a módszereket alkalmaznunk, amelyeket Buddha adott e 
cél elérése érdekében. Ő nem követőket akart, hanem egyen- 
rangú partnereket. 

A buddhatermészet mint kiindulási pont nagyon különleges, hi- 
szen magába foglalja a célt is. Az önmegvalósítás eszközévé, 
majd gyümölcsévé válik, mivel a buddhatermészet maga az alap, 
az út és a cél is egyben - ez bizonyítja minden lény végső sza- 
badságát. Mindent megvalósíthatunk, hiszen a tudat önmagában 
megvilágosodott, térben és időben mindennel kapcsolatban áll. 
Időtlen lényegiségét tekintve minden lény tudata alapvetően fé- 
lelem nélküli, hiszen elpusztíthatatlan tér. Gazdag játékosságá- 
ból fakadóan szakadatlanul frissességet és örömet tapasztal, je- 
lentős és szeretetteljes tettekben nyilvánul meg, hiszen nincs el- 
választva a számtalan, boldogságot kereső lénytől. E három 

alapvető tulajdonság - a félelem nélküliség, az öröm és a szere- 
tet - együttese alkotja a buddhatermészetet. 

A mindenkiben jelen lévő buddhatermészethez nem lehet hozzá- 
adni további képességeket - az úton haladva csupán felszínre 
hozzuk időtlen tulajdonságait, és megtanuljuk elfogadni a dol- 
gokat olyannak, amilyenek valójában. Nincs szükség arra, hogy 
állandóan tulajdonságokat aggassunk a helyzetekre, a lényekre 
vagy a tárgyakra. Buddhatermészetünk felfedezésével egyre 
gyakrabban vesszük észre, hogy jó dolgok történnek velünk, és 
minden igazi ajándékká válik. Megszűnik a nyomás, hogy bár- 
miben is higgyünk, helyette megnő a bizalmunk abban, hogy 
minden úgy tökéletes, ahogyan történik. Egyre inkább érezzük 
az önmegszabadító bölcsességet, amely sokkal tisztább, erősebb 
és átfogóbb minden elképzelésnél. 

E tapasztalathoz vezető úton Buddha mindvégig bízik az emberek 
tehetségében és önállóságában. Elénk tartja a tanítások megsza- 
badító tükrét, amelyben felfedezhetjük saját buddhatermészetün- 
ket. Más és más módon mondja el nekünk azt, ahogy a dolgok 
vannak, utána pedig ránk bízza a döntést, hogyan viselkedjünk. 
Ha egyszer elértük a célt, és minden fátylat eltávolítottunk a tu- 
datunkból, a legmagasabb tisztaság és a legmélyebb jelentőség- 
teljesség szintjéről látjuk majd a lényeket, és csak csodálkozunk, 
mi mindent képesek kezdeni buddhatermészetükkel. Együttérzés- 
sel szemléljük, hogy ügyetlen tetteikkel mennyi szenvedésnek te- 
szik ki magukat, s mennyi fájdalmat és elégedetlenséget okoznak 
egymásnak, elszalasztva ezzel az örömteli fejlődés lehetőségét. 
A köztesállapotok (tib. bardo") alatt - éppúgy, mint mély medi- 
tációban - a tudatnak nincs nemi hovatartozása, de előző éle- 


Az a test nélküli időszak a halál után, amelynek folyamán a tudatot a 
benne raktározott benyomások elvezetik a következő élethez. 
(Lásd A szerelem nem vélerlen című fejezetet.) 

tünk férfi vagy női viselkedésmintái erőteljes befolyással bírnak 
a bardo első szakaszában. A negyvenkilenc napig tartó időszak 
vége felé pedig megjelennek azok az erős karmikus feltételek és 
kívánságok, amelyek meghatározzák, hogy nőként vagy férfi- 
ként születünk-e újra. 

Ha elegendő jó karmával rendelkezünk, kívánságaink be is tel- 
jesülnek. Következő életünkben ismét férfinak vagy nőnek szü- 
letünk, s újra belecsöppenünk egy gazdag játékba, amelyben tu- 
datosságunk egyfelől jellemzően férfi, illetve női gondolati és vi- 
selkedési mintákat követ, másfelől e különböző tulajdonságok 
egybeolvadásaként jelenik meg, így tudatunk mindig új és gyö- 
nyörteli formában ismeri fel önmagát. Egy újabb , menet" kez- 
dődik, de a buddhatermészet nem változik, csupán életről életre 
másképpen fejeződik ki, egészen a megvilágosodásig. 

A nemi hovatartozás jelentős szerepet játszik az emberek életé- 
ben. A különbségek ismerete segít ráhangolódni a férfi és női 
jellemvonásokra, bár az alábbi megfigyelések természetesen nem 
egyformán érvényesek mindenkire. 

Öröm 

E felismerés által minden, ami történik, a tudat ajándéka lesz ön- 
maga számára. A tudat gazdagsága és annak megtapasztalása, 
hogy a sokszínűséget tapasztaló képessége előbbre kerül a ta- 
pasztalatnál, időtlen, maradandó örömet hoz létre. 


Aktív szeretet 

A tudat határtalanságába vetett bizalomból fakad a félelem nél- 
küli öröm. Általa megértjük a lények boldogság utáni vágyát, és 
képesek vagyunk minden tettünket akadályoktól mentesen, szere- 
tettel a lények javára fordítani. 


Kifejeződésükben mások 


A nők és a férfiak jellemvonásaikban különböznek egymástól - 
a génállományuktól kezdve az agy fejlődésén át egészen a világ 
érzékeléséig. A teljes megvalósításhoz vezető út mindkét nem 
előtt nyitva áll, mégis számos, kisebb-nagyobb félreértésbe üt- 
közünk a mindennapi együttlét során, mivel hiányzik belőlünk 
a másik világának megértése. Sokan előszeretettel próbálják tár- 
sukat saját ízlésüknek megfelelően átformálni. De még ha sike- 
rül is ez, a végeredmény többnyire mesterkélt lesz, hiszen ha a 
változás nem meggyőződésből történt, nem is tartható fenn so- 
káig. Az eltérés pedig újabb csalódáshoz vezet, aminek az lesz a 
vége, hogy elfordulunk egymástól. 

Buddha nem csupán különböző tulajdonságokat látott a nőben és 
a férfiban, hanem a fejlődés egy bizonyos szintje utári éppenség- 
gel egymás kiegészítésében, és az egymással való egyesülésben 
látta a megvalósítás legnagyszerűbb lehetőségét. A megvilágoso- 

dott nők különleges bölcsességekkel rendelkeznek, amelyekkel 
gazdagítják a világot. Mindent lehetővé tesznek, olyanok, mint a 
mindent megajándékozó tér: szívesen támogatnak és fejlesztenek 
másokat. A megvilágosodott férfiak ezzel szemben tettekben fe- 
jezik ki képességeiket: örömtelien csalogatják elő a térből a lehe- 
tőségeket, és szeretik a függetlenséget. E bölcsességek és tettek 
csírái természetesen minden nőben és férfiban felfedezhetők. 
Most ezek lenyomatait vesszük szemügyre közelebbről. 

Ha tisztában vagyunk a különbségekkel, megtanulunk szeretet- 
tel és tisztelettel viszonyulni hozzájuk, és olyan gazdagító do- 
logként tekinteni rájuk, amelyek révén nagyszerűbbek és tehet- 
ségesebbek leszünk, akkor kapcsolatunk hatalmasat fejlődhet. E 
látásmód megtartásával kibontakozhatnak a párkapcsolatokban 
eredendően benne rejlő lehetőségek. Megtanulhatjuk, hogyan 
hangolódjunk rá a másikra, hogyan teljesítsük a kívánságait, és 
miként tudunk örömtelien együtt fejlődni. 

Buddha az emberekben rejlő sokféleséget három szinten szem- 
léltette. Azt tanította, hogy nemcsak a viselkedés, a beszéd és a 
megjelenés, vagyis a külső szint a meghatározó, hanem a belső 
értékek, az érzelmek és gondolatok, tehát a belső szint is, végül 
pedig a titkos szinten a dolgokhoz való hozzáállásunk, azaz a lá- 
tásmódunk játszik döntő szerepet, valamint az, hogy miként 
egyesül egy férfi és egy nő. A test, a tudat és a karma mindegyik 
szintre hatással van: ezek összjátékának teljessége eredményezi 
az emberek izgalmas sokszínűségét. 


A külső szint 


A külső megjelenés egyértelműen meghatározó az ismerkedés és 
a szerelem kialakulása során. A pszichológia abból indul ki, 
hogy a több ezer éves emberi kultúra és illemtan ellenére a pár- 
választás még mindig a szépség és az erő jegyében zajlik, vagyis 


159 


még mindig a testfelépítésnek, az arcformának, az illatnak és a 
testbeszédnek van döntő jelentősége. 

Buddha azonban máshová helyezi a hangsúlyt. Bárki beláthatja, 
hogy a párválasztás színes kavalkádjában nem csupán a külső 
ismertetőjegyek fontosak. Hogy tartós lesz-e a vonzalom, azt a 
két fél között kialakuló karma dönti el. Mindezek mellett szere- 
pet játszhatnak régi ígéreteink és kapcsolataink, valamint szere- 
tetteink emléke is, akiket társunk felidéz bennünk. 

Egy párkapcsolat alapvetően arról szól, hogy testünket, beszé- 
dünket és tudatunkat mindketten jelentőségteljesen használjuk. 
Testi szinten ez leginkább az egyesülés során történik meg, ahol 
mindketten a testünket kínáljuk fel, hogy egymásnak mindent 
felülmúló gyönyört nyújtsunk. 

A testi szerelem frissességének megőrzése érdekében hasznos, ha 
az esküvönk után nem dobjuk azonnal félre a diétát és a műszem- 
pillákat, és nem állunk neki szorgalmasan sörizmot növeszteni. 
Érdemes megtartani vonzó külsőnket és választékos beszédünket. 
Ha figyelmet fordítunk a külsőnkre, és kedves szavakat haszná- 
lunk, azzal nemcsak szeretetünket, de tiszteletünket is kifejezzük. 
A mértéktelen evés, ivás és dohányzás gyorsan felemészti a szép- 
séget és a vonzerőt. Egy kátránnyal teli tüdő kevésbé teherbíró, 
egy szép nőnek pedig ne legyen hamutartószaga. 

A mai, rohanó világban, ahol gyorsan és sokat beszélünk egy- 
idejűleg mindenféléről, beszámolunk minden újdonságról, és 
gyakran trécselünk, számos félreértés származik abból, hogy a 
férfiak és a nők különbözőképpen használják a beszédet. 


A nők feladatokról beszélnek, a férfiak a megoldásokról 
Egy nehézség megbeszélésekor a férfiak már eleve a megoldás- 
ra koncentrálnak. A fejükben felmérik, hogy milyenek a feltéte- 
lek, a dolgokat erős kézben tartva keresik a megoldást, majd 
megszerzett tudásuk alapján változtatnak a körülményeken. Egy 

férfi aligha beszélne a feladatokról, ha nem lenne meggyőződve 
arról, hogy közelebb jut azok megoldásához, máskülönben ezt a 
gyengeség jelének tartaná. 

A nők teljesen másként működnek. Többek között azért beszél- 
nek, hogy megszabaduljanak a nyomástól, felébresszék környe- 
zetük együttérzését, és nagyobb távolságból lássák a problémát, 
vagy azért, hogy feloldják magukban a zűrzavart. Ezen a pon- 
ton a két nem könnyen félreértheti egymást. Ilyenkor a férfi le- 
blokkol, és kijelenti, hogy ezen most nem tud változtatni. A nő 
ettől elbizonytalanodik, és lehet, hogy még többet fog beszélni. 
A férfi nyugtalanná válik, ha a párja olyan állapotokról beszél, 
amelyeket ő sem uralni, sem felfogni nem tud, vagy ha partne- 
re nem fogadja el a probléma megoldására irányuló javaslatait. 
Így gondolkodik: , Mit vár tőlem? Az ügy már eldőlt, és nem tu- 
dok rajta változtatni. Mit kellene tennem?". Amíg tehát beszéd 
közben a nő megszabadul a gondjaitól, addig sok férfi úgy érzi, 
csorba esne az önérzetén, ha bárkitől tanácsot kellene kérnie, le- 
gyen az egy közeli barát vagy akár a felesége. 

A férfi inkább egyedül vág neki a feladatnak, elintézi, amit kell, 
s a dolga végeztével hazatér. A nők általában félreértelmezik ezt 
a viselkedést, és fenyegető visszavonulásnak tartják, holott a fér- 
fi csupán a család lelki nyugalmát akarja megvédeni. Jó kedvé- 
ből észrevehető, hogy minden visszatért a régi kerékvágásba, és 
még az is megeshet, hogy beszámol a történtekről. Mindeközben 
a gyengeség legkisebb jelét sem mutatja, hiszen ezzel magának 
és a nőnek is ártana. 

Mint oly gyakran, most sem kell túl messzire menni az emberi- 
ség történetében, ha szeretnénk megérteni e viselkedés alapjait. 
Amikor az ősember este a barlangjában ülve a lándzsáját élesít- 
gette, azon töprengett, hogyan fog másnap mamutot ejteni 
ebédre. Ha nem akarta, hogy bizonytalansága az egész közös- 
ségre átterjedjen, ilyenkor egyedül kellett maradnia. Felesége pe- 


161 


dig minden bizonnyal azért mesélt olyan sokat a gyerekeknek, 
hogy elterelje figyelmüket az apjukról. 

Párkapcsolati viták során a nők a beszélgetést az egység helyre- 
állítására használják, amitől a férfiak gyakran unottan elzárkóz- 
nak, majd később, egy teljesen váratlan pillanatban egyszer csak 
szeretkezni akarnak a partnerükkel. A férfiak így fejezik ki a kö- 
zelséget, amit a nők általában értetlenül elutasítanak. A nok te- 
hát inkább a verbális, míg a férfiak a testi kicserélődésben kere- 
sik a megoldást. 

Mindkét viselkedési forma vonzalmat fejez ki, ám ahhoz, hogy 
ennek jeleit megfelelően tudjuk értelmezni, összhangba kell ke- 
rülnünk, és biztosnak kell lennünk a kapcsolatunkban. Ha ez 
megvan, akkor könnyebben el tudjuk fogadni a másik nemet, és 
jól kiegészítjük majd egymást. 


A belső szint 


Ez a szint a hozzáállás, az érzelmek, a látásmód, a bölcsesség, a 
különféle aktivitások és ezek végtelen számú és sokszínű kom- 
binációjának a tárháza. Örömmel tapasztaljuk, ha egy férfi tény- 
leg férfi, és egy nő harmóniában van önmagával, ennek ellenére 
ritkán találkozunk tisztán férfi vagy női kifejeződéssel. Vannak 
férfiak, akik naphosszat könnyedén szaladgálnak egy zongorá- 
val a hónuk alatt, ám belső szinten mégis túl szégyenlősek ah- 
hoz, hogy nyilvánosság előtt megszólaljanak, vagy megszólítsák 
azokat a finom teremtményeket, akik kecses nőiességükben 
szinte beleolvadnak a virágos rétbe, de ha kell, nagy horderejű 
döntéseket képesek meghozni politikai vagy gazdasági téren. 

Belső szinten találjuk a zavarok és félreértések többségét, ame- 
lyek a párokat állandó nehézségekbe sodorják. Itt játszódik az 
élet összes tragédiája és komédiája. Amig nem tanuljuk meg, ho- 
gyan kezeljük könnyedén belső állapotainkat és olykor zavaros 

szerepeinket, addig sokféle zavaró érzelem, elvárás és remény je- 
lenik meg, különösen a befelé forduló emberekben. Ha ezeket 
komolyan vesszük, és hagyjuk őket féktelenül érvényesülni, ak- 
kor nagyon meg fogják nehezíteni az életünket. Ha viszont me- 
ditálunk, és képesek vagyunk dolgozni a tudatunkkal, akkor ez 
a szint az emberi győzelmek és a fejlődés ragyogó területévé vál- 
hat. Kibontakozik az a bölcsesség, amely együtt érző tettekben 
fejeződik ki, s amely nem csupán párkapcsolatunkat, de az 
együttélés minden területét gazdagítja. Így hasznos példává vá- 
lunk az emberi érintkezések során. 


A nők a teljességet tapasztalják, a férfiak a részleteket 

A nők vagy az olyan írásjeleket használó emberek, mint a kínai 
vagy japán, a dolgokat teljességükben tapasztalják, s főként a 
jobb agyféltekéjüket használják. Ezzel szemben a férfiak és a 
hangjelölő írás gyakorlói inkább a bal agyféltekéjükkel dolgoz- 
nak, és a részleteket látják. Ez számos félreértésre adhat okot, a 
zavarokat azonban könnyen tisztázhatjuk, ha pontosan rákérde- 
zünk a dolgokra. 
Mindez jól szemléltethető egy együtt töltött este tárgyilagos elem- 
zése során: a finom vacsorát egy lapos film követi, azt pedig egy 
kellemes szeretkezés. Ha másnap a feleség szóba hozza az estét, és 
rákérdez a filmre, a férfi, emlékeire hagyatkozva azt mondja, hogy 
lapos volt. A nő ezt elutasításnak érzi, és magában ezt gondolja: 
, Óh, biztos nem ízlett neki a vacsora, és az sem elégítette ki, hogy 
az ágyban bevetettem a könyvekből tanult összes fortélyomat." 
Pedig a férj csak a filmről beszélt - a többivel természetesen min- 
den rendben volt. Ha a férj teszi fel ugyanezt a kérdést, válaszul a 
következőt kapja: „Egyáltalán nem volt rossz!" - a nő ugyanis 
hozzáérti a vacsorát és a szeretkezést is. A férfi számára azonban 
ez a válasz meglehetősen együgyűen hangzik. Ebből fakad tehát, 
hogy a nemek gyakran félreismerik egymást. 

A férfi tizenkét órás, 
a nő huszonnégy órás ritmusban működik 

Ha a szükség úgy hozza, a férfiak nappal teljesen elutasítók, sőt 
alkalomadtán durvák is lehetnek. Ha a feleség a munkahelyen 
hívja fel a férjét, hogy hosszadalmasan megbeszéljen vele valamit, 
előfordulhat, hogy a férj egy kimért elutasítás után a következő 
ügyfeléhez fordul. Este aztán, amikor legtündéribb házastársként 
jókedvűen hazatér, nem érti, mi lehet az oka párja zárkózottságá- 
nak. Mint minden férfi, aki nappali és éjszakai ciklusokban műkö- 
dik, rég elfelejtette már a telefonhívást, és kész rejtély számára fe- 
lesége sértődöttsége. A nők azonban huszonnégy órás ritmusban 
élnek, vagyis ha napközben barátságtalanok vagyunk velük, ak- 
kor este még mindig csalódottak, és képtelenek megnyílni. 

A nők az üzleti életen kívül megengedhetik maguknak, hogy tel- 
jes képet mutassanak magukról - sőt így is kell tenniük, ha nem 
akarják, hogy bajuszuk nőjön. A nappal és az éjszaka számukra 
egyetlen egységet képez, és mindvégig jó rezgésekre és érzések- 
re van szükségük. Ha napközben kedvesek vagyunk, és jól bá- 
nunk velük, örömet szerezhetünk nekik, így megerősítjük bizal- 
mukat abban, hogy valóban ők a mi gyönyörű választottaink. Ez 
persze nem azt jelenti, hogy valamiféle mézesmázos hangulatot 
kell teremtenünk. Szükség esetén legyünk határozottak és céltu- 
datosak, de ilyenkor is tartsuk meg jó stílusunkat, és adjuk meg 
a szükséges tiszteletet. 

A férfiak gyakran elutasítók, kemények és sokszor ,nem érnek 
rá". Esténként azonban nem árt félretenni egy időre a régi va- 
dász- és harci ösztönt, és figyelmesnek lenni a másikkal. A nő- 
nek viszont értékelnie kell, hogy férje beveti magát a családért, 
és gyakran nincs is választási lehetősége. Ha a nő megérti, hogy 
a férfi sebezhetőnek érzi magát, ha munka közben kiesik a sze- 
repéből, és kimutatja az érzelmeit, akkor lehetősége van arra, 
hogy kevesebb figyelmesség mellett is nyitott maradjon. Így 

ahelyett, hogy este szemrehányásokat zúdítana rá, üdvözölje in- 
kább várva várt hősként. A férfi biztosan megosztja majd vele a 
napközben történtek magyarázatát, és így még jobban érezni 
fogják egységüket. Érdemes ezt a mintát hosszabb távollétek 
esetén is megtartani: jó, ha a kedves férj megszokja, hogy időn- 
ként haza kell telefonálnia, vagy ha olyan országokba utazik, 
ahonnan ez körülményes, akkor kérje meg a párját, hogy ő ke- 
resse. Egyikük sem lehet túl elfoglalt vagy túl büszke ahhoz, 
hogy felvegye a kagylót. 

A nők sokkal erőteljesebben és élénkebben tapasztalják belső ál- 
lapotaikat, és gyakran azért szenvednek, mert jobban emlékez- 
nek. A férfiak ugyanakkor azért örömtelik és lazák, mert egysze- 
rűen elfelejtik a csúcsélményeknél jelentéktelenebb érzelmeket. 
Ám ha mindketten felelősséget érzünk azért, hogy a másik jól 
érezze magát, akkor az apró különbözőségeknél több megértést 
fogunk tanúsítani egymás iránt, a hétköznapok pedig közös ki- 
hívást és örömet jelentenek majd. Akárhány lehetséges sajátos- 
ságát fedezzünk is fel a nemeknek, a cél mindenkor a közös fej- 
lődés és a végső boldogság marad. 


A titkos szint 


Buddha legmagasabb szintű tanításai szerint a férfi és a nő egy- 
más végső és jelentőségteljes kiegészítése, a tér és az öröm elvá- 
laszthatatlanságának tapasztalata. A képek mögött tapasztaló tü- 
kör, a tudat önmagában ragyog a gyönyörtől. Ez a felismerés 
minden helyzetben megadja a határtalan kibontakozás tartós él- 
ményét. A számos női, férfi, békés, gazdagító, elkápráztató és vé- 
delmező buddhaforma közül a láthatóan szerelmesen ölelkező, 
egyesülésben lévő buddhák fejezik ki a legmagasabb szintet. 
A megvilágosodás csak a férfi és női tulajdonságok egyesítésével 
lehetséges. A férfiúi gyémánt, mely szeret önmagában ragyogni, 

és a női lótusz, mely szeret valamit tartani és életet adni, itt ki- 
egészítik egymást. Ha megvalósítottuk a buddhatermészetet, ak- 
kor a megvilágosodott férfi és női tulajdonságok egybeolvadnak. 
Testi szinten azonban még a nemi jellegek szembetűnőbbek. 

E látásmódot alkalmazva egy titkos szinten is dolgoznunk kell a 
tudattal és az energiákkal. A megvalósításig eszközként használ- 
juk a lények között folyton jelen lévő drámákat, a hormonokat, 
az elképzeléseket és a különbségeket, amelyek nyersanyaggá 
válnak a tudat természetének felismeréséhez vezető úton. 

Egy meghatározó találkozás során a férfi szeretné megajándé- 
kozni párját azzal a beteljesüléssel, amelyet megérez a nőben. 
Nem egy átlagos nőt lát benne, hanem el van ragadtatva, szeret- 
ne vele mindent átélni, és királynővé akarja tenni őt. Minden 
boldogságot szeretne megosztani vele, és saját érzelmeinek ere- 
je által a kibontakozás végtelen lehetőségeit tapasztalja. A nő is 
hasonlóan érez, királlyá szeretné tenni a férfit, ám ő valamivel 
gyakorlatiasabb marad. A férfinak boldogságot kíván, erőt ah- 
hoz, hogy érvényesítse az akaratát, kettőjüknek pedig azt, hogy 
rendelkezzenek a boldogsághoz szükséges külső feltételekkel, 
amely hétköznapi szinten nem más, mint gyakorlati siker önma- 
guk és esetleges közös gyermekeik számára. Rendkívüli dolog az, 
amikor a férfi mindenről megfeledkező előretörése és lelkesedé- 
se, valamint a nő erejét képező életbölcsesség és mély, időtlen 
szerelme kiegészítik egymást. Egy ilyen kapcsolat - ezt szüleim 
esetében én magam is nap mint nap tapasztaltam - élettelivé te- 
szi a teret, és mindenkire ráragyog. 

Dániában a teljesen egymásra hangolódott szerelmespárokat 
gyakran .kétfejű sárkánynak" nevezik. Amikor minden egyen- 
súlyban van, kéz a kézben haladnak előre, ha pedig akadályok 
jelennek meg, akkor szembenéznek velük, és kölcsönösen támo- 
gatják egymást. Tisztában vannak egymás képességeivel, képe- 
sek őket kettejük javára fordítani, és mindig vigyáznak a másik- 

ra. E bensőséges „mi”-viselkedés, amely a buddhatermészet 
megnyilvánulása, érett emberek esetében gyökeresen átalakítja a 
világhoz fűződő személyes viszonyulást. Jelentőségteljes válto- 
záshoz vezet, ha ezt a hozzáállást még néhány életbölcsességgel 
is kiegészítjük, mint például, hogy az élet túl rövid ahhoz, hogy 
drámai jelenetekre és vitákra vesztegessük időnket, és elveszít- 
sük méltóságunkat. 

Az egyesülés pillanatában gyakran érezzük úgy, hogy megvaló- 
sítottuk az eggyé válást, pedig később még nagyobb gazdagság 
jelenhet meg az életünkben. Végül mindent áthathat az az érett- 
séget és elégedettséget adó élmény, hogy a hétköznapokban 
együtt dolgozhatunk és fejlődhetünk mindenki javára, az életet 
pedig a lehető legmagasabb és legvalósabb szintre emelhetjük. 
Lépésről lépésre felismerhetjük, hogy a legmagasabb gyönyör 
egyenlő a legmagasabb igazsággal, és nem jelent menekülést az 
élet elől, ha annak a szép oldalait hangsúlyozzuk. Minden szin- 
ten élvezzük a tükör időtlen ragyogását az izgalmas, ám mulan- 
dó képek mögött. 

Az élet értelmének fent vázolt, eredményes keresése összekap- 
csolja, kibontakoztatja és kiegészíti egymással testünk, beszé- 
dünk és a tudatunk lehetőségeit. Bárhogyan is találkozunk, bár- 
milyen módon is gazdagítjuk egymást külső, belső és titkos szin- 
ten, attól fogva, hogy jelentőségteljesnek érezzük magunkat, 
ezek betöltik a teret. A testek kiegészítik egymást - szívesen sze- 
retkezünk vagy sportolunk együtt -, ennek hatására pedig még 
a zárkózottabb emberekben is kialakul az a bizalom, hogy a be- 
széd szintjén is megnyíljanak. Beszélgetünk egymással, mivel 
alapvetően örülünk a párunk viselkedésének vagy puszta jelen- 
létének. A gazdagító szerelemben egyre inkább feltárulkozunk 
egymás előtt, mivel e mély bizonyosság és nyitottság a közös lá- 
tásmóddal fejlődik ki. Ha például örömet szerez nekünk, ha tu- 
dásunkat vagy művészetünket megoszthatjuk másokkal, akkor 


167 


ez a közös pont az ágyban eltöltött perceinket is gazdagítja, és 
semmi sem alapozza meg jobban a közös világnézetet, mint az 
egészséges szerelmi élet. 

A legjobb, amit minden esetben megtehetünk, hogy kibontakoz- 
tatjuk a nagylelkű szerelmet, és boldogságot adunk másoknak. 
Hiszen minden mindennel összefügg, és mindenki ugyanazon 
egész része, s ez mindig is így volt. Ha feladjuk ragaszkodásun- 
kat az olyan hozzaallashoz, mint hogy „én azt akarom..." vagy 
„nekem arra van szükségem...", akkor elpárolognak az elvárások, 
a félelmek, az értelmetlen gondolatok, és minden ajándékká vá- 
lik. Felismerjük, hogy a játékok mögött csupán a mindent tapasz- 
taló tér valós és állandó, így megnyilik minden benne rejlő lehe- 
tőség. Az energiák természetes eggyé válása, valamint a férfi és 
női tulajdonságok találkozása által minden megvalósítást nyer. 


Különböző világok 


Valószínűleg mindig a külső feltételek határozták meg, hogy az 
elmúlt három és fél millió évben melyik társadalmi forma szol- 
gálta legjobban az emberiség túlélését és fejlődését, és hogy ép- 
pen a női - adakozó, tápláló és összetartó - erő segítette-e a túl- 
élést, vagy pedig a férfi célirányossága és határozottsága iranyi- 
totta-e a világot. A nő inkább fenntartja a dolgokat, a férfi pe- 
dig a hosszú távú változtatást és fejlesztést helyezi előtérbe. 
A békés kultúrákban a nők szerepe a meghatározó, hiszen ők 
tartják össze a családot és a tulajdont, míg a harcias kultúrákat 
a férfiak irányítják, ők ugyanis jobbak a küzdelemben és a stra- 
tégiai gondolkodásban. 

Manapság megfigyelhetjük, hogy a szociális beállítottságú tár- 
sadalom a női erényeket helyezi előtérbe, az elnyert politikai 
szabadság mégis erősen korlátozza az egyén szabadságát. A hi- 
ányzó rend pokla és a gyengék kizsákmányolása után most az 


168 


önállóan gondolkodó és cselekvő emberek fuldokolnak az elő- 
írások és iránymutatások tengerében. Ma háborúk és kalandok 
helyett inkább a , milliméter-jogszabályok", és az elalvás veszé- 
lyét rejtő ,,sebességkorlatozasok” korát éljük. 

Minél több bennünk a tetterő, annál kevésbé tudnak minket az 
efféle korlátozások lelkesíteni, még kevésbé visszafogni. Hogy 
egy ifjú hős a hatóságokkal való összetűzés után börtönben vég- 
zi vagy sem, gyakran csupán azon múlik, hogy mennyire látja 
magát a női oldal védelmezőjének. Ha nem ezt teszi, és hiányzik 
belőle a nőies lágyság, akkor környezetéhez fűződő kapcsolata 
durva marad. A kifinomult női érzékek ugyanis megvédik a fér- 
fit saját zabolátlan erejétől, és hasznos irányba terelik. Ellenszol- 
gáltatásként a férfi megadja a biztonságérzetet, amelyre a nő 
mindig is vágyott, és segít átültetni a bölcsességét a gyakorlatba. 
Akinek fiatal korában nincs lehetősége kiélni magát, öregkorára 
igen kellemetlenné válhat. A fiatal nőkkel és szexualitásukkal 
ma már körültekintően bánik a társadalom és a törvény, a ser- 
dülőkorú férfiakat illetően azonban még nincs teljes egyetértés. 
A fiatal férfiak feltűnőbbek, zavaróbbak, erőteljesebbek és pusz- 
títóbbak. Egyes családokban a kisfiúk már nem játszhatnak cow- 
boyosdit, vagy katonásdit, mert a szülők attól tartanak, hogy ez 
erőszakossá teszi a gyerekeket. Ám a szülőknek érdemes odafi- 
gyelniük arra, hogy a nyugalom kedvéért ne férfiatlanítsák el a 
fiaikat, már csak a későbbi boldogságukra való tekintettel sem. 
Egyrészt előfordulhat, hogy titokban majd a számítógépen ját- 
szanak háborús játékokat, másrészt éppen a férfiak lázadó, me- 
rész vonása az, ami később annyira izgatja és megnyitja a nő- 
ket. Azok a mély szerelmi viszonyok, amelyekben a nők képesek 
teljesen odaadni magukat, nem az ésszerűen viselkedő, jó nyug- 
díjbiztosítással rendelkező bélyeggyűjtőkhöz kötődnek, hanem 
olyan vakmerő fickókhoz, akik mellett a gyengébb nem képvi- 
selői megfeledkezhetnek minden korlátról. Másrészt szabadsá- 

guk megőrzéséhez a nöknek egy napon szükségük lesz majd az 
erős, védelmet nyújtó férfiakra. Ha nem szeretnénk, hogy Euró- 
pa eljövendő nemzedékei belepuhuljanak a lágyabb szerepekbe, 
akkor a serdülőkorban lévő fiúkat inkább sportegyesületekbe, 
falmászásra vagy önvédelmi kurzusokra írassuk be. Ezek mind- 
egyikéhez érettség szükséges, gyermekeink pedig fejlődni fognak 
a kihívások hatására. 

Manapság szinte minden a kicserélődés, az érzelmek, az informá- 
ció és más emberek élményei körül forog - ilyenkor a nők többet 
képesek nyújtani. A férfiak e téren esetlenek, gyakran nem tud- 
nak mit kezdeni a helyzetekkel, a nők azonban ilyenkor nyílnak 
ki igazán, és állandóan új beszédtémát találnak. A férfi számára 
az a legjobb, ha valami szellemileg táplálót olvas, és szükség ese- 
tén a tudás tárházaként, .soforkent” vagy védelmezőként lép ak- 
cióba. Amint a férfi észreveszi, mennyire sérülékeny a nők belső 
kémiája, milyen gyorsan váltakoznak náluk az érzelmi , fentek" 
és ,lentek”, mennyire tudnak örülni a szerelemnek, és milyen 
könnyen fakadnak könnyekre, a védelmező funkció egyre termé- 
szetesebben jelenik meg. A nő iránt érzett szerelem fogékonnyá 
teszi a férfit kedvese belső állapotaira, és képes lesz támasszá is 
válni számára. Ez egy nagyon nemes és becsületes dolog: a férfi 
kivirágzik a nő lelkesedésének és frissességének hatására. 


Megszabadító bölcsesség 


Az intuiciot és az önmagától keletkező bölcsességet a fejlett kul- 
túrákban mindenütt női sajátosságnak tartják. Ez akkor jön lét- 
re, amikor az elvont gondolkodás élettelivé válik, és megízleljük 
a teljességet. Vessünk egy pillantást az indiai dákinikre, a tibeti 
kandrókra, a görög múzsákra, a római Vesta-szüzekre, a germán 
valkűrökre és nornákra, és máris világos lesz a dolog. Minden- 

hol női megnyilvánulásnak tartják, ami túlmutat a célirányos 
gondolkodáson, összeköti a gondolatokat és az érzelmeket, és a 
teljesség részévé teszi az élményeket. Ennek kétségkívül megvan 
a maga oka. Évszázadokon át nyomon követhetjük a nők azon 
tulajdonságait, amelyek - mint egyfajta fogalmakon túli böl- 
csesség - a puszta logikán túlmutatva kapcsolnak össze külön- 
böző tapasztalati területeket. Mind a mai napig a nők olajozzák 
a férfiak világának fogaskerekeit. Lágyan és megértően megaka- 
dályozzák, hogy a kemény apák és fiaik egymásnak feszüljenek, 
és gondoskodnak arról is, hogy az ellentétek elsimuljanak. 

A bölcsesség a nőkben lakozik. Ezt azonban csak halványan ta- 
pasztalják mindaddig, amig féltékenyek vagy haragosak, amíg 
komolyan veszik hullámzó érzelmeiket, és azonosulnak velük. 
Hogyan ismerhetjük fel e bölcsességet már most, a feltételekhez 
kötött, hétköznapi együttélésünk során? Igen sokat segíthetnek 
ebben Buddha tanácsai. Buddha szerint a tudat olyan, mint a tér, 
és eredendően tartalmazza az összes megvilágosodott tulajdon- 
ságot. A nők lényegiségükből fakadóan közelebb állnak a térter- 
mészethez, mint a férfiak - erre a női intuíció szolgál bizonyíté- 
kul. A nők gyakrabban megérzik, ,leveszik" a térből, hogy mi 
történik a hozzájuk közelállókkal. 

A férfi tudata másképpen működik. Az ő szakterülete az, amikor 
valami éppen történik a térben, ő itt képes megérteni és uralni a 
részleteket. Bölcsesség és aktivitás - e kettő együtt válik jelentő- 
ségteljessé, és mások javára kell használnuk őket. Az a bölcses- 
ség, amely nem fejeződik ki tettekben, éppolyan haszontalan, 
mint a bölcsesség nélküli tett. A tényleges megvalósítás esetében 
arról van szó, hogy e kettő kiegészíti egymást, és kölcsönösen 
gondolunk egymásra és a világra is. 

Aszerint, hogy a nők milyen kimagasló tulajdonságokkal rendel- 
keznek, más és más bölcsességet közvetítenek a férfiak felé. Ha egy 
férfi úgy közelít egy nőhöz, mintha egy szentélybe lépne be, azaz 

tényleg megnyilik felé, akkor e találkozás hatására több szinten is 
tudatába kerülhet a világnak. Ha szeretjük a nőt, és feloldódunk lé- 
nyegiségében, akkor valami olyan csodálatos és közvetlen dolgot 
kapunk érte cserébe, ami ettől kezdve bennünk is tovább munkál. 
A Gyémánt Út, amely Buddha tanításainak végső, legmagasabb 
szintje, öt buddhabölcsességet ismer. Megtapasztalásuk meghalad 
minden fogalmiságot, szavakkal csupán sejtetni lehet öket. 


Gyémánt család 


A harag átalakítása tükörszerű bölcsességgé 

Ha egy nő mélyrehatóan dolgozott a haraggal, és átalakította 
magában, akkor tükörszerű bölcsességet közvetít a férfi felé, az- 
az megmutatja neki azt, ami van. Amikor kicserélődünk egy nő- 
vel, a keze, a hangja, az örömtelisége, és mindennapi közelsége 
által az élet pillanatait egyre inkább személyen túlinak tapasz- 
taljuk, végül pedig fátylak nélkül olyannak látjuk a dolgokat, 
amilyenek valójában. Fogalmainkon túllépve felismerjük a hely- 
zetet, és képesek leszünk szabadon dolgozni a feltételekkel. Tes- 
tünket és beszédünket a körülményeknek megfelelően használ- 
juk. Semmit nem teszünk hozzá, és semmit nem veszünk el be- 
lőle. A történés pillanatában csak tudatosak vagyunk. 

E tükörszerű bölcsességnek a harag, a gyűlölet és ezek válfajai 
szolgálnak nyersanyagul. Sokunknak ismerős az a helyzet, ami- 
kor például egy verekedés és az általa gerjesztett harag olyan 
szintet ér el, hogy már semmi sem tudja más mederbe terelni. 
Halljuk a rendőrautó közeledtét, de még mielőtt kereket oldunk, 
egyszerűen muszáj leterítenünk az ellenfelünket. A másik termé- 
szetesen ugyanezt érzi, és ő is csupán a győzelemre összponto- 
sít. Az utolsó pillanatban végül a barátaink mentenek ki, akik el- 
rángatnak mindkettőnket a tett helyszínéről. 

De hol is van a bölcsesség a fent említett helyzetben vagy akár 
a nők szócsatáiban? A haragban eredendően meglévő, különle- 
ges tulajdonság az ,,egyhegytiség”. Ez azt jelenti, hogy egy hely- 
zetben csak egyetlen dologra összpontosítunk, és semmi sem 
tudja elvonni a figyelmünket. 

Hogyan fejeződik ki mindez egy nő és egy férfi kapcsolatában? 
A Gyémánt családba tartozó nők képesek bármit kimondani 
megítélés vagy változtatás nélkül - ez szükségszerűen hozzátar- 
tozik a hétköznapjaikhoz. Éppúgy megbeszélik a szívesen látott 
esti vendégek vacsorájához szükséges bevásárlást, mint a közel- 
gő kórházi kivizsgálást. A kellemetlen dolgok esetében a férfiak 
viszont inkább védekező magatartást tanúsítanak, és nem vesz- 
nek róluk tudomást. Ha például barátnőjük azt tanácsolja, hogy 
menjenek fogorvoshoz, akkor mindjárt arra gondolnak, hogy 
biztosan rossz a leheletük, pedig a hölgy minden hátsó szándék 
nélkül hozta szóba a témát. 

Mit tesz a tükör? Mindent visszatükröz. Nem érdekli, hogy egy 
arc szép vagy csúf, megítélés nélkül olyannak láttatja a dolgo- 
kat, ahogy megjelennek benne. 

Ha egy férfi fel tudja ismerni szerelmének e képességét, és azt saját 
fejlődésének javára fordítani, akkor idővel arra is képes lesz, hogy 
úgy fogadja el a dolgokat, ahogy azok valójában vannak, anélkül 
hogy elfojtaná, véka alá rejtené őket, vagy szépítene rajtuk. 

A régi leírások szerint az ilyen típusú nők többnyire sötét hajú- 
ak és igen erőteljesek. Mivel sok bennük a harag, legfőképpen 
olyan férfira van szükségük, aki védelmezi őket, és aki mellett el 
tudják engedni magukat. Férfiként nem szabad megfeledkez- 
nünk a legmagasabb szintű látásmódról, és megerősítést kell ad- 
nunk nekik, különben könnyen méregbe gurulnak. A sok beszéd 
helyett inkább hagyjuk lecsendesedni a hullámokat. 

E hölgyeknek nyugodt pillanataikban leginkább az ok-okozatról 
szóló tanítások képesek segíteni. 

Dragako család 


A büszkeség átalakítása kiegyenlítő bölcsességgé 
Azok a nők, akik már sokat dolgoztak a büszkeséggel, többnyire 
sikeresen megszabadultak annak beszükült „én jobb vagyok, mint 
te" formájától, és megérettek a „milyen nagyszerűek is vagyunk 
mindannyian" büszkeségre. Aki egy ilyen not talál, az megismeri 
a megjelenő lehetőségek izgató gazdagságát, és tudatosul benne, 
hogy minden külső és belső dolog számtalan feltételből tevődik 
össze. Felismeri, hogy a legmélyebb szinten minden egyforma, 
mivel feltételekhez kötött, és olyan részecskékből tevődik össze, 
melyek nem rendelkeznek maradandó, saját természettel, és végső 
szinten feloldódnak a térben. A ,büszkeséghegyek" eltűnnek, ha 
felismerjük, hogy semmi sem létezik önmagában, hiszen minden 
állandóan változik, feloldódik, eltűnik és átalakul a térben. 

Ezt a bölcsességet a gyermekeit nevelő anyában ismerhetjük fel, aki 
mindegyik csöppségben egy nagyszerű, egyedülálló lényt lát, még 
akkor is, ha folyamatosan rosszalkodik. Felismeri gyermekei külön- 
leges képességeit, és ezeknek megfelelően neveli őket. Ha szeretnénk 
valóban megtapasztalni e bölcsességet kifejező, legmagasabb látás- 
módot, akkor ajánlatos minden lény esetében alkalmaznunk. 
A bölcs anyákkal ellentétben az erőteljes apák könnyebben boldo- 
gulnak a fiaikkal, akiket sportra és barkácsolásra taníthatnak. Lá- 
nyaikkal azonban - amikor azok elérnek egy bizonyos kort - nem 
mindig találják meg a megfelelő hangot, holott ők gyakran nagy bi- 
zalommal vannak irántuk. Büszkék rájuk, de nem tudják, hogy pon- 
tosan mit is kezdhetnének velük azon túl, hogy értékelik őket. 

Ha igyekszünk nem lebecsülni másokat, akkor már a feltételekhez 
kötött felismerésekben is megjelenhet a kiegyenlítő bölcsesség, ami 
előfeltétele a végső szint elérésének. Egy párkapcsolaton belül pedig 
folyamatos lehetőségünk van ennek gyakorlására. Lássuk meg a 
nok és férfiak massaganak izgalmas oldalait, és az ebben rejlő fej- 

lődés lehetőségét. Az olyan megjegyzések, mint „A nők és a techni- 
ka!” vagy ,,Férfiak!”, éppen ellenkezőleg hatnak. A férfiak szeretik 
beskatulyázni a világot kicsi-nagy, kövér-sovány, jó-rossz kategó- 
riák szerint. Beszűkítik a pillanat gazdagságát, és nem az embert lát- 
ják, hanem a vele szemben támasztott elvárásaikat. A nők viszont 
nem a külsőségeket, sokkal inkább az emberek belső világát látják. 
Ha a férfi engedi, hogy imádottja megmutassa neki a világ szépsé- 
geit, akkor hamarosan felismerheti, hogy minden egyes helyzet és 
találkozás a fejlődés számtalan lehetőségét rejti magában. Gazdag- 
nak fogja érezni magát, és előítélet és megítélés nélkül nyitottá vá- 
lik a lények különféle képességeire. A párkapcsolatot így egyre in- 
kább a ,mi" kategóriájában tapasztalja az , ő" meg ,én" helyett. 

A nő a benne rejlő gazdagságot szépségével fejezi ki. Kicsinosítja 
magát, és megszépíti közvetlen környezetét. Rögtön felismerhetjük, 
hogy egy lakásban férfi vagy nő lakik. Némi túlzással a férfi nap- 
palija egy műhelyhez hasonlítható, amelyben mellesleg egy ülőgar- 
nitúra, egy tévé és egy számítógép is helyet kapott. A nők szépér- 
zéke azonban összhangot teremt a virágok, a bútorok és az étkész- 
let között. Az érzékek szépsége és gazdagsága minden tapasztalást 
magas szintre emel, innen pedig már csak egy kis lépés választ el 
minket a kiegyenlítő bölcsességtől. Lényegét tekintve ez nem jelent 
mást, mint minden lény buddhatermészetének felismerését. 

Külső szinten a Drágakő családhoz tartozó nő gyakran finom és 
tiszta vonásain keresztül ismerhető fel. Fejformája majdnem há- 
romszögletű, haja pedig többnyire sötét. Az írások szerint ezek- 
nek a hölgyeknek olyan férfira van szükségük, aki felhívja figyel- 
müket mások jó tulajdonságaira. Miután megtanultak magukra 
(„én”) és tarsukra (, te") egy egységként (, mi") gondolni, lassan, de 
biztosan képesek lesznek e hozzáállást másokra is kiterjeszteni. 

A minden dolog mulandóságáról szóló tanítások nagyon hasz- 
nosak lehetnek számukra, hiszen ezen keresztül megérthetik, 
hogy mindez nem csupán velük történik meg. 

Lótusz család 


A vágy átalakítása megkülönböztető bölcsességgé 
A nők nagy része a saját elvárásaival, vágyaival és kívánságai- 
val való munka révén jut el az érettséghez. Ez az, ami leginkább 
jellemzi őket. A megszabadulást úgy érhetik el, hogy állandóan 
és célirányosan kívánságokat tesznek a lények kiteljesedéséért. 
Úgy valósítják meg a Lótusz buddhacsalád kvalitásait, hogy tu- 
datosan elkülönítik a kötődéstől a kicsinyességet, a reményke- 
dést és az aggódást, majd a meditáció segítségével maguk mö- 
gött hagyják őket. Azok a szerencsés férfiak, akik karjaikba vagy 
erőterükbe kerülnek, a dolgokat egyszerre tapasztalják különál- 
lónak és egymástól elválaszthatatlannak. 
Ez a bölcsesség szintén nagyon jól megfigyelhető az anya-gyer- 
mek kapcsolatban. Egy anya egyformán szereti mindegyik gyer- 
mekét, ugyanakkor tisztában van azzal, hogy személyiségük 
mennyire különböző, és e különbségeket figyelembe véve azt is 
tudja, hogy melyiküknek mire van leginkább szüksége a fejlő- 
déshez és a felnőtté váláshoz. Intuicidjara támaszkodva ezért so- 
sem bánik egyformán a gyermekeivel. 
A nők általában tisztában vannak azzal, hogy a közös fejlődés a 
párkapcsolat stabilitásának záloga. Emiatt gyakran lemondanak 
saját vágyaik beteljesítéséről, míg a férfiak előszeretettel intézik 
külön az ügyeiket, a családon kívülre helyezve a szórakozást és 
egyéb tevékenységeket. 
A megkülönböztető bölcsesség lényege e hozzáállásban, és az eb- 
ből következő tettekben rejlik. A felismerésünk annál mélyebb 
lesz, minél tisztábban látjuk a különbséget a feltételekhez kötött és 
a végső boldogság között, és minél egyértelműbben ismerjük fel 
azt, ami tartósan vagy csak átmenetileg hasznos, illetve ártalmas. 
Potenciális anyaként minden nő magában hordozza ezt a böl- 
csességet. A férfiak a Lótusz családba tartozó nőktől megtanul- 

hatják, hogyan különböztessék meg a fontos és kevésbé fontos 
dolgokat, illetve hogy ennek megfelelően hogyan és mikor ves- 
sék be az erejüket. Cselekedeteik ettől jelentőségteljessé és hasz- 
nossá válnak, míg korábban a korlátozottság megfoghatatlan ér- 
zése vezérelte őket. Akik eddig elnagyoltan látták az életet, most 
megtanulják meglátni a mély értelmű, finom árnyalatokat, és je- 
lentőséget kezdenek tulajdonítani az apró részleteknek is. Ettől 
fogva megérzik társuk apró rezdüléseit is, és megfelelően tudnak 
ezekre reagálni. Ahogy felismerésük mélyül, egyre nyitottabbá 
válnak, és képesek lesznek észrevenni és kezelni az árnyalatnyi 
változásokat gyerekeikben, barátaikban, kollegáikban, főnökük- 
ben és szomszédaikban is. 

A Lótusz családba tartozó nők haja szőke, alkatuk gömböly- 
ded. Olyan férfira van szükségük, aki elkápráztatja őket. Akkor 
képesek igazán ellazulni, ha társuk nagylelkű. A férfi nagyon 
könnyen érezheti magát gúzsba kötve mellette, ezért nem árt, 
ha ezek a párok óvatosan bánnak mind a közelséggel, mind a 
tavolsagtartassal. 


Kard csalad 


A féltékenység átalakítása tapasztalati bdlcsességgé 
Ennél a bölcsességnél világosan kitűnik a különbség a nők és a 
férfiak között. A nők gyorsabban tanulnak a tapasztalataikból, 
és ritkán követik el még egyszer ugyanazt a hibát. Emlékeznek 
korábbi nehézségeikre, és taktikát váltanak. Mig a nők rendel- 
keznek e tapasztalati bölcsességgel, addig a férfiak még akkor is 
mindent konokul a feje tetejére állítanak, ha az összes korábbi 
próbálkozásuk kudarcot vallott. Amíg meg nem győződnek ar- 
ról, hogy több győzelmet már tényleg nem lehet besöpörni, ad- 
dig tank vagy cséphadaró módjára viselkednek. Előszeretettel fe- 
lejtenek, ezért csak akkor változtatnak viselkedésükön, ha már 

kínosan sokszor estek ugyanabba a hibába. Partnerüket ez a faj- 
ta viselkedés gyakran teljesen kétségbe ejti, másrészt a férfiak 
többnyire mégiscsak boldogabbak, hiszen könnyedebben élnek. 
A legfontosabb tapasztalat, amelyet a nők örökítnek tovább a 
jövő generációinak: a kultúra. A történeteket, a népdalokat, 
mindent, ami egy országot jellemez, a pedagógusok megjelené- 
se előtt a nők adták tovább a gyermekeiknek. Ettől lesz egy öt- 
éves gyerek jellegzetesen német, spanyol vagy angol. A férfiak 
inkább a biciklizés vagy a focizás tudományát adják át. 

Ha elsétálunk egy temetőbe, a sirfeliratokbol megállapíthatjuk, 
hogy a nők jó pár évvel tovább élnek, mint a férfiak. Azon rit- 
ka esetekben, amikor a nő hal meg előbb, a férfi rövid időn be- 
lül követi őt a sírba. A túlélésre való képességünk azt mutatja 
meg, mennyire tudjuk alkalmazni a tapasztalati bölcsességet. Ez 
azzal a tudással kezdődik, hogy mennyibe kerül egy kocka vaj, 
és mennyit szabad enni belőle, és azzal a képességgel folytató- 
dik, hogy hogyan kommunikáljunk jelentőségteljesen embertár- 
sainkkal, illetve hogyan biztosítsuk egyedül is túlélésünket a tár- 
sadalomban. A nok azért élnek tovább, mert jobbak ezen a terü- 
leten, és feladatként tekintenek a túlélésre. 

Ha nem gáncsolja el őket a túlzott ragaszkodás, tapasztalati böl- 
csességüknek köszönhetően a nők fejlődése általában gyorsabb. 
Az úton felmerülő akadályokat, ha nem is mindig végérvénye- 
sen, de elegánsan, szép eredményekkel és rövidebb idő alatt győ- 
zik le. Egy rendszeresen meditáló buddhista pár esetében példá- 
ul a nő egyenletesebben halad előre az úton, míg a férfi élvezet- 
tel elidőz egy-egy szinten, ízlelgeti azt, akár még könyvet is ír 
róla. A buddhista történelemnek számos olyan bölcs nőalakja 
van, akiknek neve ugyan nem maradt fenn, mégis ők voltak, 
akik a nagy megvalósítók fülébe súgták bölcs tanításaikat. 

Sok szenvedéstől, sőt felesleges pénzkidobástól is megkímélheti 
magát az a férfi, aki képes megnyílni társa bölcsessége felé. Persze 


178 


az is megtörténhet, hogy éppen az óvatosságra intő tanácsok mi- 
att nem sikerül a nagy áttörés. Egy megfelelő partnerrel azonban 
gyorsabban fejlődhetünk, és elkerülhetjük erőnk és energiánk ha- 
szontalan pazarlását. A megspórolt energiát így partnerünkre, idő- 
vel pedig mindketten a többi lény javára fordíthatjuk. A gyakorla- 
tias, világi embereknek szóló Gyémánt Úton, azon belül is a mi át- 
adási vonalunkban nagyon jó példák vannak arra, hogyan nyílhat 
meg egy férfi a nő tapasztalati bölcsessége felé, és hogyan tehet- 
nek mindketten nagy lépést az örömteli és izgalmas fejlődés útján. 
Ez a női tapasztalati bölcsesség egy olyan kardhoz hasonlít, 
amely mindent szétválaszt, ami nem tartozik össze, így gondos- 
kodik a szükséges tisztánlátásról. Eltávolít minden zavart, és 
megvédi mindazt, ami lényeges. 

A Kard családba tartozó, erőteljes hölgyek hatalmas energiájuk 
révén gyorsan ismertté válhatnak. Egy védett területre van szük- 
ségük, ahol kiélhetik elképzeléseiket, és egy olyan férfira, aki 
biztonságot nyújt nekik, és nem táplálja feleslegesen a félté- 
kenységüket. Veszekedések esetén jobban tesszük, ha teret adunk 
nekik, nem megyünk bele a vitákba, esetleg elhagyjuk a szobát. 
Amint elmúlt a zavar, folytatódhat az élet és a tanulás. Ezeknek 
a hölgyeknek mindenképpen érdemes megtanulniuk meditálni: 
társuk rendkívül hálás lesz érte. 


Buddha család 


A nemtudás átalakítása mindent átható bölcsességgé 
Amikor egy férfi belenéz egy nő szemébe, előfordul, hogy mély- 
séget, teret és tisztánlátást pillant meg benne. Ez az állapot túl 
van minden személyes szinten: önmagától keletkezett, közvetlen 
felismerés - időzés abban, ami van. Némelyik nő nagyon inten- 
zíven sugározza e bölcsességet és tapasztalatot, megajándékoz- 
va ezzel azt a férfit, aki meg meri közelíteni. 

E végső és legmélyebb bölcsesség, amely magában foglalja az 
összes többit, a nemtudás és a zavarodottság, átalakításával jele- 
nik meg. E képesség révén hozzáférhetünk a tér összes lehetősé- 
géhez, és alkalmazni tudjuk őket minden lény javára. Minden 
határ és akadály megszűnik, és ezzel együtt eltűnnek az önösség 
utolsó, apró maradványai és a fogalmi fátylak is. 

A feltételekhez kötött szinten ez olykor a nők hihetetlen megér- 
zéseiben mutatkozik meg. A nők közelebb állnak a tértermészet- 
hez, és a teret a maga teljességében tapasztalják. Így jobban 
megérzik a rendelkezésre álló lehetőségeket és a tér pillanatnyi 
kifejeződéseit. Ha egy nő belép egy szobába, rögtön tisztában 
van vele, hogy érzelmi síkon mi játszódik le ott. Tudja, melyik 
pár között van éppen feszültség, ki kibe szerelmes, vagy kinek 
volt jó vagy rossz napja. Azonnal megérzi, hogy egy társaság- 
ban vagy partin jó-e a rezgés vagy sem. 

A tér kínálta lehetőségekre való nyitottságuk következtében a 
nők fogékonyabbak a változásokra, mint a férfiak. Ez szemé- 
lyes szinten és az emberi kapcsolatok szintjén egyaránt igaz. 
Nem annyira a meglévő dolgok védelmezőjének tartják ma- 
gukat, inkább az életnek köteleződnek el. Ezért gyorsabban 
tudják elfogadni az újat, és attól kezdve a szerint is cseleked- 
nek. Figyelnek az egészséges táplálkozásra, hogy a legjobb 
formában tartsák a szeretteiket. Átrendezik a lakást, követik 
a divat új irányzatait, és törődnek a család dolgaival. Így ke- 
vesebbet unatkoznak, mint a férfiak, akiket csak a különleges 
dolgok képesek lekötni. Női szemmel a férfiak a három ma- 
jom állapotát testesítik meg: nem látnak, nem hallanak, nem 
beszélnek. A nok ritkán tussolják el a dolgokat, és ritkán ha- 
logatják a kellemetlenségeket, míg a férfiak csak akkor lép- 
nek a szinre, ha már uralni tudják a helyzetet. A nők inkább 
a létezés, a tér adta lehetőségeken keresztül definiálják ma- 
gukat, mig a férfiak a tettekért lelkesednek, mindazért, ami 

mozdítható a térben, anélkül hogy törődnének azok érzelmi 
tartalmával. Ez az oka annak, hogy a találmányok világszer- 
te inkább a férfiak kútfőjéből származnak. 

A nők mindent átható bölcsességét a gondosságuk, és a tér le- 
hetőségeinek megérzése jelzi. Tudatában vannak a helyzetnek, 
és kevésbé ítélik meg azt, mint a férfiak, akik megpróbálnak 
mindent fogalmi és értéksémákba illeszteni. A nők látószöge 
sokkal tágabb, egyszerre több szintet tud befogadni, így kellő ru- 
galmassággal kezelik a dolgokat. 

Ha egy férfi megnyilik egy igazán intuitív nő felé, elég hamar 
szembesülhet saját korlátaival. Gyorsan repedezni kezd az a 
megszokás, hogy a világot racionálisan, kizárólag célirányo- 
san értelmezze - és ez már csak az irodában lesz elégséges. 
Abban az esetben, ha a férfi megfelelő hozzáállást tanúsít tár- 
sa felé, a világaikat elválasztó széles szakadék leküzdése egy- 
re nagyobb szabadságérzetet nyújthat a számára. A nő cseré- 
be a világ határtalanságát kapja ajándékba. Így fokozatosan 
feltárulhat előttük egy olyan élet, amelyben egyaránt tapasz- 
talhatják megszokott tetteiket és azt a teret, amely e tetteket 
lehetővé teszi. A férfiak képessé válnak az „is-is” gazdag lá- 
tásmódjával szemlélni a dolgokat, a nők pedig elsajátítják a 
, Vagy-vagy" működésmódot. Ez a nagy fejlődés tehát tulmu- 
tat saját tapasztalataikon. 

Az intuitív nő többnyire önmagában nyugszik. Külsőre bármi- 
lyen formát felvehet, és a buddhizmusban a többiek által körül- 
vett, központi nőalakként ábrázolják. Olyan türelmes férfira van 
szüksége, aki elég melegséget tud nyújtani ahhoz, hogy tanulás 
közben mindig jól érezze magát. A férfi iránymutatása mellett 
zavarodottsága egyre csökken. Ám ha ez az iránymutatás nem 
kellőképpen őszinte, a nő könnyen elveszíti tájékozódási képes- 
ségét. E nők a szellemi kihívásokat és a további szinteket meg- 
sejtve érzik meg saját mélységüket és erejüket. 

Az öt buddhabölcsesség 
(a női aspektus kifejeződései) 


e Tükörszerű bölcsesség (a harag átalakítása) - minden tapasz- 
talás tiszta és közvetlen, úgy érzékeljük a dolgokat, ahogyan 
valójában vannak. 


e Kiegyenlítő bölcsesség (a büszkeség átalakítása) - mindent 
összetettnek és gazdagnak tapasztalunk. 


e Megkülönböztető bölcsesség (a ragaszkodás átalakítása) - az 
egyes folyamatokat önmagukban és a teljesség részeként is 
megértjük. 


e Tapasztalati bölcsesség (a féltékenység átalakítása) - minden 
helyzetet mások javára tudunk használni, mivel tanultunk a 
tapasztalatainkból. 


e Mindent átható bölcsesség (a nemtudás átalakítása) - Tudjuk, 


hogy semmitől sem vagyunk elválasztva, hiszen a tér és az 
energia mindig és mindenhol összeköttetésben van egymással. 

Tanuljunk a nőktől! 


Az ősi buddhista írásokban a legapróbb részletekig kidolgozták 
az említett női típusok jellemzőit, a hozzájuk tartozó, személyes 
szinten túli bölcsességekkel együtt: a kezük, lábuk formájától és 
a testük méretétől kezdve az egyesülés közben átélt gyönyörük 
leirasaig - vagyis hogy röviden vagy gyorsan, illetve többször 
vagy hosszantartóan, egy magas hullámban élik-e át az örömet. 
Nem érdemes azonban túl sok gondolkodással, és részletekbe 
menő elemzéssel felhígítani a találkozás teljességét és csodáját, 
hiszen ha az túl unalmasra sikeredik, vagy az észérvek kezdenek 
dominálni, akkor lehet, hogy utoljára volt szerencsénk az illető 
hölgyhöz. Minden nő szereti elbűvölni a férfiakat, és azt akarja, 
hogy azok teljességében élvezzék őt. 

Aki inkább ,házi koszton él", egyetlen társnö mellett, az sem 
marad le semmiről. Az egyes buddhacsaládok tulajdonságait ha- 
tározottan kifejező hölgyek is át tudják adni az összes bölcses- 
séget, ha a férfi tényleg szereti őket. Először természetesen azzal 
a bölcsességgel ajándékozzák meg a férfit, amelyet leginkább ki- 
fejlesztettek, de a szerelem által gazdaggá tett térben idővel a 
többi buddhabölcsesség is megjelenik. Egy nő többletből és bi- 
zalomból fakadó mély szerelme sokkal gazdagítóbb, mint egy 
felszínes ismerősé, aki bármibe belemegy, csakhogy vonzó ma- 
radjon. Ebből adódóan jelentőségteljesebb, ha a női princípium 
felé nyílunk meg, mint ha különböző nőtípusokkal kötünk isme- 
retséget. A nő lényegisége ugyanis a mindent magába foglaló 
tér. A női tulajdonságok és bölcsességek pedig élvezetes módon 
gazdagítják a férfit. 

Ha a nők képesek lennének együttműködni egymással, akkor 
a fent említett kimagasló tulajdonságaiknak köszönhetően - 
a kisebb testi erejük, a terhességek és a gyermekek okozta ki- 
esések ellenére is -, fölényben lennének a háborúkban egy- 

mást apró cafatokra tépő férfiakkal, és a nőket elnyomó val- 
lások törvényeivel szemben. Ám Tibetben és a világ egyéb ré- 
szein is egyértelmű tapasztalatok mutatnak rá arra, miért 
nem történik meg mindez. Tibetben létezett férfiak által ve- 
zetett férfikolostor, nők által vezetett férfikolostor, férfiak ál- 
tal vezetett női kolostor, de nem volt nők által vezetett női 
kolostor. A nők ugyanis hosszú távon nem engedik át egy- 
másnak a vezető szerepet. 

A lehetséges gazdagság ellenére szinte minden férfi nehezeb- 
ben tanul a nőktől, mint fordítva, és ez a védelmező szerepkör 
fenntartásával függ össze. Ám a legádázabb dolog is elsimul, 
az élet pedig egyszerűbb és sokkal kellemesebb lesz, ha alkal- 
mazzuk a fentebb leírt látásmódot, és több időt töltünk az ágy- 
ban. A buddhista tanítások és a meditáció által beinduló szel- 
lemi fejlődés is segíthet a férfinak abban, hogy nyitottabbá 
váljon, és jobban felismerje, illetve könnyebben elfogadja a női 
bölcsességeket. A veszély esetén igen hasznosnak bizonyuló 
harcias beállítottság miatt a férfiak belső, szellemi életének fej- 
lesztését az északi országokban még mindig a puhányság és a 
megfutamodás jelének tartják. A déli kultúrákban egyszerűbb 
a helyzet, mert ott a férfiaknak kevesebb dolgot kell elviselni- 
ük. Jobban elfogadják, ha egy férfi elérzékenyül, sőt az sem 
szokatlan, ha könnyekre fakad. Ám a legfontosabb, hogy a tu- 
dat lehetőségei iránt tanúsított nyitottságot nem bélyegzik 
azonnal puhányságnak. Szerencsére Európa szívében is kiala- 
kulóban van ez az egészséges hozzáállás. Társadalmunknak 
szüksége van arra az előrelátásra és rugalmasságra, amely a 
szellemi fejlődés hatására jön létre. Az egyén és a közösség tel- 
jesítménye több szabadságot és mozgásteret ad, és ezáltal vi- 
selkedésünk ügyesebbé, eredményesebbé, teljesebbé és rugal- 
masabbá válik. 

Személyes szinten túli tettek 


A férfiúi tetterő látványosabban nyilvánul meg a világban. A hí- 
res férfiak cselekedeteit énekekbe foglalják, évszázadokon át me- 
sélnek hőstetteikről, szobrot állítanak nekik, ünneplik a hódító- 
kat és a tudósokat. Mindannyian ismerjük a régi mondák hőse- 
it, a vikingeket, akik kicsiny hajóikkal eljutottak egészen Észak- 
Amerikáig, Magellánt, aki nekivágott, hogy körbehajózza a Föl- 
det, vagy Neil Armstrongot, aki elsőként lépett a Holdra. Mind- 
ez csupán néhány példa arra, hogy a férfiúi tetterő még ma is 
nagy hatással van az emberiségre. 

Ahogyan a férfiak is bölcsebbek lesznek a nők hatására, úgy a 
nők is tanulhatnak az erősebbik nemtől: több erőre és gyakor- 
latiasságra tehetnek szert a férfiak békítő, gazdagító, elkápráz- 
tató és erőteljesen védelmező cselekedeteinek erőterében. Min- 
den ember rendelkezik olyan adottságokkal, amelyekkel hatást 
gyakorolhat a többire. Ha ezeket tudatosan és mindenki javára 
használjuk, boldogságot és megfelelő iránymutatást adhatunk 
másoknak. 

Természetesen a nők is rendelkeznek ugyanazon képességek csí- 
ráival, mint a férfiak, és ez leginkább abban nyilvánul meg, aho- 
gyan a családi életet működésben tartják. E téren a nők eleve 
megvalósítják a különböző buddhaaktivitásokat. A férfiaktól el- 
sősorban azt tanulhatják meg, hogyan lehet ezeket az egész vi- 
lágra kiterjeszteni. Ennek legszemléletesebb példáit azokban a 
kultúrákban láthatjuk, ahol a nőknek általában kevés figyelmet 
szentelnek, mint Indiában vagy Pakisztánban. Miután Indira 
Gandhi férjét és Benazir Bhutto apját meggyilkolták, mindkét nő 
átvette a hatalmat, és hasznosabb dolgokat vitt véghez, mint 
elődjük. Hasonló a helyzet a nyugati országok rendőrségeinél is, 
ahol a nők közvetítőképessége és óvatossága sok esetben több 
szenvedést képes megakadályozni, mint a férfiak harcra termett 

hormonjai. Mit tanulhatunk tehát egymástól a személyes szinten 
túli - vagy egyre inkább az irányba mutató - cselekedetek te- 
rén? Hogyan válhat a világ hasznára egy olyan nő, aki magáé- 
vá tette a férfi legjobb tulajdonságait? 

Először is meg kell értenünk, mit jelent az, hogy ,személyes 
szinten túli". Itt arról a hozzáállásról van szó, ami a cselekede- 
tek mögött van. Minden cselekedetünk elsősorban saját ma- 
gunkról szól. Az számit tehát személyes szinten túlinak, ha tu- 
datosan mások javára cselekszünk, ha mások vágyait saját el- 
várásaink és elképzeléseink elé helyezzük, illetve ha azért te- 
szünk valamit, mert a helyzet úgy kívánja, és nem azért, hogy 
magunkat előnyhöz juttassuk. 

Békítő aktivitás 

Egy nő ugyan nagyobb elvárásokkal és vágyakkal rendelkezik, 
mint egy férfi, és változékony hormonháztartása miatt minden 
rezdülésre érzékenyebben reagál, mégis képes nyugalmat sugá- 
rozni, ha kiegyensúlyozott. Ez utóbbi képességet leginkább a jó 
asztaltársaságnak számító emberektől lehet elsajátítani, akik bé- 
kítőleg hatnak a környezetükre. 

Ez a férfitípus - amely egyébként gyakran hajlamos a kikereke- 
désre, és teste leginkább egy körtéhez hasonlít - mindenkinek 
azt kívánja, hogy boldog legyen, és árasztja magából az ehhez 
szükséges hangulatot. Azt szeretné, hogy mindenki jól érezze 
magát. Adomázik és senkit sem hagy mosoly nélkül távozni. Sok 
embert képes megajándékozni azzal a fajta közelséggel, amelyet 
talán gyermekkorukban éreztek utoljára. Ha a jó hangulatot si- 
kerül jelentőségteljes szintre emelni, akkor ettől a típustól mások 
is megerősítést kapnak, s az így kialakult közegben bátrabbá 


válnak, másképpen kezdenek gondolkodni, barátságokat kötnek, 
vagy egyszerűen csak ellazulnak. 

A békítő tulajdonság különösen a tanulás első lépéseinél fontos. 
Egy sikeres tanár már az első tanórákon gondoskodik a nyugodt 
környezetről, biztonságot ad, és létrehozza tanítványai számára 
a fejlődéshez és képességeik kibontakoztatásához szükséges 
hangulatot és feltételeket. 

Ezen a szinten nagy jelentőséggel bír, hogy a nő és a férfi kiáll- 
jon egymás mellett. Jó, ha a nő századszor is nevetni tud férje 
viccein. Attól lesz igazán teljes egy társaságban töltött este, ha a 
férfi azt érzi, hogy elismerik. Mindketten ügyeljenek arra, hogy 
ne hízzanak el. Ha a feleség észreveszi, hogy férje túlságosan 
rabjává válik bizonyos szokásoknak, akkor ösztönözze őt medi- 
tációra, sportolásra vagy valami másra, főleg olyan dolgokra, 
amit közösen tudnak végezni. Ilyenkor a nő nyugodtan átvehe- 
ti az irányítást: a férfi szerelemből követni fogja, s így képes lesz 
új dolgokat megtapasztalni. 


Gazdagító aktivitás 


Ha egy nő inkább arra vágyik, hogy kifelé forduljon, akkor ezt 
leginkább egy olyan gyakorlatias férfitípustól sajátíthatja el, 
aki sokrétű tevékenységet folytat, és minden tettével gazdagít- 
ja a világot. E férfiak általában soványak, cikázó tekintetük- 
kel mindent látnak, és mozgásukban leginkább egy egérre ha- 
sonlítanak. Mindig tudják, hol lehet jegyet rendelni egy adott 
előadásra, hogy a tőzsdén inkább aranyba vagy ezüstbe érde- 
mes-e befektetni, vagy hogy melyik sportoló éppen milyen 
teljesítményre képes. Gyakran előfordul, hogy partnerüktől és 
gyermekeiktől távol élnek és dolgoznak, új dolgokat próbál- 
nak ki és hoznak létre, és mindeközben jól ismerik a feltéte- 
lekhez kötött világ lüktetését. Gyakran jelentős, mindenki szá- 
mára hasznos és széles körben elterjedt találmányokkal ruk- 
kolnak elő, az autótól a hűtőszekrényen át a számítógépig. 

Ugyanezt a tetterőt viszik haza, amikor dolguk végeztével ha- 
zatérnek a párjukhoz, és felébresztik a nő önbizalmát, hogy ő 
is kilépjen otthoni keretei közül, és képességeit más területen 
is kibontakoztassa. 

Mivel ilyen működésmóddal sok embert lehet elérni és összehoz- 
ni, a hétköznapi dolgokon túl érdemes maradandó célok megva- 
lósítására is törekedni, és kifejleszteni egy személyes szinten túl- 
mutató látásmódot. Ez sokkal jelentőségteljesebb, és hosszú tá- 
von is kielégítőbb, mint az állandó pénzhajszolás, hiszen csak 
így válhatunk valóban a lények barátjává. 

A világot gazdagító férfi játékosságot ad a nőnek, aki ily mó- 
don képes lesz sok ember élethelyzetét átlátni. Sokféle témá- 
hoz hozzá tud majd szólni, és természetéhez hű módon fogja 
képviselni a valóban lényeges, rendhagyó és emberközpontú 
szempontokat. Egy nővel fenntartott kapcsolat az ilyen férfi- 
akat belső nyugalommal ajándékozza meg. A nő megnyitja 
előttük a teret, és biztosítja számukra a kapaszkodót ahhoz, 
hogy képesek legyenek tetteiket minden lény javára fordítani. 
A meditációnak köszönhetően több mélységet fognak tapasz- 
talni, és kellő távolságot tudnak majd tartani a hétköznapok 
forgatagától. Ha nem szeretnek elmélyülni, akkor az OM MANI 
PEME HUNG mantra ismétlése is a segítségükre lehet. Ha ki- 
egyensúlyozottan táplálkoznak, kevesebb alkoholt fogyaszta- 
nak és sportolnak, akkor csökkenthetik ugyan a mindennapi, 
hektikus rohanás hatásait, annak okára azonban nem tudnak 
igazán nagy csapást mérni. Ha viszont használják a módsze- 
reket, jobban megállják majd a helyüket a különböző helyze- 
tekben, és kevésbé veszik azokat komolyan, ráadásul a pár- 
kapcsolatukra is több idejük marad. 

Elkápráztató aktivitás 


Minden nő képes arra, hogy szebbé tegye magát, és a tükör előtt 
ecsetekkel és ceruzákkal megalkossa a nap mesterművét. Ha 
azonban nem csupán hálás környezetének figyelmét kívánja 
magára vonni, hanem szeretne közvetlen hatást is gyakorolni a 
történésekre, akkor erre a feladatra is létezik egy férfitípus - 
ezúttal az elkapraztato. Az ilyen férfi lebilincselő hatással van az 
emberekre, és beragyogja a környezetét. Képviselői általában na- 
gyon jó karmával rendelkeznek, és erőteljesen kifelé fordulnak. 
Érvényesülési vágyuk azonnal érezhető, és nagyon feltűnőek. Ha 
mindezeken túl megjelenésükben kiegyensúlyozottak, és ponto- 
san tudják, éppen melyik színészhez illik hasonlítani, milyen ru- 
ha a legdivatosabb, és hol kell szünetet tartani beszéd közben, 
akkor rendszerint sokan lelkesednek is e vonzó férfiakért. 

Ezen utóbbi dolgok élénkítően hatnak a testi vágyra és az ehhez 
kapcsolódó érzelmekre, ráadásul egy ilyen férfi odaadása a nők 
önbizalmát is erősíti. Minden bizonnyal egykori jó cselekedete- 
ink eredménye, ha mások számára elragadóak vagyunk, a törté- 
nelmen végigtekintve azonban láthatjuk, hogy ez az adottság 
egészen eltérő eredményekhez is vezethet, különösen, amikor bi- 
zonyos célok elérésére használják. Hozzáállástól, képességtől és 
érettségtől függően e kisugárzást könnyen lehet jóra és rosszra 
is használni, ezért egyik buddhaaktivitás képviselőjének sincs 
akkora felelőssége, mint az elkápráztatónak. Szüntelenül vizs- 
gálnia kell saját hozzáállását, hiszen az embereket nem teheti 
önállótlanná, nem használhatja ki őket, hanem saját szabadsá- 
gukra és erejükre kell felhívnia a figyelmüket. 

A hitvallások, mint például az iszlám - amelyek a magas nö- 
vésűeket rövidre vágják, az alacsonyakat pedig a megfelelő 
hosszra nyújtják annak: érdekében, hogy mindenki a kívánt 
hitet kövesse - minden bizonnyal több halálos áldozatot ter- 

meltek mint a politika, amely az elmúlt században vált kife- 
jezetten vérengzővé a nácizmusnak és nagymértékben a kom- 
munizmusnak köszönhetően. 

A nő egy vonzó férfinak valódi értékeket mutathat meg, és se- 
gíthet neki abban, hogy elkápráztató képességét jelentőségteljes 
célokra használja. Hosszabb távon ez nemcsak a férfi életébe hoz 
gazdagságot és megelégedést, de az egész kapcsolatba is. 
A nagylelkű, magabiztos nők érzik magukat legjobban az ilyen 
férfiak erőterében. De ha egy nő féltékeny típus, és sokat szeret- 
ne tanulni, akkor is bőven lesz lehetősége a gyakorlásra, mivel 
itt elegendő alkalma adódik majd a zavaró érzelmekkel való 
munkára. Ha már belegabalyodott egy ilyen helyzetbe, akkor 
jobb, ha megbarátkozik a többi pályázóval. 


Erőteljesen védelmező aktivitás 


A negyedik aktivitás védelmezi a lényeket, és támogatja őket ab- 
ban, hogy felfedezzék valódi lényegiségüket. Ezek a férfiak erő- 
terük középpontjában időznek, távol áll tőlük a „politikai kor- 
rektség", és önzetlenül dolgoznak azért, hogy hosszú távon a le- 
hető legtöbb szabadságot és boldogságot teremtsék meg nőknek 
és férfiaknak egyaránt. Nem a legújabb divat szerint öltöznek, 
nem hangosak, nem beszélnek sokat, és nem akarnak semmit bi- 
zonyitani. Mégis mindig tudják, mi zajlik körülöttük, és ha szük- 
séges, képesek azonnal cselekedni. 

Megingathatatlanok, tekintetük tiszta és fürkésző, igy mindig is- 
merik a tér adta lehetőségeket. A rövidlátó politikusok gyakor- 
latával ellentétben államférfiként mindenki javára rámutatnak 
azokra a veszélyes kulturális különbségekre és bűnözői szoká- 
sokra, amelyek összeférhetetlenek az egyenjogusaggal és az al- 
kotmánnyal. Míg mások inkább elhallgatják az efféle veszélyes 
témákat, a védelmezők sosem feledkeznek meg a felelősségről, és 

minduntalan a történések középpontjában állnak. Mivel a leg- 
több területen hasonlóan működnek, mint egy anya a gyerme- 
keivel és legközelebbi hozzátartozóival, ezért e tulajdonság a 
nőktől sem áll távol, noha ők finomabb módszereket választa- 
nak céljaik megvalósításához. 

A védelmező férfiak társaságában a nők el tudnak lazulni, hi- 
szen párjuk gondoskodásának köszönhetően nem fenyegeti őket 
semmiféle veszély. Tanácsos, ha az ilyen férfi finomít egy kicsit 
a stílusán, mert az esetleges ellenség likvidálásának képessége 
nem vezethet durva viselkedéshez. Ha kínossá váltunk barátaink 
számára, vagy rosszul képviseltük céljainkat, dőljünk hátra egy 
kicsit, és figyeljük meg, miként is hat viselkedésünk másokra. 
Nyugalmas időszakokban a nő újabb tettekre sarkallhatja párját, 
de amikor a férfi éppen akcióban van, jobb, ha inkább a háttér- 
ből támogatja. A védelmező férfiak ugyanis nem szeretik, ha 
korlátozzák őket a cselekvésben. Azok a nők fogják leginkább 
otthon érezni magukat a társaságukban, akik élvezik a férfi ere- 
jét, és nem látnak veszélyt benne. 


191 


A négy buddhaaktivitás 
(a férfi kifejeződési formái) 


A buddhaaktivitások a mások javát szolgáló játékos tetterő 
kifejeződései. 


e Békítő aktivitás 
Elégedetté teszi az embereket, akik ettől megnyílnak az új 
tapasztalatok felé. 


e Gazdagító aktivitás 
Észreveszi az emberekben rejlő lehetőségeket és adottságokat, 
és megmutatja nekik az élet gazdagságát. 


e Elkápráztató aktivitás 
Megérinti a lényeket, megmutatja nekik saját belső erejüket, 
és megnyitja őket az új lehetőségek felé. 


e Erőteljesen védelmező aktivitás 


Megingathatatlanul cselekszik, és másokban maradandó 
bizalmat ébreszt. 

A buddhacsaládok 
és a buddhaaktivitasok alakot öltése 


Buddhista szemszögből a világ egy tisztaföld, és minden lény 
buddhatermészettel rendelkezik. Az öt buddhabölcsesség (tükör- 
szerű, kiegyenlítő, megkülönböztető, tapasztalati és mindent át- 
ható) és a négy megvilágosodott aktivitás (békítő, gazdagító, el- 
kápráztató és erőteljesen védelmező) egyaránt kifejeződnek a 
női, férfi, és egyesülésben lévő buddhaformakban. A férfiformák 
kissé erőteljesebben, míg a női formák kifinomultabban hatnak 
a testre, a beszédre és a tudatra. A női buddhák egyengetik, vé- 
delmezik az emberi kötelékeket és kapcsolatokat, a férfibuddhák 
pedig az akadályokat távolítják el az útból. 

Akik szívesen járnak buddhista központokba vagy múzeumok- 
ba, esetleg szeretnek tibeti művészeti albumokat nézegetni, a kö- 
vetkező általános áttekintés alapján be tudják majd azonosítani 
a buddhák ábrázolási formáit. Íme egy rövid leírás arról, hogyan 
egészítik ki egymást az érzelmek, a színek, a külvilág elemei, az 
egyes kéztartások és jelképek, az égtájak, a rezgések és a megvi- 
lágosodott bölcsességek úgy, ahogy ezek örömtelien tapasztal- 
hatók a megvilágosodáskor. " 


Az itt következő buddhacsaládok a négy buddhaaktivitást feje- 
zik ki a cselekedeteikben, a központi buddhacsalád pedig a teret 
képviseli, és önmagában nyugszik. 


'® Az öt buddhacsaládról szóló részletes magyarázatot lásd Böhnke, Tanja 
- Seegers, Manfred (szerk.): Raum €t Freude, Darmstadt, Diamantweg- 
Stiftung, 2003, 112-113. o. 

Átalakítandó 
zavaró érzelem 


Szín 
Elem 


Kéztartás 
Jelkép 


Égtáj 
Magszótag 
Bölcsesség 

A buddhacsaládok 


Lótusz 
család 


Ragaszkodás 


Piros 
Tűz 


Meditáció 


Lótusz 


Nyugat 
HRI 


Megkülönböztető 





Egy példa a családból: 
Határtalan Fény 
(szkr. Amitábha, 

tib. Opame) 


Dragak6 
csalad 


Büszkeség 


Sárga 
Föld 


Legmagasabb 
szintű adás 


Drágakő 
Dél 
TRAM 


Kiegyenlítő 





Egy példa a családból: 
Ekkőből Született 
(szkr. Ratnaszambhava, 
tib. Rincsen Dzsungden) 


























A buddhaaktivitások 


Férfi: 


A testre, a beszédre 
és a tudatra hat 


Békítő aktivitás 
© Fehér, kék vagy világos színű 


e Ülő vagy álló férfi buddhaforma 


Pl. Szerető Szemek 
(szkr. Avalókitésvara, 
tib. Csenrézig) 


Női: 
A belső életre, a belső 
kötelékre hat 


e Zöld vagy fehér színű 


e Békés női forma, többnyire ülő 
helyzetben 


PI. Fehér Megszabadító 
(szkr. Szita Tára, tib. Drölkar) 

Elkápráztató, képességeket adó aktivitás 


e Vörös vagy kék színű e Vörös színű 
e Örömteli arckifejezés, izgalmi e A tér önmagától keletkezett 
állapotban bölcsességének kifejeződése 
e Ülő vagy álló testtartás, esetleg e Atletikus és szép, izgalmi álla- 
egyesülésben potban, elkápráztatóan táncol 
e atletikus test, három szem e Meztelen forma virágfüzérrel 
5 a nyakában, ékszerek díszítik, 
e Ekszerek a testen, tigrisbőr kezében koponyatál és vágókés, 
a csípőn, csontdiszek, fény vagy nyil és íj, fény és lángok 
és lángok veszik körül veszik körül 
PI. Legmagasabb Öröm Pl. Vörös Bölcsesség 
(szkr. Csakraszamvara, tib. (szkr. Vadzsravahari, 
Korlo Demcsok) tib. Dordzse Pagmo) 

Az itt látott buddhaformákhoz tartozó magyarázatok nem telje- 
sek, és a megvilágosodás kifejeződéseinek megismeréséhez csu- 
pán bevezetőül szolgálnak. 

Ha a nyugalom pólusaként szeretnénk egy Buddha-szobrot fel- 
állítani otthonunkban, ne a szobor kora legyen a meghatározó, 
inkább szépsége, kidolgozottsága, részleteinek pontossága és 
arányainak helyessége. A számunkra legvonzóbb forma felel 
meg leginkább belső energiapályáink elrendeződésének. Ez a 
megfelelő bölcsességet és aktivitást fogja erősíteni bennünk. 


Hogyan bánjunk egymással? 


Hogy egy nő számára az imént felsorolt tulajdonságok és akti- 
vitások közül melyek megvalósítása lesz elkerülhetetlen, az attól 
függ, hogy milyen férfitípussal lép kapcsolatba, melyik felé tud 
megnyílni. Nem árt azonban, ha külső megjelenésünkből egyér- 
telműen eldönthető marad, hogy fiúk vagy lányok vagyunk-e. 
Végtére is utunk a célhoz - az együttérzés és a bölcsesség össze- 
kapcsolásához - belső szinten történik, és sohasem ,uniszex" 
irányba alakítja a testeket. 

Nagyon ritkán fordul elő, hogy a nő csak egyfajta bölcsességet 
hordoz, a férfi pedig csak egy bizonyos aktivitást valósít meg. 
Inkább vegyes típusok léteznek, egy-egy domináló tulajdonság- 
gal. A megnyilas ezért mindig izgalmas, sosem válik egyoldalú- 
vá, hiszen egymás tulajdonságait mindketten változatos módon 
kaphatjuk meg. 

Belső szinten kiegészítik egymást a felismerések és a módszerek, 
a bölcsesség és az együttérzés. A kifejezetten férfias buddhaak- 
tivitások (békítő, gazdagító, elkápráztató és erőteljesen védelme- 
ző) kiegészülnek az öt női bölcsességgel (tükörszerű, kiegyenlí- 
tő, megkülönböztető, tapasztalati és mindent átható). A maguk 

módján irányítják a beszédet, a testet és a kiteljesedett belső éle- 
tet, minden lény javára. 

Amíg az egymás iránti teljes nyitottság nem valósul meg, e gaz- 
dag kvalitások gyors és mindent magába foglaló találkozása leg- 
inkább a testi szerelem meghittségében történik meg. A többi 
esetben hiányzik a közvetlen erő. Az ágyban egy hálával teli, 
adni vágyó szerelemben osztozunk, ahol az egészet a részletek 
miatt, a részleteket pedig az egész miatt szeretjük. Csak az képes 
teljesen átvenni partnere tulajdonságait, aki a lehető legmélyeb- 
ben megnyilik felé. Nagyon fontos tehát, hogy nyitottságra tö- 
rekedjünk, hiszen ez biztosítja az átadáshoz szükséges legjobb 
feltételeket. Egy szerelmespár lehetőleg minden szinten bízzon 
egymásban, és vonzódjon egymáshoz. 

A legjobb, amit egy tartós kapcsolatért tehetünk, az a kívánság, 
hogy képesek legyünk közösen minden lény javára válni. Ez je- 
lentőségteljessé teszi és személyen túli értékekkel tölti meg a 
kapcsolatot, és kezdetét veszi az emberek közti állandó kicseré- 
lődés, amely nem hagy teret a megszokásoknak és az unalom- 
nak. Ha ezt képesek vagyunk azzal a magas szintű látásmóddal 
párosítani, hogy minden ember rendelkezik kibontakozásra vá- 
ró, értékes tulajdonságokkal, akkor a fentebb említett kívánsá- 
gunk állandóan ösztönözni fog minket arra, hogy mindig a le- 
hető legjobbat tegyük. Ez a hozzáállás messze túlszárnyalja azt 
az ismert példát, hogy a gyermekek az anyjukra tekintenek, az 
anya az apára, az apa pedig a világra. Egy pár vagy egy család 
életét semmi sem teheti teljesebbé, mint a jelentőségteljes célo- 
kért folytatott tudatos, közös munka. 

A férfi és a nő nem egyforma. Különböző tulajdonságokkal ren- 
delkeznek, különféleképpen élik meg a világot, és bizonyos kö- 
rülmények között másként nyilvánulnak meg. Világunk változó 
körülményei között hol az egyik, hol a másik hozzáállásra van 
szükség. Ha egy férfi és egy nő ezt megérti, és úgy teszik a tő- 

lük telhető legjobbat, hogy nem ítélik meg folyton a dolgokat, 
akkor erőlködés nélkül fogják kiegészíteni egymást, és képesek 
lesznek sokkal jobban kihasználni és élvezni a pillanatot. 

Otto von Bismarck egyik mondása még ma is megállja a helyét: 
.A szerelem dolgaiban engedjük át a teret az asszonyoknak, a 
háború viszont a férfiak terepe." 

A bölcs férfiak szerelmi dolgokban mindig is hallgattak a nőkre, 
hiszen e téren ők az igazán nagy tanítók. Ha egy férfi megpró- 
bálja felfedezni a nő érzelmi és belső állapotainak óriási és iz- 
galmas területét, akkor a kezdeti csodálkozást követően bepil- 
lantást nyerhet egy hihetetlenül gazdag belső világba. Ilyenkor 
a férfi legyen barát és segítő társ, aki biztonságot és örömet ad. 
Egy érett nő azt tartja fontosnak, hogy mit tud tenni a férfiért. 
Aki egy boldog párkapcsolatban szeretne élni, ne magára gon- 
doljon, vagy arra, hogy mit kaphat, hanem az legyen számára a 
legfontosabb, hogy ő mit tud nyújtani a párjának. 


A GAZDAGSÁG MEGTAPASZTALÁSA 


A fokozatos út 


Buddha a Gyémánt Úton mindvégig magára a tudatra mutatott 
rá. E legmagasabb szintű tanításokat azoknak a tanítványainak 
adta, akik nem istent vagy embert láttak benne, hanem saját tu- 
datuk tükreként ismerték fel őt. Mivel csak azt láthatjuk kívül, 
ami bennünk is megvan, saját buddhatermészetünk felismerésé- 
hez vezető leggyorsabb út, amikor a tanítót is ily módon tapasz- 
taljuk. Ha egyszer megértjük ezt, mindenképpen meg is akarjuk 
tapasztalni. Buddha e célból egy olyan utat mutatott tanítványa- 
inak, amely fokról fokra elvezeti őket a megvilágosodáshoz: min- 
den nap bizalommal telve menedéket veszünk az időtlen értékek- 
ben - Buddhában, a tanításaiban, megvalósított barátainkban az 
úton, és a tanítóban -, és kifejlesztjük a megvilágosodástudatot. 
Négy egymásra épülő meditációs gyakorlattal, az ún. alapgyakor- 
latokkal felkészülünk a megvilágosodáshoz vezető három lehet- 
séges út valamelyikére." Hogy az alapgyakorlatok elvégzése után 
melyiken indulunk el, az a tanítóhoz fűződő kapcsolatunktól, be- 
lé vetett bizalmunktól, valamint karmikus tendenciáinktól függ. 

A módszerek útján a meditáció folyamán különböző rezgéseket 
(mantrákat), légzőgyakorlatokat és buddhaformákat használunk. 


" A három út részletes magyarázata Lama Ole Nydhal Ahogy a dolgok 
vannak (Gyémánt Út Buddhista Közösség, 2001) című könyvében található. 

Ezek együttese hozza elő a mindenkiben kezdet nélküli idők óta 
meglévő, tökéletes, megvilágosodott tulajdonságokat: ezek fel- 
fedezése és megvalósítása a legfontosabb számunkra. A buddha- 
formákkal egybeolvadva lépésről lépésre megtapasztalhatjuk a 
tudat természetét. A Gyémánt Út ezen részét tantrikus ösvénynek 
is nevezzük, amelynek négy szintje közül az utolsón az időtlen 
szintek végső igazságát kifejező buddhaformákat már egyesülés- 
ben tapasztaljuk, minden személyes elképzelésen túl. E módsze- 
rek sokrétűbbek, mint a nyugaton általában tantra megnevezés- 
sel jelölt egyesülési gyakorlatok. Különleges helyet foglalnak el a 
buddhista tantrák között, ám kizárólag bizonyos előfeltételek tel- 
jesítése után, pontosan meghatározott körülmények között, csak 
a gyakorlóval azonos szinten lévő partnerrel kivitelezhetők. 

A bizalom útján, avagy a gurujógában a bennünk lakozó tö- 
kéletességet egy olyan megvalósított tanító közelsége által is- 
merjük fel, aki a személyiségünkön túlmutató képességeinket 
tükrözi. A meditációban egybeolvadunk vele, így átvesszük 
megvilágosodott tulajdonságait. A bizalom útja magába fog- 
lalja a másik két út módszereit is. Nyugaton általában ezt ré- 
szesítjük előnyben, mivel minden élethelyzetben gyakorolha- 
tó, társsal vagy társ nélkül is. A tanító iránti nyitottság és bi- 
zalom kialakulása a feltétele annak, hogy elindulhassunk ezen 
az ösvényen. 

A felismerés útján elképzelt. belső formák vagy módszerek nél- 
kül dolgozunk a meditáció alatt. Egy tapasztalt tanító segítségé- 
vel elsajátítjuk a tudat lecsendesítésének (tib. siné) és a mély fel- 
ismerésnek (tib. laktong) különböző lépcsőfokait. Megfigyeljük a 
tudatban felbukkanó jelenségeket, ahogyan jönnek és mennek, 
mig végül megtapasztaljuk a jelenségek között és mögött lévő 
ragyogó teret, és felismerjük annak örömteliségét. Mindeközben 
abban a felismerésben időzünk, hogy a tapasztaló, a tapasztalat 
és tapasztalás egyazon teljesség részei. 

Buddha három, megszabaduláshoz és megvilágosodáshoz veze- 
tő meditációs utat tanított, tanítványai hozzáállásának, tenden- 
ciáinak és képességeinek megfelelően. A második út azonnal al- 
kalmazható, míg az első és a harmadik csak az alapgyakorlatok 
elvégzése után élvezhető a maga teljességében. 


A táblázat Láma Ole Nydhal Ahogy a dolgok vannak című könyvéből származik 

Titkos tanítás és divatos fogalom 


Kevés dolog képes annyi zavart és félreértést kiváltani a szerelem 
és szexualitás terén, mint a tantra fogalma. Számtalan könyv, 
weboldal, kurzus és szeminárium létezik ebben a témakörben, és 
a legvadabb elképzeléseket illetik ezzel az elnevezéssel. A zavar 
egyik alapvető oka a buddhista, hindu és taoista titkos tanítások 
gyakori összetévesztése és vegyítése. Nyugaton különösen a hin- 
du tantrát egyszerűsítik le egy lassan átláthatatlanul sokféle, ki- 
zárólag szexuális gyakorlatokat tartalmazó halmazzá, amely ma- 
napság már világszerte ismert ugyan, mégsem jelent többet egy 
társas testedzésnél. A szabad piacon kínált tantrakurzusok több- 
sége teljesen felhígult, hiszen nem áll mögöttük az elengedhetet- 
len, több éves előkészítés és a töretlen átadás. Sajnos néhány tit- 
kos buddhista tanítás is könnyen elérhetővé vált, mert egyes ta- 
nítók - többnyire szerzetesek, akik érthető módon nem érezték 
magukat annyira elkötelezve a tantrikus átadásnak - hírnevük 
növelése érdekében felelőtlenül írtak róla, s felkészületlen tanít- 
ványoknak és kíváncsiskodóknak adták tovább. 

Ám sem a téma beható ismerete, sem egy művészien végrehaj- 
tott páros testedzés nem visz közelebb a buddhista tantra szint- 
jéhez. A piacon megjelenő ajánlatok csupán a jó üzleti érzék- 
kel rendelkező emberek számára adnak gyors meggazdagodási 
lehetőséget. 

A távol-keleti tapasztalatvallások mély és titkos tanításainak 
megvalósításához messze nem elég könyveket olvasni és hétvé- 
gi kurzusokon részt venni. A buddhizmusban például annak, 
hogy egy tehetséges tanítványnál bármilyen jelentős eredmény 
beérjen, elengedhetetlen feltétele a sok éven, akár éviizedeken át 
gyakorolt egyhegyű meditáció, és egy megvalósított tanítóhoz 
fűződő, odaadással teli, közeli kapcsolat. Ezen értékes módsze- 

rek Buddha ideje óta tanítóról tanítványra szállnak, ezért is ta- 
láló az a mondás, hogy a Gyémánt Út-tanítványok Buddha le- 
heletét érzik a fülükben. 

Már maga a tantra szó is sok mindenre magyarázatot ad: a 
szanszkrit tantr kifejezés jelentése: sző vagy áramol. A tantrikus 
tapasztalat tehát áthatja a hétköznapokat, ami a fogalmi szinten 
megszerezhető tudás szöges ellentéte. Különbségük jól szemlél- 
tethető a következő kép segítségével: az elméleti tudás olyan, 
mint egy ruhára varrt folt, amely leválik, ha elvásott a cérna, el- 
lenben a megszerzett tapasztalatok, amelyeket a lehető legátfo- 
góbban teszünk magunkévá a test, a beszéd és a tudat révén, be- 
leszövődnek az anyagba, és megmaradnak mindaddig, amíg ma- 
ga a szövet létezik. 

Ezen az úton járva egyre kisebb lesz a különbség a szexuális egye- 
sülés gyönyöre, és a hétköznapokban tapasztalt öröm szintjei kö- 
zött. Minden beteljesüléssé válik és minden a boldogság legmaga- 
sabb szintjén tapasztalja önmagát, túl a feltételekhez kötött álla- 
poton. Ám csak azt követően beszélhetünk tantrikus eredmények- 
ről, hogy e látásmód teljesen megszilárdult bennünk. 


Nem minden tantra egyforma 


Szeretném kihangsúlyozni, hogy a tantra fogalma csak a hindu, a 
taoista és a buddhista tapasztalatvallásokban létezik. Az olyan 
vallásokban, mint az iszlám, a kereszténység és a judaizmus, ez a 
téma - mind történelmi, mind tartalmi okoknál fogva - teljesen 
hiányzik. Ez többek között azért van így, mert nehéz összeegyez- 
tetni a hittel. Ezek a vallások vagy összetett kézzel, suttogva, vagy 
erkölcsi intelemmel ellátva, a férfiak szemszögéből mutatják be a 
szexualitást mint a szaporodás kínos eszközét. A nőnek többnyi- 
re az engedelmesség és az elfogadás passzív szerepe jut osztályré- 
szül. A testi szerelem öröméről gyakran említést sem tesznek. 


207 


Azok a vallások azonban, amelyekben tapasztalati úton győző- 
dünk meg a tanításokról, a testi szerelemet természetes módon ke- 
zelik. E vallások módszerei az erő kibontakoztatásához a testben 
lévő különböző tudatáramlatokkal dolgoznak, amelyeket mind- 
annyian megtapasztalhatunk egy pillanatra, amikor tüsszentünk, 
meditálunk, valami izgalmas dolgot csinálunk, vagy hirtelen fel- 
lángol bennünk a szerelem. Mivel a tudat az uralkodó, ezek az 
energiapályák az emberek céljai és kívánságai szerint alakulnak 
ki, és e szerint vezetnek a várt eredményekhez. A taoistáknak 
hosszú életet adnak, a hinduknak akaraterőt, a buddhisták pedig 
saját tudatukat fedezik fel általuk. A keresésre indulóknak tehát 
egyaránt fontos, hogy ismerjék a célt, és kövessék egy megvalósí- 
tott tanító útmutatásait. E tanító átadásának ereje és magyaráza- 
tai támogatják majd a tanítványt a fejlődés minden lépcsőfokán. 
Az egyesülés módja sokat elárul a különböző utak céljairól. A tao- 
isták rendkívüli testtartásokat vesznek fel a sperma visszatartása 
érdekében. A hindu férfiakat az ábrázolások gyakran háton fekve 
mutatják, míg a nő, aki erőt ad a párjának, felül elhelyezkedve jut- 
tatja magát gyönyörhöz. A buddhista ellenben abból indul ki, 
hogy már birtokolja az erőt, csupán annak kiegészítését keresi a 
nő legmagasabb szintű bölcsességében. Arra vágyik, hogy megta- 
pasztalja mindazt, ami a gondolatok között és mögött van, ami 
mindent érzékel, vagyis a tudat öröm- és tértermészetének élmé- 
nyét. Az egyesülésben lévő buddhaformák ülő vagy álló helyzet- 
ben vannak, arcuk mindig egymás felé fordul, hogy a férfi és női 
energiaáramlatok minél jobban kiegészíthessék egymást. 

Az energiapályák, amelyekkel dolgozunk, szintén különbözőek. 
A taoista egy körpálya mentén áramoltatja az energiát felsőtesté- 
ben, elől lefelé, hátul pedig felfelé, ami hosszú, kiegyensúlyozott 
életet eredményez. Majdnem mindegyik hindu iskola a gerincve- 
lőben elhelyezkedő idegpályákat használja a „felső én", azaz a tel- 
jes akaraterő megszerzésére. Hét központtal dolgoznak, ebből ket- 

tő a fejben, kettő pedig a köldök alatt helyezkedik el, és pontosan 
leírják ezeket az energiakerekeket, ahogy a hozzájuk tartozó lótusz 
szirmainak számát és színét is. Buddha tantrikus tanításaiban 
ugyanakkor az eszközt teljes mértékben a cél - például az együtt- 
érzés, a bölcsesség, az öröm vagy a félelemnélküliség kifejlesztése 
- határozza meg. Itt tudatos lélegzéssel, és a test közepén áthala- 
dó, függőleges, belső energiatengely elképzelésével tapasztaljuk a 
tiszta fényt, a tapasztaló tudatot. Ezen a tengelyen többnyire öt 
energiakerék található, amelyek további elágazásaikkal az egész 
testet megtöltik megvilágosodott tudatossággal. 

Az öt központtal történő munka kibontakoztatja a test (agy), a 
beszéd (torok) a tudat (szívközpont a test középén), a különleges, 
művészi adottságok (a köldök magasságában), valamint az akti- 
vitás (négyujjnyira a köldök alatt - G-pont, prosztata) minden 
benne rejlő tulajdonságát, és az ezek feletti uralmat. 

Minden energiakerék és energiapálya, amelyet fel tudunk éb- 
reszteni és ragyogásra tudunk bírni, a test keletkezésével egy 
időben jön létre. Abban a pillanatban, amikor a petesejt és a hím- 
ivarsejt egymásba olvad az anya hasában, a karmikus körülmé- 
nyeknek megfelelő tudati áramlat összekapcsolódik az embrió 
sejtjeivel. Eközben nagyon sok feltétel érik be az előző életek so- 
rán elültetett magokból. Ahhoz hasonlóan, ahogy a rádióadások 
tovább foghatók egy új rádión, miután a régi tönkrement, a tu- 
dati áramlat is tovább folytatódik egy új testben. Ha valaki 
összevegyíti a különböző tantrikus tanításokat, és esetleg hozzá- 
ad még egy csipetnyit saját , New Age-bölcsességéből" is, bizo- 
nyára képes lesz hosszasan beszélni, ám ezzel nemcsak a többi- 
eket zavarja össze, de saját magát is. Mivel az egyes távol-kele- 
ti tapasztalatvallások esetében az út és a cél is alapvetően külön- 
bözik, vigyáznunk kell, hogy ne keverjük össze őket. A feladat 
itt szinte professzori felkészültséget igényel, hiszen hasonló sza- 
vak gyakran eltérő jelentéssel bírnak, különböző szavak pedig 

hasonló jelentést hordoznak. A tibetiek úgy tartják, hogy aki 
összevegyíti e tanításokat, annak olyan lesz a feje, mint egy gö- 
rögdinnye: tele egymással összeköttetésben nem lévő magokkal 
- információkkal - és akkora lesz a szíve, mint egy mogyoró, 
amely minden élő tapasztalat hiányában kicsi és kemény ma- 
radt. Ezért ajánlatosabb, ha időben megvizsgáljuk a különböző 
vallások hatásait, bölcsességük mélységét vagy követőik viselke- 
dését, és csak ezután döntjük el, melyik a legvonzóbb számunk- 
ra. Egy ideig aztán tartsunk is ki választásunk mellett. 


A buddhista tantra 


Sákjamuni Buddha több mint 2550 évvel ezelőtt 84 000 tanítást 
adott tanítványai különböző adottságainak, hajlamainak és ké- 
pességeinek megfelelően. Tartalmuk szerint ezek négy, egyen- 
ként 21 000 tanítást tartalmazó csoportra oszlanak. Az első há- 
rom csoportot szútrának nevezik. A szútra szó jelentése fonal - 
ennek megfelelően e tanítások képezik az élet és a Gyémánt Út- 
meditációk vezérfonalát. Bemutatják, hogyan viselkedjünk meg- 
felelően az olyan zavaró érzelmek megjelenése esetén, mint a ra- 
gaszkodás vagy az ellenszenv, és hogyan szüntessük meg a za- 
varodottságot. Mivel e tanítások bizonyos fogalmak és gondola- 
tok megértésén alapulnak, akár több életet is igénybe vehet, míg 
a fejből a szívbe jutva tapasztalatokká válnak. Tanácsai arra em- 
lékeztetnek minket, hogy ne hagyjuk, hogy a feltételekhez kötött 
világ teljesen fogságban tartson minket. 

A negyedik csoportot a tantra képezi: ez a tanítások legmaga- 
sabb szintje. A lények teljességét érinti, és alapjaiban változtat- 
ja meg őket. Ha e fogalom alatt az elképzelt formákkal, légzés- 
sel, szexualitással és rezgésekkel dolgozó módszereket értjük, 
akkor a buddhista tantra kifejezést kell alkalmaznunk. 

A Gyémánt Utat a látásmód és az eszközök gazdagsága teszi iga- 
zán egyedülállóvá és átfogóvá. A tudat három erőteljes emelő- 
karját használjuk fel az úton: a tisztánlátását, a lelkes bizalmát 
és az erejét, amelyek képesek megmutatni saját lényegiségét. 
A Gyémánt Út-gyakorlatok átmeneti célja mindig ugyanaz, 
vagyis hogy többletenergiára tegyünk szert mind az életben, 
mind a párkapcsolatban - így egyre inkább buddhaként tudunk 
viselkedni, míg végül mi magunk is azzá nem válunk. A budd- 
hák számtalan fény- és energiaformájának tibeti ábrázolásai, 
amelyeket könyvekben és kiállításokon láthatunk, valamint 
szívrezgéseik, a mantrák nagyon hatékony, tartós megerősítést 
és visszajelzést adnak. Ha megfelelő hozzáállással rendelkezünk, 
képesek arra, hogy tapasztalati világunkat az alagsorból hosszú 
távon is a legfelső, panorámás szintre emeljék. 

Ha a szokásos, hétköznapi látásmóddal rendelkezünk, vagy egy 
vallás világfelfogása korlátoz bennünket, akkor elképzelhető, 
hogy az előbbiek megértése nem lesz egyszerű számunkra. Ám 
a Gyémánt Úton - ha rendelkezünk megfelelő felkészültséggel, 
hajlandósággal és szabadság utáni vággyal - lehetőségünk van 
arra is, hogy azonnal a legmagasabb szintű látásmódra váltsunk, 
vagy fokozatosan, négy lépcsőfokon keresztül is eljuthatunk 
odáig. Ha eközben bízni tudunk saját buddhatermészetünkben, 
akkor lépésről lépésre feloldódnak a korlátozó, erkölcsi elképze- 
lések, s egyre közelebb kerülünk az időtlen lényegiséghez. 

A módszerek útján használt meditációkhoz szükséges egy tanító 
szóbeli meghatalmazása (tib. lung), egy beavatás (tib. vang) és a 
pontos magyarázatok (tib. tri). De az átadást megkaphatjuk úgy 
is, hogy együtt meditálunk (tib. gomlung) egy olyan mesterrel, 
aki rendelkezik közvetlen tapasztalattal: ilyenkor a meditáción 
keresztül részesülünk benne. 

A négy lépcsőfokot ténylegesen úgy képzelhetjük el, mint ami- 
kor beleszeretünk valakibe. Először messziről pillantjuk meg, tel- 

jesen el vagyunk ragadtatva tőle, később belenézünk a szemébe, 
és egészen eltelünk vele, majd mélységesen megérint bennünket 
az is, ha csak a kezét fogjuk, végül pedig az egyesülés által meg- 
tapasztaljuk a legmagasabb szintű örömet és boldogságot. 

A krija tantra szintjén a meditáló nagyon távolinak tapasztalja a 
célt, a megvilágosodást. Mi magunk egészen kicsik vagyunk, a 
buddhát pedig nagyon nagynak látjuk. Úgy viselkedünk, mint egy 
alattvaló, akihez magas rangú vendég látogat. Ügyelünk minden 
mozdulatunkra és szavunkra. Egy ilyen különös megtiszteltetés 
esetén először is alaposan kitakarítunk, és még a látszatát is elke- 
rüljük a büszkeségnek, a versengésnek vagy az élet élvezetének. 
Nem eszünk húst, nem iszunk alkoholt, egyedül és minél ala- 
csonyabban alszunk, nem viselünk ékszereket, és az Ezerkarú Sze- 
retô Szemek (szkr. Szahaszrabhuja Avalokitésvara, tib. Csagtong 
Csentön Csenrézig) segítségével olyan meditációkat végzünk, mint 
a nyungne - egyfajta böjtöléssel egybekötött gyakorlat - vagy a 
Zöld Megszabadító (szkr. Szjama Tára, tib. Drölma) invokációja. 





Ezerkaru Szerető Szemek, a krija tantra egyik buddhaformája 

A második lépcsőfokon, a csárja tantrában már több bizalmunk 
van a bennünk rejlő buddhatermészetben. Hasonlóságokat fede- 
zünk fel magunk és az előkelő vendég között, és ennek köszönhe- 
tően magabiztosabbá válunk. Kevesebb szertartásra van szüksé- 
günk. Ezen a szinten olyan gyakorlatokat használunk, mint a me- 
ditáció a Határtalan Élet Buddháján (szkr. Amitájusz, tib. Cepame). 
A mantrák ismétlése közben fény- és energiaformaként képzel- 
jük magunk fölé a buddhát. Itt már közelebb vagyunk hozzá, és 
felismerjük e közeli kapcsolatot. 





Határtalan Élet, a csárja tantra egyik buddhaformája 


A harmadik szint a jóga tantra, amely még közelebb visz min- 
ket a buddhához. Már bele merünk nézni a szemébe, sokkal na- 
gyobbak és magabiztosabbak vagyunk, és fesztelenül viselke- 
dünk előtte. Bízunk saját buddhatermészetünkben és a tudat ere- 
dendő tisztaságában, tehát magunkat is az adott buddhaforma- 
ként képzeljük el, és ily módon használjuk a mantráját. Ettől 
erősebb lesz az áldás és csökken az ,én" valós voltáról kialaki- 
tott tévképzet. A külső szertartások ekkor már kevésbé fontosak: 
a hangsúly a belső, elképzelt formákra, és a tudaton történő me- 

ditációra helyeződik. A jóga tantra buddhaformáinak egyike 
Gyémánt Tudat (szkr. Vadzsraszattva, tib. Dordzse Szempa). 





Gyémánt Tudat, a jóga tantra egyik buddhaformaja 


E három tantraosztályba tartozó gyakorlatok még nem foglalják 
magukba a szerelmi életet. Ekkor ugyanis még nem vagyunk ké- 
pesek tiszta látásmóddal viszonyulni a szexualitáshoz, ezért in- 
kább elkerüljük ezt a területet. 

A krija, csárja és jóga tantrák szintjein tehát a buddhák egyedü- 
li formában jelennek meg. Békítő, gazdagító, elkápráztató vagy 
védelmező aspektusként mutatkoznak, de mindig társ vagy társ- 
nő nélkül." 

Buddha tanításainak legmagasabb szintjét, a mahaanuttara jóga 
tantrát Guru Rinpocse és Marpa hozták Indiából Tibetbe. Ezen a 
szinten kizárólag egyesülésben lévő buddhaformákkal dolgo- 


Lásd A férfi és a nő felfedezése című fejezet képeit. 

zunk, mint például Legmagasabb Gyönyör (szkr. Csakraszamvara, 
tib. Korlo Demcsok) és Vörös Bölcsesség (szkr. Vadzsravahari, tib. 
Dordzse Págmo). 





Legmagasabb Gyönyör és Vörös Bölcsesség, a mahaanuttara jóga tantra 
buddhaformáinak egy-egy példája 


A meditációban egybeolvadunk velük, fokozatosan megtapasz- 
taljuk megvilágosodott erőterüket, és egyre inkább megtanuljuk, 
hogyan tartsuk meg egész nap ezt a tapasztalatot. A bizalom és 
az energiákkal történő munka által a férfi és női tulajdonságok 
egyre jobban kibontakoznak a szerelmesekben, akik a kapcsola- 
tot és a hétköznapokat már csak a jelentőségteljes célok és a 
gazdagság forrásaként tapasztalják, és minden pillanat szere- 
lemtől és együttérzéstől ragyog. 

Ezen a legfelső szinten nem kell meghalnunk ahhoz, hogy eljus- 
sunk a tisztaföldre, és sehova sem kell mennünk ahhoz, hogy 
buddhákkal találkozzunk: minden ott van a pillanatban. Bizal- 
munk van a térben. Ehetünk húst, ihatunk sört, és élvezhetjük az 
éjszakai élet minden gazdagságát, mert tudjuk, és szünet nélkül ta- 
pasztaljuk is, hogy minden tiszta. Teljesen természetesen viselke- 

dünk, amikor buddhák jelennek meg elmélyüléseink alatt, hiszen 
tudjuk, hogy ők saját tudatunk kvalitásait fejezik ki. A gyakorló 
nyugodt, nem erőlködik, mert tudja, hogy minden jelenség lénye- 
gisége egy és ugyanaz, tehát nem rendelkezik semmiféle önmagá- 
ban létező, állandó természettel. Ha felismerjük, hogy semmi sem 
keletkezik önmagától, hanem számos feltétel függvénye, ellazu- 
lunk, és egyben megszabadulunk a ragaszkodástól. Semmi sem 
maradandó, egyetlen tárgy vagy lény sem, mert minden állandó 
változásban van. Ettől a szinttől kezdve a tér játékos sokszínűsége 
közvetlen tapasztalattá válik, olyan állapottá, amely testünk min- 
den egyes sejtjében tízezer voltra emeli a gyönyört. A legmagasabb 
szintű látásmód, amely szerint az öröm, a bátorság, a többletener- 
gia, és valamennyi dolog jelentőségteljessége mindenkiben elvá- 
laszthatatlan a tapasztaló tértől, folyamatosan önmagát igazolja, s 
így magunkat buddhaként ismerjük fel. A meditáció egyesülésben 
lévő férfi és női buddhaformái mindent teljessé tesznek. 

A buddhista ábrázolásokon a tantrikus partner helyett néha jel- 
képeket (bizonyos tárgyakat vagy ékszereket) láthatunk, ezek 





Csengő és dordzse, a női és férfi tulajdonságok, a bölcsesség és a módszerek 
egyesülésének jelképe 

ugyanis egyszerűbben jeleníthetők meg. Ha egy buddhaforma 
csengőt és dordzsét (egyfajta gyémántjogart) tart a szíve szint- 
jén, akkor ez az egyesülést jelképezi. Ha pedig bal karjával egy 
hosszú botot ölel magához, akkor ez a hiányzó társra utal. 


Az egyesülés mint a fejlődés útja 


A Gyémánt Út buddhizmusban az egyesülésben lévő buddhák a 
megvilágosodás gyönyörét jelképezik, amely megtölti a teret. Az 
egyesülésben lévő formákon végzett meditáció felébreszti a tu- 
dat időtlen tulajdonságait. Egyesítik a bölcsességet és az együtt- 
érzést, a teret és az örömöt. Egy ilyen értékes ajándékot tehát tu- 
datosan kell használni. A Gyémánt Úton sokéves felkészülésen 
megyünk át, mire megszerezzük az egyesülési gyakorlatokhoz 
szükséges beavatásokat és magyarázatokat. A testi egybeolva- 
dással végzett meditációban magunkat és társunkat azon áttet- 
sző, egyesülésben lévő buddhaformákként képzeljük el, ame- 
lyekbe beavatást kaptunk, és akiknek megvilágosodott tulajdon- 
ságait meg szeretnénk valósítani. Ilyenkor fényt áramoltatunk a 
testünk közepén, kiterjesztjük az energiakerekeken át, és a ta- 
pasztaló teret önmagától gyönyörtelinek éljük meg. Eközben egy 
kettősségtől mentes (nem duális) állapotban időzünk, így egysé- 
get tapasztalunk mindennel, és minden történés értelmét a ma- 
ga teljességében éljük meg. Aki pedig a meditációk és egyesülé- 
sek közötti időszakban is meg tudja tartani ezt a szintet, az ha- 
marosan buddhává válik. 

De mit tehetünk akkor, ha még nem meditálunk elég régóta, és 
nincs olyan tanítónk, aki ismerné ezeket a magas szintű mód- 
szereket? A legmagasabb szinten a szerelem célja az, hogy rajta 
keresztül megtapasztaljuk a tér és az öröm elválaszthatatlansá- 
gát. Így minden egyesülés egy beavatássá válik, amelyben talál- 
kozik a férfi és női lényegiség, a gyémánt és a lótuszvirág. Az 

egybeolvadás után nem hagyjuk el az öröm szintjét, hanem szí- 
vünkhöz emeljük ezt az érzést, és fényként sugározzuk ki az 
egész világra. Az ebből fakadó erőt mindaddig meg tudjuk tar- 
tani, amíg a dolgokat nem vesszük személyesre. Ha képesek 
vagyunk magunkat a játékos teljesség időtlen kifejeződéseiként 
egymással kicserélődésben lévő férfi és női buddhaként látni, 
akkor szerelmünk ajándékká válik az egész világ számára. Ez a 
tér lehetőségeinek legmagasabb szintű elfogadása, a legszebb és 
legtisztább dolog, ami létezik, és amelyben minden lénnyel együtt 
osztozhatunk. 

Természetesen ha este túl fáradtak voltunk, a reggeli gyors sze- 
retkezésnél ki kell hagynunk néhány szertartást, hiszen a vek- 
ker hamarosan megszólal, és a tudatalattinkban megjelenik 
örökké pontos főnökünk. Ennek ellenére mutassuk ki szerel- 
münknek, mennyire mélységesen szeretjük, és mennyire kí- 
vánjuk egész lényét. Ha mindkettőnknek sikerül maradéktala- 
nul a másik boldogságára összpontosítani, és utána nem en- 
gedjük el a kölcsönös megnyílásból fakadó örömöt, hanem tu- 
datosan kisugározzuk a világba, akkor tantrikus gyakorlatok 
nélkül is megjelenik a megszabadító hatás. Végső soron min- 
den csak hozzáállás kérdése. 

A tudattal való munka legmagasabb szintjét minden ellentét ki- 
egészítése jelenti. Ezért tartjuk ilyen jelentőségteljesnek és érté- 
kesnek a testi szerelmet. A párok jól teszik tehát, ha maguk mö- 
gött hagyják elképzeléseiket: és elvárásaikat, és inkább átadják 
magukat a jelen élvezetének. Mivel társunk hozzánk hasonlóan 
akár már holnap meghalhat, kívánjunk neki minden létező bol- 
dogságot, és mindenki felé sugározzuk ki a kellemes tapasztala- 
tainkat. Egy férfi és egy nő kapcsolata, ahogyan kiegészítik egy- 
mást a szerelemben, és mindaz a sok jó, amely ezáltal létrejön, 
erőt ad, és egyre természetesebbé teszi ezt a fajta magatartást. 
Tudatunk idővel egyre stabilabbá válik. Sorra eltűnnek az állan- 

dóan változó érzelmek, és kialakul életünkben egy valódi alap, 
amelyet szívesen megosztunk másokkal is. Minden egyes alka- 
lommal, amikor sikerül megfeledkeznünk önmagunkról, egy 
újabb szintjét tapasztalhatjuk meg a dolgok értelmének és az 
örömnek. Egy igazi, jelentőségteljes párkapcsolat alapját egy 
olyan kiteljesedett szerelem képezi, amelyben azzal a kívánság- 
gal nyilunk meg egymás felé, hogy a másiknak boldogságot ad- 
junk. Külső, belső és titkos szinten is kiegészítjük egymást, és így 
emberileg is fejlődést tapasztalunk. 


A tér és az öröm határtalan 


Buddha tanításainak végső szintjén, a módszerek útján, azon be- 
lül is a mahaanuttara jóga tantra meditációi alatt fény- és ener- 
giaformákat használunk. Ha rendelkezünk a megfelelő átadással, 
és a tanító támogat minket, akkor egyesülésben lévő férfi és női 
buddhaaspektusokon is gyakorolhatunk. Az így megszerzett tisz- 
ta látásmód erősíti a szerelmünket, és megtanuljuk, hogyan vi- 
gyük át ezt a hozzáállást és a meditációs tapasztalatokat a hét- 
köznapokba. A már említett jelképrendszer szerint egyesüléskor 
a nyitott, női nemi szerv lótuszvirágként, a kemény, férfi nemi 
szerv pedig gyémántként jelenik meg. Ha kiegészítjük egymást a 
legmélyebb, titkos szinten, végtelen számú lehetőség tűnik fel 
előttünk. Ugyanakkor kárba vész a gyémánt, ha csak önmagá- 
ban ragyog, ahogy a lótuszvirág is, ha üresen marad. 

A legfontosabb, hogy felismerjük a tér kínálta teljes gazdagsá- 
got, és használjuk is minden lény javára. A megfelelő látásmód- 
dal a férfi és a nő egyesülése lehetővé teszi a tér és az öröm el- 
választhatatlanságának megszabadító tapasztalatát. Az énkép- 
zethez való egyre gyengülő ragaszkodás, a növekvő nagylelkű- 
ség, a rendszeres meditáció, a bővülő tapasztalatok és a belső 
energiaáramlatok tudatos használata egytől egyig eszközzé vá- 

lik a megvilágosodás felé vezető úton. Ez a hozzáállás messze 
túlmutat az általánosan megszokott szexualitáson, amely felté- 
telekhez kötött, rövid életű, és amelyben a vágyak és az elvárá- 
sok játsszák a legfontosabb szerepet. A tantrikus viselkedés és 
tapasztalat a létezés minden pillanatát átfogja: legyen az a hét- 
köznapi élet, a meditáció vagy az együttlét. 

Mint mindenhol, itt is az emberi melegség nyitja meg a kapukat. 
Az számít leginkább, hogy hajlandók vagyunk-e megnyílni a 
másik gazdagsága felé, és ezzel jelentőséget és értelmet adni a 
kapcsolatunknak. Így közösen tapasztalhatjuk meg a teljesség 
állapotát, és folyamatosan tanulhatunk egymástól. Ha képesek 
vagyunk arra, hogy a legmélyebb szinten is mindent megosszunk 
a társunkkal, akkor látni fogjuk, hogy egy kis jóakarattal minden 
dolog, amely látszólag elválaszt minket, gazdagsággá válik. Meg- 
jelenik egy olyasfajta sokszínűség, amely mindenkit boldoggá 
tesz, mindennek értelmet ad, és mindkét fél a tökéletesség része- 
ként kezdi tapasztalni a nemek között különbséget. 

A férfi és a nő legbensőbb tapasztalatához azon tanítások vezet- 
nek el, amelyek közvetlenül a tudatra mutatnak: ezek a Nagy 
Pecsét és a Nagy Teljesség (szanszkrit nyelven a mahdmudra és a 
mahdati, tibetiül a csakcsen és a dzogcsen) tanításai. A Nagy 
Pecsét a sokszínűséggel dolgozik, a lehetőségek szabad játékával, 
és a jelenségek teljes gazdagságával, mivel a „vágy típusú" em- 
bereknek szól, akik azonnal rávetik magukat minden többletre és 
újdonságra. Aki tapasztalni szeretné a dolgok teljes gazdagságát, 
szívesen megnyílik a tér lehetőségei előtt, és ezzel úgy tapasztal- 
ja meg a tudatot, mintha a tengerben úszna. Az ilyen típusú em- 
bereknél a párkapcsolatban adódó nehéz helyzetek gyorsabban 
megoldódnak, ha vágyaikat új célok felé tudják irányítani. 

A Nagy Teljesség módszerei a haraggal és a büszkeséggel dolgoz- 
nak. Az ilyen típusú emberek vagy párok akkor örülnek, ha a za- 
varok feloldódásával teret kapnak, s újra rálátásuk lesz a dolgok- 

ra. Ők úgy próbálnak képet alkotni a tengerről, hogy inkább re- 
pülnek felette, mintsem úsznának benne. Bármelyik utat is vá- 
lasztjuk, végül elérhetjük a célt és együtt lehetünk a tisztaföldön. 
A tisztaföld fogalma már többször említésre került. Ez nem ta- 
lálható meg a térképen, mivel a buddhák erőterét jelenti, ahol az 
állandó gyönyör állapotát tapasztalhatjuk. Ha változó világun- 
kat valóságosnak éljük meg, kelletlenül fizetjük be az adónkat, 
és kevés idealizmussal tengetjük életünket, akkor biztosan nem 
egy tisztaföldet tapasztalunk. Tele vagyunk ügyes-bajos dolgok- 
kal, párkapcsolatunkban gondokkal küszködünk, elégedetlenke- 
dünk a munkahelyünk miatt, és a pénzünk is legfeljebb minden 
hónap 20-ig tart ki. Nem erre az állapotra vágyunk. Ám ha 
buddhának érezzük magunkat a buddhák között, akkor minden 
magától áramlik és ragyog, és ráébredünk arra, hogy a félelem- 
nélküliségen, az örömön és a szereteten kívül semmi másnak 
nincs értelme. A feltételekhez kötött érzelmeknek, amelyek csak 
megjelennek, kicsit kellemetlenkednek, majd ismét feloldódnak, 
ekkor már nem lehet többé hatalma felettünk. Felismerjük, hogy 
a gondolatok és az érzelmek valójában csak a tér mulandó jelen- 
ségei. A jó benyomások megszabadítanak, a rossz benyomások 
pedig korlátoznak minket, ezért a furcsa érzelmekre már csak így 
reagálunk: , Léteztek még egyáltalán?", vagy: „Eddig hol bujkál- 
tatok?". Semmi nem képes megzavarni minket. A szerelemmel és 
izgalmakkal teli, erőteljes évek után már tudjuk, hogy bármilyen 
élmény jön vagy megy, maga a tudatosság elpusztíthatatlan. 
Felértünk a hegy csúcsára, és élvezzük a teljes panorámát. Egy- 
részt teljes rálátásunk van a dolgokra, mivel rengeteg tapaszta- 
lattal rendelkezünk, másrészt pedig tudatában vagyunk annak, 
hogy a felfelé vezető úton mindent megosztottunk másokkal. 
Ahelyett, hogy megtartanák magunknak az örömet, inkább a lé- 
nyek javára válunk, itt és most, ahol és ahogyan csak lehet. 

Azzal a szokásos elképzeléssel ellentétben, hogy a fejlődésnek 

feltétlenül valahonnét alulról kell elkezdődnie, a Gyémánt Úton 
nem szükséges egy meghatározott pontról indulnunk. Ha előző 
életeinkben sokat meditáltunk, vagy sok jót tettünk, akkor akár 
most is meg tudjuk valósítani a fentebb leírt látásmódot. Ha ezen- 
felül bízunk a tudat természetében, és megénjük, hogy az egyet- 
len különbség egy buddha és egy hétköznapi lény között csupán 
az, hogy az előbbi többet dolgozott a tudatával, akkor már nem 
kezdők vagyunk, hanem nagyon is közel járunk a célhoz. A leg- 
felső emeletről belátjuk az egész házat, és e nézőpontot megtart- 
va néha beleöntünk egy-egy vödör betont a hézagos viselkedé- 
sünk alapjának mélyedéseibe, lesimítjuk a bölcsesség és együtt- 
érzés falait, és a tetőn állva megengedjük magunknak, hogy él- 
vezzük a legmagasabb szintű látásmódot, vagyis azt, hogy már 
eleve egy tisztaföldön vagyunk, társunk és gyerekeink pedig, 
ahogy mindenki más is, rendelkezik buddhatermészettel. E felis- 
merés által minden pillanatban úgy gondolkodunk, beszélünk és 
cselekszünk, ahogy ez partnerünk és minden lény számára a leg- 
hasznosabb. Mindig a teljességben időzünk, és nem szeleteljük 
fel kicsinyes módon a világot. Mivel társunknak tetszik az, aho- 
gyan vele és másokkal bánunk, egyre több pozitív visszajelzést 
kapunk. Természetesen mindez arra ösztönöz minket, hogy még 
több jót hozzunk a világba és a kapcsolatunkba. Ahogy a tudat 
megtelik elegendő jó benyomással, tapasztalni kezdi a képek 
mögött és között lévő ragyogó teret, majd egyre több pillanat- 
nyi felismerés követi egymást. Egy tapasztalt tanító példája 
megvéd minket a téves énképzet okozta zavaroktól, így egészen 
közel kerülünk a célhoz, már jóval azelőtt, hogy felismernénk 
alos természetiinket. Úgy vonulunk végig a megvalósítók kirá- 
lyi útján, hogy még ismernünk sem kell az egyes buddhák tisz- 
taföldjének leírását, mielőtt ténylegesen megtapasztalnánk azo- 
kat. Egyszerűen csak addig viseljük magunkon a gyönyörű 
buddhaálarcot - vagyis addig gondolkodunk, beszélünk és cse- 

lekszünk úgy, mint egy megvilágosodott lény -, amíg egy na- 
pon már nem tudjuk levenni. Észrevétlenül a részünkké válik. 

Ha ez sikerül, akkor párkapcsolatunk tartósan lelkesítővé és öröm- 
telivé válik mind környezetünk, mind önmagunk számára. A pil- 
lanat ereje, jelentősége és boldogsága mindent megnyit. Ha e be- 
állítottság és látásmód szerint éljük az életünket, nagyon gyorsan, 
szinte önmagától, ugrásszerűen történik a fejlődés, ami végül egy 
pontban csúcsosodik ki: a célban, amely maga a megvilágosodás. 


Buddha és a szerelem 


E könyv mindeddig arról az útról szólt, mely az elérhető legma- 
gasabb szinthez vezet. De a cél, vagyis Buddha megvilágosodá- 
sa, amelynek lehetősége mindenki előtt nyitva áll, még hiányzik 
a magyarázatból. A szeretet a maga határtalan teljességében - 
azzal a látásmóddal párosulva, hogy szakadatlanul minden lény 
segítségére legyen - csak a megvilágosodás állapotában válik 
valóban lehetővé. Minden alsóbb szinten a feltételek nélküli sze- 
retet csupán részlegesen fejeződik ki. 

Buddha életéről két, első látásra teljesen különbözőnek tűnő fel- 
fogás is létezik. Ám minél mélyebbre hatolunk tapasztalataiba és 
megvalósításába, a különbségek annál lényegtelenebbé válnak. 
Az út végén csupán a tettei maradnak, amelyek még most is ké- 
pesek elkápráztatni a nyugati világot. 

Általánosan érvényes, hogy a múlt, jelen és jövő minden budd- 
hája - akárcsak a történelmi Sziddhártha Gótama, Sákjamuni 
Buddha - gondtalan élethelyzetbe születik. Mindegyikük kelle- 
mes környezetben nevelkedik, és korának legmagasabb szintű 
képzésében részesül, beleértve a testedzést és a harcművészetet 
is. Életük bővelkedik a bölcsesség és az öröm forrásaiban. Egy 
nap azonban az öregség, a betegség és a halál képében felfede- 

zik a világ szenvedését. Hogy megmeneküljenek ettől, megpró- 
bálják megtalálni az élet értelmét, amely túlmutat minden töké- 
letlenségen és fájdalmon. Ennek érdekében mindannyian felad- 
ják kellemes életüket, és a végső igazság keresésére indulnak, 
Miután megtalálják, egyértelmű útmutatást adnak a cél elérésé- 
hez mindenkinek, aki erre vágyik. 

Ha a déli buddhizmust követjük, akkor könnyen érthető magya- 
rázatot kapunk Buddha életéről: egy király fiaként született, fel- 
ismerte a mulandóságot, elhagyta a palotáját, találkozott szelle- 
mi tanítóival, hat éven keresztül meditált, majd megvilágosodott. 
Az északi buddhizmus, a Nagy Út szerint azonban Buddha már ele- 
ve megvilágosodott volt. Ötszáz előző életében tudatosan fordult 
ebbe az irányba. Együttérzésből meg akarta mutatni a lényeknek, 
hogyan lehet végigmenni a megszabaduláshoz és megvilágoso- 
dáshoz vezető úton, valamint azt, hogy ez az állapot ténylegesen 
elérhető. Ezért egy akkoriban magas szellemi fejlettséggel rendel- 
kező társadalmat választott az újraszületéséhez, és végül megértő 
szüleinek köszönhetően olyan meggyőző feltételek álltak össze, 
amely sokak számára példaértékűvé vált, és követni kezdték. 
Bármely szemszögből is nézzük, hogy mi volt Buddha helyzeté- 
nek kiindulópontja, életének az emberekre gyakorolt hatása mit 
sem változik. A megvilágosodásához vezető útjával kapcsolat- 
ban azonban más a helyzet. A magyarázatok a buddhizmus há- 
rom fő irányzata szerint különböznek. A théraváda déli iskolái 
Buddha lemondását és akaraterejét, az északiak az együttérzését 
és bölcsességét hangsúlyozzák, a Gyémánt Út pedig a tér és 
öröm elválaszthatatlanságáról közvetített tapasztalatát emeli ki. 
Az igazi gazdagság abban rejlik, ahogyan e három látásmód ki- 
egészíti egymást. Megvilágosodásának ugyanazon történetét há- 
rom szinten írják le, és ezeket a különböző háttérrel rendelkező, 
és a világot különböző módon tapasztaló emberek különfélekép- 
pen értenek meg. 

Mindegyik út magyarázata megegyezik abban, hogy Buddha ta- 
nítói nem tudták megmutatni a tudat természetét, sőt még több 
elképzelést zúdítottak rá. Amikor minden feltétel összeállt az át- 
töréshez, egy fügefaféle (lat. ficus religiosus) alá ült, amely ké- 
sőbb bódhifa néven vált ismertté. 

A Kis Úton a következőképpen folytatják a történetet: a nemtu- 
dást szimbolizáló Mára meg akarta tartani Buddha feletti ural- 
mát, ezért megpróbálta kizökkenteni őt a meditációból. Először 
négy szépséges lányát küldte el hozzá, ám azok képtelenek vol- 
tak vágyat ébreszteni benne. Erre Mára elviselhetetlen vénasszo- 
nyokká változtatta őket, de ez sem gyakorolt hatást a jövendő 
Buddhára. Ekkor ugyanis már túl volt minden zavaró érzelmen, 
ezért nem tudták őt elragadni. Minden ártó dolog, ami elterel- 
hette volna a figyelmét, tudata végtelen nyugalmának hatására 
virággá változott, és esőként hullott alá. Mára alakjában felis- 
merte az összes zavaró behatást, minden fátyol lehullott a tuda- 
táról, és elérte a , fátylak elfújásának" állapotát: a megvilágoso- 
dást. Vagyis buddhává vált. 

A Nagy Úton főként azzal a hozzáállással dolgozunk, hogy a tér 
önmagában bölcsesség és együttérzés. Állapota tanúbizonysága- 
ként Buddha a fehér színű Ragyogó (szkr. Vairócsana, tib. Nam- 
parnangdze) formájában jelent meg, aki képes átalakítani a nem- 
tudást mindent átható bölcsességé. Keleten a kék színű Rendít- 
hetetlen (szkr. Aksóbhja, tib. Mityöpa) alakja sűrűsödött össze, 
aki a haragot változtatja át tükörszerű bölcsességé, és megjele- 
nít minden folyékony elemet. Délen a sárga színű Ékkőből Szü- 
letett (szkr. Ratnaszambhava, tib. Rincsen Dzsungden) tűnt föl, 
aki minden szilárd forma létrehívója és a büszkeséget változtat- 
ja át kiegyenlítő bölcsességgé. Nyugaton a vörös színű, meleget 
adó Határtalan Fény (szkr. Amitábha, tib. Öpame) jelent meg, aki 
a vágyat és a ragaszkodást alakítja át megkülönböztető bölcses- 
séggé. Végül északon a zöld színű, mozgásba hozó Jelentőség- 

teljes Megvalósítás (szkr. Amóghasziddhi, tib. Dönyödrupa) öltött 
alakot, aki a féltékenységet és az irigységet alakítja tapasztalati 
bölcsességgé. Ezután a négy energiaforma és bölcsességük egy- 
beolvadt a központi, fehér formával, amely a megvilágosodás 
teljességét mutatta. Ily módon ismerte fel Buddha a tudatát. 

A Kis Úttól eltérően - ahol az ok-okozat törvényét ügyesen szem 
előtt tartva az önmegszabadításra törekszünk - és a Nagy Útnál 
sokkal fokozottabban - ahol fogalmilag kötjük össze a dolgok 
ürességét, illetve álomszerűségét az együttérzéssel -, a Gyémánt Út 
energia- és tapasztalati szintjén, amelyet a megvalósítók használ- 
nak, az egyesülés a megvilágosodás útjaként jelenik meg. A szere- 
lem kibontakoztatja a tudat mindig örömteli, játékos, friss és ter- 
mészetes lehetőségeit, és túlmutat minden dualitason. Meditációval 
összekapcsolva az elért szintek fokozatosan állandósulnak. 
Buddha mint tanító és példa, aki valójában már megvilágosodott 
volt, ezen a végső szinten Gyémánt Tudatként jelenik meg." 
Észak-Indiában, a bódhifa alatti elmélyülésében a megvilágoso- 
dás erejének kifejeződéseként egy fehér színű, női buddhaforma, 
Minden Buddha Társnője (szkr. Szarva Buddha Dakini, tib. 
Szangye Tamcse Kandro) alakjában sűrűsödött össze előtte a 
múlt, jelen és jövő összes buddhája. Ölébe ereszkedett, energiák 
áramoltak egyesülésben lévő testük között, a férfi és női lénye- 
giség kiegészítette egymást, és minden energiaközpontjuk meg- 
nyílt", Tér és öröm elválaszthatatlanná vált - a pár szikrázóan, 
saját erejéből ragyogott. A férfi és női tulajdonságok és aktivitá- 
sok egyesítéséből jött létre a megvilágosodás, örök példaként 
szolgálva minden idők szerelmeseinek. 


" Ahogy Szerető Szemek a Határtalan Fény Buddhájának kisugárzása, úgy 
Rendíthetetlen aktív aspektusát Gyémánt Tudat fejezi ki. 

" Buddha megvilágosodásáról szóló különböző magyarázatokat lásd: 
Sedzsa Küntvab dzö (A tudás minden tárgyát tartalmazó kincsestár), 
Gangtok, 1983. 

Buddha megvilágosodásának ábrázolása a Gyémánt Úton: 
Gyémánt Tudat egyesülésben Minden Buddha Társnőjével 

Meditáció a buddhán 


Lehetőleg minél egyenesebb háttal ülünk. Érezzük a formátlan 
levegő áramlását orrunk hegyénél, és hagyjuk, hogy a gondolatok, 
hangok jöjjenek és menjenek anélkül, hogy megítélnénk őket. 


Most minden lény javára szeretnénk meditálni. Ezért menedéket 
veszünk a buddhában, mint a mindenkiben ott rejlő megvilágoso- 
dás kifejeződésében. 


Előttünk a térben megjelenik egy aranyló buddha, egy fényből és 
energiából álló forma. Mindig jelen van, amikor csak rá gondo- 
lunk, akár tisztán látjuk alakját, akár nem. Arca aranyló és szelíd. 
Ránk néz, ismer minket, és minden jót kíván nekünk. 


Meditációs tartásban ül, és egy szivárványszínű energia-erőtér 
veszi körül. 


Megértjük, hogy a buddha nem egy feltételekhez kötött lény, ha- 
nem a tér igazságának és örömének kifejeződése. A tudat teljes 
kibontakozását képviseli. Mélyen kívánjuk, hogy megvalósítsuk 
tulajdonságait minden lény javára. 


A buddha érzi kívánságunkat, elmosolyodik, a téren át egyre kö- 
zelebb jön, majd egy kellemes távolságra tőlünk megáll. 

Egy darabig időzünk ezekben a fényekben, majd addig ismételhet- 
jük a KARMAPA CSENNO mantrát, amíg jólesik. 
A mantra jelentése: ,Minden buddha ereje, hass általunk." 


Végül a buddha fokozatosan szivárványfénnyé válik, megígéri ne- 
künk, hogy mindig megjelenik, amikor szükségünk van rá, majd 
visszatér a térbe. 


Most megjelenik körülöttünk a világ, amely tiszta és tökéletes. 
Minden atom örömtől vibrál, és a szeretet tartja össze őket. Min- 
den friss, új, és korlátlan lehetőségekkel teli. Minden lény budd- 
hatermészettel rendelkezik, akár tudják ezt, akár nem. 


Végül azt kívánjuk, hogy minden jó, ami itt megjelent, váljon ha- 
tártalanná, és vezessen minden lényt a legmagasabb szintű bol- 
dogsághoz, a tudat természetének felismeréséhez. 

KÖSZÖNETNYILVÁNÍTÁS 





Tanítómat, a 16. Gyalva Karmapát, a megtestesült, feltételek nél- 
küli szeretetet állandósult állapotként tapasztaltam. Ez a szeretet 
azt a hajlandóságot jelenti, hogy valaki fáradhatatlanul minden 
lény javáért dolgozzék. Amikor az ember Karmapa közelében 
volt, megnyilt felé, és körülvette az együttérzés tengere. Nem ho- 
zott létre távolságot mások és önmaga között, semmit nem kel- 
lett bizonyítania, csak áldotta a lényeket, beszéde jelentőséget 
sugárzott, és mindent átható, szeretetteljes tudata teljessé tett 
minden pillanatot. Ez mindig erőfeszítés nélkül történt, határta- 
lan figyelemmel mások felé. Karmapa szeretete nem függött a 
külső körülményektől, nem tett különbséget állat és ember, ba- 
rát vagy idegen, csecsemő, beteg vagy haldokló között. Szerete- 
te úgy ragyogott a lényekre, mint a nap, megkülönböztetés vagy 
elvárások nélkül, mindig ugyanazzal az erővel. Bárki számára 
volt ideje, és amikor éjszaka minden elcsendesedett, tőle még 

mindig kiszűrődött a fény. Olyan volt, mint az elválasztás nél- 
küli szeretet kiapadhatatlan folyama, amely megszabadít min- 
den elképzeléstől. 

Az ő példaképe kísér engem mind a mai napig, számomra 6 a 
bizonyíték arra, hogy a boldogság keresésének célja a személyen 
túli szeretet. 


Ez a könyv nem jött volna létre életem asszonyai nélkül. Töret- 
lenül rajongom szépségükért, bölcsességükért, intuíciójukért és 
örömteliségükért. A legnagyszerűbb példa erre szeretetteljes, jó 
kedélyű édesanyám, és természetesen Hannah, az asszonyok 
asszonya. 


Mindazoknak köszönetet szeretnék mondani, akik lehetővé tet- 
ték e könyv létrejöttét: Maike és Pit, Micha és Michi, Sybille és 
Bernhard, Claudia és Josh, Manfred, Mác, Axel és Sophie, Maxi 
és Gerhard, Regina, Sabine, Bettina, a Wolf és a Habersatter csa- 
lád, Oskar, Henning, Gabi, Woitek, Bernd és persze az én Catym 
és Gergő. 

Köszönet a buddhista központoknak a csodálatos támogatásu- 
kért, különösen Amden, Budapest, Graz, Hamburg és Wuppertal 
városainak. 


Kívánom, hogy minden nő szabadon élhessen a férfiak védelme 
alatt, és hogy együtt járhassák a szerelem útját. 

FOGALOMMAGYARÁZAT 


ALAPGYAKORLATOK (tib. csakcsen ngöndro, szó szerinti jelentése: előkészítő 
út a Nagy Pecséthez) Gyakorlatsorozat, amely négy általános (a négy alapgon- 
dolat) és négy különleges gyakorlatból all. A négy különleges gyakorlat - a me- 
nedékvétel és a megvilágosodás szellemének felkeltése leborulásokkal; a szen- 
vedést hozó benyomások megtisztítása a Gyémánt Tudat-meditáció által; a jó 
benyomások felhalmozása mandalafelajánlásokkal; és a gurujóga, azaz a taní- 
ton való meditáció - eltávolítja jövőbeli szenvedésünk okait, és egyre növekvő 
örömmel ajándékoz meg minket azáltal, hogy mérhetetlenül sok jó benyomást 
ültet el a tudatalattinkban. 


ÁLDÁS A tibeti szövegek szerint a tudati érettség átadásának igen erőteljes 
eszköze. Azért lehetséges, mert a tér mindenhol azonos az örömmel, és min- 
denkiben ott rejlik a buddhatermészet. A Gyémánt Úton a tanító - a tanítvány 
lelkesedésén és nyitottságán keresztül - betekintést adhat a tudat természeté- 
be. ly módon megmutatja a mindenkiben ott rejlő lehetőségeket, képessége- 
ket, ez pedig mély bizalmat ébreszt a tanítványban saját lényegisége iránt. 


BARDO (szó szerinti jelentése: köztesállapot) Minden egy köztes- vagy átme- 
neti állapot. A Gyémánt Úton általában hat bardóról esik szó: az élet, az álom, 
a meditáció, a haldoklás, a tisztafény és a testet öltés köztesállapotáról. Nyu- 
gaton a bardo szó alatt legtöbbször csupán a halál és a következő újraszüle- 
tés közötti időszakot értik. 


BEAVATAS (vagy felhatalmazás, szkr. abhiséka, tib. vang) A gyakorlót - ál- 
talában egy szertartás keretében - bevezetik egy buddhaaspektus erőmezejé- 
be, ezzel mintegy engedélyt adnak a rajta való meditációra. A beavatások ál- 
dásként is adhatók (ezek az ún. engedélybeavatások), ám az olyan felhatal- 
mazások mellé, amelyek ténylegesen lehetővé teszik a gyakorlat végzését, ál- 
talában ígéretek is párosulnak. Így kötelék jön létre a lámával, és a megvilá- 

gosodáshoz vezető úton lévő akadályok megtisztulnak. A Gyémánt Út-gya- 
korlatok végzéséhez a felhatalmazás mellett az olvasás útján történő átadás 
(tib. lung) és a szóbeli magyarázatok (tib. tri) is szükségesek. A gomlung köz- 
vetlen útjáról részletesebben Id. meditáció. A kagyü vonalban a legnagyobb 
jelentősége a tanítón végzett meditációnak (szkr. gurujóga) van, ahol minden 


buddhaaspektust a tanitotol elválaszthatatlannak tapasztalunk. 


BÓDHGÁJA Hely Észak-Indiában, ahol a negyedik történelmi buddha, Sákjamu- 
ni körülbelül 2550 évvel ezelőtt elérte a teljes megvilágosodást. E világkorszak 
mind az ezer történelmi buddhája itt mutatja meg a teljes megvilágosodását. 


BÓDHISZATTVA (tib. csangcsubszempa) Olyan személy, aki minden lény ja- 
vára szeretné elérni a megvilágosodást. Ez a hozzáállás a Nagy Út buddhiz- 
mus eszméjének felel meg, amelynek koronaékköve a Gyémánt Ut. Bódhi- 
szattvának tekinthető az, aki megértette az ürességet, és együttérzést fejlesz- 
tett ki. Ugyanakkor ezt a kifejezést azokra is használják, akik bódhiszattvai- 
géretet tettek. 


BÓDHISZATTVAÍGÉRET Ígéret arra, hogy minden lény javára megvalósítjuk 
a megvilágosodást, és kitartóan dolgozunk mindaddig, amig minden lény el 
nem éri ezt az állapotot. Egy bódhiszattva jelenlétében tesszük le, és a napi 
meditációs gyakorlás során elismételjük, hogy megerősítsük ezt a hozzáállást. 


BUDDHA (tib. szangye) A megvilágosodott tudatállapotot jelöli. A szang azt je- 
lenti, hogy teljesen megtisztult (minden fátyoltól, ami elhomályosítja a tudat 
világosságát), a gye pedig annyit tesz: tökéletesen kibontakozott (minden tö- 
kéletes tulajdonság és képesség). Ez utóbbi alatt a félelemnélküliséget, a vég- 
telen örömöt, a határtalan együttérzést, a bölcsességet, és a minden lény javát 
szolgáló aktivitást értjük. A mi időnk buddhája, Sakjamuni, a mi vilagkorsza- 
kunkban megjelenő ezer történelmi buddhák sorában a negyedik. Minden tör- 
ténelmi buddha egy magas szintű kultúra újabb időszakát nyitja meg, amely- 


ben a dharma ismertté válik. 

BUDDHAAKTIVITASOK Bátor, együtt érző, spontán tettek, amelyekkel a 
buddhák a megfelelő időben, a megfelelő helyen, a megfelelő dolgot teszik. 
Összesen négyféle buddhaaktivitást különböztetünk meg: békítő, gazdagító, 
elkápráztató és erőteljesen védelmező. 


BUDDHAASPEKTUSOK (tib. jidam) A Három Gyökér egyikét alkotják. A meg- 
világosodott tudat tulajdonságai fény- és energiaformákban nyilvánulnak 
meg. Azáltal, hogy a meditációban és a mindennapi életben azonosulunk ve- 
lük, felszínre hozzák a mindenkiben benne rejlő buddhatermészetet. Úgy kell 
tekinteni rájuk, mint amelyek elválaszthatatlanok saját lámánktól. Ahhoz, 
hogy meditálhassunk rajtuk, szükségünk van egy átadással rendelkező lámá- 
tól kapott beavatásra. 


BUDDHABOLCSESSEGEK Az öt buddhabölcsesség a zavaró érzelmek valódi 
lényegisége. A harag átalakításával létrejön a tükörszerű bölcsesség, a büsz- 
keségből kiegyenlítő bölcsesség válik, a ragaszkodásból a megkülönböztető 
bölcsesség, a féltékenységből tapasztalati bölcsesség, végül a zavarodottság- 
ból mindent átható bölcsesség lesz. 


BUDDHACSALÁDOK (vagy az öt Djáni Buddha, szkr. pancsa tathágata, tib. 
gyalva rig nga) Az összes buddhaaspektus az öt buddhacsalád valamelyikébe 
sorolható, amelyek együttesen fejezik ki a teljes megvalósítást. Nyersanyaguk 
az öt zavaró érzelem, amelyeket meditáció segítségével az öt buddhabölcses- 
séggé alakítunk át. 


BUDDHAFORMÁK Ld. buddhaaspektusok. 


BUDDHATERMÉSZET A tudat természete, a megvilágosodás lehetősége, 
amely minden lényben ott rejlik. 


CSENGŐ (szkr. ganta, tib. drilbu) Rituális tárgy, amelyet a dordzséval együtt 
használnak. A bölcsességet és a teret jelképezi. A Gyémánt Út szintjén a tér 


237 


(női aspektus) és az öröm (férfi aspektus), a bölcsesség és az együttérzés el- 


választhatatlanságát testesítik meg. 


DÁKINI (tib. kandro) Női buddha. A tibeti buddhizmusban alkalmazott foga- 
lom a megvilágosodás ösvényét járó női útitársra, és a magas szinten meg- 
valósított nőkre, akiket Tibetben égi táncosoknak (kandro) neveznek. Lelkesi- 
tenek, és a férfit cselekvésre ösztönzik. A dákinik gyakran mint a legmaga- 


sabb szintű tanítások átadói illetve őrzői jelennek meg. 


DHARMA (tib. csö) A buddhista tanításokat jelenti, amely a buddhista mene- 
dék része. Különböző módokon tagolják: gyakran Kis Útra, Nagy Útra és Gyé- 
mant Úrra, azaz a tanítások három szintjére, amelyeket Buddha a különböző 
beállítottságú tanítványainak adott. 


DICSŐSÉGES ISTENNŐ (szkr. Sri Dévi, tib. Palden Lámó) Női bölcsességvédel- 
mező, akit a tibeti buddhizmus mind a négy vonala fontos aspektusként tart 
számon. Fekete Köpeny társnője. Kétkarú vagy négykarú formái a legelter- 
jedtebbek, amelyek Szaraszvati vagy Megszabadító kisugárzásai. 


DORDZSE (szkr. vadzsra, szó szerinti jelentése: a kövek ura, gyémánt) Az el- 
pusztíthatatlanság és megingathatatlanság jelképe, amelyek a legmagasabb 
tudati állapotot, a megvilágosodást jellemzik. A dordzsénak nevezett rituális 
tárgy a Gyémánt Út módszereit, az együttérzést és a gyönyört jelképezi. Ld. 
még csengő. 


ERŐTÉR I.d. mandala. 


EZERKARÚ SZERETŐ SZEMEK (szkr. Szahaszrabhuja Avalókitésvara, tib. 
Csagtong Csentön Csenrézig) Az együttérzés buddhájának örömállapotát feje- 
zi ki. Fehér, álló, tizenegy fejű és ezerkarú forma. Nyolc karjával különféle 
tárgyakat tart: ezek tulajdonságainak kifejeződései. Ezt a formát leginkább 
egy bizonyos böjtgyakorlatban (tib. nyungne) használják, 

FEHÉR ERNYŐ (tib. Dukár) Védelmező női buddha, az örömállapot kifejező- 
dése, fehér, álló, ezerfejű forma. A fejek az öt buddhacsalád színeiben jelen- 
nek meg, szemei mindent látnak. Fogai a férfi és női védelmezőket jelképezik, 
jobb oldali ötszáz keze és lába megáldja a lényeket, a bal oldaliak pedig vé- 
delmezik őket, és eltaszítanak minden ártó dolgot. Különösen fontos szerepe 
van az utazók védelmében. 


FEKETE KÖPENY (szkr. Mahákála, tib. Bernakcsen) A karma kagyü vonal fő 
védelmezője. Kékesfekete színű, és vagy ugró testhelyzetben ábrázolják vagy 
társnőjével, Dicsőséges Istennővel (szkr. Srí Dévi, tib. Palden Lámó) egy ösz- 
véren ülve. Jobb kezében vágókést tart, amellyel minden akadályt elvág, bal 
kezében pedig az ego vérével teli koponyatálat. 


GAMPOPA (1079-1153) Milarépa fő tanítványa és az első Karmapa, Düszum 
Tyenpa tanítója. Buddha megjósolta, hogy Gampopa egész Tibetben elterjesz- 
ti a dnarmát. A kadampa iskola tanításaiból emelt ki részeket a kagyü medi- 
tációk elejére és végére. Az egyik fő filozófiai művéről, A megszabadulás ék- 
kövéről azt mondta, hogy azt olvasni olyan, mintha vele magával találkoz- 
nánk. Ebben a könyvben ismerteti a Nagy Út látásmódját és útját, valamint 
kiváló bevezetőt ad a buddhizmus alapjaiba. Ő indította el a kagyü átadás 
szerzetesi ágát. 


GAZDAGSÁG BUDDHA (szkr. Pita Dzsambala, tib. Dzambala Szerpo) 
Szerető Szemek tulajdonságait fejezi ki, és minden szinten a gazdagságot 
jelképezi. Neve a jobb kezében lévő citrom szanszkrit elnevezéséből 
(dzsambhara) származik, amely a bőség jelképe. Bal karjában egy drágakö- 
veket okádó mongúz ül. Főként aranyszínű formája ismert, de fehér, feke- 
te vagy vörös formában is megjelenhet, ülve vagy állva, néha oroszlánon 
vagy sárkányon lovagolva. 


GURUJOGA (tib. lamé naldzsor) A tanítón (láma) mint minden buddha lénye- 
giségén való meditáció. Ennek során - ugyanúgy, ahogy a beavatások alatt 


239 


is — a test, a beszéd és a tudat áldásában részesülünk, és a megvilágosodás 


három állapota felébred bennünk. 


GURU RINPOCSE A Lóruszszülön (szkr. Padmaszambhava, tib. Pema Dzsung- 
ne). A nyingma vonal alapítója, aki a VIII. században érkezett Tibetbe, hogy 
a Gyémánt Ut-tanitasokat megismertesse és elterjessze az országban. A jövő 
generációi számára számos szellemi kincset (tib. terma) rejtett el. Személye 
meghatározó a tibeti buddhizmusban, a kagyük és a szakják is nagy tisztelet- 


tel vannak iránta. 
GYÉMÁNT Ld. dordzse. 


GYÉMÁNT TUDAT (szkr. Vadzsraszattva, tib. Dordzse Szempa): Minden budd- 
ha tisztító ereje, fehér, ülő forma. Jobb kezében egy dordzsét tart a szíve előtt, 
bal kezében pedig egy csengőt a csípője magasságában. Buddha Aksóbhja 
örömállapotának kifejeződése, és a bardo mandalában minden buddhacsalád 


képviselője. 


GYÉMÁNT TUDAT EGYESÜLÉSBEN (szkr. Vadzsraszattva Juganaddha, tib. 
Dordzse Szempa Jab Jum) Minden buddha legtisztább lényegisége, egye- 
sülésben Njemával. Tarsndje vágókést és koponyatalat tart kezeiben, két 
lábát társa dereka köré fonja. Gyémánt Tudat meditációs tartásban ül, jobb 
kezében egy függőlegesen álló dordzsét tart a szíve előtt, bal kezében pe- 
dig egy szájával felfelé fordított csengőt a csípője magasságában. A tibeti 


buddhizmus nyingma vonalának fő meditációs formája. 


GYÉMÁNT ÚT (szkr. radzsrajána, tib. dordzsetegpa) Buddha tanításainak leg- 
magasabb szintje, amely felöleli a testet, a beszédet és a tudatot. Kiindulási 
alapja a megvilágosodott hozzáállás felkeltése, mélyreható és gyors módsze- 
reivel pedig a célt, a teljes megvilágosodást teszi az úttá. Csak azzal az eltö- 
kéltséggel gyakorolható, hogy mindent tiszta szinten lássunk (Id. tiszta látás- 


mód). Szinonimai: tantrajána, mantrajána. 

HÁROM DRAGAKO (szkr. triratna, tib. köncsok szum) Buddha, dharma és 
szangha. Világszerte minden buddhista bennük vesz menedéket. 


HÁROM GYÖKÉR Láma, jidam és védelmező. A Három Drágakővel együtt 
ezek képezik a Gyémánt Út menedékeit, lehetővé téve a gyors megvilágoso- 
dást. Az áldás (láma), a megvalósítások (jidam) és a védelem (védelmező) gyö- 
kerei vagy forrásai. 


HATÁRTALAN ÉLET (szkr. Amitájusz, tib. Cepame) A Határtalan Fény Budd- 
hájának kisugárzása, a hosszú élet és az egészség jelképe. Vörös színű, lótusz- 
tartásban ülő forma, kezei meditációs tartásban pihennek, és a hosszú élet 
nektárjával teli tálat tartják. 


HÍNAJÁNA Ld. Kis Út. 


JIDAM A Három Gyökér egyike, a megvilágosodott tulajdonságok, az ún. 
megvalósítások forrása. Ld. buddhaaspektusok. 


KAGYÜ A tibeti buddhizmus négy fő hagyományának egyike. Egyaránt 
magába foglalja a régi (tib. nyingma) és az új (tib. szarma) tanításokat. Mi- 
vel kifejezetten a gyakorlásra helyezi a hangsúlyt, a szóbeli átadás iskolá- 
jának is nevezik. Marpa, a fordító 1050 körül hozta Tibetbe. A kagyü vo- 
nal ereje a tanító-tanítvány közötti szoros kapcsolatban rejlik. Marpa fő 
tanítványa Milarépa, Tibet nagy jógija volt, akit Gampopa követett. Gam- 
popa után négy fő és nyolc kisebb kagyü vonal alakult ki. Mára a nagyob- 
bak mind a karma kagyü vonalba olvadtak, amelyek Karmapa szellemi ve- 
zetése alatt állnak. A kisebbek közül a drukpa és a drikung kagyünek Bhu- 
tánban és Ladakhban van népes követőtábora. 


KANDRO Ld. dákini. 

KARMA (tib. lé, szó szerinti jelentése: tett) Az ok-okozat törvénye, amely 
szerint a világot a tudatunkban tárolt benyomásoknak megfelelően tapasz- 
taljuk - ezeket a benyomásokat a test, a beszéd és a tudat cselekedetei ál- 
tal mi magunk hozzuk létre. Ez azt jelenti, hogy saját cselekedeteinkkel itt 
és most alakítjuk a jövőnket. 


KARMAPA (szó szerinti jelentése: a buddhaaktivitás ura) Tibet első tudatosan 
újraszületett lámája, a XII. század óta a karma kagyü vonal szellemi vezetője. 
Karmapa megtestesíti minden buddha aktivitását, eljövetelét már a történelmi 
Sákjamuni Buddha és Guru Rinpocse is megjósolta. A legtöbb Karmapa a ha- 
lála előtt megfogalmaz egy levelet, amelyben leírja a következő újraszületése 
pontos helyét és körülményeit. Eddig tizenhat inkamációja volt, a jelenlegi a ti- 
zenhetedik: 


. Düszum Tyenpa (1110-1193) 

. Karma Paksi (1204-1283) 

. Rangdzsung Dordzse (1284-1339) 
. Rölpe Dordzse (1340-1383) 

. Desin Segpa (1384-1415) 

. Tongva Dönden (1416-1453) 

. Csödrag Gyamco (1454-1506) 

. Mityö Dordzse (1507-1554) 

. Vangcsuk Dordzse (1556-1603) 
10. Csöjing Dordzse (1604-1674) 

11. Jese Dordzse (1676-1702) 

12. Csangcsub Dordzse (1703-1732) 
13. Düdül Dordzse (1733-1797) 

14. Tegcsog Dordzse (1798-1868) 
15. Katyab Dordzse (1871-1922) 

16. Rangdzsung Rigpe Dordzse (1924-1981) 
17. Trinli Táje Dordzse (1983- ) 


O ON DY FP LUN = 


242 


KIS ÚT (szkr. hínajána, tib. tekmen) Ma théravádának hívjuk, amely annyit 
jelent, hogy a ,rend öregjeinek tanítása". A hallgatók (szkr. srávakák) és az 
önmegvalósító buddhák (szkr. pratjékabuddhák) útja. Ők saját megszabadulá- 
sukat tűzték ki célul. 


KÖTELÉK (szkr. szamaja, tib. damcig) A gyors szellemi fejlődés alapja a Gyé- 
mánt Út-buddhizmusban. Ha a gyakorló töretlenül megtartja a kapcsolatát a 
lámával, a buddhaformákkal, és azokkal, akikkel együtt kapta a beavatásokat 
és a tanításokat, gyorsan kifejlesztheti a benne rejlő képességeket. 


LAKTONG (szkr. vipasjana) A felismerés-meditáció, amely a stabil siné tapasz- 
talatra épít. A meditáció e típusát mind a szútra, mind a tantra útján mód- 
szerként alkalmazzák. Azt gyakoroljuk, hogy pillanatról pillanatra fenntart- 
suk annak felismerését, hogy a tapasztaló tudat és a tapasztalt tárgy nincs el- 
választva egymástól, vagyis mentes a kettősségtől. Elemző és közvetlen meg- 
közelítése is létezik. 


LÁMA (szó szerinti jelentése: legmagasabb elv) Buddhista tanító, a Három 
Gyökér egyike. A Gyémánt Úton elengedhetetlen, nélküle ugyanis nincs hoz- 
záférés a legmélyebb tanításokhoz. A gurujóga által, vagyis a lámán végzett 
meditáción keresztül részesülünk az áldásában. Az áldás hatására pillanatok- 
ra megtapasztaljuk a tudat igazi természetét. A tanító a megvilágosodás há- 
rom állapotát tükrözi a tanítványnak. 


LEGMAGASABB GYÖNYÖR (szkr. Csakraszamvara, tib. Korlo Demcsok, szó 
szerinti jelentése: Legmagasabb Gyönyör Kereke) A ragyogó, személyen túli 
öröm buddhája, tudatunk valódi természetének kifejeződése. Mélykék, álló 
forma, karjait szíve előtt keresztezi, kezében dordzsét és csengőt tart. Elkáp- 
ráztató jelenség, a ragaszkodást alakítja át, s legtöbbször társnőjével, Vörös 
Bölcsességgel egyesülésben ábrázolják. A karma kagyü vonal fontos meditá- 
ciós formája. 

LUNG A Gyémánt Út-szövegek szóbeli átadása azok felolvasásán keresztül. 
Pusztán a szövegek hallása átadja belső jelentésüket. Ld. még beavatás. 


MAHÁATI Ld. Nagy Teljesség. 
MAHÁJÁNA Ld. Nagy Út. 
MAHÁMUDRA Ld. Nagy Pecsét. 


MAHÁSZIDDHA (tib. drubcsen, szó szerinti jelentése: nagy megvalósító) India 
nagy tantrikus mesterei, akik arról voltak nevezetesek, hogy a tantra és a 
Nagy Pecsét erőteljes eszközeivel egy életen belül elérték a megvilágosodást. 
Különböző társadalmi rétegekből származtak, és a tudat természetét gyakran 
teljesen hétköznapi életkörülmények között valósították meg. Spirituális ere- 
jükkel képesek voltak változásokat előidézni a jelenségek világában, és ezzel 
meggyőzni tanítványaikat a tanítások hatékonyságáról. A kagyü vonalban 
Szarahának, Tilopának, Nárópának és Maitripának van rendkívüli jelentősé- 
ge közülük. 


MALA Buddhista meditációs füzér, a mantrák számolására használják. 


MANDALA (tib. tyilkor, szó szerinti jelentése: középpont, és ami körülveszi) 
Több jelentése van: 

- Egy buddha erőtere, amely a tér végtelen számú lehetőségéből keletkezik, 
vagy ennek képi ábrázolása. Tágabb értelemben egy személy vagy egy cso- 
port erőtere. 

- Elképzelt, tökéletes világegyetem, amelyet a mandalafelajánlások során, az 
alapgyakorlatok harmadik részében a buddháknak ajándékozunk. 


MANTRA (tib. ngag) Egy buddhaaspektus természetes rezgése. Aktivizálja a 
buddhaaspektus erőterét. A legtöbb Gyémánt Út-meditáció szerves része a 
mantraszakasz. 

MARPA (1012-1097) A nagy fordító. Háromszor utazott Indiába, ahol tizen- 
hat évet töltött tanítói mellett. Ő volt az a tanító, akinek sikerült a buddhiz- 
must újra megerősítenie Tibetben. Fő tanítói Nárópa és Maitripa voltak, tőlük 
kapta Nárópa hat tanítását, és a Nagy Pecsétről szóló tanításokat. A kagyü ha- 
gyomány első tibeti vonaltartója, Milarépa tanítója. A kagyü vonal világi és 
megvalósító (jógi) átadásait gyakran nevezik marpa kagyünek, míg a szerze- 
tesek és az apácák a későbbi Gampopa útját követik. 


MEDITÁCIÓ A meditáció tibeti megfelelője a gom, amelynek jelentése: hozzá- 
szokni. Ez arra a folyamatra utal, amelynek során a tudat azt gyakorolja, ho- 
gyan szabaduljon meg a fátylaitól. A meditáció során olyan módszereket hasz- 
nálunk, amelyek a korábban fogalmi szinten megértett, új ismeretekből saját 
tapasztalatot eredményeznek. A meditáció lényegében az erőfeszítés nélküli 
időzés abban, ami van. A buddhista tanítások egyes szintjein különböző mód- 
szereket tanítanak, ezeket azonban lényegében a siné és a laktong elnevezé- 
sek alatt lehet összefoglalni. A Gyémánt Úton a legfontosabb módszerek a 
megvilágosodással való eggyé válás, azonosulás, a megvilágosodott erőterek 
mantrák általi felébresztése, a hála és a tiszta látásmód fenntartása. Ahogy ko- 
rábban Tibetben, a megvalósítók barlangjaiban, úgy napjainkban Nyugaton is 
a meditáció (tib. gomlung) által válik hozzáférhetővé a Gyémánt Út számtalan 
eszköze a meditálók sokasága számára. 


MEGSZABADÍTÓ (szkr. Tára, tib. Drölma) 

Zöld Tára - Az együttérzés női buddhája örömállapotban. Smaragdzöld, ülő 
buddhaforma, jobb keze a térdén nyugszik az adás tartásában, bal kezében 
egy lótuszvirág van. Előre nyújtott jobb lába jelzi, hogy mindig készen áll a 
lények segítésére. Körülötte további húsz Megszabadító helyezkedik el, akik 
számos veszélytől megvédenek, és teljesítik a kívánságainkat. 

Sárga Tára (szkr. Vaszucsara, tib. Drölma Szermo) - Aranyszínű, ülő, női 
buddhaforma örömállapotban, anyagi és spirituális szinten gazdagító aspek- 
tus. Jobb lábát előrenyújtja, jobb keze a nagylelkűség tartásában van, bal ke- 
zében egy rizshajtást tart. A Gazdagság Buddhájának, Dzambalának a társ- 

nője, és Nepál buddhista művészetének fő aspektusa. 

Fehér Tára - Női buddha örömállapotban, hosszú életet és akaraterőt ad. Tel- 
jes meditációs tartásban ül, különleges ismérve a hét bölcsességszem. 
Megvalósítás Megszabadító (tib. Drölma Náldzsorma) - A Megszabadító zöld 
színű, nyolckarú formája. 


MEGSZABADÍTÓ CSELEKEDETEK (szkr. páramita) Egy bódhiszattva megsza- 
badulást hozó tettei. Leggyakrabban a következő hatot említik: nagylelkűség, 
jelentőségteljes életvitel, türelem, örömteli erőfeszítés, meditáció és megsza- 
badító bölcsesség. 


MEGSZABADULÁS A körforgásszerű létezésből (szkr. szamszára) való ki- 
lépés. Az a tudatállapot, amikor már minden szenvedés és annak okai 
egyaránt megszűnnek. Az ,én" tévképzetének feloldásával jön létre. Ezen 
a szinten nincsenek többé zavaró érzelmek, de csak akkor beszélhetünk 
megvilágosodásról, ha a valósággal kapcsolatos utolsó merev elképzelé- 
sünket is elhagytuk. 


MEGVALÓSÍTÓ (férfi/nő: szkr. jógi/jógini, tib. náldzsorpa/náldzsorma) Olyan 
buddhista gyakorló, akinek egyedüli célja - a külső biztonságtól vagy a tár- 
sadalmi szokásoktól függetlenül - a tudat természetének mielőbbi felismeré- 
se. Ázsiában a buddhisták szerzetesek, világiak vagy jógik voltak. Ma Nyu- 
gaton a magas színvonalú képzésnek köszönhetően a világiak és a megvaló- 
sítók élet- és látásmódja egyre inkább egybeolvad. 


MEGVILÁGOSODÁS Ld. buddha. 


MEGVILÁGOSODÁSTUDAT (szkr. bódhicsitta, tib. dzsangcsub tyi szem) 
A Nagy Út és a Gyémánt Út alapja az a kívánság, hogy minden lény javára 
érjük el a megvilágosodást. A feltételekhez kötött (relatív) megvilágosodástu- 
dat azt jelenti, hogy a hat megszabadító cselekedet által szeretnénk fejlődni, 
ez tehát a kívánságot és a cselekedetet is magába foglalja. A végső (abszolút) 


246 


megvilágosodástudat az üresség és az együttérzés elválaszthatatlanságának 
felismerését jelenti, a spontán erőfeszítés nélküli cselekvést, gondolkodás és 
tétovázás nélkül. Alany, tárgy és cselekedet nem elválaszthatók egymástól - 
ez egy bódhiszattva tudati magatartása. 


MEGVILÁGOSODOTT HOZZÁÁLLÁS Ld. megvilágosodástudat. 


MENEDÉK. (tib. tyabdrö) Olyan értékek, amelyekben bízhatunk. Menedéket 
veszünk a Három Drágakőben: a buddha állapotában mint célban; a dnarmá- 
ban - a tanításokban - mint az ehhez vezető útban; és a szanghában - a gya- 
korlókban - mint barátainkban az úton. A Gyémánt Út gyakorlásához továb- 
bi menedék is szükséges, mégpedig a Három Gyökérben: a lámában, a budd- 
haaspektusban és a védelmezőben. Ők az áldás, a megvalósítások és a véde- 
lem forrásai az úton. 


MILARÉPA (1040-1123) Marpa legfőbb tanítványa és Gampopa tanítója. A ti- 
beti megvalósítók közül a legismertebb, mindegyik tibeti vonal nagyra becsü- 
li. Miután anyja kérésére családja harmincöt ellenségén bosszút állt, és meg- 
ölte őket, olyan utat keresett, amelynek segítségével a felhalmozott rossz kar- 
mát megtisztithatja. Találkozott Marpaval, és a belévetett rendíthetetlen biza- 
lomnak, valamint azon elszántságának köszönhetően, hogy még a legnehe- 
zebb körülmények között is folytatassa a meditációt, egy életen belül megva- 
lósította a legmagasabb szintű felismerést. 


NAGY PECSÉT (szkr. mahámudra, tib. csakcsen, csakgya csenpo) A meg- 
valósítás Nagy Pecsétje. Buddha ígéretet tett, hogy ez a legmagasabb szin- 
tű tanítása. A fogalom maga azt sugallja, hogy az abszolút természet pe- 
csétje mindenen ott van. Főleg a kagyü iskolában tanítják, és a tudat köz- 
vetlen megtapasztalásához vezet. A Nagy Pecsét magában foglalja az ala- 
pot, az utat és a célt. A buddhatermészetben bízva a tapasztaló, a tapasz- 
talat és a tapasztalás elválaszthatatlanságában időzünk, ami által a tudat 
felismeri önmagát. 

NAGY TELJESSÉG (szkr. mahdati, tib. dzogcsen, dzogpa csenpo) A ,régi" vagy 
nyingma hagyomány legmagasabb szintű tanítása. Léenyegisége és célkitűzé- 
se megfelel a kagyü átadás Nagy Pecsétjének (szkr. mahamudra), az alkalma- 
zott módszerek és az ut azonban eltérő. 


NAGY ÚT (szkr. mahájána, tib. tegcsen) Nevezik a szútra útjának is. Ennek kere- 
tében arra törekszünk, hogy minden lény javára elérjük a megvilágosodást. A 
szútra útján a tanulás, a kérdésfeltevés és a meditáció segítségével hosszú idő alatt 
mélyítik el az együttérzést és a bölcsességet, ami aztán elvezet a végső célhoz. 


NÁRÓPA (956-1040) Tilopa tanítványa és Marpa tanítója. Indiai mahászidd- 
ha. A Nálanda Egyetemnek - India egyik nagy buddhista egyetemének - tu- 
dósa volt. Nyolcévnyi egyetemi munkásság után lemondott erről az életmód- 
ról, és vándorló jógiként kereste igazi tanítóját. Fontos tantrikus tanítások el- 
ső írásos összefoglalójának szerzője. Ld. Nárópa hat tanítása 


NÁRÓPA HAT TANÍTÁSA (tib. náró csö druk) A kagyü vonal hatékony 
módszerei, melyeknek célja, hogy felismerjük a tudat természetét annak 
energiaaspektusán keresztül. A következő gyakorlatokat foglalja magában: 
belső hő (tib. tumo), tisztafény (tib. özel), álom (tib. milam), illúziótest (tib. 
gyülü), köztesállapot (tib. bardo) és a tudatosság átvitele (tib. phova). 


NÉGY ALAPGONDOLAT Négy tény, amelyek a dharma gyakorlására motivál- 
nak bennünket: 

1. Jelen életünk értékes lehetősége - olyan tanításokkal találkozhatunk, ame- 
lyek elvezethetnek minket a megszabaduláshoz és a megvilágosodáshoz. 

2. A mulandóság - mivel minden feltételekből jött létre, ezért minden állan- 
dóan változik, itt és most tehát valamennyi lehetőséget meg kell ragadnunk 
a tudat megismerésére. 

3. Karma, ok-okozat - mi magunk alakítjuk saját életünket. 

4. A feltételekhez kötött lét hátulütői - a megvilágosodás az egyedüli tartós, 
valódi öröm. 

NIRVANA A szenvedésen túli állapot, a körforgásszerű létezésben (szkr. 
szamszára) való újraszületés kényszerének megszűnése. A Kis Út esetében egy 
szenvedés nélküli, ám passzív állapotra utal, míg a Nagy Úton a teljes meg- 
világosodást, egy buddha állapotát jelenti. 


NYINGMA A tibeti buddhizmus négy fő hagyománya közül a legkorábbi, az- 
az a régi hagyomány. Az indiai mester, Guru Rinpocse alapította a VIII. szá- 
zadban. Megkülönböztetjük a kama hagyományt, amely a történelmi Buddhá- 
ig töretlenül visszavezethető átadási vonal, és a terma hagyományt, amely a 
különleges, rejtett szellemi kincsek hagyománya. A buddhizmussal szemben 
ellenségesen fellépő Langdarma király sokat ártott a nyingma átadásnak, a ter- 
tönök (kincsfeltárók) által újra fellelt termák azonban biztosították, hogy Gu- 
ru Rinpocse tanításai mind a mai napig fennmaradjanak. A kagyü és a nying- 
ma iskola között rendkívül szoros kapcsolat van, számos átadásuk közös. 


ÖRÖMTELI TISZTAFÖLD (szkr. Szukhavati, tib. Devacsen) A Határtalan Fény 
buddhájának tisztaföldje. Az ő kívánságai teremtették meg azt a lehetőséget, 
hogy a phova gyakorlat által könnyen elérjük ezt az állapotot. 


ÖT BÖLCSESSÉG Ld. bölcsességek. 
ÖT BUDDHACSALÁD Ld. buddhacsaládok. 


PHOVA A tudatos halál gyakorlata, amivel a majdan bekövetkező halálunk- 
ra készülünk fel. A sikeres gyakorlás eredménye, hogy kevesebb félelmet ta- 
pasztalunk, és halálunkkor az Örömteli Tisztaföldre kerülünk. 


RINPOCSE (szó szerinti jelentése: becses, értékes) Megtisztelő megszólítás, 
amellyel gyakran illetnek magas szintű buddhista tanítókat. 


SINE (szkr. samatha) A tudat lenyugtatása, nyugodt időzés. Egy tényleges, el- 
képzelt vagy elvont tárgyon való meditáció. Azt gyakoroljuk, hogy egyhegyű- 

en és szétszórtság nélkül időzzünk abban, ami van. A siné a szútra és a tantra 
útján is alapként szolgál ahhoz, hogy a tudat felismerje igazi természetét. 


SZAMSZARA (tib. khorva) Körforgásszerű létezés, az újraszületések kezdet és vég 
nélküli folyamata; a nemtudás, a dualisztikus érzékelés, a karma és a zavaró érzel- 
mek jellemezte hétköznapi lények állapota. 


SZANGHA (tib. gendün) A buddhista gyakorlók közössége. A buddhista me- 
nedék részeként a megvalósított barátainkat jelenti az úton. 


SZERETŐ SZEMEK (szkr. Avalókitésvara, tib. Csenrézig) Az együttérzés és a 
megkülönböztetés nélküli szeretet buddhája. Az örömállapotot kifejező, fehér, 
ülő, négykarú forma. Jobb külső keze kristálymalát tart, amellyel kiszabadítja 
a lényeket a feltételekhez kötött világból. Két belső kezében a megvilágosodás 
ékkövét tartja a szíve előtt, bal külső kezében pedig egy lótuszvirág van, amely 
teljes tisztaságát jelképezi. Szemei látnak minden lényt. 


SZTÚPA (tib. csörten) Egy olyan forma - általában építmény - amely a teljes 
megvilágosodást jelképezi. Jellemzően relikviákkal és mantrákkal töltik fel. 
Tibetiből szó szerint lefordítva azt jelenti: alap arra, hogy a test, a beszéd és 
a tudat ajándékait a megvilágosodásnak felajánljuk (csö: ajándékok, ten: 
alap). Azt testesíti meg, ahogy minden érzelem és elem az öt megvilágosodott 
bölcsességgé és az öt buddhacsaláddá alakul át. A buddhisták a minden lény 
javára tett, személyes szinten túli jókívánságaikat a sztúpa előtt mondják el, 
és a tisztelet kifejezéseként az óramutató járásával megegyező irányban kör- 
bejárják. 


SZUTRA (tib. do) Gyakran okozati útnak nevezik. Hosszú ideig ültetjük el a 
megvilágosodás okait, hogy minden dolog alapvető tulajdonságát, az üressé- 
get felismerjük. Ld. még Nagy Út. A szútra (szó szerinti jelentése: vezérfonal) 
egy másik jelentésében Buddha egyes tanbeszédeinek megnevezése. 

TANTRA A megvilágosodás eléréséhez vezető gyors út, ahol a megvilágoso- 
dással való azonosulás, és a tiszta látásmód fenntartása a legfontosabb esz- 
köz. A Nagy Út lényegét képező együttérzésen és bölcsességen alapszik. Azo- 
nos a vadzsrajanaval (Gyémánt Ut) és a mantrajánával (Mantra Ut). Előfelté- 
tele a friss látásmód, a saját tudatunkba és a tanítóba vetett bizalom, vala- 
mint az együtt érző, bátor hozzáállás (ld. megvilágosodástudat). 


TÁRHÁZTUDAT A tudatalatti , raktár", ahol az általunk gyűjtött karmikus be- 
nyomások, hajlamok tárolódnak. 


TÉR A tér a tudat időtlen lehetőségteljessége. Bölcsességet tartalmaz, örömet 
tapasztal, értelmesen és szeretetteljesen fejeződik ki. E térnek állandóan a tu- 
datában lenni magunkban és magunk körül - ez a teljes megvilágosodás. 
Mindent összeköt és tartalmaz, mégis gyakran - és tévesen - semminek, fe- 
kete lyuknak tartják. Buddha ürességként beszélt róla. 


TERMA (szó szerinti jelentése: a természetben vagy a tudatban elrejtett kincs) 
Tanítások, amelyeket Guru Rinpocse és tibeti társnője, Jese Cögyál elrejtettek, 
amelyek így fennmaradtak, és a későbbi kincsfeltárók (tib. tertön) újra felfe- 
deztek. A nyingma átadás nagy részét ezek a tanítások teszik ki. 


TILOPA (928-1009) Nagy indiai meditációs mester és mahásziddha, aki a 
Gyémánt Út főbb átadásait egyesítve adta tovább fő tanítványának, Nárópá- 
nak, aki aztán a tanításokat a kagyü vonal első tibeti vonaltartójának, Mar- 
pának adta át. Tilopa Maitripával együtt a kagyü vonal alapítója. 


TISZTAFÖLD A tisztaföldeket a megvilágosodott buddhák jelenítik meg. Ezek 
nem földrajzilag behatárolható helyek, hanem a tudat terei. Emberi lényként 
is - itt és most - tapasztalhatjuk őket a meditáción keresztül. Azok számára, 
akik még nem érték el a megszabadulást, az Örömteli Tisztaföldet jelenti. 


251 


TISZTA LÁTÁSMÓD A Gyémánt Út szemléletmódja, amelynek keretében azt 
gyakoroljuk, hogy a világot és a lényeket a tér önmegszabadító játékaként 
lássuk. 


TONGLEN Meditáció adáson és fogadáson; A Nagy Út egyik gyakran alkal- 
mazott módszere. 


TRI Egy buddhaaspektuson való meditációhoz kapcsolódó szóbeli magyará- 
zat, amelyet egy láma vagy egy tapasztalt tanítvány ad. Ld. beavatás. 


TUDAT A testi és tudati benyomások megszokott áramlataként tapasztaljuk. 
Nem megvilágosodott állapotában felfogó-, gondolkodó- és emlékezőképessé- 
gét a tudatosság által fejezi ki. Valódi, megvilágosodott lényege mentes bár- 
miféle énképzettől, és a tértől elválaszthatatlanul, elpusztíthatatlan és határta- 
lan tudatosságként tapasztalja önmagát. Lényegiségének felismerése félelem- 
nélküliséget, önmagától keletkező örömöt és aktív együttérzést eredményez. 


TUDATOS HALÁL Ld. phova. 


ÜRESSÉG (szkr. súnjata, tib. tongpanyi) Az üres azt jelenti, hogy mentes az 
önálló, független létezéstől. Semmi sem keletkezik magától, hanem feltételek- 
ből áll össze, azaz minden dolog összetett. Az üresség minden külső és belső 
jelenség valódi természete, ami nem ragadható meg fogalmakon keresztül. 


VANG Ld. beavatás. 


VÉDELMEZŐ (tib. csökjong) A Három Gyökér egyike. A védelmezők eltávolít- 
ják a megvilágosodáshoz vezető úton lévő akadályokat, és minden tapaszta- 
latot egy lépéssé tesznek az úton. Az aktivitás forrásai, és akárcsak a jidamok, 
a megvilágosodás örömállapotának kifejeződései. Lényegiségüket tekintve el- 
választhatatlanok a lámától. A kagyü vonalban Fekete Köpeny (tib. Bernak- 
csen) és Dicsőséges Istennő (tib. Palden Lámo) a legfontosabb védelmezők. 

VÖRÖS BÖLCSESSÉG (szkr. Vadzsravahari, tib. Dordzse Págmo) Vörös, tánco- 
ló, női buddhaforma, amely minden buddha végső bölcsességét jelképezi. 
A jobb kezében lévő vágókés minden kicsinyességet elvág, bal keze a meg- 
szabadulás nektárjával teli koponyatálat tartja. A karma kagyü vonal fontos 
formája, Legmagasabb Gyönyör társnője. 

kapcsolat a kiteljesedett ói élet. az emberi follódés 





A keleti filozófiák szerint a szerelem és a pár- 





boldogok atársúnkkat; hogyan léphetünk tovább, a 
ha ez mégsem sikerül; mi mozgatja a férfiakat és 
mi a nőket; hogyan függ össze a szexualitás és 

a szerelem; mi történik két ember kapcsolatával, 
ha szerelmükből gyermek születik; hogyan válha- 
tunk szerető és szerethető társsá. 





A könyv útmutatásait követve a szerelem minden 
másnál izgalmasabb gyakorlóterepén tanulha- 

tunk meg olyan életet élni, amely nem csak ben- 
nünket tesz boldoggá, hanem környezetünket is! 


LÁMA OLE NYDAHL egyike azon kevés nyugatiak- 
nak, akik a tibeti buddhizmus teljes jogú tanítói. 
Feleségével, Hannah-val első nyugati tanítványai 


" lettek 16. Gyalva Karmapának, Rangdzsung 


Rigpe Dordzsénak, aki a század egyik legna- 
gyobb jógija és a tibeti buddhizmus vezetője volt. 


, Egyszerű a receptem: ... engedd őket bepillan- 





tani az életörömödbe!" aS 
(Lama Ole Nydahl) AE 

